
«Panciatantra este cea mai celebră carte de poveşti, 
fabule şi cugetări din literatura sanscrită şi în acelaşi timp 
cel mai simplu şi cel mai atrăgător tratat de înţelepciune 
din câte s-au scris vreodată. 

Veacuri după veacuri Panciatantra s-a răspândit tot 
mai departe şi tot mai adânc în literatura cultă şi în cea 
populară din Orient şi din Occident. Azi nu mai e cu 
putinţă să se studieze folclorul vreunui popor european 
sau asiatic, fără a cunoaşte mai întâi Panciatantra... 

Panciatantra a fost de la început o operă tare avea 
de scop să înveţe arta de a cârmui şi înţelepciunea în 
purtare, sub forma de fabule, poveşti şi cugetări. Ea 
trebuie să servească la educarea prinților, după cum o 
declară şi introducerea. Mai târziu, ea a devenit din ce în 
ce mai mult o carte de educaţie pentru tineret în genere, 
nu numai pentru fiii de prinți... 

Aproape toate cugetările din Textus simplicior sunt 
exprimate în strofe, la fel ca şi în celelalte versiuni ale 
Panciatantrei. Aceste cugetări, pe care Schopenhauer nu 
ar fi ezitat să le adauge la celebrele sale aforisme 
(Aphorismen zur Lebensweisheit), se deosebesc însă mult 
între ele, după caracterul personajului care le rosteşte şi 


1 Nota MMĂII - se va sterge dupa v.1.0. Textul e 99,99 la 
suta corectat - exceptie fac notele de subsol. Am inlocuit in 
note abrevierea pentru sanscrita - in orig. era SCR, - cu 
SKR. 

1 - Atentie la notele de subsol, am facut doar inlocuiri 
automate. Mai trebuie verificate daca sunt toate si, 
desigur, corectitudinea lor. 

2 - Multumirile aduse corectorilor cartii tiparite nu au 
obiect. Am gasit multe inadvertente in privinta transcrierii 
din sanscrita. 


după natura învăţăturii pe care urmăreşte s-o dea autorul 
operei. Unele din ele, puţine ce-i drept, sunt profund 
imorale şi l-ar fi ruşinat până şi pe Machiavel. Altele însă, 
din fericire cele mai numeroase, sunt de o frumuseţe şi o 
gândire aleasă, pe cât de morale în fond, pe atât de 
admirabil exprimate ca formă... 

Strofele din Panciatantra dovedesc că autorul acestei 
opere este un mare poet, artist desăvârşit, care ştie să 
exprime cugetări profunde sub o formă lapidară şi 
frumoasă şi în acelaşi timp uşor de înţeles de către oricine. 
Multe din ele sunt vrednice de cei mai mari cugetători 
antici şi moderni.» 


Panciatantra 

Cele cinci cărţi ale înţelepciunii) 
TRADUCERE DIN LIMBA SANSCRITĂ 
ŞI INTRODUCERE DE TH. SIMENSCHY 
1969 


EDITURA PENTRU LITERATURĂ 


În absenţa regretatului profesor emerit, Th. 
Simenschy, decedat înaintea apariţiei acestei cărţi (15 
decembrie 1968), lectura textului şi verificarea grafiei 
numelor sanscrite a fost făcută de fostul său elev? Cicerone 
Poghirc, profesor la Universitatea din Bucureşti, căruia 
editura ţine să-i mulţumească şi pe această cale. 

„BIBLIOTECA PENTRU TOŢI” 


2 Vezi M. Winternitz, Geschichte der indischen Litteratur, 
III, (1922), pp. 272 - 311. 


Panciatantra este cea mai celebră carte de poveşti, 
fabule şi cugetări din literatura sanscrită şi în acelaşi timp 
cel mai simplu şi cel mai atrăgător tratat de înţelepciune 
din câte s-au scris vreodată. 

Veacuri după veacuri Panciatantra s-a răspândit tot 
mai departe şi tot mai adânc în literatura cultă şi în cea 
populară din Orient şi din Occident. Azi nu mai e cu 
putinţă să se studieze folclorul vreunui popor european 
sau asiatic, fără a cunoaşte mai întâi Panciatantra. 

Textul original al Panciatantrei s-a pierdut. In schimb 
s-au păstrat numeroase variante, din care se vede că ea 
cuprindea o scurtă introducere şi cinci cărţi, de unde şi 
numele eis. 

Panciatantra a fost de la început o operă care avea 
de scop să înveţe arta de a cârmui şi înţelepciunea în 
purtare, sub formă de fabule, poveşti şi cugetări. Ea 
trebuia să servească la educarea prinților, după cum o 
declară şi introducerea. Mai târziu, ea a devenit din ce în 
ce mai mult o carte de educaţie pentru tineret în genere, 
nu numai pentru fiii de prinți. 

În introducere, un brahman înţelept, Vișnusarman, 
îşi ia sarcina de a instrui trei fii de rege din cale afară de 
proşti. Pentru aceasta brahmanul le povesteşte una după 
alta cele cinci cărţi ale Panciatantrei. Fiecare din ele 
cuprinde o poveste fundamentală şi una sau mai multe 
poveşti intercalate în ea. Uneori avem o serie de trei 
poveşti intercalate una în alta (vezi de ex. cartea întâi, 
povestea a şasea: Cioara şi şarpele; sau povestea a 
douăsprezecea, Pescăruşul şi marea). 

Cele mai multe din povestiri sunt fabule, în care 
actorii principali sunt animale, cărora li se dau însuşiri 
omeneşti. Însă unele poveşti au numai personaje omeneşti, 
altele iarăşi au şi oameni, şi animale; numai rar găsim zei 


3 În skr. Paăcatantra înseamnă: (opera alcătuită din) „cinci 
cărţi de la panca (cinci) şi tantra (carte). 


şi alte fiinţe supranaturale. 

Strofele, foarte numeroase, mai ales în Textus 
simpliciort, sunt de două feluri: 1) Strofe care servesc ca 
introducere şi ca încheiere la o povestire, cuprinzând 
învăţătura şi arătând în acelaşi timp şi conţinutul povestirii 
în câteva vorbe (asemenea strofe le numeşte M. 
Winternitz” „Erzăhlungsstrophen”). 2) Strofe care conţin 
precepte politice şi morale. Aceste strofe, cu mult mai 
numeroase, sunt foarte bine formulate, stau afară din 
textul povestirilor şi alternează cu acestea. Uneori însă ele 
se găsesc şi-n mijlocul povestirii şi atunci seamănă cu 
versurile intercalate în basmele noastre (de ex. Harap Alb), 
în pasajele mai importante, spre a însufleţi povestirea. 

Nu se ştie cine a alcătuit Panciatantra. Numele de 
Vișnusarman, pe care-l poartă în povestea introductivă 
brahmanul înţelept care spune prinților poveştile, e 
probabil imaginar, în orice caz însă Panciatantra originală, 
aşa cum se oglindeşte mai cu seamă în Tantrâkhyâyika 
(vezi mai jos) trebuie să fi fost alcătuită de un poet de 
mare talent şi cu mult spirit. 

Cu privire la data Panciatantrei, singurul lucru care 
se poate spune e că Tantrâkhyâyika, care-i cea mai veche 
variantă a Panciatantrei, nu poate fi anterioară anului 300 
î.e.n. Deocamdată se poate spune numai că încă în secolul 
al Vl-lea e.n. Panciatantra era o operă atât de celebră, 
încât regele Chosru Anoshirwan (531 - 579) a pus s-o 
traducă în limba pehlvi şi că deja în anul 570 e.n. s-a făcut 
o traducere siriană din pehlvi (v.p. IX). Cel mai aproape de 
adevăr suntem probabil când punem timpul în care a luat 
naştere opera între 300 şi 500 e.n. 


Versiunile Panciatantrei 
Cel mai vechi text al  Panciatantrei este 


4 Vezi p. VIII. 
5 Op. cit., p. 284 şi urm. 


Tantrâkhyăâyika, originară din Kaşmir. 

Versiunea Panciatantra sudică provine din sudul 
Indiei. Ea este un rezumat foarte prescurtat şi-i destinată 
„pentru priceperea copiilor cu minte încă puţină”. Pasajele 
grele, mai ales strofele mai dificile, sunt omise. 

Panciatantra nepaleză, foarte apropiată de 
Panciatantra sudică, este un rezumat în strofe. 

Dintre toate prelucrările mai noi ale Panciatantrei, 
cea mai însemnată e Hitopadesa (învățătură folositoare), 
care-i cea mai cunoscută, atât în India cât şi în Europa. 
Autorul ei este Năârâyana, care spune că-n alcătuirea 
Hitopadesei s-a folosit de Panciatantra şi încă de altă 
operă. În ceea ce priveşte data, se poate spune doar atât, 
că Hitopadesa a fost alcătuită între secolul al IX-lea şi al 
XIV-lea. 

Un rezumat din Panciatantra se află cuprins în 
imensa colecţie de poveşti Brhatkathă (Povestea cea mare) 
din Kaşmir, care este o operă în versuri prakrite, atribuită 
lui Guçādhya şi care s-a pierdut. Este cunoscută însă prin 
două prelucrări în versuri, de mai târziu, şi anume: 
Brhatkathâmanjari, de Ksemendra, şi Katkăâsaritsăgara, de 
Somadeva. Ambele opere sunt în versuri sanscrite şi au 
fost alcătuite în Kaşmir, probabil în secolul al XI-lea e.n. 

Brhatkathâmanjari (Marea colivie de poveşti) 
cuprinde şi un rezumat al Panciatantrei, care-i cel mai 
prescurtat text dintre toate versiunile. 

În Katkāsaritsāgara (Oceanul de poveşti), cele cinci 
cărți ale Panciatantrei sunt separate între ele prin material 
străin. 

Niciuna din variantele vechi ale Panciatantrei n-a 
devenit atât de populară şi nu s-a răspândit atât de mult în 
India, ca aşa-numitul Textus simplicior. Această redacțiune 
a Panciatantrei este cea mai veche şi cea mai bine 
cunoscută în Europa şi până la descoperirea 
Tantrâkhyăâyikei a fost socotită drept adevărata 


Panciatantra. 

Pe Textus simplicior şi pe Tantrâkhyăâyika se bazează 
aşa-anumitul Textus ornatior, pe care l-a alcătuit, probabil 
în 1199, călugărul jainist Purnabhadra. 


Panciatantra în literatura universală 


Panciatantra este cea mai celebră operă din întreaga 
literatură indiană. Aşa se explică rolul covârşitor pe care l- 
a jucat în literatura universală. Nicio carte, afară de Biblie, 
nu s-a răspândit atâta în lume. Hertel? enumeră peste două 
sute de versiuni diferite, în peste cincizeci de limbi, din 
care trei pătrimi nu sunt indiene. În secolul al XI-lea opera 
aceasta ajunse în Europa şi încă înainte de 1600 ea exista 
în greceşte, latineşte, spaniolă, italiană, germană, engleză, 
paleoslavă şi cehă. În câteva din limbile acestea exista la 
acea dată un număr de versiuni diferite. 

In vestita sa introducere la traducerea Panciatantrei, 
Th. Benfey a arătat cum această străveche carte indiană a 
fertilizat timp de multe secole literatura a trei continente” 
şi cum a influenţat într-o măsură covârşitoare mai ales 
literatura europeană a poveştilor din întreg Evul Mediu. El 
a izbutit să urmărească firul a numeroase poveşti şi 
subiecte din India prin literatura universală, punând astfel 
bazele literaturii comparate. 

După cum s-a spus mai sus (p. VII), faima acestei 
opere pătrunsese până în Persia încă în secolul al VI-lea 
e.n. Într-adevăr la acea dată 6 variantă din nord-vestul 
Indiei a fost tradusă, împreună cu încă vreo câteva texte 


6 Das Pancatantra , seine Geschichte und seine 
Verbreitungy Leipzig u. Berlin, 1914. 

7 S-au găsit subiecte luate din povestirile indiene chiar la 
suahili din Africa răsăriteană, de ex.: fabula măgarului fără 
inimă şi fără urechi; Maimuta şi animalul de mare; Corbii 
şi bufniţele etc. 


indiene, în pehlvi, vechea limbă literară persană, după 
porunca regelui persan Chosru Anoshirwan (531 - 579 
e.n.), de către medicul Burzoe. Se pare că titlul dat acestei 
traduceri, care cuprindea şi alte poveşti indiene, era: 
Karaţaka şi Damanaka, după numele celor doi şacali care 
joacă un rol de frunte în cartea întâi a Panciatantrei. 

Traducerea pehlvi are o foarte mare însemnătate 
pentru istoricul textului Panciatantrei. Valoarea ei stă mai 
ales în aceea că traducerea aceasta a fost punctul de 
plecare pentru răspândirea Panciatantrei în Occident. 

Traducerile din pebhlvi. Traducerea făcută în limba 
pehlvi s-a pierdut, împreună cu originalul sanscrit. Totuşi 
ne putem face o idee despre ele, căci traducerea pehlvi a 
fost la rândul ei tradusă în limba siriană veche şi în cea 
arabă veche. 

Traducerea siriană făcută de clericul Bud pe la 570 
e.n. sub titlul Kalilag şi Dimnag s-a păstrat, dar 
necompletă şi cu lacune; lipseşte mai ales începutul. 

Traducerea arabă cu acelaşi titlu (Kalila şi Dimna), 
făcută pe la 750 e.n. de către Abdallah ibn al-Mogaffa, e 
mai aproape de originalul pehlvi decât cea siriană. Ea ni s- 
a păstrat completă şi mai cuprinde şi adăugiri din partea 
traducătorului. 

Traducerile din arabă. Textul sirian tradus din pehlvi 
n-a lăsat descendenţi. In schimb traducerea arabă a 
devenit izvorul din care au pornit nenumărate traduceri şi 
prelucrări în limbile europene şi asiatice, astfel încât Ph. 
Wolff a spus despre această carte că, după Biblie, ea este 
aceea care a fost tradusă în cele mai multe limbi ale lumii?. 


8 Bibliografia imensă a traducerilor şi a traducerilor de pe 
traducerile cărţii Kaiilaşi Dimna a alcătuit-o V. Chauvin; in 
vol. II al operei sale: Bibliographie des outrages arabes, 
Lifge et Leipzig, 1897. Se află acolo o listă de 40 de limbi 
în care a fost tradusă această carte. 


După Hertel?’ există traduceri din Panciatantra şi din Kalila 
şi Dimna în 15 limbi indiene, 15 limbi asiatice, 2 limbi 
africane şi 22 de limbi europene!. 

Cea mai veche pare a fi o retraducere în limba 
siriană, făcută în sec. X sau XI!112. 

La sfârşitul secolului al XI-lea s-a făcut o traducere 
în greceşte de un oarecare Symeon, fiul lui Seth, sub titlul: 
Xrepavirnc Kai 'Iyvni&rnc (care se datorează unei 
interpretări greşite a numelor arabe Kalila şi Dimna). 

În secolnt al XII-lea, textul arab este tradus în limba 
persană de ctre Abu'l-Moaăli-Naştallâh ibn Muhammed ibn’ 
'Abdal-Hamid, sub titlul Kitâb Kalila wa Dimna. 

Pe această traducere se bazează mai multe traduceri 
şi prelucrări, mai ales prelucrarea persană a lui Husain 
ibn’ 'Ali-Wă-'iz, cunoscută sub numele Anwări Suhaili, care 
înseamnă Luminile Canopului!3. Această operă vestită în 
literatura persană cultă a fost la rândul ei tradusă de 
repetate ori în multe limbi europene şi asiatice. Cartea 
Anwări Suhaili căpătă o răspândire şi mai mare prin 
traducerea turcească făcută de 'All-bin Sālih sub titlul: 
Humăâyun  Nâmeh (Cartea împăraţilor) şi dedicată 
sultanului Suleyman I (1512 - 1520). 

Cea mai însemnată dintre traducerile făcute din 
limba arabă este acea a rabinului Joel, pe la începutul sec. 


9 Panhcatantra, p. 451 şi urm. 

10 Winternitz, op. cit., p. 297 şi urm. 

11 Această traducere a fost şi ea tradusă în englezeşte de 
Keith-Falconer sub titlul Kalilak and Dimnah, or the Fables 
of Bidpai, Cambridge, 1885. 

12 Această traducere a fost, la rândul ei, tradusă în limbile 
latină, germană şi slavonă. 

XXX XXX 

13 A fost tradusă în limba engleză de B. B. Eastwick, la 
1854, 


al XII-lea!1. Textul lui Joel s-a păstrat într-un singur 
manuscris şi-i necomplet, căci s-a pierdut toată cartea I-a. 
După textul acesta ebraic s-a făcut între 1263 şi 1278 o 
traducere în latineşte de către Ioan din Capua. Traducerea 
poartă titlul: Liber Kalilae et Dimnae, Directorium vitae 
humanae. 

Traducerea latinească a lui loan din Capua deveni 
celebră în Evul Mediu şi fu la rândul ei tradusă în limba 
germană de Anton von Pforr!5. Această traducere vestită a 
fost retipărită de mai multe ori în Germania de la 1463 
înainte şi timp îndelungat ea a contribuit cel mai mult la 
cunoaşterea Panciatantrei în întreaga Europă. 

Dintr-o redacţiune necunoscută a lui Kalila şi Dimnaz 
provin şi cele mai multe fabule în Novus Aesopus a 
italianului Baldo, care a scris în prima jumătate a secolului 
al XII-lea. 

Parte pe Kalila şi Dimna şi parte pe prelucrări din 
India de Sud ale Panciatantrei se bazează în fine şi două 
cărţi de fabule malaeze. Alte prelucrări din Indo-China şi 
din Indonezia provin direct din Panciatantra. 

Când vedem cum şi-a croit Panciatantra drum spre 
Occident prin mijlocirea lui Kalila şi Dimna, nu-i de mirare 
că găsim urme de fabule şi basme indiene în cărţile de 
poveşti cele mai preferate ale Evului Mediu, ca în Gesta 
Romanorum, în Fabliaux la francezi, la maeştrii artei de a 
povesti, ca Boccaccio şi Straparola, Chaucer şi La 
Fontaine!€ şi chiar şi-n Kinder und Hausmärchen ale 
fraţilor Grimm. 


14 A fost editată şi însoţită de o traducere franceză în 
1881 de J. Derenbourg. 

15 Das Buch der Beispiele der alten Weisen. 

16* **' In precuvîntarea sa la ediţia a doua a fabulelor sale, 
care a apărut în anul 1678, La Fontaine spune că el 
datoreşte cea mai mare parte din fabulele noi adăugate în 
această ediţie „înţeleptului indian Pilpayu. 


Atât în India cât şi în afară de India, aceste poveşti 
ale Panciatantrei, şi împreună cu ele şi altele, au pătruns 
în repetate rânduri din literatură în popor şi Iarăşi din 
tradiţia populară în literatură, fireşte cu diferite modificări. 

Alături de tradiţia literară a jucat aici un rol 
important şi tradiţia orală. Aici trebuie de luat în 
considerare relaţiile dintre creştinii din Occident şi 
mahomedani precum şi cu tovarăşii de credinţă din Orient 
în timpul cruciatelor şi iarăşi în timpul lungii stăpâniri a 
arabilor în Spania; de asemenea şi rolul de mijlocitori pe 
care l-au avut evreii între arabi şi popoarele occidentale. 


CUGETĂRILE DIN Panciatantra 


Aproape toate cugetările şi preceptele din Textus 
simplicior sunt exprimate în strofe, la fel ca şi în celelalte 
versiuni ale  Panciatantrei. Aceste cugetări pe care 
Schopenhauer nu ar fi ezitat să le adauge la celebrele sale 
aforisme (Aphorismen zur Lebensweisheit), se deosebesc 
însă mult între ele, după caracterul personajului care le 
rosteşte şi după natura învăţăturii pe care urmăreşte s-o 
dea autorul operei. Unele din ele, puţine ce-i drept, sunt 
profund imorale şi l-ar fi ruşinat până şi pe Machiavel 
(Cartea întâi, 355, 356, 423). Altele însă, din fericire cele 
mai numeroase, sunt de o frumuseţe şi de o gândire 
aleasă, pe cât de morale în fond, pe atât de admirabil 
exprimate ca formă. Cităm la întâmplare câteva; 

„Dacă nestemata, obişnuita să fie prinsă în aur spre 
a-l împodobi, este pusă pe o bucată de tablă, ea nu strigă şi 
totuşi străluceşte; ocara însă este de partea aceluia care a 
pus-o” (Cartea întâi, 75). 

„După cum tulpina plăpândă, abia ieşită din pământ, 
dacă-i bine îngrijită, dă roade atunci când îi vine timpul, 
tot astfel şi poporul, dacă-i bine ocrotit” (Cartea întâi, 223) 

„După cum umbra şi lumina sunt veşnic strâns 


legate una de alta, astfel fapta şi făptaşul sunt prinşi unul 
de altul”, (Cartea a doua, 127). 

„Acela în a cărui casă nu se află o mamă sau o soţie 
care să-i vorbească cu iubire, să se ducă în pustietate; casa 
lui este asemenea unui pustiu” (Cartea a patra, 83). 

„Celui care îmbătrâneşte, îi îmbătrâneşte părul; celui 
care îmbătrâneşte, îi îmbătrânesc dinţii; ochii şi urechile îi 
îmbătrânesc; numai dorinţa rămâne veşnic tânără” (Cartea 
a cincea, m. 

„Cine priveşte femeia altuia ca pe mama sa, averea 
altuia ca pe un bulgăre de pământ, pe toate fiinţele ca pe 
sine însuşi: acela este înţelept” (Cartea întâi, 402). 

„Ce folos poate să aducă învăţătura, când e pusă 
acolo unde nu trebuie? Ea e ca o lampă aşezată într-o oală 
acoperită de întuneric” (Cartea întâi, 394). 

„Ce merit are bunătatea celui bun faţă de cei care 
fac bine? Cine-i bun faţă de cei care fac rău, acela-i numit 
bun de către cei virtuoşi” (Cartea întâi, 247). 

„Răsplata, pe care şi-o iau cei bogaţi prin pomeni 
multe, o dobândeşte cel sărac cu un bănuţ. Acestea sunt 
învăţăturile noastre sfinte” (Cartea a doua, 67). 

Strofele din Panciatantra dovedesc că autorul acestei 
opere este un mare poet (ser. mahâkavih), artist desăvârşit 
care ştie să exprime cugetări profunde sub o formă 
lapidară şi frumoasă şi-n acelaşi timp uşor de înţeles de 
către oricine. Multe din ele sunt vrednice de cei mai mari 
cugetători antici şi moderni. 

TH. SIMENSCHY 


CUVÂNT ÎNAINTE 


Ediţia a Il-a a Panciatantrei vine după 37 de ani de la 
publicarea celei dintâi... De data aceasta însă ea apare în 
întregime (adică toate cele „cinci cărţi”) şi nu 
fragmentar”. 

Traducerea se bazează pe versiunea cea mai 
răspândită a Panciatantrei, cunoscută sub numele de 
Textus simplicior.18 

Fiecare strofă, tradusă în proză, este numerotată ca 
în original. Literele care au semne diacritice speciale 
pentru limba sanscrită se citesc aproximativ ca în 
româneşte. 

Sperăm că noua ediție a Panciatantrei va fi citită de 
toată lumea, indiferent de vârstă sau de cultură, la fel cum 
a fost citită şi povestită în India timp de aproape două mii 
de ani, până în ziua de azi. 

laşi, 1 august 1968 

TH. SIMENSCHY 


17 Primele două cărţi au apărut în editura „Cartea 
românească” (1932) sub titlul: Panciatantra, Cele cinci 
cărţi ale înţelepciunii, traducere din limba sanscrită de Th. 
Simenschy, vol. I. 


Cartea a treia a fost publicată în revista Convorbiri 
literare, 1933 (şi în extras). 
Cartea a patra şi a cincea au fost publicate în revista Viaţa 
Basarabiei, 1936 (şi în extras). 
18 Editat de F. Kielhorn (Cartea întâi, ed. a Il-a, 1879, 
Bombay) şi de G. Biihler (Cartea a doua - a cincea, ed. a II- 
a, 1881, Bombay). 


PANCIATANTRA : 
(CELE CINCI CARŢI ALE INŢELEPCIUNII) 


Om!!* închinare slăvitei Śāradā şi lui Ganapati, 
învăţătorilor închinare! închinare lui Mănu, lui Brhaspati, 
lui  Vyasa, lui Vâlmiki şi celorlalți! Marilor poeţi 
închinare!20 

Cunoscând chintesenţa tuturor cărţilor despre 
purtare din lumea aceasta, Vișnusarman a alcătuit aceasta 
operă foarte plăcută, în cinci cărţi. a) Se spune că era 
odată în [ara dinspre miazăzi un oraş cu numele 
Mahilăropya. Acolo trăia un rege pe care-l chema 
Amarasakti?!, un pom al dorințelor”? pentru mulţimea 
tuturor celor nevoiaşi, cu picioarele acoperite de snopii de 
raze (care ţâşneau) din coroanele regilor? celor mai de 
seamă şi trecut pe celălalt țărm al tuturor ştiinţelor??. 


19 Om este o silabă sacră, care se rostea înaintea numelui 
divinității invocate. 

20 Săradă esle numele zeiţei elocvenţei, care se mai 
chema şi iSarasoati - Ganapati sau Ganesa, fiul lui Siva, 
este cel ce înlătură piedicile. De aceea, pentru a izbuti 
trebuie să fie adorat înainte de-a începe ceva. Mānu, fiul 
lui Brahma, este socotit ca autorul celebrului cod de legi 
indian numit Manusmrti. Brhaspati este preotul şi 
învățătorul zeilor. Vyăsa este autorul legendar al Vedelor şi 
al Mahăbhăratei. Vălmiîki este numele unui înţelept antic, 
care a alcătuit Rărnăyana. Poeți mari, ca de ex. Kâlidăsa, 
autorul dramei Sakuntală. 

21 Amarasakti: „Putere divină 

22* **«pomul dorințelor este un pom mitologic din cerul 
lui Indra, care împlineşte toate dorinţele. 

23 Adică: „Regii cei puternici se plecau la picioarele lui** 
(Cf. cartea a treia, str. 150). 

24 Adică: „Cunoscător desăvirşit al tuturor ştiinţelor“ care, 
din cauza numărului lor imens, sîn.t închipuite ca un 


Acesta însă avea trei feciori din cale afară de proşti, 
care se numeau: Vasusakti, Ugrasakti şi Anekasakti?. 
Văzându-i fără tragere de inimă pentru învăţătură, regele 
chemă pe sfetnicii săi şi le zise: 

— Ştiţi că aceşti feciori ai mei nu se dau la 
învăţătură şi-s lipsiţi de judecată. De aceea, când mă uit la 
dânşii, împărăţia mea nu-mi aduce nicio bucurie, măcar că- 
i mare. Cu drept cuvânt se spune: 

Mai bine să moară copilul ori să nu se nască de loc, 
decât să fie tâmpit; căci aceia pricinuiesc o durere de tot 
mică, pe când cel tâmpit amărăşte o viaţă întreagă. (2) 

Mai bine să avorteze; mai bine să nu se împreuneze 
la timpul potrivit; mai bine să moară copilul când vine pe 
lume; mai bine chiar să se nască o fată; mai bine o femeie 
stearpă; mai bine să renască mereu, decât un fecior fără 
învăţătură, chiar de-i înzestrat cu frumuseţe, avere şi alte 
însuşiri. (3) Ce folos aduce vaca ce nu fată nici nu dă 
lapte? Ce folos că ţi s-a născut un fecior, dacă nu-i învăţat 
şi plin de dragoste? (4) 

De aceea găsiţi-mi un mijloc de-a le lumina mintea. 
Sunt aici cinci sute de învăţaţi, care mănâncă pâinea mea. 
Faceţi aşa ca să mi se împlinească dorinţa. 

Atunci unul din ei grăi: 

— Măria-ta, gramatica se învaţă doisprezece ani de 
zile. După aceea vin cărţile de legi ale lui Mānu şi ale 
celorlalţi; cărţile despre purtarea omului în lume ale lui 
Cânakya şi ale celorlalţi şi cele despre dragoste ale lui 
Vătsyâyana” şi ale celorlalţi. Astfel se cunosc în cele din 
urmă cărţile de legi, cele despre purtare şi cele privitoare 


ocean. 

25 Vasusakti: „Bogat în putere” Ugrasakti: „Cumplit în 
puiere“ şi Anekasakti: „Felurit in putere 

26 Cf. Cartea întâi, str. 168, n.***, 

27 Vātsyāyana este autorul unei opere intitulate Kâma- 
Sutra - Preceptele iubirii. Cf. Ars amandi a lui Ovidiu. 


la dragoste. Atunci se luminează mintea?5. 

După aceea luă cuvântul altul din mijlocul lor, cu 
numele Sumati?*: 

— Durata acestei vieţi nu e veşnică. Gramatica 
trebuie mult timp ca s-o înveţi. De aceea, gândiţi-vă la vreo 
carte care să cuprindă numai o prescurtare a acelor 
învățături, pentru luminarea minţii acestora. Că doar se 
spune: Gramatica, se ştie, nu-i mai dai de capăt şi viaţa-i 
scurtă de tot3, iar piedicile multe. De aceea trebuie ales 
ce-i mai bun, lăsând ceea ce n-are însemnătate, aşa cum 
aleg lebedele laptele din apă“!. (o) Este aici un brahman, 
cu numele Vișnusarman*?, cunoscător desăvârşit al tuturor 
învățăturilor, cu faimă mare printre toţi discipolii lui. 

Incredinţează-i acestuia pe feciorii tăi. Sunt sigur că- 
n scurt timp îi va face deştepţi. 

Auzind aceasta, regele chemă pe Vișnusarman şi-i 
zisei - Sfinte, fă cât mai curând ca feciorii mei să n-aibă 
seamăn pe lume dinspre partea ştiinţei purtării. Îţi voi da 
atunci o sută de favoruri. 

Atunci Vișnusarman grăi către rege: 


28 Predarea tuturor ştiinţelor se face în India oral. 
Şcolarul învaţă întreaga ştiinţă cuvânt cu cuvânt, pe de 
rost, aşa cum i-o recită învățătorul; tot astfel o transmite şi 
el mai târziu elevilor săi. 

29 Cuvîntul acesta înseamnă: „înțeleptul. 

30 cf. Ars longa vila brevis (Hippocrat). 

31 După credinţa indienilor există două specii de lebede: 
una este cea comună, cealaltă, superioară, trăieşte în rai şi 
se iveşte rar pe pămînt. Pentru a şti cărei specii aparţine o 
lebădă, i se pune dinainte o strachipă care cuprinde lapte’ 
amestecat cu apă. Dacă lebăda este din specia superioară, 
se crede că e în stare să aleagă laptele de apă şi să bea 
pumai laptele. 

32 Numele acesta înseamnă: „Cel ocrotit de Visnu”. Vezi p. 
43, n.t. 


— Măria-ta, ascultă făgăduiala mea. Eu ştiinţa nu mi- 
o vând, nici chiar pentru o sută de favoruri. Dacă însă 
până-n şase luni nu-i voi face pe feciorii tăi să cunoască 
ştiinţa purtării, mă lepăd de numele meu. 

Atunci regele, împreună cu curtenii săi, auzind 
făgăduiala de necrezut a brahmanului, îi încredința cu 
mare cinste pe feciorii săi; şi era plin de bucurie şi de 
uimire şi fericirea sa nu cunoştea margini. lar 
Vișnusarman îi luă la el şi alcătui pentru ei cinci cărţi 
numitei Dezbinarea prietenilor, Dobândirea prietenilor, 
Povestea corbilor şi a bufniţelor, Pierderea agonisitei şi 
Fapta nechibzuită. Cu ajutorul lor îi învăţă pe feciorii 
regelui. Aceştia le învăţară în şase luni şi deveniră aşa cum 
spusese brahmanul. De atunci opera aceasta despre 
purtare, numită Panciatantra, a servit la învăţarea copiilor 
pe pământul acesta. În scurţi 

Cine învaţă mereu opera aceasta despre purtare sau 
cine o ascultă, acela niciodată nu suferă vreo înfrângere, 
nici chiar din partea lui Sakra%. (6) Aceasta-i povestea 
introductivă. 


33 Sakra este numele lui Indra, zeul suprem în panteonul 
vedic. 


Cartea întâi 
DEZBINAREA PRIETENILOR 


Acum începe cartea întâia, numită Dezbinarea 
prietenilor, din care prima strofă e următoarea: Dragostea 
mare şi crescândă dintre leu şi taur în pădure a fost 
distrusă de şacalul cel bârfitor şi peste măsură de lacom. 
(1) 

lată ce se povesteşte: 

Este în Ţara de la miazăzi un oraş cu numele 
Mahilăropya. Acolo trăia fiul unui neguţător, cu numele 
ChiaburuS. Acesta avea o avere mare, pe care o câştigase 
cinstit. Odată îi trecu prin minte că chiar şi atunci când are 
cineva o avere mare, el tot trebuie să se gândească la 
vreun mijloc de-a câştiga bani şi să-i întrebuinţeze. Căci se 
spune: 

Nu e nimic care să nu se înfăptuiască prin bani. De 
aceea înțeleptul să-şi dea silinţă să dobândească avere şi 
iar avere. (2) 

Cine are avere, acela are prieteni; cine are avere, 
acela are rude; cine are avere, acela-i om pe lumea 
aceasta; cine are avere, acela-i învăţat. (3) 

Nu e destoinicie, nu e dărnicie, nu e pricepere, nu e 
artă, nu e tărie de caracter, care să nu fie lăudată laicei 
bogaţi de către cei lipsiţi de avere. (4) 

Pe lumea aceasta şi un străin, dacă-i bogat, e socotit 
ca din familie; pe când cel sărac, chiar dacă e rudă, e privit 
ca un netrebnic. (5) 

Din averea îngrămădită de pretutindeni izvorăsc 
toate înfăptuirile, cum izvorăsc râurile din munţi. (6) E 
respectat şi cel care nu e vrednic de respect; se străbate şi 
ceea ce nu poate fi străbătut; e lăudat şi cel care nu merită 
laudă: aceasta-i puterea minunată a banilor. (7) 

După cum simţurile sunt întregi datorită hranei, tot 


34 În skr. Vardhamânaka: „căruia ii merge bine". 


astfel şi faptele atârnă de avere. De aceea se spune că 
averea poate să facă orice. (8) 

Doritor de avere, omul din lumea aceasta a celor vii 
stă şi într-un cimitir; îşi părăseşte pe cel care i-a dat 
viaţă, fiindcă-i sărac, şi porneşte în lumea largă. (9) 

Chiar şi cei ajunşi în pragul bătrâneţii sunt tineri, 
dacă au avere; pe când cei fără avere, chiar dacă se află în 
floarea tinereţii, sunt totuşi bătrâni. (10) 

Iar averea se dobândeşte prin şase mijloace: cerşind, 
servind pe-un rege, lucrând pământul, căpătând învăţătură 
şi făcând afaceri sau negoţ. Însă dintre toate acestea cea 
mai de căpetenie este agonisirea averii prin negoţ. 

Căci se spune: 

De pomană cer numai, cei de pe ultima treaptă: 
regii, din nefericire, nu sunt darnici, se ştie bine; munca 
câmpului suferă din pricina secetei; în calea celui care 
serveşte pe-un învățător’? stau nenumărate piedici; din 
camătă se naşte sărăcie, căci banii ţinuţi în nodul de la 
haină trec în mâna altuia, odată cu desfacerea lui. De 
aceea nu cred să fie pe pământ vreo îndeletnicire mai 
presus de negoţ. (11) Dintre toate mijloacele, cel mai bun 
pentru a dobândi avere se spune că-i negoţul; oricare altul 
afară de acesta e îndoielnic. (12) 

Sunt şapte feluri de negoţ, prin care se poate câştiga 
avere, şi anume: comerţul cu miresme, intrarea în 
stăpânirea unui amanet, afaceri în numele unei tovărăşii, 
venirea muşteriilor cunoscuţi, arătarea unui preţ mincinos, 
cântar şi greutăţi false şi aducerea de mărfuri din altă 
ţară. Doar se spune: Dintre toate mărfurile, cea mai de 


35 Adică: „Oamenii sunt în stare să sufere grozăviile cele 
mai neînchipuite, numai ca să-şi satisfacă lăcomia lor“. 

36 Servirea Învăţătorului (guru) are de scop dobândirea 
învăţăturii de la el; a servi pe-un învăţător nu era un lucru 
tocmai uşor, din pricina asprimii şi rigidităţii cu care erau 
trataţi discipolii. 


seamă e mireasma; ce sunt aurul şi celelalte pe lângă ea, 
când se vinde pe-un preţ de-o sută de ori mai mare decât 
acela cu care a fost cumpărată? (13) 

Când o casă este pusă amanet, starostele 
negustorilor îşi slăveşte zeitatea care-l ocroteşte: „Dacă 
moare cel care a amanetat-o, îţi voi aduce rugăciuni de 
mulţumire”. (14) 

Cel din fruntea unei tovărăşii, când e însărcinat cu o 
afacere în numele ei, cugetă vesel în inima sa: „Azi am pus 
mâna pe întreg pământul plin de bogății; ce-mi mai trebuie 
altceva?" (15) 

Când vede pe muşteriul cunoscut şi aşteptat cu 
nerăbdare că vine la el, negustorul lacom de banii aceluia 
se bucură ca şi cum i s-ar fi născut un băiat* (16) 

De asemenea: 

Măsura când plină, când neplină, înşelarea continuă 
a muşteriilor, spunerea unui preţ mincinos: acesta-i felul 
negustorului. (17) 

De asemenea: 

Oamenii se duc departe în ţară străină pentru a 
câştiga cu trudă îndoit şi întreit, cumpărând mărfuri. (18) 

După ce se gândi astfel, într-o zi prielnică îşi luă 
rămas bun de la părinţi, îşi aşeză marfa într-o căruţă bună, 
se sui în ea şi plecă spre oraşul Mathura. La car avea 
înjugaţi doi tauri cu semne bune“, care se numeau 
Samjivaka şi Nandaka?’, şi care crescuseră pe lângă casa 
sa. Unul din ei, acela pe care-l chema Samjivaka, pe când 
scobora malul râului Yamună**, dete peste o băltoacă plină 
de noroi şi în cădere îşi scrânti un picior şi rupse jugul. 
Când îl văzu în starea aceasta, Vardhamâna fu cuprins de-o 


37 Semnele bune sunt semne speciale pe frunte şi pe piept 
sau o coadă lungă până sub genunchi etc. 

38 Samjivaka: „Cel ce trăieşte împreună"; Nandaka: „Cel 
ce bucură". 

39 Afluent al Gangelui. 


adâncă deznădejde. Cu inima înduioşată de dragoste 
pentru el, negustorul îşi întrerupse trei zile călătoria din 
pricina lui. Văzându-l abătut, cei din caravană îi ziseră: 

— Stăpâne, de ce-ţi primejduieşti în felul acesta 
întreaga caravană pentru un taur, în pădurea asta plină de 
lei şi de tigri? Doar se spune: 

Cel cuminte să nu piardă mult pentru foarte puţin; 
căci adevărata învăţătură este aceea care cu foarte puţin 
scapă mult. (19) 

Auzind acestea, negustorul puse nişte oameni să 
păzească pe Samjivaka, iar el împreună cu restul caravanei 
plecă mai departe. Însă păzitorii, văzând că pădurea e 
plină de primejdii, lăsară pe Samjivaka şi, mergând pe 
urmele caravanei, o ajunseră în ziua următoare şi-l minţiră 
pe conducător spunând: „Stăpâne, Samjivaka a murit iar 
noi ne-am gândit că ţi-a fost drag şi l-am ars”%. Auzind 
aceasta, stăpânul caravanei, plin de recunoştinţă şi cu 
inima înduioşată de iubire, îi îndeplini toate datinile de 
înmormântare, slobozind un taur“! şi celelalte. Samjivaka 
însă, înviorat de boarea răcoroasă şi umedă ce bătea 
dinspre Yamună, îşi adună ultimele puteri şi, izbutind să se 
scoale, ajunse la malul râului. Acolo păscând firele de iarbă 
fragedă şi verde ca smaraldul, se făcu în câteva zile gras, 
mare şi voinic ca taurul lui Hara*?; şi în fiecare zi răscolea 
cu coarnele muşuroaiele de furnici, mugind întruna. Căci 
bine se spune: 

Şi fără pază stă cel ce-i păzit de soartă; şi cel bine 
păzit piere, dacă-l loveşte soarta; trăieşte şi cel neocrotit şi 
părăsit într-o pădure şi piere în casă chiar cel bine ferit. 


40 Arderea ţinea loc de înmormîntare. Acelaşi obicei era la 
greci şi la romani. 

41 La moartea unui om rudele sale dădeau drumul 

42u nui taur să cutreiere în libertate pînă ce murea. Spre a 
fi recunoscut, i so făcea pe spate un semn şi nimeni nu se 
atingea de taur. 


(20) 

Într-una din zile un leu cu numele Pingalaka, 
înconjurat de toate sălbăticiunile pădurii, fiind chinuit de 
sete, se cobora pe malul râului Yamună ca să se adape, 
când auzi în depărtare mugetul adânc al lui Samjivaka. 
Atunci, foarte tulburat în inima sa, îşi ascunse înfăţişarea 
spăimântată şi se opri sub un smochin, în locul de şedere 
al celor patru cercuri. Locul de şedere al celor patru 
cercuri este acesta: Leul, însoțitorii leului, Kăâkarava şi 
Kimvrtta%5. Se aflau însă doi şacali, cu numele Karaţaka şi 
Damanaka, fii de sfetnici, fără slujbă, care îl însoțeau 
totdeauna. Aceştia se sfătuiră între ei. Damanaka zise: 

— Dragă Karaţaka, stăpânul nostru Piigalaka se 
coborâse pe malul râului Yamuna pentru a bea apă. Oare 
din ce pricină s-a oprit, cu toate că era însetat, şi de ce, 
luând o înfăţişare războinică, deşi e plin de teamă, s-a oprit 
aici sub smochin? 

— Ce ne priveşte pe noi aceasta? răspunse Karaţaka. 

Cel care caută să-şi facă o îndeletnicire cu treburi 
care nu-l privesc, acela merge spre pierzare, ca maimuța 
care s-a apucat să smulgă pana de lemn. (21) 

— Cum asta? întrebă Damanaka. Celălalt povesti: 


Povestea întâi 
MAIMUTA ŞI PANA DE LEMN 


43 Un taur îl poartă pe //arcr( = Siva); vezi. p.33,n.** 


**** Cercul (skr. maiydala) înseamnă în scrierile politice 
ale indienilor ţara unui prinţ şi anume: cercul I este ţara 
stăpînitorului, iar cercul. II şi cele următoare arată ţările 
prinților înconjurători, precum şi cele mai îndepărtate 
încă. A 
In Panciatantra însă cuvîntul „eerc“ Înseamnă: cercul I: 
regele; cercul II: miniştrii; iar cercurile III şi IV (Kăkarava 
şi Kimvrtla) supuşii. 


Odată un fiu de negustor se apucă să clădească un 
templu în mijlocul unei păduri din apropierea unui oraş. 
L.ucrătorii împreună cu arhitectul se duceau să mănânce la 
amiază în oraş. Într-o zi, o ceată de maimuțe, după ce 
cutreierase peste tot, sosi şi în locul acela. Acolo se afla un 
trunchi de lemn de añjana, pe jumătate despicat de-o pană 
de lemn de khadira, bătută în mijlocul lui de unul din 
meşteri. Între acestea maimuţele începură a se juca în voie 
printre vârfurile copacilor şi ale turnurilor şi pe marginea 
stivelor de lemne. Una din ele, al cărei sfârşit era aproape, 
din neastâmpăr se aşeză pe trunchiul cel pe jumătate 
despicat şi apucă cu mâinile pana de lemn; tot căutând s-o 
smulgă, pana ieşi din loc. Ce i s-a întâmplat atunci 
maimuţei, care avea testiculele vârâte în mijlocul 
trunchiului, se poate şti de mai înainte. 

De aceea eu spun: 

— Cel care caută ş.a.m.d. Hrana noastră îs resturile 
de mâncare; deci ce avem să ne amestecăm în treaba 
aceasta? Damanaka zise: 

— Dar de ce te gândeşti numai la mâncare? Aceasta 
nu se cade. Doar se spune: 

Înţelepţii caută favoarea regelui, spre a putea face 
bine la prieteni şi rău la duşmani; căci în ceea ce priveşte 
pântecele, cine nu-i în stare să şi-l hrănească? (22) 

Şi la fel: 

Numai acela trăieşte cu adevărat pe lumea aceasta, 
de a cărui viaţă atârnă viaţa multora. Oare ciorile nu-şi 
umplu şi ele stomacul cu pliscul lor? (23) Cine trăieşte 
măcar o clipă slăvit de oameni, înzestrat cu învăţătură, 
vitejie, bogăţie, însuşiri alese - aceasta înseamnă pentru 
cei cunoscători a trăi pe pământul acesta. Şi cioara 
trăieşte mult, hrănindu-se cu ce i se aruncă. (24) 

Uşor se umple un biet pârâiaş; uşor se umplu mâinile 


întinse rugător ale unui şoarece; uşor se mulţumeşte un 
om de nimic; măcar cât de puţin tot îi ajunge. (25) 

De asemenea: 

La ce foloseşte naşterea aceluia care numai răpeşte 
tinereţea mamei sale, dacă nu se ridică în culmea familiei, 
ca un steag? (26) 

Tot aşa: 

În lanţul veşnic reînnoit al existenţei pământeşti cine 
moare fără a se renaşte?15 

Dar numai acela e socotit că într-adevăr s-a născut 
aici pe pământ, care străluceşte cel mai tare între ai săi. 
(27) 

De asemenea: 

Până şi iarba care creşte pe malul unui râu e de folos 
prin existenţa ei; căci ea dă putinţa de-a se agăța cu 
mâinile de ea celui îngrozit că se îneacă. (28) 

Tot aşa: 

Oamenii aleşi, cu mersul liniştit şi falnic, care alină 
suferinţele semenilor lor, se ivesc rar pe lume, ca şi norii 
dătători de ploaie. (29) 

Înţelepţii spun că de aceea i se dă mamei o cinste, 
atât de mare, pentru că ea poate să poarte un făt menit să 
fie respectat odată şi de către cei mari. (30) 

Omului care nu-şi arată puterea, chiar dacă-i tare, nu 
i se dă cinstea cuvenită. Focul care stă ascuns în lemn nu e 
băgat în seamă; nu tot astfel şi cel izbucnit. (31) 

Karaţaka zise: 

— Noi suntem fără trecere; deci ce ne priveşte lucrul 
acesta? Doar se spune: 

Când cel fără trecere e lipsit de minte şi vorbeşte 
neîntrebat înaintea regelui, oare nu se alege el numai cu 
dispreţ şi cu ocară? (32) 


44 Vezi p. 98, n. *. 
45 Cf. Eminescu, Luceafărul; „Căci toți se nasc spre a muri 
/ Şi mor spre ase naşte. 


De asemenea: 

Vorba trebuie întrebuințată acolo unde rostirea ei 
aduce folos şi se întipăreşte pentru totdeauna, ca o culoare 
pe o stofă albă. (33) 

— Nu, nu vorbi aşa, zise Damanaka. 

Cel de rând poate deveni un om de frunte, dacă 
serveşte pe un rege; iar cel de frunte poate să ajungă un 
om de rând, dacă nu vrea să servească. (34) De aceea se 
spune: 

Regele ţine mai mult la acela care se află în preajma 
sa, chiar dacă-i lipsit de cultură, de neam prost şi fără 
evlavie. Regii, femeile frumoase şi lianele îmbrăţişează de 
obicei ceea ce le stă alături. (35) De asemenea: 

Servitorii care ştiu să deosebească pricinile de 
supărare şi de mulţumire ale regelui i se suie pe nesimţite 
în spinare, chiar când li se împotriveşte. (36) 

Cei învăţaţi, cei cu năzuinţe mari, cei înzestrați cu 
talent şi cu energie şi care cunosc îndatoririle slujbei, nu 
găsesc alt sprijin decât numai la rege. (37) Celor care nu 
se îndreaptă spre regi nobili şi întreprinzători, le este 
sortită până la moarte ca ispăşire o viaţă de cerşetor. (38) 

Cei care spun că regii sunt cruzi şi anevoie de servit, 
aceia îşi dau de gol propria lor nepăsare, lene şi prostie. 
(39) 

Când văd şerpii, tigrii, elefanții, leii îmblânziţi prin 
mijloace iscusite, ce însemnătate are un rege pentru cei 
înţelepţi şi prevăzători?*% (40) 

Înțeleptul care caută favoarea regelui ajunge la o 
situaţie înaltă. Santalul nu creşte decât pe Malaya”. (41) 

Umbrele albe“ strălucitoare, cai frumoşi, elefanţi 


46 Adică: „Ce greutate e pentru cei înţelepţi şi prevăzători 
de-a pune stăpânire pe-un rege?“ 

47 Malaya este numele unui şir de munţi pe coasta de vest 
a Indiei; acolo creşte cel mai bun santal. 

48 Umbrelele albe sunt date în semn de cinste. 


impunători şi înfocaţi: acestea sunt darurile neîncetate ale 
unui rege binevoitor. (42) 

Karaţaka întrebă: 

— Atunci ce ai de gând să faci? Celălalt răspunse: 

— Stăpânul nostru, Piigalaka, este spăimântat acum 
şi spăimântaţi sunt şi curtenii lui. De aceea voi merge la el 
şi, după ce voi afla pricina fricii sale, voi întrebuința unul 
din următoarele mijloace: pace, război, plecare, rămânere, 
alianţă sau perfidie. 

— De unde ştii că stăpânul nostru e cuprins de 
teamă? întrebă Karaţaka. Celălalt răspunse: 

— Parcă e greu de ştiut aceasta? Doar se spune: 

Şi un animal înţelege ce i se vorbeşte; şi caii şi 
elefanții merg când sunt îmboldiţi (cu vorba). Omul învăţat 
pricepe şi fără să i se spună; căci roadele inteligenţei se 
află în recunoaşterea semnelor făcute de alţii. (43) 

Tot astfel spune şi Mânu“*: 

După înfăţişare, semne, mers, gesturi, după vorbă şi 
după mişcarea ochilor şi a feţei se cunoaşte gândul ascuns. 
(44) 

De aceea, fiindcă acuma l-am găsit înspăimântat, îl 
voi face prin puterea iscusinţei mele să n-aibă teamă şi, 
punând stăpânire pe el, voi apuca pe calea care duce la 
slujba de sfetnic. 

Karaţaka zise: 

— Dar tu nu cunoşti îndatoririle acestei slujbe; 
atunci cum ai să pui stăpânire pe el? Damanaka răspunse: 

— Cunosc toate îndatoririle celor care servesc, aşa 
cum au fost povestite pândavaşilor de către marele profet 
Dhaumya, atunci când intrau în oraşul lui VirâţaS. 


49 Vezi p. 3 n.** 

50 In al treisprezecelea an al exilului lor, Pândavaş-ii (fiii 
lui Păndu) se hotărâră să meargă în oraşul regelui Virăţa şi 
să intre în slujba lui. Cu acest prilej preotul lor, Dhaumya, 
îi învăţă cum trebuie să se poarte nişte servitori. Povestea 


Florile de aur ale pământului le culeg trei oameni: 
cel viteaz, cel învăţat şi cel care ştie să servească. (45) 

După cum. sună un proverb, numai acea slujbă 
trebuie socotită astfel, care are în vedere binele 
stăpânului. Pe această uşă să intre înțeleptul în slujba 
regelui şi nu într-alt chip. (46) 

Cel înţelept să nu slujească aceluia care nu vrea să 
ştie de merite. Căci de la acela folosul e tot atât de mic ca 
şi de la un pământ sterp, oricât de bine ar fi arat... (47) 

Cel înzestrat cu virtuţi merită să fie servit, chiar 
dacă-i lipsit de ţară şi de supuşi. Căci de la el folosul 
durează toată viaţa, chiar dacă vine ceva mai târziu. (48) 

Înțeleptul să nu caute să-şi câştige pâinea de la unul 
care-i robit de patimi; zadarnică i-ar fi silinţa, chiar de-ar 
sta neclintit ca un stâlp şi s-ar usca de foame. (49) 

Servitorul urăşte pe stăpânul zgârcit şi aspru la 
vorbă. Cel care nu ştie dacă cineva merită să i se slujească 
sau nu, oare nu se urăşte acela pe sine însuşi? (50) 

Dacă servitorii chinuiţi de foame nu şi-o potolesc. 
atunci când intră în slujba cuiva, atunci acesta trebuie 
ocolit ca o plantă veninoasă, chiar dacă e veşnic plină de 
fructe şi de flori. (51) 

Cu mama regelui, cu soţia lui, cu prinţul moştenitor, 
cu sfetnicul cel mai de seamă, cu preotul casei şi cu uşierul 
trebuie să se poarte cineva la fel ca şi cu regele însuşi. (52) 

Cine strigă: „Da, să trăiţi”, atunci când i se vorbeşte 
şi; cunoscându-şi datoria, şi-o îndeplineşte fără şovăire, 
acela este iubit de rege. (53) 

Cel care împarte la oameni vrednici averea câştigată 
prin bunătatea stăpânului său, acela îşi dă el singur 
îmbrăcăminte şi hrană; acela este iubit de rege. (54) 

Cine nu se sfătuieşte împreună cu servitorii din 
harem nici cu nevestele domnitorului, acela este iubit de 
rege. (55) 


lor se găseşte în Mahābhārata. 


Cine nu calcă legile moralei, nici chiar atunci când 
se află la strâmtoare, gândindu-se: „Stăpânul m-a cinstit 
totdeauna”, acela este iubit de rege. (56) 

Cine urăşte din suflet pe duşmanii domnitorului, iar 
prietenilor acestuia le face bine, acela este iubit de rege. 
(57) 

Cine priveşte jocul de zaruri ca pe-un sol al morții, 
băutura ca pe-o otravă, femeia ca pe-o apariţie înșelătoare, 
acela este iubit de rege. (58) 

Cine merge totdeauna în frunte la luptă şi la urmă 
prin oraş, cine stă mereu la uşa stăpânului său în palat, 
acela este iubit de rege. (59) 

Karaţaka întrebă: 

— Spune-mi ce vei vorbi când vei ajunge acolo? 
Damanaka răspunse: 

— Când vorbesc mai mulţi, răspunsul se naşte din 
răspuns, după cum dintr-o sămânță bună, peste care plouă 
din belşug, răsare alta. (60) 

Inţelepţii arată de mai înainte neizbânda care 
provine din întrebuinţarea unor mijloace nepotrivite, şi 
izbânda care urmează după întrebuinţarea unor mijloace 
potrivite, fiindcă amândouă sunt în legătură cu învăţăturile 
ştiinţei purtării”! şi li se arată de mai înainte. (61) 

Superioritatea unora stă în voce, ca la papagali; a 
altora în inimă”, ca la muţi; a altora iarăşi în inimă şi în 
voce; oricum ar fi, vorbele înțelepte duc la izbândă. (62) 

Eu însă nu voi vorbi la timp nepotrivit. Odinioară, pe 
când stăteam încă pe genunchii tatălui meu, am auzit de la 
el tot ce-i mai de seamă din ştiinţa înţelepciunii lumești. 


51 în skr. nZtL însjoamnă,jm/'/a/e“, apoi: „ştiinţa purtării în 
lume, arta de a domni, diplomaţie, înţelepciune”. Cel mai 
vestit autor care a scris despre această ştiinţă este Câ&na- 
kya, Machiavel al indienilor. Vezi Cartea a cincea, str. 47, 
n.*, şi Cartea a doua, str. 41, n. *. 

52 Adică „Ştiu să tacă“ 


Dacă însuşi Brhaspati** ar spune o vorbă nelatimpul 
ei, inteligenţa i-ar fi dispreţuită şi el ar suferi o mare 
ocară. (63) 

Karaţaka zise: 

— E greu să te apropii de regi, ca şi de munţii 
totdeauna plini de fiare, foarte primejdioşi şi de piatră, 
unde şederea este anevoioasă. (64) 

Şi regii pot fi stăpâniţi prin cuvinte vrăjite; căci sunt 
la fel ca şi şerpi, încolăciţi, acoperiţi cu solzi, 
întortocheaţi, grozavi prin felul cum se poartă şi foarte răi. 
(65) 

Rangul regesc, greu de ajuns şi venerat de o lume 
întreagă, se pătează şi de-o greşeală cu totul neînsemnată, 
ca şi rangul de brahman. (66) 

Majestatea regească, greu de servit, greu de câştigat 
şi greu de păstrat, stă mult timp închisă în ea însăşi ca apa 
într-o fântână. (67) 

— Aceasta-i adevărat, zise Damanaka; totuşi: 

Omul înţelept pătrunde în felul de-a fi al fiecăruia şi 
repede pune stăpânire pe el. (68) 

Îndeplinirea dorinţei stăpânului: aceasta este buna 
purtare a servitorilor. Şi diavolii se lasă îmblânziţi de aceia 
care totdeauna le intră în voie. (69) 

Slăvirea regelui când e mânios, iubirea pentru cel 
care-i e drag, ura pentru duşmanul lui şi preamărirea 
dărniciei sale: aceasta îl subjugă fără descântec şi fără 
vrajă. (70) 

Karaţaka zise: 

— Dacă aşa ţi-i gândul, atunci cărările tale să-ţi fie 
cu noroc! Fă cum doreşti. lar Damanaka, salutând pe 
Karaţaka, porni înspre Pingalaka. Văzându-l pe Damanaka 
apropiindu-se, Pingalaka zise uşierului: 

— Lasă la o parte bastonul. Cel care soseşte este fiul 
unui vechi sfetnic al nostru. Să intre dar, căci face parte 


53 Vezi p. 3, n. **. 


din ceata prietenilor mei şi e cumpănit la vorbă. Atunci, la 
un semn, Damanaka se închină în faţa lui Piigalaka şi, 
după ce i se dădu voie, se aşeză. Iar leul, punând pe el laba 
sa dreaptă cu unghiile ca secera, îi vorbi cu cinste: 

— Bine ai venit! De ce te arăţi aşa de rar? Damanaka 
răspunse: 

— Fiindcă Măria-ta n-aveai trebuinţă de mine. Totuşi 
trebuie de vorbit atunci când vine timpul pentru aceasta, 
fiindcă toţi pot fi de folos regilor, de la cel mai de sus până 
la cel mai de jos. Doar se spune: Şi un pai poate servi 
regilor ca să-şi scobească dinţii sau ca să-şi gâdile 
urechile; d-apoi încă un om înzestrat cu voce şi cu mâini. 
(71) 

De aceea şi noi, servitorii ereditari ai Măriei-tale, 
care te urmăm şi în răstrişte, dacă nu căpătăm rangul ce ni 
se cuvine, aceasta nu stă bine Măriei-tale. Doar se spune: 

Servitorii, ca şi podoabele, trebuie puşi la locul ce li 
se cuvine. Căci piatra nestemată, al cărei loc e pe frunte, 
n-o aşază cineva la picior, gândind: „Sunt stăpân să fac ce 
vreau”. (72) 

Fiindcă: 

Domnitorul care nu-i urmat de servitori nu-i 
cunoscător al virtuţilor, chiar dacă-i bogat şi de familie 
nobilă şi veche. (73) 

Doar se spune: 

Când e tratat deopotrivă cu cei mai prejos de el, 
când e onorat de rege mai puţin decât egalii lui, când nu e 
aşezat la loc de cinste: pentru aceste trei pricini îşi 
părăseşte servitorul pe stăpânul său. (74) 

lar dacă regele, din lipsă de judecată, îi pune pe 
servitorii vrednici de rangul cel mai înalt într-o slujbă mai 
mică sau cu totul neînsemnată, atunci, dacă ei nu vor să 
rămână acolo, vina nu-i a lor, ci a domnitorului. Doar se 
spune: 

Dacă nestemata, obişnuită să fie prinsă în aur spre a- 


l] împodobi, este pusă pe o bucată de tablă, ea nu strigă şi 
totuşi străluceşte; ocara însă este de partea aceluia care a 
pus-o. (75) 

Cât despre faptul că spui, stăpâne, că nu m-ai văzut 
de mult, ascultă şi aceasta: 

Unde nu se face deosebire între mâna stângă şi cea 
dreaptă, care om nobil rămâne acolo măcar o clipă când 
are la îndemână alte mijloace de trai? (76) 

Cei care iau sticla drept perla şi perla drept sticlă, la 
aceia nu stă un servitor nici măcar cu numele. (77) 

Unde stăpânul se poartă cu servitorii săi deopotrivă, 
fără vreo deosebire, acolo cei capabili de sforţare nu-şi mai 
dau nicio silinţă. (78) 

Nici regele nu poate fără servitori, nici servitorii fără 
rege; aceasta-i viaţa care-i leagă între ei. (79) 

Cum nu străluceşte soarele fără raze, cu toată 
strălucirea sa, aşa nu străluceşte regele fără servitori, 
chiar dacă lucrează pentru binele poporului său. (80) 

Butucul roții e ţinut de spiţe şi spiţele sunt înfiptă în 
butuc. Aşa merge roata vieţii stăpânului şi a servitorilor. 
(81) 

Şi părul de pe cap se menţine dacă-i îngrijit cu alifii, 
dar îşi pierde strălucirea dacă nu mai e uns; eu atât mai 
mult servitorii devin nepăsători, dacă nu li se arată 
dragoste.5 (82) 

Când e mulţumit, regele dă servitorilor săi bogății; 
însă aceştia în schimbul onorurilor ce primesc îşi dau 
viaţa. (83) 

Cunoscând aceste lucruri, regele trebuie să-şi aleagă 
servitori deştepţi, de neam bun, viteji, destoinici, devotați 
şi ereditari. (84) 

Servitorul care, o dată ce s-a apucat de-o treabă, se 
tine de ea cu inima neînfricoşată, acela preţuieşte cât o 


54 în textul sanscrit e un joc de cuvinte, bazat pe cuvântul 
sneha care poate însemna: „unsoare“ şi „dragoste'". 


soţie. (85) 

Cel care face regelui un bine de mare însemnătate şi 
greu de îndeplinit, fără ca să-i spună nimic, din modestie, 
în acela regele are un adevărat tovarăş. (86) Cel care 
însoţeşte fără a fi chemat, care veşnic stă la uşă, care 
vorbeşte sincer şi cu măsură atunci când îl întreabă, acela- 
i vrednic să servească pe regi. (87) Cei care, fără să i se 
poruncească, se sileşte să înlăture primejdia pe care o 
vede la regele său, acela-i vrednic să servească pe regi. 
(88) 

Cine nu are gânduri rele, chiar când e bătut, ocărit şi 
pedepsit de rege, acela-i vrednic să servească pe regi. (89) 

Cine nu se dă învins niciodată de foame, de somn, de 
frig, de arşiţă şi de altele, acela-i vrednic să servească pe 
regi. (90) 

Cel care rămâne liniştit atunci când aude zvonindu- 
se despre un război apropiat împotriva stăpânului său, 
acela-i vrednic să servească pe regi. (91) Acela sub a cărui 
dregător le hotarul satului creşte ca regina stelelor în 
jumătatea luminoasă a lunii”, acela-i vrednic se servească 
pe regi. (92) 

Însă slujbaşul sub a cărui dregătorie hotarul satului 
se strânge ca o piele pusă pe foc, de acela trebuie să se 
ferească regele care doreşte să-şi păstreze domnia. (93) 

Aşadar, stăpâne, dacă mă dispreţuieşti, socotind că-s 
numai un şacal, apoi nu faci bine. Doar se spune: 

Mătasea ia naştere dintr-un vierme, aurul din piatră, 
durvâ* din păr de vacă, lotusul de zi din glod, luna din 
mare, lotusul albastru din bălegar, focul din lemn, gema 
din creasta şarpelui, piatra fierii din fiere de bou. Cei care 
au merite se fac cunoscuţi prin ieşirea la iveală a meritelor 
lor. Ce însemnătate are naşterea? (94) 


55 Regina stelelor e luna; jumătatea luminoasă a lunii: cele 
două săptămîni cînd luna e în creştere. 
56 Un fel de mei. 


Şoarecele, deşi născut în casă, trebuie ucis, pentru 
că-i vătămător; pe când pisica, fiindcă-i folositoare, e 
cerută cu daruri. (95) 

După cum papura şi trestia, chiar în grămezi mari, 
nu pot fi întrebuințate ca lemn, tot astfel şi cei nepricepuţi 
nu sunt buni de nimic. (96) 

Ce folos de cel devotat, dacă nu-i destoinic? Ce folos 
de cel destoinic, dacă face rău? Află că eu sunt şi devotat şi 
destoinic; de aceea să nu mă dispreţuieşti. (97) 

Pińgalaka zise: 

— Într-adevăr, aşa-i. Destoinic sau nu, tu eşti fiul 
unui vechi sfetnic al nostru; spune „aşadar, fără sfială tot 
ce ai de spus. Damanaka zise: 

— Trebuie să-ţi aduc la cunoştinţă ceva. Piigalaka 
zise: 

— Haide, spune ce ai pe inimă. Acela zise: 

— Nu trebuie să se vorbească în plină adunare de un 
lucru care-l priveşte pe rege, oricât de neînsemnat ar fi. 
Aşa a spus Brhaspati*”. (98). 

De aceea numai Măria-ta trebuie să audă ceea ce-i 
voi aduce ia cunoştinţă. Căci: 

Un plan între şase urechi e dat pe faţă; pe când între 
patru urechi nu; de aceea cine-i prudent să se ferească cu 
tot dinadinsul de planul între şase urechi. (99) 

Atunci, la porunca lui Piigalaka, toate animalele, în 
frunte cu tigrii, panterele şi lupii, ieşiră îndată din 
adunare. După aceea Damanaka grăi: 

— Ce înseamnă oprirea şi rămânerea în aşteptare 
aici a stăpânului meu, care era gata să bea apă? Pingalaka 
zise cu un zâmbet silit: 

— Ba, câtuşi de puţin! 

— Măria-ta, zise Damanaka, dacă asta nu se poate 
spune, atunci s-o lăsăm. Doar se zice: 

Ceva trebuie ţinut ascuns faţă de soţie, ceva faţă de 


57 Vezi p. 3, n. **. 


rude, ceva faţă de prieteni şi de copii. Numai după o lungă 
chibzuinţă, după ce va fi socotit că lucrul e nimerit sau nu, 
poate să-l spună cel înţelept. (100) 

Auzind aceasta, Pińgalaka se gândi: „Acesta pare a fi 
cumsecade. Să-i spun atunci gândul meu. Doar se zice: 

Cine îşi destăinuieşte păsul unui stăpân care ştie ce-i 
virtutea unui servitor credincios, unei soţii ascultătoare, 
unui prieten dezinteresat, acela îşi uşurează inima”. (101) 

— Damanaka, auzi tu un glas puternic care vine din 
depărtare? 

— Aud, stăpâne, răspunse el, ce-i cu asta? Pingalaka 
zise: 

— Dragul meu, vreau să plec din această pădure. 

— De ce? întrebă Damanaka. Pińgalaka răspunse: 

— Pentru că acuma a intrat în pădurea noastră un 
animal cum nu s-a mai pomenit, ai cărui glas puternic este 
acesta care se aude şi după cum e glasul său, tot astfel 
trebuie să-i fie şi puterea. Damanaka zise: 

— Rău faci, stăpâne, că te sperii din pricina unui 
sunet. Doar se spune; 

Apa distrage zăgazul; tot astfel e distras planul care 
nu-i ţinut ascuns; clevetirea distrage dragostea; vorba 
distruge pe cel fricos. (102) 

De aceea nu se cade ca stăpânul meu să părăsească 
pădurea pe care a cucerit-o odinioară. Căci se nasc fel de 
fel de sunete din fluiere, lăute, scoici şi tot felul de tobe 
mari şi mici, aşa încât nu trebuie să se teamă cineva numai 
din pricina unui sunet. Doar se spune: 

Cine nu-şi pierde cumpătul în faţa unui rege duşman, 
peste măsură de puternic şi cumplit, acela nu suferă 
înfrângere. (103) 

Cei viteji nu-şi pierd curajul chiar când soarta se 
arată înfricoşătoare, după cum oceanul nu poate fi sleit, 
oricât de grozavă ar fi arşiţa care seacă lacurile. (104) 

De asemenea: 


Cel care nu e abătut în răstrişte, cel care nu se 
veseleşte la izbândă, cel care nu se teme în luptă: 

— Rar naşte o mamă un astfel de copil, menit să fie o 
podoabă a celor trei lumi”. (105) 

Tot astfel: 

Soarta omului umil din pricina neputinței sale, 
nebăgat în seamă din pricina neînsemnătăţii şi lipsit de 
consideraţie este aceeaşi ca a unui fir de iarbă. (106). 

De asemenea: 

Ce preţuieşte înfăţişarea aceluia care, dând peste 
altul mai puternic, nu se arată dârz? Ea e la fel ca şi o 
jucărie de lac. (107) 

De aceea, stăpâne, gândindu-te la aceste lucruri fă-ţi 
curaj. Nu trebuie să te temi numai din pricina unui sunet. 
Doar se spune: 

La început credeam că-i plină cu grăsime; dar acum, 
când am pătruns în ea, văd că nu-i decât piele şi lemn. 
(108) 

Piigalaka întrebă: 

— Cum asta? Celălalt povesti: 


Povestea a doua 
ŞACALUL ŞI TOBA 


Un şacal cu gâtul uscat de foame, cutreierând 
încoace şi încolo, văzu un câmp unde se loviseră două 
oştiri. In acelaşi timp auzi un sunet; era al unei tobe care 
căzuse acolo şi pe care o atingeau vârfurile crengilor unei 
liane bătute de vânt. Atunci, cu inima cât un purice de 
frică, Se gândi: „Vai de mine, sunt pierdut! Ia să plec până 
nu mă aude cel care scoate sunetele acestea. Totuşi nu se 
cade să părăsesc aşa deodată. pădurea strămoşilor mei. 
Doar se spune: 

Cine stă şi judecă, atunci când dă peste el o frică sau 


58 Cele trei lumi sînt: pămîntul,. cerul şi infernul. 


o bucurie, şi nu lucrează pripit, acela nu se căieşte. (109) 

De aceea vreau să văd mai întâi de unde vine acest 
sunet”. Tot chibzuindu-se astfel. Işi luă inima în dinţi şi, 
apropiindu-se tiptil, zări toba. Când o recunoscu, se 
apropie de ea şi o lovi şi el din curiozitate. Apoi se gândi 
din nou cu bucurie: „De mult nu mi-a mai picat în labă 
atâta belşug de mâncare. Fără doar şi poate că trebuie să 
fie plină de o grămadă de carne, de grăsime şi de sânge”. 

După aceea, cu multă greutate sfâşie pielea cea 
groasă cu care era acoperită toba şi, făcând o gaură, 
pătrunse plin de bucurie înăuntrul ei. Dar în timp ce sfâşia 
pielea, îşi rupse dinţii. Atunci, dezamăgit, când văzu că nu 
rămăsese din ea decât lemnul, recită în gând strofa: „La 
început credeam” etc. 

De aceea nu trebuie ca cineva să se teamă numai din 
pricina unui sunet. Piigalaka zise: 

— Priveşte, toţi supuşii mei, cu inima tulburată de 
frică, vor să fugă. Cum vrei dar să am curaj? 

— Stăpâne, zise şacalul, nu e vina lor; pentru că, 
după cum e stăpânul, la fel sunt şi servitorii. Doar se 
spune: 

Calul, învăţătura, arma, lăuta, muzica, bărbatul şi 
femeia sunt de folos sau nu, după cum e şi felul oamenilor 
peste care dau. (110) 

De aceea fă-ţi curaj şi aşteaptă-mă aici până ce mă 
întorc, după ce voi fi aflat ce fel de sunet e acesta. După 
aceea vei face cum va fi mai nimerit. Pihgalaka îl întrebă: 

— Dar eşti tu în stare să te duci acolo? Acela 
răspunse: 

— Oare pentru servitorul vrednic, când primeşte o 
poruncă de la stăpânul său, se mai pune întrebarea dacă 
trebuie s-o îndeplinească sau nu? Doar se spune: 

Servitorul niciodată nu se  înfricoşează, când 
primeşte o poruncă de la stăpânul său; el e în stare să 
intre şi în gaură de şarpe şi să străbată oceanul. 


De asemenea: 

Servitorul care, primind o poruncă de la stăpânul 
său, se gândeşte dacă-i uşoară sau grea, nu trebuie să fie 
hrănit de regele care-şi doreşte binele. (112) 

Pingalaka zise: 

— Dragul meu, dacă-i aşa, du-te; cărările tale să-ţi fie 
cu noroc. lar Damanaka închinându-se porni la drum şi se 
luă după glasul lui Samjivaka. Însă, după ce plecă 
Damanaka, Pingalaka cu inima tulburată de teamă se 
gândi: „Ah, rău am făcut că m-am încrezut în el şi i-am dat 
pe faţă gândul meu. Poate că Damanaka acesta serveşte pe 
doi stăpâni şi are gânduri rele faţă de mine, din pricină că 
şi-a pierdut slujba? Doar se spune: 

Cei care sunt dispreţuiţi de regele lor, după ce au 
fost mai întâi onoraţi, aceia se silesc totdeauna să-l piardă, 
chiar dacă sunt nobili. (113) 

De aceea să merg deocamdată să-l aştept într-alt loc, 
ca să ştiu ce plănuieşte. Poate că Damanaka vrea să mă 
omoare eu ajutorul celuilalt. Doar se spune: 

Cei ce nu se încred cu uşurinţă, chiar dacă-s slabi, 
nu sunt biruiţi de cei tari; pe când cei ce se încred lesne, 
aceia, chiar puternici fiind, sunt învinşi şi de cei slabi. 
(114) 

Înțeleptul, oricât ar fi de iscusit, să nu se încreadă în 
duşman. Doar din pricina încrederii lor au fost nimiciţi 
urmaşii Ditiei5 de către Indra”. (115). 

Frământat de aceste gânduri, se duse într-alt loc, 
unde stătu singur pândind pe Damanaka. lar acesta merse 
până aproape de Samjivaka şi, văzând că-i un taur, se 
gândi cu bucurie: „Ah, ce întâmplare fericită! Datorită ei 
am să-l împrietenesc cu Piigalaka, pe urmă am să-l dezbin 
şi astfel îl voi face pe acesta să asculte de mine. Doar se 
spune: 


59 Diti este mama demonilor Daityas, pe care i-a ucis 
Indra. 


Nici noblețea, nici prietenia sfetnicilor săi nu-l fac pe 
rege să asculte de vorbele lor, până ce nu dă peste el vreo 
nenorocire sau supărare. (116) Totdeauna când regele se 
află într-o restrişte, el e bun de exploatat de către sfetnicii 
săi. De aceea sfetnicii doresc ca regele lor să fie nenorocit. 
(117) După cum cei sănătoşi nu se gândesc niciodată la 
vreun medic priceput, tot astfel un rege ferit de nenorociri 
nu simte nevoia unui sfetnic”, (118) 

Cugetând aşa, plecă înspre Piigalaka. Acesta, 
văzându-l că vine, îşi ascunse înfăţişarea şi se duse să stea 
la locul de mai înainte. Damanaka ajungând la Pihgalaka 
se plecă înaintea lui; apoi se aşeză. 

— Ai văzut animalul acela? întrebă Piigalaka. 

— L-am văzut, cu voia Măriei-tale, răspunse 
Damanaka. 

— L-ai văzut cu adevărat? întreabă Pingalaka. 

— Cum aş putea să mint în faţa Măriei-tale? 
răspunse Damanaka. Doar se zice: 

Cine spune un neadevăr cât de mic înaintea regilor 
şi a zeilor, acela piere curând, oricât de puternic ar fi. 
(119) 

De asemenea: 

Regele e numit de Manu un reprezentant al tuturor 
zeilor. De aceea niciodată nu trebuie să i se servească cu 
viclenie. (120) 

Deosebirea dintre rege şi zeii pe care îi reprezintă 
este aceasta: Faptele bune sau rele îşi primesc răsplata de 
la rege îndată, pe când de la zei într-altă existenţă. (121) 

Pingalaka zise: 

— Se poate să-l fi văzut cu adevărat. El s-o fi gândit 
că cei mari nu-şi pun mintea cu nişte bicisnici; de aceea nu 
te-a omorât. Căci: 

Furtuna nu dezrădăcinează iarba cea moale, care se 
apleacă în toate părţile. Firea celor mari la suflet este 
aceasta: cel tare îşi măsoară puterea numai cu cel tare. 


(122) 

De asemenea: 

Elefantul, cu toată puterea lui covârşitoare, nu se 
înfurie când e lovit de picioarele albinelor, care, aţâţate şi 
pline de poftă, umblă pe obrajii săi acoperiţi de sudoarea 
tâmplelor. Cel puternic se înfurie grozav numai când dă 
peste unul cu o putere la fel. (123) 

Damanaka zise: 

— Aşa“i; el e puternic, pe când eu sunt un bicisnic. 
Totuşi, dacă-mi porunceşti, stăpâne, am să-l fac să ţi se 
închine. Pińgalaka zise cu un oftat de uşurare: 

— Eşti tu în stare să faci aşa ceva? 

— Ce nu este cu putinţă minţii? zise Damanaka. Doar 
se spune: 

Nici prin sabie, nici prin elefanţi, nici prin cai, nici 
prin oşteni nu se îndeplineşte o faptă aşa cum e înfăptuită 
cu ajutorul minţii. (124) 

Pingalaka zise: 

— Dacă-i aşa, atunci să ştii că te-am ridicat la rangul 
de sfetnic. De azi înainte vei putea să tai. Şi să spânzuri; 
aceasta-i porunca mea. Atunci Damanaka porni în grabă 
spre Samjivaka şi-i zise cu dispreţ: 

— Haide, vino, taur păcătos ce eşti. Te cheamă 
stăpânul meu, Piigalaka. Ce tot mugeşti într-una fără rost 
şi fără teamă? auzind aceasta, Samjivaka întrebă: 

— Prietene, dar cine-i acest Pihgalaka? Damanaka 
răspunse: 

— Cum? nici măcar nu ştii cine-i stăpânul meu 
Piigalaka? Aşteaptă puţin. Ai să vezi cine e. Stăpânul meu 
e leul Piigalaka; el stă sub smochinul acela, înconjurat de 
toate sălbătăciunile. Auzind aceasta, Samjivaka se socoti 
pierdut şi cuprins de-o adâncă desperare zise: 

— Prietene, pari a fi bun la inimă şi meşter la vorbă. 
De aceea, dacă vrei cu orice preţ să mă duci acolo, trebuie 
ca stăpânul tău să-mi chezăşuiască viaţa. 


— Ai vorbit bine, zise Damanaka. Aceasta-i adevărata 
diplomaţie. Căci: 

Se poate cunoaşte marginea pământului, a 
oceanului, a unui şir de munţi; dar marginea gândului unui 
rege nu poate fi cunoscută în niciun chip, de niciun om, în 
nicio împrejurare. (125) 

Stai dar aici până-l voi vedea într-un moment 
prielnic; atunci te voi lua. Apoi Damanaka se duse la 
Pingalaka şi-i zise: 

— Stăpâne, acela nu-i un animal de rând; el e taurul 
care-l poartă pe venerabilul Siva%. Când l-am întrebat, mi- 
a spus următoarele: „Venerabilul Siva fiind foarte mulţumit 
de mine, mi-a îngăduit să pasc iarba din apropierea râului 
Yamună. În scurt mi-a dat această pădure, să mă joc în ea”. 
Pingalaka zise cu teamă: 

— Abia acum am înţeles că nu fără a fi ocrotite de un 
zeu se plimbă în felul acesta animalele mâncătoare de 
iarbă prin pădurea plină de fiare, mugind fără să le pese. 
Şi atunci tu ce-ai spus? Damanaka zise: 

— Stăpâne, am spus şi eu că „Pădurea aceasta se 
află în stăpânirea lui Pingalaka, leul care o poartă pe 
Durgă!. Aşa că eşti un oaspe scump şi bine venit aici. Du- 
te dar la el şi petreceţi timpul amândoi împreună în iubire 
frăţească, mâncând, bând, plimbându-vă şi lucrând”. Iar el 
a primit toate acestea şi mi-a zis cu bucurie: „Să-mi dea 
stăpânul tău asigurarea că nu mi se va întâmpla nimic”. 
Aşa că acuma rămâne la hotărârea ta, stăpâne. 

Auzind aceasta, Pingalaka zise: 

— Bravo, deşteptule, bravo sfetnicule care cunoşti 
învăţătura sfântă, bravo! Ai vorbit ca şi cum ai fi citit în 


60 Vezi p. 13, n. ***, 

61 În textul skr. stă Candikă, alt nume al acestei zeițe. 
Durgă este soţia lui Siva şi e purtată de un leu; vezi Cartea 
întâi, str. 159, n. (Cf. Cybele la greci). Despre Siva vezi 
Cartea întâi, str. 167, n. **. 


inima mea. lată, îi făgăduiesc că nu i se va întâmpla niciun 
rău. Acum, după ce ai căpătat de la mine această 
asigurare, adă-l numaidecât. Bine se supune că: 

Domnia se sprijină pe sfetnici de valoare, drepţi, fără 
cusur şi bine încercaţi, ca un palat pe stâlpi puternici. 
(126) 

De asemenea: 

Priceperea se arată în faptă: a sfetnicilor când 
împacă pe cei dezbinaţi, a medicilor când se iveşte o boală; 
căci atunci când lucrurile merg bine, cine nu-i învăţat? 
(127) 

După aceea Damanaka se închină în faţa lui şi se 
duse la Samjivaka, gândindu-se plin de bucurie: „Stăpânul 
meu are de gând să-mi acorde favoarea sa şi ascultă de 
vorbele mele; aşa că nu e altul mai fericit decât mine. Doar 
se spune: 

Ambrozie este focul când e frig; ambrozie este 
vederea celui drag; ambrozie - cinstea pe care o dă regele; 
ambrozie - băutura laptelui”. (128) 

Ajungând la Samjivaka, îi zise cu respect: 

— Prietene, l-am rugat pe stăpânul meu pentru tine 
ca să-ţi dea chezăşie că nu ţi se va întâmpla niciun rău. 
Vino deci cu încredere. Însă după ce vei fi câştigat 
favoarea regelui, va trebui să îndeplineşti o îndatorire faţă 
de mine. Nu te vei purta trufaş datorită puterii tale. La 
rândul meu, când voi ajunge sfetnic, voi purta în înţelegere 
cu tine toate sarcinile domniei. In felul acesta ne vom 
bucura amândoi de fericirea domniei. Pentru că: 

Puterea ajunge în mâna oamenilor ca la o vânătoare. 
Pe lumea aceasta fiii oamenilor se alungă şi se omoară unii 
pe alţii ca pe vânat. (129) 

De asemenea: 

Cine din trufie nu dă cinstea cuvenită tuturor celor 
din preajma regelui, de la cei mai de sus până la cei mai de 
jos, acela, chiar de-ar fi vrednic de stimă, se prăbuşeşte ca 


Dantila. (130) 
— Cum asta? întreabă Samjivaka. Celălalt povesti: 


Povestea a treia 5 
MANDRIA PEDEPSITA 


Este pe pământul acesta un oraş numit 
Vardhamāna®?. Acolo stătea odată un negustor, cu numele 
Dantila, care vindea tot felul de mărfuri şi care era cel mai 
de frunte din întregul oraş. De el erau mulţumiţi şi orăşenii 
şi regele, pentru că conducea deopotrivă trebile oraşului şi 
pe acele ale domnitorului. Ce să-ţi mai spun? Nu s-a mai 
văzut nici nu s-a mai auzit de vreunul atât de priceput. Pe 
drept se spune că: 

Cine lucrează pentru binele regelui, acela-i urât de 
popor; iar cine lucrează pentru binele ţării, acela-i părăsit 
de rege. Aşa că în ambele împrejurări primejdia fiind 
deopotrivă, e greu să se găsească cineva care să servească 
şi regele, şi poporul. (131) 

Trecu astfel câtva timp, până ce odată avu loc nunta 
lui Dantila. Toți locuitorii oraşului precum şi cei de la 
curtea regească fură poftiţi cu cinste şi ospătaţi, primind 
haine şi fel de fel de daruri. După nuntă, regele împreună 
cu nevestele sale fu condus acasă cu cinstea cuvenită. Insă 
un servitor al regelui, cu numele Gorambha, care-i curăța 
prin casă, venind şi el la nunta negustorului şi fiind văzut 
de acesta că şedea unde nu i se cădea să şadă, fu apucat 
de gât şi dat afară. De atunci, din cauza ruşinii ce păţise, 
nu mai putea să doarmă noaptea, ci numai ofta întruna. 
Mereu se gândea: „Cum să fac ca negustorul acesta să-şi 
piardă trecerea de care se bucură la rege? Dar în zadar mă 
silesc, căci nu-i pot face niciun rău. Bine a zis cine a zis: 

Cine se mânie fără a fi în stare să se răzbune, cum 


62 Azi acest oraş se numeşte Burdvan. 
63 Gorambha se aşezase pe scaunul regelui. 


de nu-i e ruşine acelui om? Bobul de nohot când sare în 
sus, este el în stare să spargă tigaia?% (132) 

Odată, pe când regele aţipise în zorii zilei, 
Gorambha, în timp ce ştergea marginea patului, zise: 

— Ah, ce îndrăzneală din partea lui Dantila! Să 
îmbrăţişeze el pe soţia regelui. Auzind aceste vorbe regele 
tresări şi zise: 

— Gorambha, este adevărat aceasta, că regina a fost 
îmbrăţişată de Dantila? 

— Măria-ta, răspunse Gorambha, din pricina patimii 
jocului cu zaruri n-am dormit noaptea trecută şi de aceea 
m-a furat fără voia mea somnul; aşa că nu-mi dau seama 
ce-am vorbit. Însă regele muşcat de gelozie îşi zise: „Asta 
are intrarea liberă în casă la mine; tot astfel şi Dantila. De 
aceea se prea poate ca regina să fi fost văzută de el pe 
când era îmbrăţişată. De aceea a vorbit acestea. Doar se 
spune: 

Ceea ce doreşte sau vede sau săvârşeşte muritorul 
ziua, aceea o spune sau o face în somn, fiindcă îl preocupă. 
(133) 

De asemenea: 

Gândul bun sau rău care stă în inima oamenilor, 
oricât ar fi de bine ascuns, tot se poate cunoaşte din 
vorbele spuse în somn şi la beţie. (134) 

Cât despre femei, apoi nu mai încape nicio îndoială: 

Vorbesc cu unul, se uită cochet la altul şi se gândesc 
iarăşi la altul care se află în inima lor; pe care atunci îl 
iubesc ele într-adevăr? (135) 

Cu unul vorbesc nesfârşit de mult frumoasele cu 
buze roze şi zâmbitoare, la altul de colo se uită cu ochii lor 
scânteietori, larg deschişi ca lotusul de noapte, iar în inima 
lor se gândesc la altul străin de-o purtare frumoasă, dar 
putred de bogat; atunci pe cine oare iubesc în adevăratul 
înţeles al cuvântului femeile cu ochi frumoşi? (136) 


64 Compară cu str. 324, Cartea întâi. 


De asemenea: 

Nici focul nu se satură de lemne, nici oceanul de ape 
curgătoare, nici moartea de toate fiinţele, nici femeile cu 
ochi frumoşi de bărbaţi. (137) 

În niciun ungher cât de retras, în nicio clipă, prin 
niciun bărbat, fie el cât de îndrăgit, nu încolţeşte credinţa 
în femei, o Nārada®. (138) 

Nebunul care se gândeşte în prostia lui: «Femeia 
aceasta mă iubeşte», acela e pentru totdeauna în puterea 
ei, ca o pasăre cu care se joacă. (139) Cine se potriveşte la 
vorbele lor şi îndeplineşte faptele pe care le cer ele, fie cât 
de uşoare sau cât de grele, acela prin îndeplinirea lor se 
face sigur de râsul lumii. (140) 

Cine le face curte şi stă pe lângă ele şi le serveşte 
cât de puţin, pe acela îl doresc femeile. (141) 

Ori de câte ori femeile stau în limitele moralei, pe 
care nu le cunosc, ele o fac sau fiindcă nu sunt curtate de 
bărbaţi sau de frica servitoarelor. (142) 

Nu se află bărbat nepotrivit pentru ele, nici nu se 
uită dacă-i tânăr; oricum ar fi, urât sau frumos, ele i se 
dau, numai să fie bărbat. (143) 

Femeile se servesc de cel îndrăgostit de ele ca deo 
zdreanţă pusă la spate, care se roade târându-se pe jos. 
(144) 

Cum e stors lacul roş, aşa e strivit cu putere sub 
călcâiul celor slabe bărbatul îndrăgostit” (145) Astfel se 
tânguia în fel şi chip regele; şi de atunci îndepărtă de la 
Dantila favoarea sa. Ba încă îl opri de-a mai călca în casa 
sa. Dantila, văzând că regele nu-i mai arată favoarea sa, se 
gândi: 

„Cine nu e mândru, când se îmbogăţeşte? La care 
muritor apun vreodată nenorocirile? Inima cărui bărbat n-a 
fost sfâşiată de femei pe lumea aceasta? Cine oare este 
iubit de regi? Asupra cui nu stă pironit ochiul Morţii? Care 


65 Numele unui înţelept divin. 


sărac ajunge la un rang înalt? Sau care scapă uşor, când s- 
a prins în mrejele celor ticăloşi? (146). 

Cine a văzut sau a auzit de corb curat, de jucător 
cinstit, de şarpe blând, de femei potolite în dragoste, de 
eunuci viteji, de beţivi cu judecată sau de un rege prieten? 
(147) 

Totuşi, eu n-am făcut vreun rău nici măcar prin vis, 
fie regelui, fie vreunuia din preajma sa. Atunci ce să fie 
asta?” 

Văzându-l pe Dantila stând la uşa regelui, dat afară, 
curăţitorul Gorambha începu să râdă şi zise către uşieri: 

— Măi uşieri, ăsta-i Dantila cel cu trecere la rege, 
care taie şi spânzură după pofta inimii. Şi voi o să fiți 
apucaţi de gât şi daţi afară, ca şi mine, de ăsta care stă 
acuma la uşă. Auzind aceasta, Dantila se gândi: „Nu mai 
încape îndoială că asta a fost pusă la cale de Gorambha. 
Bine se spune că: 

Pe lumea aceasta, chiar un om de rând şi prost, dacă 
serveşte pe-un rege, este totdeauna onorat, chiar dacă nu 
merită nicio consideraţie. (148) 

Folosul pe care-l are de la lume servitorul regelui, fie 
el şi un netrebnic şi laş, nu-l are nici măcar în parte cel 
vrednic”. (149) 

Tot jelindu-se aşa în fel şi chip, se duse acasă ruşinat 
şi tulburat din pricina umilirii sale; iar spre seară îl chemă 
pe Gorambha şi, dăruindu-i două rânduri de haine, îi zise: 

— Dragul meu, atunci când te-ai aşezat nelalocul tău, 
pe scaunul regelui, ai fost ocărit, insultat şi dat afară într- 
un chip neprietenesc. Când Gorambha primi cele două 
rânduri de haine, i se păru că-i în al nouălea cer şi, 
mulţumit la culme, zise negustorului: Te-am iertat pentru 
asta. Fiindcă m-ai onorat, ai să vezi puterea iscusinţei mele 
şi favoarea regelui. Zicând aşa, ieşi satisfăcut. Cu drept 
cuvânt se spune: 

Cu puţin se înalţă şi cu puţin se coboară. Ah! ce bine 


seamănă balanţa cu purtarea celui ticălos! (150) 

După ce se întoarse, Gorambha se apucă să şteargă 
prin - casă şi în timp ce regele era aţipit, zise acestea: 

— Ah, ce nechibzuinţă din partea regelui meu! Să 
mănânce castraveți în clipa în care îşi deşartă stomahul! 
Când auzi una ca asta, regele strigă plin de mirare: 

— Hei, ticălosule, ce îndrugi tu acolo lucruri cu 
neputinţă? Numai fiindcă-mi eşti servitor, nu te ucid. M-ai 
văzut tu vreodată săvârşind o astfel de faptă? 

— Măria-ta, zise Gorambha, din pricina patimii 
jocului n-am dormit noaptea şi de aceea m-a cuprins pe 
nevrute somnul, în timp ce făceam curăţenie. Şi fiind 
copleşit de el, am spus ceva. Ce anume, nu ştiu. lartă-mă 
dar, stăpâne, căci mă aflam în puterea somnului! auzind 
aceasta, regele se gândi: „De când m-am născut, n-am 
mâncat castraveți în timp ce-mi deşertam stomahul. Şi 
atunci, după cum acesta a vorbit pe socoteala mea despre 
o faptă urâtă care n-a avut loc, tot aşa trebuie să fi făcut şi 
cu Dantila. Asta-i sigur. Rău am făcut că l-am umilit pe 
bietul om. Oameni de felul lui nu săvârşesc astfel de fapte. 
Pe lângă aceasta, datorită dizgraţiei în care se află, toate 
treburile domniei au rămas baltă”. După ce se chibzui aşa, 
când într-un fel când într-altul, chemă pe Dantila şi, dându- 
i în dar straie“, podoabe şi altele, chiar dintr-ale lui, îl 
puse din nou în slujba pe care o avuse mai înainte. 

De aceea eu spun; „Cine din trufie nu dă cinstea 
cuvenită” ş.a.m.d. 

Samjivaka zise: 

— Dragul meu, aşa-i. Voi face aşa, cum mi-ai spus. 
După aceste cuvinte, Damanaka se duse împreună cu el la 
Pingalaka şi-i zise: 

— Iată, l-am adus pe Samjivaka. Acuma rămâne să 
hotărască Măria-ta! lar Samjivaka se închină cu respect şi 
se opri cu modestie în faţa lui. Pingalaka puse laba sa 

dreaptă cu ghearele ca secera pe trupul gras şi mare al lui 
Samjivaka şi-i zise cu cinste: 

— Să ai parte de noroc! De unde ai venit în pădurea 
asta nelocuită de oameni? Atunci acela îi spuse 
întâmplarea sa, povestindu-i cu de-amănuntul cum s-a 
despărţit de Vardhamâna, După ce isprăvi de povestit, 
Piigalaka îi spuse cu mare cinste: 

— Să nu-ți fie teamă, prietene. Ocrotit de braţul şi de 
corpul meu, vei trăi de-acuma după cum vei dori. Pe lângă 
aceasta, vei sta mereu aproape de mine, pentru că 
pădurea, fiind plină de primejdii şi locuită de fiare grozave, 
nu e de locuit nici pentru animale mari, necum pentru 
acele care se hrănesc cu iarbă. Zicând acestea, se cobori 
pe malul râului Yamună, înconjurat de toate sălbătăciunile, 
şi după ce bău apă cât pofti, se afundă în pădure. Apoi 
încredinţă trebile domniei lui Karaţaka şi lui Damanaka, 
iar el împreună cu Samjivaka îşi petrecea timpul vorbind 
despre lucruri pline de înţelepciune. Bine se spune că: 

Prietenia, o dată ce s-a legat între oameni de treabă, 
fie şi din întâmplare, nu aşteaptă mersul treptat al 
deprinderii; ea n-are bătrâneţe, nici sfârşit. (151) 

În puţine zile Pihgalaka, din neînvăţat cum era mai 
înainte, fu atât de bine instruit de către Samjivaka, care 
era plin de încredere în ştiinţa sa, datorită adâncirii în tot 
felul de cărţi, încât fu scos din starea de sălbăticie şi adus 
în staresa de civilizaţie. Toate celelalte animale stăteau 
deoparte. Nici chiar Karaţaka şi Damanaka nu erau 
primiţi. Pe lângă aceasta, animalele, lipsite de puterea 
leului, fura cuprinse de foame şi începură a fugi care 
încotro. Doar se spune: 

Servitorii părăsesc pe regele de la care n-au niciun 
folos, chiar dacă-i din neam nobil şi măreț, şi se îndreaptă 
în altă parte, ca păsările când copacul e uscat. (152) 

De asemenea: 

Chiar servitorii credincioşi, acoperiţi de onoruri, din 


familie nobilă şi plini de devotament, îl părăsesc pe rege şi 
se duc, dacă n-au ce mânca la el. 

(153) 

De asemenea: 

Pe regele care nu le dă hrana cu întârziere niciodată 
nu-l părăsesc servitorii, chiar când sunt ocăriţi. 

(154) 

Şi nu numai servitorii sunt aşa, dar de la facerea 
lumii toate fiinţele îşi duc viaţa întrebuinţând pentru a se 
hrăni mijloacele“ obişnuite, începând cu blândeţea. 

Într-adevăr: 

Regii trăiesc pe socoteala ţărilor, medicii pe aceea a 
bolnavilor, negustorii pe a clienţilor, învățații pe a proştilor, 
(155) 

hoţii pe a celor neprevăzători, cerşetorii pe a 
gospodarilor, amantele pe a celor îndrăgostiţi de ele, 
meşterii pe socoteala tuturor; (156) 

toţi se pândesc zi şi noapte cu mrejele pregătite, 
începând cu blândeţea, şi se mănâncă unii pe alţii pe cât 
pot, ca peştii pe peşti. (157) 

Bine se spune că: 

Gândurile şerpilor, ale ticăloşilor şi ale acelora care 
fură avutul altuia nu se împlinesc totdeauna; aşa se face că 
mai dăinuieşte lumea aceasta. (158) Şarpele lui Sambhu 
caută să-l mănânce pe şoarecele lui Ganapati; pe acela 
păunul duşmanului lui Krauńca; iar pe mâncătorul de şerpi 
leul fiicei muntelui. Aşadar, când se dă luptă pentru 


67 Mijloacele (in skr. upâyâs) sunt stratagemele pe care 
trebuie să le întrebuinţeze un om de stat şi ceilalţi care 
năzuiesc la succes. De obicei sunt menţionate patru 
mijloace şi anume: bheda - „dezbinare”, dandnda - „forţa" 
sâman „vorbe bune” şi dâna - „corupţie". 

68 Sambhu e numele lui Sîva. Soţia sa, Durgă, e fiica 
muntelui Himavat. Ganapati, zeul înţelepciunii şi Kami- 
keya, zeul războiului, care a rupt în două muntele Kraunca, 


stăpânire până şi în lăcaşul lui Sambhu, cum să nu se dea 
într-al altuia, de vreme ce acesta-i mersul lumii? (159) 

Atunci Karaţaka şi cu Damanaka, cu gâtlejul uscat de 
foame, se sfătuiră între ei: 

— Prietene, zise Damanaka, noi ne-am pierdut 
rangul, asta-i sigur. Pingalaka e plin de simpatie pentru 
Samjivaka şi a devenit nepăsător faţă de treburile sale. De 
aceea toţi curtenii săi au plecat. Ce-i de făcut acum? 
Karaţaka zise: 

— Chiar dacă stăpânul nostru nu-ţi va urma sfatul, tu 
tot trebuie să-i vorbeşti, ca să înlături orice vină din partea 
ta. Doar se spune: Regele trebuie prevenit de sfetnicii săi, 
chiar dacă nu ascultă de ei, cum a fost prevenit fiul 
Ambică-ei de către Vidura“, spre a înlătura vreo vină din 
partea sa. (160) 

De asemenea: 

Când regele sau elefantul apucă trufaşi pe-un drum 
greşit, ocara cade asupra conducătorilor care merg alături 
de ei. (161) 

Însă tu eşti acela care l-ai adus pe acest ierbivor la 
stăpânul nostru. Aşa că ai adus cărbuni cu propria ta 
mână”. 

— Aşa-i, zise Damanaka, greşeala este a mea, nu-i a 
stăpânului. Doar se spune: 

Şacalul din pricina luptei dintre berbeci, eu din 
pricina lui Așădhabhuti, femeia bărbierului din pricina 


sînt fiii lui Siva. Şarpele este consacrat lui Siva, leul zeiţei 
Durgă, şoarecele lui Ganapati, iar păunul lui Karttikeya 
(Cf. în mitologia greacă animalele sacre: păunul lunonei, 
leul Cybelei, şarpele lui Esculap etc.). 

69 Fiul Ambică-ei este Dhtarşâţra. Acesta şi Vidura sunt 
doi eroi despre care se vorbeşte în Mahābhārata. 

70 Vezi Povestea corbilor şi a bufniţelor (Cartea a treia, str. 
1), unde e vorba de incendierea cuibului bufniţelor cu 
cărbunii aduşi de corbi. 


amestecului în treaba altuia - trei nenorociri pe care ni le- 
am atras singuri. (162) 
— Cum asta? întrebă Karaţaka. Celălalt povesti: 


Povestea a patra 
CALUGARUL ŞI HOŢUL 


Era odată într-un loc retras o sihăstrie. Acolo îşi 
ducea viaţa un călugăr cerşetor, pe care-l chema 
Devasarman”!. 

Acesta vindea hainele bune pe care i le dăruiau 
diferiţi oameni de treabă şi astfel adună cu timpul o mare 
sumă de bani. Din pricina aceasta nu avea încredere în 
nimeni, iar banii îi păstra zi şi noapte în cingătoare. Bine a 
zis cine a zis: 

Necaz e în dobândirea averii şi necaz în păstrarea ei; 
necaz e la venirea ei şi necaz la plecare; o, avere, izvor de 
rele! (163) 

Un pungaş, cu numele Așădhabhuti, observând banii 
din cingătoarea călugărului, se gândi: „Cum să-i fur oare 
banii? Să sparg peretele chiliei nu se poate, căci e făcut 
din pietre tari; pe fereastră iarăşi nu se poate intra, 
fiindcă-i sus de tot. De aceea am să caut să mă fac 
discipolul lui şi să-i câştig încrederea cu vorbe prefăcute. 
Doar se spune: 

Cine-i nepriceput, acela nu spune lucruri plăcute; 
cine vorbeşte limpede, acela nu înşală; cine-i lipsit de 
dorinţe, acela nu se pune în slujba nimănui; cine nu-i 
îndrăgostit, acela nu-i un prieten al gătelii”. (164) 

După ce se chibzui astfel, se înfăţişă înaintea 
călugărului şi rosti: 


71 Devasarman înseamnă: „Cel ocrotit de zei“. Terminaţia 
"arman" = "ocrotire" este frecventă la numele proprii de 
brahmani; Cf Vișnusarman, p.5, n XE. 


— Om,”2 închinare ţie, noroc! şi plecându-se până la 
pământ, îi zise cu respect: Părinte, existenţa aceasta 
pământească e fără putere, tinereţea e ca năvala unui 
şuvoi de munte, viaţa ca un foc de paie, plăcerile ca umbra 
unui nor de toamnă, iar legătura cu prietenii, copiii, soţia 
şi servitorii noştri asemenea unui vis. La aceasta m-am 
gândit adânc. Ce trebuie să fac, deci, ca să străbat oceanul 
de neîncetate renaşteri? auzind aceasta, călugărul îi zise 
cu bunătate: 

— Ferice de tine, fiule că, aflându-te în floarea 
vârstei, eşti atât de liberat de dorinţe. Doar se spune: 

Cine-i calm în floarea vârstei, acela într-adevăr e 
calm; aceasta-i părerea mea. Când seva trupului se trece, 
cine nu devine calm? (165) 

La cei înţelepţi bătrâneţea se iveşte mai întâi la 
minte, apoi în corp; pe când la cei neînţelepţi ea se iveşte 
în corp, dar niciodată la minte. (166) 

Şi fiindcă mă întrebi cum ai putea străbate oceanul 
de renaşteri neîncetate, ascultă acestea: 

Oricine, fie el chiar un Śūdra sau un Candâla”? dacă 
poartă părul împletit, dacă-i consacrat printr-un vers al lui 
Siva”t şi dacă-şi acoperă trupul cu cenuşă, poate să devină 
fericit. (167) 

Cine pune cu mâna sa o floare pe capul stătu iei lui 
Siva, rostind un vers de şase silabe, acela nu mai renaşte”. 
(168) 


72 Vezi str. 1, n. *, de la Povestea introductivă. 

73 Aceştia sînt oamenii din clasa cea mai de jos a 
societăţii, dispreţuiţi şi ocoliţi de toată lumea. 

74 Siva, Brahma şi Vișnu formează trinitatea divină din 
epoca clasică a literaturii sanscrite. 

75 Aceasta-i favoarea supremă pe care o capătă un muritor 
virtuos. Vezi sfirşitul Sakuntalei de Kālidāsa. Cele şase 
silabe sacre sînt: „om, namah Śivāya“ (= „om, închinare lui 
Siva“). 


Auzind aceasta, Așădhabuti îi cuprinse picioarele şi 
zise cu respect: 

— Părinte, fă-mi favoarea de-a mă iniţia. Atunci 
Devasarman zise: 

— Fiule, îţi voi face această favoare; Însă noaptea n- 
ai voie să intri în chilie, fiindcă asceţii, şi tu, şi eu, trebuie 
să fie lipsiţi de dorinţe. Doar se spune: 

— Regele piere din pricina sfaturilor rele, ascetul din 
pricina dorințelor, copilul din pricina alintării, preotul din 
pricina necitirii cărţilor sfinte”, familia din pricina fiilor 
răi, iubirea din pricina lipsei de acasă, prietenia din pricina 
indiferenţei, averea din pricina relei conduceri, caracterul 
din pricina contactului cu cei ticăloşi, femeia din pricina 
mândriei şi a nepăsării, ogorul din pricina părăsirii, banii 
din pricina neglijenţei. (169) 

Aşadar, după ce vei face juruinţa religioasă, vei 
dormi afară din chilie, într-o colibă de frunze. Așădhabuti 
răspunse: 

— Părinte, voi face cum îmi porunceşti; pe lumea 
cealaltă are să-mi prindă bine. În urma acestei învoieli în 
privinţa dormitului, Devasarman îi făcu favoarea de a-l 
primi ca discipol, urmând regulile prescrise de cărţile 
sfinte. lar Așădhabhuti, tocindu-şi mâinile şi picioarele în 
serviciul lui, îl făcu să fie cât se poate de mulţumit de el. 
Dar cu toate acestea călugărul nu-şi scotea banii din 
cingătoare. După ce trecu astfel câtva timp, Așădhabhuti 
se gândi: „Ah! ăsta n-are de fel încredere în mine. Ce să 
fac? Să-l înjunghii cu cuțitul ziua în amiaza mare, ori să-i 
dau otravă, ori să-l ucid ca pe-o vită?” Pe când se chibzuia 
în felul acesta, sosi la Devasarman un discipol al acestuia, 
care-l pofti la el zicând: 

— Părinte, vino acasă la mine, ca să-ţi pui pe degete 


76 Cărţile sfinte ale brahmanilor sînt Vedele; cea mai 
celebră este Rig-Veda. 


inele de iarbă purificatoare”. Auzind aceasta, 
Devasarman, plin de bucurie porni împreună cu 
Așădhabhuti. Pe când mergeau astfel, dădură peste un 
pârâu. Atunci Devasarman îşi scoase banii din cingătoare, 
îi ascunse bine într-o haină din zdrenţe, se spălă şi se 
închină zeilor; iar după aceea zise către Așădhabhuti: 

— Ascultă Așădhabhuuti, păzeşte cu luare-aminte 
haina asta zdrenţuită a lui Yogesvara, până îmi fac nevoile 
şi mă întorc. Zicând acestea, se îndepărtă. Când nu se mai 
văzu, Așădhabhuti puse mâna pe bani şi-şi luă tălpăşiţa. 
Între acestea, Devasarman, pe când se gândea încântat la 
virtuțile discipolului său, în care avea acum deplină 
încredere, zări o luptă între doi berbeci, în mijlocul unei 
turme de oi cu corpul acoperit de-o lână frumoasă. Cei doi 
berbeci înfuriaţi se îndepărtau unul de altul şi apoi se 
repezeau din nou ciocnindu-se cu frunţile, din care 
curgeau şiroaie de sânge. Pe acesta îl lingea un şacal, 
care, împins de lăcomie, intrase în câmpul de bătaie. 
Văzând aceasta, Devasarman se gândi: „Ti, da prost mai e 
şacalul ăsta. Dacă cumva nimereşte între ei în clipa în care 
se ciocnesc, atunci s-a isprăvit cu el; aşa socot”. Aşa se şi 
întâmplă. Într-adevăr, şacalul, din pricina lăcomiei sale de 
sânge, se vâri între ei şi, nimerind între capetele lor tocmai 
când se ciocneau, îşi găsi moartea. lar Devasarman, 
căinându-l, porni agale spre locul unde îşi lăsase banii; 
cum însă nu-l vedea pe Așădhabhuti, se spălă mai întâi cu 
nerăbdare şi apoi cercetă haina zdrenţuită; dar nu mai găsi 
banii. Atunci începu să se vaite: 

— Vai de mine, am fost prădat, şi căzu la pământ. 


77 Punerea ierbei purificatoare este o ceremonie religioasă 
care se săvârşeşte într-o anumită zi a anului. Atunci 
membrii unei familii sau discipolii unui învăţător etc. se 
reunesc şi, după ce invocă divinitatea lor specială (de pildă 
pe Siva etc.), îşi pun pe degete inele de iarbă numită 
durvă, ca mijloc de purificare (pavitra). 


După o clipă, venindu-şi în fire, se ridică din nou şi începu 
să strige: Așădhabhuti, unde te-ai dus, după ce m-ai 
înşelat? Răspunde-mi! După ce se văicără în felul acesta 
mult timp, porni încet-încet, luându-se după urmele 
aceluia. Mergând aşa, ajunse spre seară într-un sat. 
Tocmai atunci ieşea din acel sat un ţesător împreună cu 
femeia sa; se duceau în oraşul din apropiere să bea vin. 
Văzându-l, Devasarman îi spuse: 

— Hei, prietene, sosesc la tine ca oaspe la apusul 
soarelui”. Nu cunosc pe nimeni aici în sat. De aceea 
găzduieşte-mă. Căci se spune: 

Stăpânii casei, care primesc cu cinste pe străinul 
sosit la ei după apusul soarelui, ajung asemenea zeilor. 
(170) 

De asemenea: 

Fân, un ungher, apă şi-n al patrulea rând o vorbă 
bună: acestea nu lipsesc niciodată în casa celor buni. (171) 

Cu urarea de bun sosit făcută oaspelui e mulţumit 
Agnih, cu scaunul ce i se dă, Indra; cu apa de spălat pe 
picioare, Visnu; cu apa de spălat pe faţă, Siva.” (172) 

Auzind acestea, ţesătorul zise către soţia sa: 

— Nevastă, du-te tu acasă, împreună cu oaspele. 
Primeşte-l cu cinste şi dă-i apă pentru picioare, mâncare şi 
pat şi aşteaptă-mă acolo, că am să-ţi aduc rachiu din 
belşug. Zicând acestea, plecă. Nevasta aceluia, care era o 


78 După ce apune soarele nu trebuie sâ se continue 
călătoria. 

79 Zeul focului (skr. Agnih, cf. lat. ignis) are un rol 
covârşitor în cultul brahmanic. Primul cânt din Rig-Veda 
începe astfel: Agnim ide „Slăvesc pe Agni“. Indra este zeul 
suprem în mitologia vedică. Vişriu e personificarea 
soarelui şi tovarăşul lui Indra. In sanscrita clasică el este 
soţul zeiţei Lakşmi (sau Sri), care personifică fericirea şi e 
purtat de pasărea divină Garuda (cf. p. 59, n.*). Se pogoară 
pe pămînt în diferite încarnări (avatar). 


desfrânată, se îndreptă spre casă urmată de străin şi se 
gândea cu faţa zâmbitoare la Cutare.8 Doar nu degeaba se 
spune: 

Când bărbatul le e plecat departe şi când ziua e 
urâtă, noaptea fără lună, şi uliţile târgului greu de 
străbătut, atunci e bucuria cea mare pentru femeile 
uşuratice. (173) 

De asemenea: 

Cuverturile de pe paturi, un bărbat bine dispus, un 
pat frumos nu preţuiesc nimic în ochii femeilor când sunt 
îndrăgostite şi doritoare de întâlniri ascunse. (174) 

De asemenea: 

Femeii adultere glumele bărbatului ei îi ard măduva, 
îmbrăţişarea lui oasele, vorbele sale drăgăstoase o 
împung; căci nu se poate să fie mulţumire între doi soţi 
care nu se iubesc. (175) 

Din clipa în care o femeie se îndrăgosteşte de alt 
bărbat, ea îşi ia pe dată asupră-şi înjosirea familiei, ocara 
lumii, închisoarea şi primejduirea vieţii. (176) 

Ajungând acasă, ea îi dădu lui Devasarman un pat 
stricat, fără aşternut, zicându-i: 

— Părinte, rămâi, te rog, de păzeşte casă, că eu mă 
întorc îndată; trebuie să-mi văd o prietenă, care mi-a venit 
din satul ei. Zicând acestea, îşi puse rochia de sărbătoare. 
Dar pe când se ducea la ibovnic, iată că-i iese în cale 
bărbatul ei, beat turtă, cu părul zburlit, împleticindu-se la 
fiecare pas şi ţinând în mână o oală cu vin. Cum îl zări, ea 
se întoarse repede din drum şi, intrând în casă, îşi scoase 
rochia de sărbătoare, rămânând aşa cum fusese mai 
înainte. Dar ţesătorul o văzuse cum fugea gătită cu rochia 
de sărbătoare; şi de mult îi era inima plină de bănuială, 
căci auzise de la unul şi de la altul bârfeli pe socoteala ei. 


80 Cutare (skr. Devadatta) poate sta în locul oricărui 
nume, atunci când acesta nu e cunoscut sau e fără 
importanţă. 


Se prefăcea însă mereu că nu ştie nimic. Când însă o văzu 
el însuşi cum se poartă, fu încredinţat pe deplin şi cuprins 
de mânie intră în casă şi-i zise: 

— Unde te duceai, destrăbălato? Ea îi răspunse: 

— După ce m-am întors de la tine, n-am mai ieşit 
nicăieri. Se vede că eşti beat, de vreme ce mă învinovăţeşti 
de un lucru pe care nu l-am făptuit. Bine a zis cine a zis: 

Slăbiciunea, căderea la pământ, vorbele 
necuviincioase, sunt semnele tulburării din corp, pe care le 
dă la iveală vinul. (177) 

Tremurul mâinilor, căderea îmbrăcămintei, pierderea 
puterii, mânia: iată starea ce provine din patima beţieit!. 
(178) . 

Însă bărbatul ei, auzind aceste cuvinte neprietenoase 
şi văzând că-şi schimbase rochia, îi zise: 

— Desfrânato, de mult auzeam eu lumea clevetind pe 
socoteala ta. Acum, după ce m-am încredinţat eu singur, 
am să te pedepsesc după cum meriţi. Zicând acestea, o 
snopi în bătăi, lovind-o cu bâta; apoi o legă cu o frânghie 
puternică de un stâlp şi, ameţit cum era de băutură, 
adormi. Între acestea o prietenă de-a ei, nevasta 
bărbierului din sat, ştiind că ţesătorul doarme, se duse la 
ea şi-i spuse: 

— Draga mea, te aşteaptă iubitul tău în locul ştiut; 
du-te repede. Aceea răspunse: 

— Priveşte în ce hal sunt. Cum să mă duc? Du-te tu 
la el şi spune-i că de data asta nu mă pot întâlni cu dânsul! 


81 Karaspando'mbaratyagas tejohânih sarâgată văruni 
sahgajâvasthă bhânună py anubhuyate. 

Versurile acestea au două înţelesuri şi se aplică atît la 
beţie cît şi la soare. în cazul dintîi traducerea e cea de mai 
sus; iar în cazul al doilea ele înseamnă: „Tremurul razelor, 
părăsirea cerului, slăbirea strălucirii, roşeaţa: aceasta-i 
starea în care se află soarele, atunci cînd e gâta'de-a 
apune“. 


Nevasta bărbierului zise: 

— Dragă prietenă, nu vorbi aşa. Femeile care iubesc 
nu se poartă astfel. Doar se spune: Viaţa celor ferm 
hotărâți să culeagă roadele dulci dintr-un loc primejdios 
este, cred, lăudată ca şi aceea a cămilelort?. (179) 

Tot astfel: 

Când lumea cealaltă este nesigură, şi când lumea 
aceasta este plină de tot felul de bârfeli, ferice de acelea 
care gustă din fructul tinereţii, atunci când au un iubit. 
(180) 

De asemenea: 

Chiar dacă soarta l-a făcut pe-un bărbat urât, femeia 
adulteră tot îl va iubi pe ascuns; în schimb nu-l va iubi pe 
soţul ei, oricât ar fi de frumos şi chiar de s-ar pune în 
primejdie prin aceasta. (181) 

Atunci nevasta ţesătorului zise: 

— Bine, dar cum să mă duc acolo, când sunt legată 
cu funia asta groasă? Unde mai pui că se află lângă mine 
ticălosul ăsta de bărbatu-meu! 

— Draga mea, zise bărbieriţa, el e ameţit de băutură. 
O să se trezească abia atunci, când îl vor atinge razele 
soarelui. Am să te dezleg dar. Leagă-mă pe mine în loc, du- 
te de te întâlneşte cu iubitul tău şi vino repede înapoi. 

— Bine, zise ea. Apoi bărbieriţa îşi dezlegă prietena, 
o puse s-o lege în locul ei şi o trimise la iubitul ei, unde-i 
dăduse întâlnire. După ce se isprăvi aceasta, ţesătorul se 
sculă la un moment dat şi, fiindcă îi trecuse puţin beţia şi 
supărarea, zise: 

— Hei, muiere arţăgoasă, dacă nu mai ieşi din casă 
de astăzi înainte şi nu mă mai ocărăşti, atunci te dezleg. 
Deoarece bărbieriţa nu crâcnea nimic, de frică să n-o dea 
de gol glasul ei, ţesătorul îi mai repetă de câteva ori 


82 Despre acestea spune naturalistul Brehm în Viaţa 
animalelor: „Spinii şi ghimpii cei mai ascuţiţi nu rănesc 
gura cea tare a cămilelor“. 


aceleaşi vorbe, în cele din urmă, înfuriat că nu-i dă niciun 
răspuns, puse mâna pe-un cuţit tăios şi-i tăie nasul zicând: 

— A, desfrânato, de acum poţi să stai aşa, că n-o să 
mai caut să te împac! După ce bolborosi aceste vorbe, 
adormi din nou. Devasarman, care nu putea să doarmă de 
inimă rea că-şi pierduse averea şi din pricina foamei care-i 
chinuia gâtlejul, văzu întreaga păţanie a femeii. Nevasta 
ţesătorului, după ce gustă cât îi pofti inima din plăcerile 
dragostei împreună cu iubitul ei, se întoarse acasă şi zise 
bărbieriţei: 

— Hei, noroc! Nu s-a trezit ticălosul acela, după ce- 
am plecat eu? 

— Ce fel de noroc, când am rămas fără nas? 
răspunse bărbieriţa. 

— Mai bine dezleagă-mă repede, până nu ne vede 
ăsta, ca să plec acasă. Abia făcu aceasta şi ţesătorul, 
trezindu-se din semn, zise: 

— Ticăloaso, nici acum n-ai să vorbeşti? Vrei să te 
pedepsesc din nou şi mai tare şi să-ţi tai şi urechile? Atunci 
ea îi zise mânioasă şi cu dispreţ: 

— Să-ţi fie ruşine, tontule. Cine-i în stare să pună 
mâna pe mine, care sunt o femeie de-o virtute rară, şi să 
mă sluţească? auziţi-mă, voi toţi păzitori ai lumii: 

Soarele şi luna, vântul şi focul, cerul, pământul şi 
apele, inima şi Moartea, ziua şi noaptea, zorile şi amurgul, 
Dreptatea: aceştia cunosc purtarea omului. (182) 

De aceea, dacă este în mine virtute, dacă nici măcar 
în gând n-am iubit pe vreun alt bărbat, atunci zeii să-mi 
facă nasul teafăr, aşa cum era mai înainte. Dacă însă îmi 
rătăceşte prin minte măcar chipul vreunui alt bărbat, 
atunci să mă prefacă în praf şi pulbere. După ce rosti 
aceste cuvinte, grăi din nou către el: 

— Uită-te, ticălosule, la nasul meu; şi-a recăpătat 
înfăţişarea de mai înainte, prin puterea virtuţii mele. 


83 Dreptatea personificată şi identică cu Moartea. 


Atunci ţesătorul, luând un tăciune aprins, se uită la ea şi-i 
văzu faţa şi nasul teafăr, iar pe jos o baltă de sânge. 
Cuprins de uimire o dezlegă şi, suind-o în pat, o îmbună cu 
tot felul de vorbe drăgăstoase. Devasarman, care văzuse 
toată întâmplarea, zise cu mirare: 

„Toată viclenia lui Sambara, a lui Namuci, a lui Bali 
şi a lui Kumbhinasitt este cunoscută de femei. (183) 

Ele râd cu cel ce râde şi plâng cu cel ce plânge; pe 
cel care le e duşmănos îl prind cu vorbe prietenoase, după 
împrejurări. (184) 

Învățătura lui Usanas şi aceea a lui Brhaspati* nu 
întrece iscusinţa femeilor. Cum să te păzeşti dar de ele? 
(185) 

Ele numesc minciuna adevăr şi adevărul minciună; 
când acesta-i felul lor de a fi, cum să se ferească de ele pe 
lumea aceasta chiar cei înţelepţi? (186) Iar în altă parte se 
spune: 

Nu trebuie să se îndrăgostească cineva prea tare de 
femei nici să dorească creşterea puterii lor; căci ele se 
joacă cu bărbaţii din cale afară de îndrăgostiţi de ele ca şi 
cu nişte ciori cu aripile tăiate. (187) Ele vorbesc cu gura 
lor frumoasă şi drăgălaşă, dar în acelaşi timp rănesc cu 
mintea lor ascuţită; vorbele femeilor picură miere, însă în 
inima lor se ascunde cumplită otravă. (188) 

De aceea, în timp ce buzele lor sunt sărutate cu 
patimă, pieptul le e apăsat cu pumnii? de bărbaţii amăgiţi 
cu o picătură de voluptate, ca floarea de lotus de albinele 
lacome de miere. (189) Pieptul lor e tare, dar dur, privirile 


84 Acestea sînt numele a diferiţi demoni vicleni* 

85 Brhaspati este autorul celebru al unei opere despre 
nt/i( „ştiinţa purtării**), care purta titlul: Avisvăsa 
(„Neîncrederea" Usanas, Brhaspati şi Cârxakya au fost cei 
mai vestiți scriitori despre nhti. 

86 Pieptul le e apăsat cu miinile, ca pentru a pedepsi 
inima pentru răutatea şi veninul ei. 


scânteietoare, dar piezişe, gura mică, dar perfidă, părul 
încreţit, dar fals, vorbirea mândră, dar înceată, şoldurile 
pline, dar greoaie, inima sfioasă, dar laşă, iubirea 
nestatornică. Când însuşirile lor sunt amestecate cu atâtea 
cusururi, cum pot oare femeile cu ochi de gazelă să mai fie 
iubite de bărbaţi? (190) 

De asemenea: 

Vârtej de primejdii, lăcaş al purtării rele, cetate a 
faptelor îndrăznețe, depozit de păcate, izvor al 
neîncrederii, cuprinzând o sută de feluri de înşelăciuni, coş 
plin de toate vicleniile, păpuşa cu numele de «femeie» 
greu de înţeles chiar pentru oamenii mari, aleşi între aleşi 
- cine oare a creat-o pe lume, otrava aceasta plină de 
nectar, spre pierzarea virtuţii? (191) 

Pentru a-şi ajunge scopul ele râd şi plâng şi caută să 
inspire încredere, fără însă a se încrede şi ele. De aceea 
bărbatul de neam nobil şi cu suflet ales să se ferească de 
femei ca de nişte vase funerare. (192) 

La început, e drept, ele se poartă drăguţ, cât timp 
încă nu simt că sunt iubite de-un bărbat; însă cum îl văd 
prins în mrejele amorului, îl trag ca pe-un peşte care a 
înghiţit nada. (193) 

De asemenea: 

Nestatornice din fire ca valurile mării, dragostea 
femeilor ţine numai o clipă, atât cât durează dunga de 
roşeaţă pe marginea unui nor, când apune soarele. O dată 
ce şi-au atins ţinta, ele îl părăsesc pe bărbat despuiat, ca 
lacul roşu după ce a fost stors. (194) 

Minciuna, îndrăzneala, viclenia, prostia, pofta 
nesăţioasă, necurăţia şi cruzimea sunt păcatele înnăscute 
ale femeilor. (195) 

Pline de otravă pe dinăuntru iar pe dinafară 
drăgălaşe, semănând cu fructele de guâjâ*” - cine oare le-a 
creat pe femei”? (196) 


87 Un arbust. 


Pe când călugărul se gândea astfel la o mulţime de 
cugetări înțelepte, cu chiu cu vai trecu şi noaptea aceea. 
Intre acestea mijlocitoarea, cu vârful nasului tăiat în mână, 
ajungând acasă se gândi: „Acu-i acu; ce mă fac? Cum să 
ascund gaura asta mare?” 

Pe când se chibzuia astfel, bărbatul ei, care 
rămăsese peste noapte la curtea regelui având de lucru 
acolo, se întoarse dimineaţa şi, cum era grăbit, fiindcă 
avea treabă în oraş, strigă femeii încă de la poartă: 

— Hei, adă mai iute cutia cu brice, că mă duc să rad! 
Dar femeia cu nasul tăiat, care stătea în casă şi urmărea 
un scop anumit, scoase un brici din cutie şi i-l aruncă. 
Atunci bărbierul nerăbdător, văzând briciul fără cutie, îl 
azvârli spre ea. În aceeaşi clipă, netrebnica femeie ieşi din 
casă cu mâinile ridicate în sus şi ţipând: 

— Priviţi, oameni buni, cum mi-a tăiat nasul ticălosul 
acela, mie, care sunt o femeie cinstită. Săriţi, ajutor! 
Atunci alergară oamenii stăpânirii, stâlciră în ciomege pe 
bărbier şi, legându-l burduf, îl duseră la judecată împreună 
cu femeia ciuntită la nas şi ziseră judecătorilor: 

— Ascultaţi, judecători! Bărbierul ăsta a sluţit pe 
mărgăritarul acesta de femeie fără a fi vinovată cu nimic. 
Pentru asta daţi-i ce i se cuvine! Atunci judecătorii ziseră: 

— Bărbier ticălos, cum de-ai sluţit pe femeia asta? 
lubeşte ea oare pe vreun alt bărbat ori a căutat să te 
omoare ori a săvârşit vreun furt? Spune, care-i vina ei? 
Văzându-l pe bărbier că tace, judecătorii ziseră din nou: 

— Aha, va să zică e adevărat ce spun oamenii 
stăpânirii. Ăsta-i un ticălos. A sluţit fără nicio vină pe 
sărmana femeie. Doar se spune: 

Omul care a făcut un rău este îngrozit de fapta sa; 
glasul i se schimbă şi culoarea feţei la fel; privirile îi sunt 
speriate şi roşeaţa dogoritoare i se urcă în obraz. (197) 

Tot astfel: 

Se apropie cu paşi şovăielnici, palid la faţă, cu 


broboane de sudoare pe frunte, bolborosind cuvinte fără 
înţeles. (198) 

Omul care a săvârşit o faptă rea intră în sala 
judecătorilor cu ochii plecaţi în jos. De aceea cunoscătorii 
trebuie să-şi dea silinţa să-l descopere după semnele 
acestea. (199) 

De asemenea: 

Cel nevinovat vorbeşte înaintea judecătorilor cu faţa 
senină, dezgheţat, răspicat, cu privirile semeţe, dârz şi plin 
de încredere. (200) 

La el se văd deci semnele faptei rele. Fiindcă şi-a 
schingiuit femeia, merită moartea. Să fie tras în ţeapă. 
Văzându-l dus la locul de osândă, Devasarman merse la 
judecători şi zise: 

— Judecători, acest sărman bărbier e omorât pe 
nedrept, căci are o purtare bună. Ascultaţi vorba mea: 
„Şacalul din pricina luptei dintre berbeci” etc. Atunci 
judecătorii întrebară: 

— Cum e asta, părinte? lar Devasarman le povesti cu 
de-amănuntul păţania celor doi şi a sa. Auzind-o, 
judecătorii plini de mirare dădură drumul bărbierului şi 
ziseră unul către altul: 

— Ah! 

Nu trebuie omorâţi brahmanul, copilul, femeia, 
ascetul şi bolnavul; oricât ar fi de mare vina lor, pentru ei e 
orânduită sluţirea. (201) 

De aceea să i se taie acestei femei şi urechile. 

După ce i se făcu aceleia astfel, Devasarman, căruia 
îi trecuse supărarea pricinuită de pierderea banilor, se 
întoarse iarăşi la chilia sa. 

De aceea eu zic: „Şacalul din pricina luptei dintre 
berbeci” etc. 

Karaţaka zise: 

— Cum de-a putut fi păcălit de Așădhabhuti un om 
atât de şiret ca Devasarman? Damanaka răspunse: 


— Vicleşugul bine pus la cale nu-l descoperă nici 
Brahmas8. Ţesătorul cu înfăţişarea lui Visnu a iubit pe 
fata regelui. (202) 

— Cum asta, frate? întrebă Karaţaka. Celălalt 
povesti: 


Povestea a cincea 
ŢESATORUL ŞI FATA REGELUI 


Într-un oraş trăiau odată un ţesător şi un rotar. 
Aceştia erau tovarăşi nedespărţiţi încă din copilărie. Plini 
de dragoste unul pentru altul, îşi petreceau timpul 
cutreierând neîncetat prin toate părţile. Odată avu loc în 
oraşul acela o mare sărbătoare, cu pelerinaj” la templul 
unei divinităţi. Pe când se plimbau prin locul acela plin de 
artişti, de dansatori şi de actori ambulanți, înţesat de 
mulţimea care venise din diferite ţinuturi, cei doi zăriră pe 
fata unui rege, care stătea pe-un elefant şi purta pe ea 
toate semnele frumuseţei şi venise să se închine la 
divinitate. Cum o văzu, ţesătorul, ca şi cum l-ar fi chinuit o 
otravă sau l-ar fi apucat vreun demon rău, căzu deodată la 
pământ, lovit de săgețile Amorului. Văzându-l în starea 


88 Cuviotul brahman înseamnă în limba sanscrită: „om 
evlavios, cel care se roagă, preoty cel care cunoaşte 
scrierile sfinte (Vedele), sufletul suprem al universului, 
zeul cel mai mare în panteonul vedic, Creatorul“. Ultimul 
înţeles este acela din text. 

89 Vezi Cartea întâi, str. 172, n. * şi p. 59, n. **, 

90 Pelerinajul acesta (skr. yatra) se face la raclele 
anumitor divinităţi. El are loc la zile fixe In fiecare an sau 
la doi ani o dată sau la intervale şi mai lungi. Numărul 
credincioşilor care iau parte la aceste pelerinaje este 
foarte mare, ureîndu-se uneori ia peste o sută de mii. 
Pelerinii aduc darurile lor la racla zeului şi, după ce merg 
de cîteva ori împrejurul ei, pleacă. 


aceasta, rotarul, mâhnit de suferinţa lui, îl ridică cu 
ajutorul unor prieteni şi-l aduse acasă la el. Acolo, după ce 
i se puseră tot felul de comprese reci, după sfatul 
doctorilor, şi după ce fu descântat multă vreme, cu mare 
greutate îşi veni în fire. Atunci rotarul îl întrebă: 

— Prietene, de ce ţi-ai pierdut cunoştinţa aşa 
deodată? Spune-mi, ce ţi s-a întâmplat? 

— Dragul meu, răspunse ţesătorul, dacă-i aşa, atunci 
află taina mea. Îţi voi povesti toată durerea mea. Dacă însă 
mă mai socoţi prietenul tău, atunci fă-mi un bine şi înalță- 
mi un rug. lartă-mă pentru tot răul pe care poate ţi l-am 
pricinuit din prea mare dragoste pentru tine. Auzind 
aceasta, rotarul, cu ochii plini de lacrimi, îi zise cu voce 
întretăiată: 

— Dragul meu, care-i pricina acestei mâhniri? 
Spune-mi-o, ca să-i găsim leacul, dacă se poate. Doar se 
spune: 

Pe lumea aceasta nimic din ceea ce se află în oul lui 
Brahma’! nu e cu neputinţă pentru cei cu suflet mare, prin 
doctorii, bani, descântece şi pricepere. (203) 

Aşadar, dacă durerea ta poate fi înlăturată prin 
vreunul din aceste patru mijloace, o voi înlătura. 

— Prietene, zise ţesătorul, chiar şi cu o mie de 
mijloace în afară de acestea, încă nu se poate alina 
durerea mea. De aceea nu pune zăbavă morţii mele. 
Rotarul răspunse: 

— Dragul meu, chiar dacă nu poate fi alinată, spune- 
mi-o, pentru ca în caz că voi vedea şi eu că nu-i de alinat, 
să mă arunc în foc odată cu tine“. Nu voi răbda nicio clipă 
să fiu despărţit de tine. Asta-i hotărârea mea. 

— Prietene, zise ţesătorul, ai văzut la sărbătoarea 


91 Oul lui Brahma = întreg universul. 

92 In semn de devotament suprem. Văduvele şi servitorii 
erau adesea arşi pe rug împreună cu soţul sau stăpînul lor 
(vezi p. 92, n.*). 


aceea pe fata regelui stând pe-un elefant; îndată ce am 
zărit-o, Amorul m-a dur în această stare, astfel încât nu 
mai pot suferi această durere. Atunci rotarul zise zâmbind: 

— Prietene, dacă-i aşa, atunci slavă Domnului, 
scopul nostru este atins. Chiar azi te poţi întâlni cu ea! 

— Prietene, zise ţesătorul, cum o să mă întâlnesc cu 
ea, când în odaia fetei nu pătrunde decât doar vântul, 
înconjurată cum e de străji? De ce dar cauţi să mă înşeli cu 
vorbe mincinoase? Rotarul răspunse: 

— Prietene, ai să vezi puterea iscusinţei mele! 
Zicând aşa, pe dată se şi apucă de făcut din lemn vechi de 
arjuna un Garuda*3 cu două braţe, ce se mişca cu ajutorul 
Unor cuie de lemn, şi mai făcu şi o scoică, un disc, un 
buzdugan, o floare de lotus, o diademă?, şi un giuvaer la 
fel cu acela de pe pieptul lui Vișnu. După aceea, punându-l 
pe ţesător deasupra, îi dădu insigniile lui Vișnu, îl învăţă 
cum să pună pe Garuda în mişcare cu ajutorul cuielor de 
lemn şi-i zise: 

— Prietene, du-te la noapte cu înfăţişarea aceasta a 
lui Vișnu în odaia domniţei; ai s-o găseşti stând singură pe 
marginea terasei palatului cu şapte caturi. Neştiutoare 
cum e, va crede că eşti Văsudeva%. Atunci tu o vei 
ademeni cu vorbe viclene şi meşteşugite şi te vei drăgosti 
cu ea în felul arătat de Vâtsyâyana”. Auzind aceasta, 
ţesătorul cu înfăţişarea lui Văsudeva se duse acolo noaptea 
în taina, şi-i zise feţei: 

— Domniţă, dormi sau eşti trează? Am venit plin de 


93 Garuda este pasărea pe care călăreşte Vișnu. Se mai 
numeşte şi Vainateya şi este regele păsărilor. 

94 Viştj,u e înfăţişat cu patru braţe. Armele şi semnele sale 
sînt: scoica, discul, buzduganul, lotusul, diadema şi un 
giuvaer pe piept. 

95 Alt nume al lui Vișnu. 

96 Autorul unei opere intitulată Kâmasutra (Preceptele 
iubirii), un fel de Ars amandi, ca a lui Ovidiu. 


dorul tău din ocean, unde am lăsat-o pe Lakșmi”. Hai să 
ne iubim deci! Văzându-l călare pe Garuda, cu patru braţe, 
înarmat şi împodobit pe piept cu giuvaerul lui Vișnu, fata 
se ridică din pat plină de uimire şi zise: 

— Sfinte, eu sunt o muritoare, un vierme impur, pe 
când tu eşti purificatorul celor trei lumi” şi venerat de ele. 
Cum e cu putinţă dar una ca asta? 

— Frumoaso, zise ţesătorul, ai grăit adevărul; dar 
odinioară am avut de soţie pe Râdhâ”%, născută dintr-o 
familie de păstori. Aceasta-i acuma întrupată în tine. lată 
de ce am venit. Auzind aceste cuvinte, fata zise: 

— Sfinte, dacă-i aşa, atunci cere-mă de la tata. El mă 
va înzestra şi mă va da de soţie. [esătorul răspunse: 
„Frumoaso, eu nu mă arăt în calea oamenilor; cu atât mai 
puţin intru în vorbă cu ei. Tu însă dă-mi-te după ritul 
Gaândharva!%. Dacă nu, voi arunca blestemul asupra tatălui 
tău şi-l voi preface în cenuşă cu toată familia sa! Zicând 
aşa se cobori de pe Garuda, apucă de mâna stângă pe fata 
care tremura de teamă şi de ruşine şi o conduse până la 
pat. După aceea o iubi toată noaptea în felul arătat de 
Vātsyāyana, iar în zorii zilei ieşi neobservat. lubind-o el 
astfel mereu, trecu o bucată de timp. Într-una din zile, 
camerierii feţei observară că buzele îi sunt muşcate şi 
atunci ziseră unul către altul: 

— Ia uitaţi-vă la trupul şi la membrele domniţei: 
parc-ar fi posedat-o un bărbat. Cum de s-a întâmplat aşa 
ceva? Că doar palatul acesta e foarte bine păzit. Să-l 


97 Lakşmi, zeiţa norocului, este soţia lui Visnu. 

98 Cele trei lumi sînt: cerul, pămîntul şi infernul. 

99* ** Râihă a fost iubita lui Vișnu, atunci cînd trăia 
printre păstori. 

100 Căsătoria după ritul Găndharva constă în consim- 
ţămîntul reciproc al mirelui şi al miresei, fără îndeplinirea 
vreunei ceremonii religioase şi fără consultarea rudelor 
celor două părţi. 


înştiinţăm pe rege! în urma acestei hotărâri se duseră cu 
toţii la rege şi-i ziseră: 

— Măria-ta, nu ştim cum se face, însă măcar că 
iatacul feţei e bine păzit, intră cineva la ea; hotărăşte dar 
cele ce vei crede de cuviinţă. Auzind aceasta, regele se 
tulbură foarte şi luând pe regină de-o parte îi zise: 

— Află, doamnă, ce spun camerierii, aceştia. E 
înfuriată Moartea pe acela care face asta! Când auzi 
regina una ca asta, alergă într-un suflet la fata ei şi o văzu 
într-adevăr cu buzele muşcate şi cu membrele zgâriate de 
unghii. Atunci ea îi zise: 

— Ah, ticăloaso! ruşinea familiei, cum de ţi-ai 
pângărit astfel onoarea? Cine-i acela asupra căruia şi-a 
pironit ochii Moartea, de vine la tine? Spune-mi adevărul, 
chiar dacă lucrul ar sta astfel! Atunci fata, cu faţa plecată 
în jos de ruşine, îi povesti toată întâmplarea ţesătorului cu 
înfăţişarea lui Vișnu. Auzind aceasta, regina, veselă la faţă 
şi cu fiori de plăcere prin tot corpul, se întoarse în graba la 
rege şi-i zise: _ 

— Rege, slavă Celui de sus, te înalţi. In fiecare 
noapte sfântul Nărăyana!"! vine la fiica noastră. El a luat-o 
de soţie după ritul Gândharva. Să mergem dar amândoi în 
noaptea aceasta şi să-l privim prin fereastră, căci el nu 
vorbeşte eu oamenii. La auzul acestor vorbe, regele plin de 
bucurie credea că nu se mai isprăveşte ziua aceea, care i 
se păru lungă cât o sută de ani. Când se ivi noaptea, în 
timp ce regele şi regina stăteau ascunşi după fereastră cu 
privirile aţintite spre cer, îl zăriră pe ţesător cum se cobora 
din văzduh, ţinând în mână scoica, discul, buzduganul şi 
floarea de lotus, insigniile arătate mai sus. Atunci regelui i 
se păru că trupul îi e scăldat în unde de nectar şi zise 
reginei: 

— Nu e nimeni mai fericit decât noi amândoi, căci pe 
fata noastră o iubeşte Nārāyana. De acum toate dorinţele 


101 Alt nume al lui Vişrm. 


ni se vor împlini şi întreg pământul va intra în stăpânirea 
mea prin puterea ginerelui nostru! Luând această 
hotărâre, călea hotarele tuturor domnitorilor vecini. Aceia, 
văzând că le cotropeşte ţara, se uniră cu toţii şi porniră cu 
război împotriva lui. Atunci regele trimise vorbă fiicei sale 
prin regină: 

— Copila mea, cum se poate că toţi domnitorii să 
poarte război cu mine, când tu eşti fiica mea? Roagă-l 
chiar azi pe soţul tău să nimicească pe duşmanii mei! în 
noaptea următoare ea grăi smerită către ţesător: 

— Sfinte, nu se cade ca tatăl meu să fie biruit de 
duşmani, când tu eşti ginerele lui. De aceea arată-i 
bunăvoința ta şi omoară-i pe toţi. Ţesătorul zise: 

— Frumoasa mea, ce însemnătate au aceşti duşmani 
ai tatălui tău? Fii liniştită, că într-o clipă am să-i fac mici 
fărâme cu discul meu Sudarsana! După câtva timp toată 
ţara fu cuprinsă de duşmani. Nu-i mai rămăseseră regelui 
decât zidurile cetăţii. Totuşi, neştiind nici acum că cel ce 
purta înfăţişarea lui Vasudeva era ţesătorul, regele îi 
trimise în dar felurite parfumuri alese: camfor, aloe, mosc 
şi altele precum şi tot felul de stofe, mâncăruri şi băuturi; 
totodată îi spuse prin fiica sa următoarele: 

— Sfinte, cetatea va cădea sigur mâine dimineaţă, 
deoarece iarba şi lemnele de foc s-au isprăvit; iar oamenii 
sunt toţi acoperiţi de răni şi incapabili de-a mai lupta; 
mulţi din ei au şi murit. Acum când cunoşti aceasta, fă ce 
trebuie de făcut într-o asemenea împrejurare. Auzind 
aceasta, ţesătorul se gândi: 

— Dacă va cădea cetatea, nu voi mai fi împreună cu 
fata; de aceea mă voi sui pe Garuda şi mă voi arăta 
înarmat în văzduh. Poate că duşmanii, crezând că sunt 
Văsudeva, vor fi cuprinşi de frică şi astfel vor fi ucişi de 
oştenii regelui. Doar se spune: 

Şi şarpele care nu-i veninos trebuie să-şi ridice 
creasta; veninos sau nu, creasta-i ridicată insuflă groază. 


(204) 

Dacă însă voi muri silindu-mă să scap cetatea, şi aşa 
va fi mai bine. Doar se spune: 

Cine îşi dă viaţa pentru o vacă, pentru un brahman, 
pentru stăpân, pentru o femeie sau pentru o cetate, aceluia 
îi sunt asigurate pe vecie cele trei lumi. (205) 

În urma acestei hotărâri, în zorii zilei îşi spălă 
dinţii!%2 şi zise către fata regelui: 

— Iubito, nu voi bea şi nu voi mânca, decât după ce 
toţi duşmanii vor fi măcelăriți. Ba nici la tine nu voi mai 
veni decât după aceea. Să-i spui însă tatălui tău ca mâine 
dimineaţă să iasă din oraş cu întreaga oştire şi să dea 
lupta; iar eu voi sta în văzduh şi la voi lua duşmanilor 
puterea; pe urmă uşor vor fi ucişi de el. Dacă i-aş omori eu 
însumi, ticăloşii aceia ar intra în raiul lui Vișnu!%. De 
aceea trebuie de făcut aşa ca ei să fie ucişi în timpul fugii, 
pentru ca astfel să nu poată intra în cer! auzind aceasta, 
fata se duse la tatăl ei şi-i povesti totul. Regele dete 
crezare vorbelor lui, se sculă în zori şi ieşi cu oştirea sa 
înarmată până-n dinţi, pentru a se lupta. lar ţesătorul, 
ţinând în mână arcul, se înălţă în slava cerului călare pe 
Garuda şi hotărât să moară porni la luptă. În acest timp 
sfântul Nărâyana, care cunoaşte toate cele trecute, 
prezente şi viitoare, numai cât se gândi la Vainateya!" şi 
acesta îndată şi fu lângă el. 

— Garutman!%, zise el râzând, ai tu cunoştinţă că 
ţesătorul acela a luat înfăţişarea mea şi, călărind pe-un 
Garuda de lemn, se află în dragoste cu fata regelui? 

— Doamne, răspunse acela, ştiu toată purtarea lui. 
Ce să facem acum? Zeul zise: 


102 Aceasta face parte din practicile obligatorii ale unui 
ascet. 

103 Războinicii căzuţi în luptă (nu în fugă) intră în rai. 
104 Vezi p. 59, n.*. 

105 Alt nume al lui Garuda. 


— Ţesătorul e hotărât să moară azi; după ce a făcut 
un jură mini, a ieşit pentru a se lupta. Mai mult ca sigur că 
va pieri, nimerit de săgeata vreunui luptător de frunte. 
Dacă însă va fi omorât, toată lumea va spune că Vāsudeva 
şi Garuda au fost ucişi, împreună cu o mulţime de oşteni. 
Şi atunci oamenii n-au să se mai închine la noi. De aceea 
intră îndată în Garuda cel de lemn; iar eu voi intra în 
corpul ţesătorului, pentru ca să poată omori pe duşmani. 
Pe urmă, după uciderea duşmanilor, slava noastră va 
creşte. După ce se învoiră astfel, sfântul Nărăyana intră în 
corpul ţesătorului. Iar acesta, stând în văzduh prin puterea 
zeului şi purtând insigniile lui: scoica, discul, buzduganul 
şi arcul, într-o clipă şi ca şi cum s-ar fi jucat luă puterea 
celor mai de seamă dintre războinici. Apoi toţi duşmanii 
fură biruiţi şi ucişi de către rege împreună cu oastea sa. 

Atunci se născu prin mulţime zvonul că toţi duşmanii 
au fost nimiciţi prin puterea lui Vișnu, ginerele regelui. 
Când îi văzu omorâţi, ţesătorul plin de bucurie se cobori 
din văzduh. Atunci regele, împreună cu sfetnicii săi şi cu 
locuitorii oraşului, văzură că nu era altul decât ţesătorul, 
care era concetăţeanul lor, şi-l întrebară: 

— Ce înseamnă asta? Acela le povesti de la început 
toată întâmplarea de mai sus. Regele, încântat de 
îndrăzneala ţesătorului datorită căruia îşi dobândise glorie 
prin distrugerea duşmanilor săi, îi dădu pe fiica sa în 
căsătorie de faţă cu toată lumea şi-i dărui un ţinut. Iar 
ţesătorul îşi petrecu restul zilelor gustând împreună cu ea 
prin cele cinci simţuri cele mai alese plăceri din lumea 
celor vii. 

De aceea se spune: „Vicleşugul bine pus la cale” etc. 

Karaţaka zise: 

— Atunci ce trebuie să facem într-o astfel de 
nenorocire? Damanaka răspunse: 

— Şi în această împrejurare se va vedea iscusinţa 
mea, datorită căreia am să-l învrăjbesc pe Samjivaka cu 


stăpânul nostru. Doar se spune: 

Săgeata slobozită de arcaş poate să omoare numai 
pe unul sau nu-l omoară nici pe acela; pe când iscusinţa 
slobozită de cel iscusit poate omor! un regat cu rege cu 
tot. (206) 

Karaţaka zise: 

— Oricât de mult te-ai bizui pe inteligenţa ta, nu vei 
putea să-l desparţi de Pifgalaka! 

— Frate, zise Damanaka, chiar şi cel slab are putere. 
Doar se spune: 

Ceea ce se poate face prin viclenie, nu se poate face 
prin putere. Şarpele a fost omorât de cioară cu ajutorul 
unui lanţ de aur. (207) 

— Cum asta? întrebă Karaţaka. Celălalt povesti: 


Povestea a şasea 
CIOARA ȘI ŞARPELE 


Într-un loc trăia odată într-un copac mare o pereche 
de ciori. Ori de câte ori scoteau pui, ieşea un şarpe dintr-o 
scorbură a copacului şi-i mintea. Atunci în deznădejdea lor 
se duseră la un şacal, bun prieten cu ele, care locuia la 
rădăcina altui copac, şi-i ziseră: 

— Prietene, ce să ne facem cu pacostea care a dat 
peste noi? Un ticălos de şarpe iese din scorbură şi ne 
mănâncă puii. Spune-ne vreun mijloc, cum să ne ferim de 
el? 

Cum poate avea linişte acela, al cărui lan e pe malul 
unui râu, a cărui soţie se întâlneşte cu altul, sau a cărui 
locuinţă e într-o casă cu şerpi? (208) 

Pe lângă aceasta şi nouă ne este viaţa zilnic în 
primejdie, de vreme ce stăm acolo. Şacalul spuse: 

— Nu trebuie să fiţi mâhniţi pentru asta. Negreşit că 
lacomul acela nu poate fi omorât decât prin vicleşug. Cel 
care trebuie biruit prin vicleşug, nu poate fi biruit de 


armele duşmanului. Cel viclean, chiar dacă-i mic la trup, 
nu e întrecut de viteji. (209) 

De asemenea: 

După ce a mâncat o mulţime de peşti, şi mari, şi 
mici, şi mijlocii, un bâtlan a murit de strânsoarea unui rac, 
din pricina prea marei sale lăcomii. (210) 

— Cum asta? întrebară cele două ciori. Şacalul 
povesti: 


Povestea a şaptea 
BATLANUL ŞI RACUL 


Într-un ţinut era odată un lac plin cu tot soiul de 
vietăţi. Acolo se aciuase un bâtlan bătrân, care nu mai era 
în stare să omoare peşti. De aceea, lihnit de foame şedea 
pe malul lacului şi plângea, udând pământul cu şiroaie de 
lacrimi cât boabele de mărgăritar. Un rac, urmat de tot 
felul de vietăţi de apă, se apropie de ei şi, mâhnit de 
mâhnirea lui, îi zise cu respect: 

— Scumpe prietene, de ce nu mănânci azi, ci numai 
stai cu ochii înlăcrămaţi şi oftezi? A 

— Ai observat bine, zise bâtlanul. Într-adevăr, fiindcă 
m-am dezgustat cu totul de-a mă mai hrăni cu peşte m-am 
hotărât să mă las să mor de foame. Do aceea nu mănânc 
nici chiar peştii care se apropie de mine. Auzind aceasta, 
racul întrebă: 

— Dar care-i cauza acestui dezgust? 

— Fiule, răspunse bâtlanul, eu m-am născut şi am 
crescut în preajma acestui lac. Acum însă am auzit că în 
curând se va ivi o secetă, care va ţine doisprezece ani. 
Racul întrebă: 

— De la cine ai aflat aceasta? Bâtlanul răspunse: 

— Din gura unui cititor în stele. Căci Saturn, Marte 


şi Venus vor trece prin Carul  Rohiniei!%. Şi 
Varâhamihira!% a spus: 

Când Fiul Soarelui!0510%, în drumul său ceresc, va 
trece prin Carul Rohini-ei, atunci Indra nu va lăsa să cadă 
ploaie pe pământ timp de doisprezece ani. (211) 

De asemenea: 

Când Carul lui Prajăpati va fi străbătut de vreo 
planetă, atunci pământul plin de păcate le va ispăşi la fel 
ca cei ce se închină lui Siva, acoperindu-se cu cenuşă şi 
frânturi de oase (212) 

De asemenea: Când va trece prin Carul Rohinr-ei Fiul 
Soarelui sau Marte sau Luna, s-o mai spun oare? Lumea 
întreagă se va prăpădi într-un ocean de calamităţi. (213) 

De aceea, fiindcă lacul acesta are apă puţină, va seca 
repede. Şi atunci toţi acei cu care am crescut Împreună şi 
cu care m-am jucat întotdeauna, vor pieri din pricina lipsei 


106 C irul Rohini-ei este numele unei constelații (Cf. Carul- 
mare şi Cirul-mic în româneşte). Zeitatea acestei 
constelații e Prajăpati, din care cauză ea se mai numeşte şi 
Carul lui Prajăpati (vezi str. 212). Trecerea lui Saturn şi â 
altor planete prin această constelație prevesteşte 
nenorociri (vezi strofele urm.). 

107 Varâh imihira este cel mai vestit astronom indian; a 
trăit în sec. VI, e.n. 

108 Fiul Soarelui = planeta Saturn. 

109 Cînd o planetă trece prin Carul Rohini-ei7 pămîntul 
începe a suferi din pricina lipsei de ploaie; el devine ars şi 
sterp şi-i acoperit cu cenuşa şi cu oasele provenite de la 
rugurile pe care au fost arşi oamenii care au pierit în urma 
secetei, în această stare pămîntul e comparat,aici cu 
asceţii religioşi care, pentru a-şi ispăşi păcatele, socotesc 
că trebuie să umble goi, acoperiţi cu cenuşă pe membrele 
lor, şi că trebuie să mănînce m încă rea pe care o capătă de 
pomană din tidve omeneşti, pe care le poartă In mină. 
Despre Siva vezi mai înainte str. 167, n. **. 


de apă. Eu nu pot să privesc cu ochii mei această 
despărţire de ei. De aceea m-am hotărât să mă las să mor 
de foame. Acuma vieţuitoarele din toate lacurile cu apă 
scăzută sunt duse de rudele lor în lacuri mai adânci; altele 
în frunte cu crocodilii, se duc singure. Numai animalelor 
din lacul acesta nu le pasă de nimic. De aceea plâng cu al 
It mai mult, cu cât nu va rămâne în el nici măcar sămânţa 
lor. Auzind aceasta, racul povestişi celorlalte animale din 
fac ceea ce aflase de la bâtlan. Atunci toate, în frunte cu 
peştii şi cu broaştele țestoase, merseră îngrozite la bâtlan 
şi-l întrebară: 

— Scumpe prietene, este oare vreun mijloc de 
scăpare pentru noi? Bâtlanul răspunse: 

— Nu departe de lacul acesta se află altul împodobit 
cu grupuri de lotuşi, foarte bogat în apă, care nu va seca 
nici după douăzeci şi cinci de ani de secetă. De aceea, pe 
cel care se va urca în spatele meu, îl voi duce acolo. Atunci 
peştii încrezându-se în el, îl înconjurară din toate părţile, 
strigând care mai de care: 

— Tăticule, unchiule, bădie!10, eu mai întâi, eu mai 
întâi! Acela însă le pusese gând rău; îi luă în spate pe rând, 
unul câte unul, şi după ce ajungea la o lespede de piatră, 
nu departe de lac, îi lăsa să cadă pe ea, se ospăta în voie 
cu ei şi apoi se întorcea din nou la lac. Aici le înveselea 
inimile cu ştiri mincinoase şi-n felul acesta îşi ducea traiul. 
Într-una din zile racul îi zise: 

— Dragul meu, cele dintâi cuvinte de prietenie s-au 
spus între noi; de ce dar pe mine mă laşi deoparte şi duci 
pe alţii? Scapă-mă cel puţin acuma! Auzind aceasta, 
bâtlanul îi puse gând rău şi-şi zise: „M-am săturat să tot 
mănânc carne de peşte. Racul acesta are să-mi servească 
acuma să mai schimb hrana”. Gândindu-se aşa, îl luă în 
spate şi porni spre lespedea morţii. Însă racul, când zări de 

departe movila de oase de pe lespede, înţelese că sunt de 
peşte şi zise: 

— Prietene, cât mai e până la lacul acela? Spune-mi, 
căci trebuie să fii tare ostenit, din pricină că sunt greu. 
Atunci bâtlanul socoti în prostia lui: „Acesta-i un animal de 
apă; n-are putere pe uscat”; şi zise râzând: 

— Unde vrei să fie alt lac racule? Asta-i hrana mea. 
Fă-ţi rugăciunea din urmă. Am să te arunc şi pe tine pe 
lespedea ceea şi am să te mănânc! Abia rosti aceste 
cuvinte că fu apucat de gâtu-i moale şi alb ca lotusul de 
cele două cleşti de la gura racului şi omorât. Apoi racul luă 
gâtul bâtlanului şi încet încet ajunse la lac. Atunci toate 
vieţuitoarele din el îl întrebară: 

— De ce te-ai înapoiat, racule? Este vreo pricină care 
priveşte mântuirea noastră sau a ta? Unchiul încă n-a 
sosit; de ce zăboveşti? Noi toţi stăm ca pe jăratec şi n- 
avem timp de pierdut! La aceste cuvinte racul începu a 
râde şi zise: 

— Peştii aceia au fost cu toţii înşelaţi ca nişte proşti 
de mincinosul acesta, care i-a aruncat pe-o lespede, nu 
departe de aici, şi i-a mâncat. Eu de-abia am scăpat cu 
viaţă căci am prins de veste ce plănuieşte perfidul acela şi 
aici i-am adus gâtul. Deci nu mai fiţi tulburaţi. De acum 
toate vieţuitoarele de apă vor trăi în tihnă I 

lată de ce eu zic: „După ce a mâncat o mulţime de 
peşti” etc. 

— Prietene, întrebă cioara, spune-mi în ce chip ar 
putea fi omorât şarpele acela ticălos? Şacalul o sfătui: 

— Du-te într-un oraş în care să locuiască vreun rege. 
Ajungând acolo, înşfacă un lanţ de aur sau vreun şirag de 
mărgăritare al vreunui bogătaş sau sfetnic al regelui sau a 
altui careva, când nu va băga de seamă, şi du-l în scorbura 
asta, pentru ca odată cu găsirea lui să fie omorât şi 
şarpele. Auzind aceasta, perechea de ciori se înălţă pe 
dată în văzduh şi porni la întâmplare. Ajungând la un lac, 


cioara îşi roti privirile împrejur şi văzu pe nevestele unui 
rege jucându-se în apă, iar pe țărm lepădate lanţuri de aur, 
şiraguri de mărgăritare, haine şi podoabe Atunci cioara 
apucă un lanţ de aur şi se îndreptă spre cuib. Zărind-o cum 
duce lanţul, camerierii şi eunucii puseră mâna pe ciomege 
şi se luară îndată după ea. Cioara lăsă să cadă lanţul de 
aur în scorbura şarpelui şi se opri ceva mai încolo. Când 
servitorii regelui se urcară în copac şi cercetară scorbura, 
găsiră în ea şarpele, care stătea încolăcit. Atunci îl 
omorâră cu o lovitură de măciucă şi luând lanţul de aur îşi 
văzură de drum. De atunci încolo cele două ciori trăiră în 
linişte. 

De aceea eu zic: „Ceea ce se poate face prin 
viclenie” etc. Nimic nu este cu neputinţă pe lumea aceasta 
pentru cei care au minte. Doar se spune: 

Cine are minte, acela are putere; dar cel fără minte 
de unde să aibă putere? Leul cel trufaş a fost omorât de 
iepure în pădure. (214) 

— Cum asta? întrebă Karaţaka. Celălalt povesti: 


Povestea a opia 
LEUL ŞI IEPURELE 


Într-o pădure locuia odată un leu, pe care-l chema 
Bhăsuraka. Acesta fiind foarte puternic omora fără 
încetare o mulţime de cerbi, iepuri ş.a. Într-una din zile se 
adunară toate animalele din pădurea aceea: căprioare, 
mistreți, bivoli, iepuri şi altele şi mergând la leu ziseră: 

— Stăpâne, ce înseamnă această neîncetată ucidere 
a tuturor animalelor, când tu te saturi cu unul singur? Mai 
bine să facem o învoială: începând de azi are să-ţi vină 
zilnic câte un animal, după rândul speciei fiecăruia, ca să 
fie mâncat de tine fără să te mişti de aici. În felul acesta 
vei avea hrana fără nicio osteneală, iar noi nu vom fi 
stârpiţi cu totul. Adă deci la îndeplinire această lege 


regească. Doar se spune: 

Inţeleptul care se foloseşte pe încetul şi potrivit cu 
puterile de bunurile domniei, ca de un elixir de viaţă, acela 
ajunge la cea mai înaltă propăşire. (215) 

Chiar un pământ uscat dă roade, dacă-i întors cum 
trebuie şi cu pricepere, ca şi lemnele uscate, prin 
învârtirea cărora se aprinde foculi!!. (216) 

Ocrotirea poporului este un seceriş, o sporire a 
comorii din cer; pe când asuprirea lui duce la ruina virtuţii, 
la viţiu şi la infamie. (217) 

După cum păstorul îşi duce traiul luând puţin câte 
puţin laptele vacilor, însă hrănindu-le; tot aşa şi domnitorul 
să-şi dobândească atât cât îi trebuie pentru a trăi, luând 
puţin câte puţin din avutul supuşilor săi, însă ocrotindu-i. 
(218) 

Regele care în orbirea lui îşi omoară supuşii ca un 
păstor capra, acela se satură o singură dată, nu însă şi a 
doua oară. (219) 

Regele care doreşte să tragă foloase de la supuşii 
săi, trebuie să se îngrijească îndeaproape de ei, dându-le 
daruri, onoruri şi altele, cum face grădinarul care udă 
tulpinile. (220) 

După cum lampa suge uleiul prin fitilul!!? ei, tot 
astfel regele prin frumoasele sale însuşiri lăuntrice nu e 
văzut de nimeni cum strânge avere de la supușii săi. (221) 

După cum vaca e mulsă la timpul potrivit, în schimb 
însă e îngrijită: tot aşa şi poporul. Liana dătătoare de flori 
şi de fructe e mai întâi udată şi pe urmă culeasă. (222) 

După cum tulpina plăpândă, abia ieşită din sămânță, 
dacă-i bine îngrijită dă roade atunci când îi vine timpul: tot 
astfel şi poporul, dacă-i bine ocrotit. (223) 

Aurul, grânele, pietrele scumpe, trăsurile de tot felul 

şi orice alt lucru al supuşilor, aparţin regelui. (224) 

Principii care-şi acoperă supuşii cu favoruri, 
prosperează; pe când prin ruina supuşilor merg şi ei sigur 
la pieire. (225) 

Auzind aceasta de la ei, Bhăsuraka grăi: 

— Aveţi dreptate; dacă însă nu-mi va veni regulat 
câte un animal în locul unde stau să ştiţi că vă mănânc pe 
toţii Animalele făgăduiră că vor face întocmai; apoi se 
plimbară liniştite şi fără nicio teamă prin pădure. In fiecare 
zi se ducea câte unul la leu, care cum îi venea rândul. Toţi 
care erau bătrâni, sau sătui de viaţă, sau amărâţi, sau 
abătuţi din pricina că-şi pierduseră copiii sau nevasta, i se 
înfăţişau la amiază spre a fi mâncaţi. O dată veni şi rândui 
speciei din care făcea parte iepurele. Acesta fu trimis de 
toate animalele pădurii împotriva voinţei sale. De aceea 
porni încet de tot, chibzuindu-se cum să facă să-l omoare. 
Pe când mergea aşa, tulburat în inima sa şi zăbovind 
înadins văzu în drum o fântână. Se duse până la marginea 
ei şi zări înăuntru chipul său. Atunci el se gândi: „iată un 
mijloc cât se poate de bun. Am să-l întărit pe Bhasuraka şi 
prin iscusinţa mea am să-l fac să se arunce în fântână”. 
Într-un târziu, când ziua era acum pe sfârşite, iepurele 
ajunse la Bhăsuraka. Între acestea leul, cu gâtlejul uscat 
de foame şi înfuriat din pricina întârzierii, îşi lingea mereu 
colţurile gurii şi se gândea: „Ah, mâine am să curăţ 
pădurea de jivine; pe toate am să le mănânc!” Pe când 
cugeta astfel, iepurele se apropie încetişor şi, după ce se 
închină, se opri în faţa lui. Atunci Bhăsuraka aprins de 
mânie răgi la el: 

— Hei, iepure mizerabil, nu-i de-ajuns că eşti o 
stârpitură, îmi mai vii şi târziu. Pentru această vină a ta am 
să te omor deocamdată pe tine, iar mâine am să stârpesc 
toate soiurile de sălbătăciuni câte sunt! Atunci iepurele 
zise smerit: 

— Stăpâne, vina nu-i a mea, nici a animalelor. Află 


pricina. 

— Spune repede, zise leul, cât nu te afli între dinţii 
mei! lepurele zise: 

— Stăpâne, azi toate animalele, văzând că-i rândul 
meu, dar că sunt prea mic, au mai trimis patru iepuri 
împreună cu mine. Însă pe drum, pe când veneam într- 
acoace, ieşi dintr-o peşteră un leu mare şi zise: „Incotro vă 
duceţi măi? Faceţi-vă rugăciunea din urmă!” Atunci eu îi 
zisei: „Noi ne ducem ca să fim mâncaţi de stăpânul nostru, 
Bhăsuraka, potrivit învoielii ce-o avem cu el”. Atunci acela 
zise: „Dacă-i aşa, apoi aflaţi că pădurea asta este a mea şi 
toate sălbătăciunile trebuie să se supună hotărârilor mele. 
Bhăsuraka acela e un tâlhar. De aceea, dacă pretinde că el 
e rege aici, eu am să rețin ca ostateci pe aceşti patru 
iepuri; iar tu cheamă-l încoace şi întoarce-te îndată. Acela 
dintre noi amândoi care va deveni rege prin puterea sa, îi 
va mânca pe toţi”. Şi astfel, în urma poruncii ce am primit 
de la el, m-am înfăţişat înaintea ta. Aceasta-i pricina 
întârzierii mele. Acum fa cum vrei, stăpâne. La aceste 
cuvinte Bhăsuraka zise: 

— Prietene, dacă-i aşa, să mi-l arăţi îndată pe 
tâlharul acela de leu, ca să-mi vărs asupra lui mânia ce-o 
am împotriva animalelor şi astfel să mă potolesc. Doar se 
spune: 

Pământul, prietenii şi aurul sunt cele trei foloase ale 
luptei; fără ea niciunul din ele nu se poate dobândi în 
niciun chip. (226) 

Unde nu-i folos mare, ci dimpotrivă înfrângere, acolo 
să nu dea lupta cel care-i prudent, nici să n-o stârnească. 
(227) 

— Aşa-i, stăpâne, zise iepurele. Războinicii se luptă 
pentru pământul lor sau din pricina vreunei jigniri. Însă 
leul acela avea o cetate. Noi am fost fugăriţi de el pe când 
ieşea din cetate. Şi un duşman care se află în cetate e greu 
de biruit. Pentru că se spune: În război, ceea ce nu pot 


face regii cu o mie de elefanţi şi cu o sută de mii de cai, 
aceea o fac cu o singură cetate. (228) 

Un singur arcaş ţine piept la o sută, când stă pe 
meterez; de aceea cei pricepuţi în ştiinţa politică laudă 
cetatea. (229) , 

Odinioară, din îndemnul învățătorului, Sakra, de 
frica lui Hiranyakşipu, a zidit o cetate ajutat de 
Visvakarman!15. (230) 

şi a dăruit-o (lui Vișnu). Regele care are o cetate este 
biruitor; de aceea se află pe pământ cetăţi cu miile. (231) 

După cum şarpele lipsit de dinţi şi elefantul domolit 
pot fi stăpâniţi de toată lumea, la fel şi regele fără cetate. 
(232) 

Auzind aceasta, Bhăsuraka zise: 

— Prietene, chiar dacă stă în cetate, arată-mi pe 
tâlharul acela de leu, ca să-l ucid. Doar se spune: 

Cine nu înlătură duşmanul şi boala, de îndată ce se 
ivesc, acela, chiar puternic fiind, este omorât de ei, de cum 
se întăresc. (233) 

De asemenea: 

Duşmanul care se ridică nu trebuie trecut cu 
vederea de cel ce-şi doreşte binele; căci el seamănă cu 
boala: cu cât e mai nebăgat în seamă, cu atât creşte mai 
mult. (234) 

Tot astfel: 

Duşmanul, chiar slab, dacă nu-i luat în seamă din 
pricina nepăsării de către cei orbiţi de mândrie, deşi ar fi 
putut să fie învins la început, cu greu poate fi biruit mai 
târziu, ca şi boala. (235) 

De asemenea: 

Cine îşi cunoaşte puterea şi are încredere în curajul 
său acela doboară pe duşmani chiar singur, ca Bhārgava 
pe Kșatriyaşi!!4. (236) 

— Aşa-i, grăi iepurele: totuşi nu trebuie să te duci 
fără să-i cunoşti puterea. Doar se spune: Cine porneşte 
nerăbdător împotriva duşmanului, fără să cunoască nici 
puterea aceluia, nici pe-a sa proprie, acela se duce la 
pieire, ca fluturele în foc. (237) 

Şi un duşman puternic, dacă porneşte să omoare pe 
altul mai tare, fuge pierindu-i semeţia, ca un elefant cu 
dinţii rupti. (238) 

Bhăsuraka zise: 

— Chiar dacă-i aşa, arată-mi totuşi pe tâlharul acela 
de leu, ca să-l omor! Iepurele zise: 

— Dacă-i aşa, atunci haide, stăpâne! Zicând acestea, 
o luă înainte. Când ajunse la fântâna pe care o văzuse când 
venea într-acoace, iepurele. grăi către Bhăsuraka: 

— Stăpâne, cine-i în stare să înfrunte puterea ta? 
Numai cât te-a zărit din depărtare tâlharul acela de leu şi 
s-a retras în cetatea sa. Vino să ţi-o arăt! 

— Arată-mi cetatea, zise Bhăsuraka. Atunci iepurele 
îi arătă fântâna. Leul tâmp, zărindu-şi chipul în apa din 
fântână, scoase un răget. Atunci, datorită ecoului, porni 
din fântână un răget de două ori mai puternic. Crezând că- 
i duşmanul său, leul se aruncă asupra lui şi astfel îşi pierdu 
viaţa. lar toate animalele pline de bucurie îl ridicară în 
slavă pe iepure, care trăi vesel şi fericit împreună cu ele în 
pădurea aceea. 

De aceea eu zic: „Cine are minte, acela are putere” 
etc. 

Aşadar, dacă eşti şi tu de părere, mă voi duce acolo 
şi prin iscusinţa mea voi desface prietenia lor. Karaţaka 

zise: 

— Prietene, dacă-i aşa, du-te. Cărările tale să-ţi fie cu 
noroc! Fă cum ai de gând. Pe urmă Damanaka, văzându-l 
pe Pingalaka singur fără Samjivaka, se închină înaintea lui, 
apoi se aşeză. 

— De ce te arăţi aşa de rar? îl întrebă Pingalaka. 
Damanaka răspunse: 

— Măria-ta n-are nevoie de mine; de aceea n-am 
venit. Totuşi, văzând că interesele regelui meu sunt 
primejduite, tulburat şi cu inima mâhnită am venit singur 
ca să-i vorbesc. Doar se spune: 

Omul e dator să vorbească chiar şi neîntrebat celui 
căruia nu-i doreşte răul din partea duşmanului, fie că are 
să-i spună un lucru bun, fie rău, fie nesuferit, fie plăcut. 
(239) 

Auzind aceste cuvinte spuse înadins de către şacal, 
Piigalaka îl întrebă: 

— Ce vrei să-mi spui? Vorbeşte ce ai de vorbit! 

—  Măria-ta, zise acela, Samjivaka îţi poartă 
sâmbetele. Fiindcă i-am câştigat încrederea, mi-a spus în 
taină următoarele: „Damanaka, am văzut partea tare şi 
partea slabă a lui Pihgalaka. De aceea am să-l omor şi am 
să te pun sfetnic al împărăției mele peste toate animalele”. 
Când auzi Piigalaka vorbele aceluia, grozave şi tari ca 
diamantul, fu atât de uluit, încât nu scoase niciun cuvânt. 
Văzându-i înfăţişarea, Damanaka se gândi: „Acesta-i într- 
adevăr legat de Samjivaka cu cătuşele iubirii; nu mai 
încape îndoială că din pricina acelui sfetnic regele îşi va 
găsi pieirea. Doar se spune: 

Când regele dă unui singur sfetnic putere deplină în 
regatul său, atunci pe acela îl orbeşte mândria şi datorită 
acesteia îi e silă de slujbă; în inima celui căruia îi e silă de 
slujbă se înrădăcinează dorinţa neatârnării; şi din pricina 
acestei dorinţe el căută să ia regelui domnia sau chiar şi 
viaţa. (240) 


Ce-i de făcut acum?” între acestea Piigalaka cu 
multă greutate venindu-şi în fire, zise: 

— Damanaka, servitorul meu Samjivaka mi-e scump 
ca viaţa; cum se poate dar ca tocmai el să aibă gânduri 
rele faţă de mine? Damanaka zise: 

— Măria-ta, servitor sau nu, aceasta n-are a face. 
Doar se spune: 

Nu e om care să nu râvnească la fericirea regilor; 
numai cei incapabili stau totdeauna în jurul domnitorului. 
(241) 

Pingalaka zise: 

— Cu toate acestea, sentimentele mele faţă de el nu 
se pot schimba. Doar nu degeaba se spune: 

Cine nu-şi iubeşte corpul, chiar dacă-i pătat de o 
mulţime de cusururi? Chiar când săvârşeşte un rău, cine-i 
iubit rămâne iubit. (242) 

— Tocmai aici stă răul, zise Damanaka. Doar se 
spune: 

Acela este favoritul norocului, asupra căruia regele 
îşi îndreaptă îndeosebi privirea, fie că-i din neam de rând, 
fie că-i nobil. (243) 

Pe lângă aceasta, datorită căror însuşiri deosebite 
suferă stăpânul meu ca să stea alături de Samjivaka, lipsit 
de orice merit? lar dacă poate te gândeşti: „El e mare la 
corp; cu ajutorul său voi omori pe duşmanii mei”, apoi 
folosul acesta n-ai să-l tragi de la dânsul; pentru că el se 
hrăneşte cu iarbă, pe când duşmanii Măriei-tale mănâncă 
carne. De aceea, dacă te bizui pe el, n-ai să învingi pe 
duşmani. Caută-i dar pricină şi omoară-l! Pingalaka zise: 
Cel care se teme să se dezmintă nu trebuie să vorbească 
de rău despre acela pe care odată l-a numit virtuos în plină 
adunare. (244) 

Dar nu e numai atât. În urma stăruinţei tale. eu i-am 
chezăşuit viaţa. Atunci cum să-l omor tocmai eu? Oricum 
ar fi, Samjivaka e prietenul meu şi n-am împotriva sa nicio 


ură. Doar se spune: 

De aici a căpătat Daitya!1!5 fericirea; nu trebuie ca tot 
de aici să-i vină şi pieirea. Nu se cade să taie copacul 
tocmai acela care l-a îngrijit, chiar dacă-i otrăvitor. (245) 

Sau nu trebuie din capul locului să se arate iubire 
faţă de cei iubiţi; sau, o dată ce li s-a arătat, să fie cultivată 
zi cu zi. E o ruşine să dobori ceea ce-ai înălţat. Cel care stă 
la pământ nu se mai teme că va cădea. (246) 

Ce merit are bunătatea celui bun faţă de cei care fac 
bine? Cine-i bun faţă de cei care fac rău, acela-i numit bun 
de către cei virtuoşi. (247) 

De aceea, chiar dacă-i perfid, eu n-am să-i fac niciun 
rău. Damanaka zise: 

— Stăpâne, nu e obiceiul să se cruţe cel care-i perfid. 
Doar se spune: 

Cine nu omoară pe servitorul care prin faptul că e 
deopotrivă de bogat, deopotrivă de puternic, cunoscător al 
părţii vulnerabile şi energic, îi răpeşte jumătate din 
domnie, acela-i omorât el însuşi de către servitorul său. 
(248) 

Afară de aceasta, din pricina prieteniei cu el ai lăsat 
în părăsire toate îndatoririle tale de rege şi de aceea 
curtenii tăi au devenit şi ei nepăsători; căci Samjivaka se 
hrăneşte cu iarbă, pe când Măria-ta şi supuşii tăi mănâncă 
carne. Şi cum pot ei să mănânce carne, când aceasta e 
împotriva hotărârii tale de-a nu mai ucide? De aceea, fiind 
lipsiţi de ea, te vor părăsi şi vor pleca. Şi în cazul acesta 
eşti pierdut. Iar în tovărăşia aceluia n-ai să te gândeşti 
niciodată la vânătoare. Doar se spune: 

Nu încape nicio îndoială că, după cum sunt cei de 
care-i servit şi după cum sunt cei pe care-i serveşte, tot aşa 


115 Daitya, adică Tăraka. Strofa aceasta e luată din 
Kumărasambhava, II, 55, unde se găseşte în răspunsul pe 
care-l dă Brahma la cererea zeilor de-a omori pe demonul 
Tăraka. 


devine şi omul. (249) 

Tot astfel: 

Când apa stă în oala fierbinte de fier, nici măcar 
numele nu i se ştie; dar când stă pe-o frunză de lotus, 
atunci ea străluceşte şi are înfăţişarea de mărgăritare; iar 
când în ziua a treisprezecea a lunii ajunge înăuntrul 
capacelor scoicii de mare, ea se preface în mărgăritare 116. 
De obicei însuşirile, de la cele mai de jos până la cele mai 
înalte, se nasc din convieţuire. (250) 

De asemenea: 

Din pricina întovărăşirii cu cei răi se strică şi cei 
buni. Fiindcă s-a însoţit cu Duryodhana, Bhişma a ajuns să 
fure vaci!!”. (251) 

De aceea cei buni se feresc de tovărăşia celor josnici. 
Doar se spune: 

Nu trebuie dată găzduire unuia al cărui caracter e 
necunoscut. Din pricina puricelui a fost omorât Mişcă- 
încet. (252) 

— Cum asta? întrebă Pingalaka. Celălalt povesti: 


Povestea a noua 
PADUCHELE ŞI PURICELE 


Un rege oarecare avea un pat frumos. Acolo stătea 
între două pături foarte albe un păduche numit Mişcă- 
încet. Acesta trăia în tihnă sugând sângele regelui. Într-o 
zi, rătăcind încoace şi încolo, se abătu pe patul acela un 
purice, pe care-l chema Gură-de-foc. Când îl văzu, 
păduchele îi zise speriat: 

— Hei, Gură-de-foc, de unde ai venit aici? Locul 


116 în India e răspândită şi azi credinţa că picăturile de 
ploaie care cad în scoici în zodia Svāti se prefac în boabe 
de mărgăritar. 

117 Furtul unei vaci e considerat de brahmani ca unul din 
cele mai mari păcate. 


acesta nu-i pentru tine. Fă bine şi te cară îndată, până nu 
află careva! 

— Domnule!'5, răspunse acela, nu se cade să se 
vorbească în felul acesta nici chiar unui om rău, atunci 
când soseşte ca oaspe la casa cuiva. Doar se spune: 

„Vino, apropie-te, odihneşte-te, poftim un scaun, de 
ce te arăţi aşa de rar? Ce mai veste? Eşti tare slăbit. Ce 
mai faci? Mă bucur că te văd”. Aşa trebuie să se poarte 
totdeauna cei buni chiar şi faţă de cei josnici, atunci când 
vin la casa lor. Aceasta-i datoria stăpânilor casei; cei care 
cunosc datinile spun despre ea că-i uşoară şi că duce la 
cer. (253) 

Pe lângă aceasta eu am supt fel de fel de sânge de la 
tot soiul de oameni; dar din pricina hranei proaste era sau 
înţepător, sau amar, sau iute, sau acru la gust; niciodată n- 
am avut parte să gust un sânge dulce... De aceea, dacă 
vrei să-mi faci un hatâr, aş dori să am fericirea de-a gusta 
cu limba mea sângele din corpul acestui rege. Trebuie să 
fie delicios, datorită hranei dulci formată din băuturi şi din 
sosuri şi bucate supte şi linse. Doar se spune: 

Plăcerea pe care odă limba este aceeaşi la cerşetor 
ca şi la rege. Numai ea este socotită ca tot ce poate fi mai 
bun; pentru ea îşi dau osteneală oamenii. (254) Dacă n-ar fi 
pe lume niciun lucru care să dea plăcere limbii, nimeni nu 
s-ar mai face servitorul nimănui nici n-ar mai atârna de 
cineva. (255) 

Dacă muritorul spune minciuni, dacă serveşte pe 
unul care nu merită să fie servit, dacă pleacă în ţară 
străină: toate acestea le face pentru pântece. (256) 

De aceea se cuvine să mă ospătezi, pentru că am 
sosit ca oaspe la casa ta şi mă chinuie foamea. Nu se cade 
ca numai tu să te hrăneşti cu sângele regelui. Auzind 
aceasta, Mişcă-încet zise: 

— Purice, eu sug sângele regelui când e cuprins de 

somn; tu însă eşti Gură-de-foc, cum bine te-au poreclit, şi 
neastâmpărat. De aceea, dacă vrei să bei sânge odată cu 
mine, poţi să rămâi şi să guşti un sânge delicios. 

— Domnule, răspunse puricele, aşa voi face. Nu voi 
suge până nu vei gusta mai întâi dumneata din sângele 
regelui; dacă cumva voi gusta eu mai înainte, atunci să 
cadă asupra capului meu blestemul învățătorului zeilor!!%. 
Pe când vorbeau aşa între ei, regele se sui în pat şi se 
culcă. Atunci puricele, nerăbdător şi împins de lăcomie, îl 
muşcă înainte de-a fi adormit. Bine a zis cine a zis: 

Caracterul nu se schimbă prin povaţă; apa cât de 
încălzită, tot se răceşte din nou. (257) 

Chiar dacă focul ar fi rece şi luna arzătoare, tot n-ar 
putea să se schimbe caracterul muritorilor pe lumea 
aceasta. (258) 

Atunci regele o dată sări ars din pat, ca împuns de- 
un vârf de ac. 

— Hei, strigă el, aici în cuvertură trebuie să fie vreun 
purice sau vreun păduche, care m-a muşcat! Atunci 
camerierii care se aflau acolo luară îndată cuvertura şi o 
cercetară cu de-amănuntul. Între acestea puricele, 
sprinten cum e, îşi făcu vânt pe marginea patului; însă 
Mişcă-încet, care stătea ascuns într-o încreţitură a stofei, 
fu descoperit şi omorât. 

De aceea eu spun: „Nu trebuie dată găzduire” 
ş.a.m.d. Înţelegând aceasta, trebuie să-l ucizi. Altfel te va 
omori el pe tine. Doar se spune: 

Cel care îşi lasă pe-ai săi şi-şi face prieteni printre 
străini, acela îşi atrage moartea, ca regele Kakuddruma. 
(259) 

— Cum asta? întrebă Pingalaka. Celălalt povesti: 


Povestea a zecea 
SACALUL ALBASTRU 


119 Brhaspati; vezi p.3, n.**. 


Era odată într-un ţinut păduros un şacal, pe care-l 
chema Lătrat-groaznic. Acesta cuprins de foame şi împins 
de lăcomie intră odată într-un târg. 

Câinii însă, când îl zăriră, îl înconjurară din toate 
părţile lătrând şi începură să-l muşte cu dinţii lor ascuţiţi. 
Atunci acela, fiind muşcat de ei şi de frică să nu-şi piardă 
viaţa, intră în casa unui vopsitor. Acolo se afla un vas mare 
plin cu boia albastră, încolţit de câini, şacalul căzu în vasul 
acela. Când ieşi din el, devenise albastru. Atunci câinii nu-l 
mai recunoscură pe şacal şi se împrăştiară care încotro. 
După ce se îndepărtă bine, Lătrat-groaznic se îndreptă 
spre o pădure. Şi cine are culoarea albastră, acela nu şi-o 
mai pierde niciodată. Doar se spune: 

Cimentul de diamant!%0, prostul, femeile şi racul 
apucă o dată şi bine; la fel peştii, vopseaua albastră şi 
beţivul. (260) 

Când văzură dihania aceea nemaipomenită, de 
culoarea otrăvii de la gâtul lui Siva, întunecată ca 
tamalul!?!, toate animalele care locuiau în acea pădure: lei, 
tigri, pantere, lupi, fugiră spăimântate în toate părţile, 
zicând: 

— Nu-i cunoaştem nici purtarea, nici puterea; să 
plecăm dar cât mai departe. Doar se spune: 


120 Cimentul de diamant (vajralepa) este o pastă 
preparată dintr-un număr mare de fructe, seminţe, coji, 
flori şi rădăcini. Când e întrebuințată în construcţii, pasta 
aceasta trebuie să fie încălzită. Se spune că palate, case, 
idoli, ziduri, fântâni etc. zidite sau întărite cu ajutorul 
acestei paste, durează un milion de ani. În limba Marâthi 
modernă vajralepa se spune în mod proverbial despre ceva 
care nu se mai poate şterge, de pildă o inscripţie pe-o 
piatră, o pată de cerneală pe-o bucată de stofă, un păcat ce 
nu mai poate fi ispăşit etc. 

121 Un arbore de culoare închisă. 


Cine nu cunoaşte purtarea, familia şi puterea cuiva, 
e prudent să nu se încreadă în el, dacă-şi voieşte binele. 
(261) 

Când Lătrat-groaznic le văzu înspăimântate, le zise: 

— Hei, animale, ce fugiţi aşa speriate, de cum mă 
zăriţi? Nu trebuie să vă fie frică. Pe mine m-a creat chiar 
azi însuşi Brahma!%?, care mi-a zis: „Fiindcă nu e niciun 
rege care să domnească asupra animalelor, te voi pune 
acuma domn peste ele; te vei duce apoi să le ocroteşti pe 
toate”. Şi astfel am venit aici. De-acum toate animalele vor 
trăi la umbra baldachinului!?3 meu. Eu sunt Kakuddruma, 
regele celor trei lumi!?1. Auzind aceasta leul, tigrul şi toate 
celelalte animale îl înconjurară, spunând care mai de care: 

— Stăpâne, Doamne, porunceşte-ne! După aceea el 
dădu leului dregătoria de sfetnic, tigrului postul de 
camerier, panterei însărcinarea de-a păstra betelul!35, 
lupului slujba de uşier. Cât despre şacali, care doar erau 
din neamul lui, cu aceia nici măcar nu stătu de vorbă; ba 
încă puse să-i alunge pe toţi. În timp ce era ocupat astfel 
cu trebile domniei, leul şi celelalte animale îi aduceau 
dinainte vânatul ucis de ele. lar şacalul, în puterea 
dreptului său de rege, îl împărțea şi-l dădea la toţi. Trecu 
aşa o bucată de timp, până ce într-o zi se auziră în 
depărtare nişte şacali lătrând. Auzind lătratul lor, şacalul 


122 Brahma: zeul suprem al panteonului indian. Brahma 
este Creatorul, Vişnu - Conservatorul, iar Siva - 
Distrugătorul . 

123 Baldachinul e o umbrelă mare, de-o formă specială, 
ţinută deasupra unui prinţ în semn de distincţie. 

124 Cerul, pământul şi infernul. 

125* 4*» prinții indieni iui şi acum un servitor special, 
care are în păstrarea sa frunzele şi nucile de betel şi le dă 
stăpi- nului său, atunci cînd î* cere. Odinioară slujba 
aceasta era încredinţată numai fâ servitori foarte 
credincioşi. 


plin de bucurie şi cu lacrimi în ochi începu a lătra ascuţit. 
Când auziră lătrăturile sale ascuţite, leul şi celelalte 
animale îşi dădură seama că-i un şacal şi după ce stătură o 
clipă cu botul în jos de ruşine, ziseră: 

— Ia te uită cum am fost păcăliţi. Asta-i un păcătos 
de şacal. Să-l omorâm! auzind aceasta şacalul dădu să 
fugă, dar fu sfâşiat în bucăţi de către leu şi de celelalte 
animale. 

De aceea eu spun: „Cel care îşi lasă pe-ai săi” 
ş.a.m.d. Atunci Piigalaka întrebă: 

— Damanaka, ce dovadă ai despre aceea cum că el 
are gânduri rele faţă de mine? Acela răspunse: 

— Dovada iat-o: chiar azi el mi-a spus hotărârea sa: 
„Mâine îl voi omori pe Pihgalaka” Mâine nu va mai sta în 
locul său obişnuit ci, când va vedea prilejul, îţi va arunca 
nişte priviri fioroase, ochii îi vor fi roşii, buzele îi vor 
tremura şi se va uita în toate părţile. Acum, când ştii 
aceasta, fă cum crezi că-i nimerit. Zicând aşa, plecă la 
Samjivaka şi, după ce se închină înaintea lui, se aşeză. 
Văzându-l tulburat la faţă şi că se apropie cu paşi înceţi, 
Samjivaka îi zise cu deosebită cinste: 

— Bine ai venit, prietene! De mult nu te-am văzut. 
Noroc! Spune-mi pentru ce-ai venit la casa mea, ca să-ţi 
dau, chiar de n-ar fi cu putinţă de dat. Doar se spune: 

Aceia-s fericiţi, aceia-s înţelepţi, aceia-s vrednici de 
laudă aici pe pământ, în a căror casă vin prietenii pentru 
interesele lor. (262) 

Damanaka zise: 

— Cum pot fi fericiţi cei care servesc? 

Fericirea celor care stau în slujba regilor atârnă de 
alţii, sufletul le e veşnic nemulţumit, ba nici viaţa nu li-i 
sigură. (263) 

De asemenea: 

Priveşte ce fac servitorii care caută să dobândească 
avere prin slujbă; nebunii, ei îşi răpesc singuri neatârnarea 


persoanei lor. (264) 

Mai întâi naşterea aduce mari suferinţe; după aceea 
mizeria e continuă; şi pe lângă aceasta omul trebuie să-şi 
ducă viaţa servind; ah, ce lanţ de suferinţe. (265) 

În Mahābhārata e vorba, după cum se ştie, de cinci 
feluri de morţi vii: cel sărac, cel bolnav, cel prost, cel 
pribeag şi cel care veşnic serveşte. (266) 

Nu mănâncă fiindcă nu-i dă răgaz slujba; nu se 
scoală sătul de somn; nu rosteşte un cuvânt fără frică: căci 
el trăieşte pe lumea aceasta ca servitor. (267) 

Cei care au numit viaţa servitorului o viaţă de câine, 
aceia n-au spus bine: câinele se plimbă în voie aici pe 
pământ, pe când servitorul merge după porunca altuia. 
(268) 

Servitorul, ca şi ascetul, doarme pe pământ, se 
chinuieşte, e slab, mănâncă puţin; însă deosebirea dintre 
ei este că unul o face din virtute, pe când celălalt din 
păcat!?6. (269). 

Nici frigul, nici căldura, nici celelalte suferinţi, pe 
care le îndură servitorul, nu sunt de-ajuns ca să-i 
dobândească avere, dacă aceasta nu purcede din virtute. 
(270) 

Ce folos de prăjitura moale, frumos rotunjită, 
gustoasă şi ispititoare, dacă-i dobândită prin servire! (271) 

Samjivaka întrebă: 

— Ce-ai de gând să-mi spui? Damanaka răspunse: 

— Prietene, nu se cuvine ca sfetnicii să dea pe faţă 
gândul stăpânilor lor. Doar se spune: 

Cine trădează gândul stăpânului în a cărui slujbă se 
află, acela merge în iad, fiindcă vatămă interesele regelui. 
(272) 

Sfetnicul care-şi trădează regele îl ucide fără cuţit; 


126 Aiică: „din pricina păcatelor pe care le săvirşeşte ca 
servitor 


aşa a vorbit Nărada!%. (273). 

Totuşi, deoarece mă leagă de tine legăturile 
dragostei, îţi voi destăinui gândul său; căci tu te-ai încrezut 
în vorbele mele şi datorită lor ai venit aici la curtea 
domnească. Doar se spune: 

Dacă vreunul îşi găseşte moartea din pricina 
încrederii în cineva, omorârea lui se datorează acestuia. 
Aceasta a spus-o Mânu. (274) 

Află dar că Pińgalaka are gânduri rele faţă de tine. 
Chiar azi mi-a spus în taină: „Mâine am să-l omor pe 
Samjivaka şi am să satur în sfârşit toate animalele din 
suita mea!” Atunci eu i-am spus: „Stăpâne, nu se cuvine să- 
ţi câştigi hrana trădându-ţi prietenul. Doar se spune: 

Chiar când cineva omoară pe-un brahman, el tot se 
mai poate curăța de păcat printr-o ispăşire egală cu 
acesta; niciodată însă cei ce-şi trădează prietenii” (275) 

Atunci el mi-a vorbit cu mânie: „Hei, neghiobule, 
Samjivaka se hrăneşte doar cu iarbă, pe când eu mănânc 
carne; de aceea între noi este o duşmănie înnăscută. Cum 
se poate să fie neglijat un duşman? De aceea trebuie 
omorât, fie prin vorbe blânde, fie prin alte mijloace!?5. Nu-i 
niciun păcat să fie omorât. Doar se spune: 

Cel prudent să-şi ucidă duşmanul, chiar de-ar fi să-i 
dea în căsătorie pe fiica sa, dacă nu poate fi omorât în alt 
chip. Omorârea lui nu-i un păcat. (276) 

Războinicul cuminte nu se gândeşte dacă lucrul 
trebuie făcut sau nu. Odinioară Dhrșţadyumna a fost ucis 
în somn de fiul lui Drona”. (277) 

Astfel, după ce i-am aflat gândul, am venit la tine. 
Acum nu mai pot fi învinuit de perfidie. Fă dar cum crezi 
că-i mai bine. Când auzi cuvintele aceluia, grozave ca 
trăsnetul, Samjivaka rămase ameţit. Apoi, venindu-şi în 
fire, spuse cu amărăciune: 


127 Vezi mai înainte, str. 138, n. *. 
128 Vezi p. 41, n. *. 


— Ah, bine a zis cine a zis: 

De femei se apropie uşor oamenii răi, regele de 
obicei nu-i iubitor, averea îl urmează pe cel zgârcit, norul 
revarsă ploaie asupra locurilor neumblate ale munţilor. 
(278) 

Prostul care-şi spune în gând: „Regele mă onorează”, 
trebuie socotit ca un taur fără coarne.!?* (279) 

Mai bine e pentru oameni să trăiască în pădure, mai 
bine să cerşească, mai bine să-şi ducă viaţa cărând poveri, 
mai bine să fie bolnavi, decât să agonisească avere 
servind. (280) 

Rău am făcut că am legat prietenie cu el. Doar se 
spune: 

Prietenia şi căsătoria sunt cu putinţă numai între doi 
care au aceeaşi avere sau care sunt de acelaşi neam; nu 
însă între un bogat şi un sărac. (281) De asemenea: 

Cerbii se însoțesc cu cerbi, boii cu boi, caii cu cai, 
proştii cu proşti, deştepţii cu deştepţi. Prietenia există 
numai între cei care au acelaşi caracter sau care se află în 
aceeaşi nenorocire. (282) 

De aceea, chiar de mă voi duce să-l înduplec, n-are 
să se îmblânzească. Doar se spune: 

Cine se mânie din vreo pricină, acela sigur se 
îmblânzeşte după ce trece pricina. Însă cine e plin de ură 
fără pricină, cum ar putea să fie împăcat acela? (283) 

Ahl cu drept cuvânt se spune: 

Ruina chiar a celor credincioşi, binefăcători, devotați 
din suflet binelui şi intereselor altuia, care cunosc în mod 
desăvârşit îndatoririle serviciului lor şi care sunt departe 
de perdiţie, atârnă de-un singur pas greşit; în schimb 
izbânda poate să aibă loc sau nu. De aceea a servi pe un 
rege e un lucru totdeauna nesigur, ca şi a-l servi pe 
Varuna1350. (284) 


129 Adică: „un om de nimic 
130 Varuna, numit în acest vers Ambupati („Stăpînul 


De asemenea: 

Chiar şi un bine făcut de nişte oameni plini de iubire 
poate să ducă la ură; după cum o faptă rea săvârşită cu 
perfidie de către alţii poate să găsească favoare. Deoarece 
gândul regilor e greu de înţeles iar firea lor nestatornică, 
arta de a-i servi e o taină nepătrunsă, inaccesibilă până şi 
yoginilori31. (285) Aşa că eu am înţeles tare bine că acest 
Piigalaka a fost aţâţat împotriva mea de către cei din jurul 
lui, care nu puteau să sufere trecerea de care mă bucuram 
la el. De aceea vorbeşte el aşa despre mine, fără să fiu 
vinovat. Doar se spune: 

Aici pe pământ servitorii nu rabdă ca favoarea 
stăpânului lor s-o aibă altul, ca şi soțiile rivale înfuriate pe 
tovarăşa lor frumoasă. (286) 

Şi aceasta se întâmplă de aceea, fiindcă atunci când 
se află alături un om virtuos, din pricina virtuţilor lui 
ceilalţi nu se mai bucură de favoare. Doar se spune: 

Virtuţile celor virtuoşi sunt umbrite de acele ale unui 
sfetnic şi mai virtuos; flacăra lămpii străluceşte noaptea, 
nu după ce a răsărit soarele. (287) 

— Prietene, zise Damanaka, dacă-i aşa, atunci n-ai de 
ce să te temi. Chiar aşa întărâtat cum este din pricina unor 
ticăloşi, el se va potoli în urma vorbelor tale. Samjivaka 
zise: 

— N-ai grăit bine. 

Nu se poate sta în mijlocul unor ticăloşi, oricât ar fi 
de neînsemnaţi; pentru că ei se folosesc de vicleşug şi 
omoară sigur. Doar se spune: 

Când îs mulţi ticăloşi iscusiţi şi când toţi trăiesc din 
vicleşug, puţin le pasă dacă ceea ce fac e bun sau rău; cum 
au făcut corbul şi ceilalţi cu cămila. (288) 


apelor*), e unul din zeii principali ai mitologiei vedice; 
corespunde lui Poseidon din mitologia greacă. tyA-l serai 
pe Varurta“ înseamnă: „a se aventura pe ocean". 

131 Vezi mai departe, str. 300, n.*. 


— Cum asta? întrebă Damanaka. Celălalt povesti. 


Povestea a unsprezecea 
„LEUL, PANTERA, CORBUL, ŞACALUL ŞI 
CAMILA? 


Într-o pădure trăia odată un leu, pe care-l chema 
Semeţu. Acesta avea ca însoțitori o panteră, un corb şi un 
şacal. Umblând în dreapta şi-n stânga ei zăriră odată o 
cămilă, pe care o chema Kathanaka şi care se rătăcise de 
caravană. Atunci leul zise: 

— Ce animal ciudat! Ia vedeţi dacă-i sălbatic sau de 
casă. Auzind aceasta, corbul grăi: 

— Stăpâne, acesta-i un animal de casă, numit cămilă; 
are un fel de viaţă deosebit şi-l poţi mânca. Ucide-l deci. 
Leul răspunse: 

— Eu nu ucid pe cel care vine la casa mea. Doar se 
spune: 

Cine omoară pe cel care vine în casă la el plin de 
încredere şi fără teamă de nicăieri, chiar de-ar fi un 
duşman, acela săvârşeşte un păcat tot atât de mare ca şi 
când ar ucide o sută de brahmani. (289) 

De aceea spuneţi-i că nu i se va întâmpla nimic şi 
aduceţi-o înaintea mea, ca s-o întreb de ce a venit. Atunci 
toate animalele, după ce o îmbărbătară şi o asigurară pa 
nu va păţi niciun rău, o aduseră în faţa Semeţului, căruia i 
se închină; apoi se aşeză. La întrebarea lui, ea îi povesti 
întâmplarea ei, cum s-a rătăcit de caravană. Atunci leul 
zise: 

— Kathanaka, nu te mai întoarce în sat, ca să înduri 
din nou mizerii purtând poveri. Rămâi cu mine pentru 
totdeauna în pădurea aceasta, unde vei putea paşte fără 
teamă firele de iarbă verde ca smaraldul. Cămila primi şi 


132 Povestea aceasta e foarte asemănătoare cu povestea a 
şaisprezecea (vezi p. 113 şi urm.). 


petrecu în tihnă în mijlocul lor, gândindu-se că n-avea să se 
teamă din partea nimănui. Într-o zi se încinse o luptă între 
Semeţu şi un elefant uriaş, care cutreiera prin pădurea 
aceea. Atunci el fu rănit de loviturile ca de măciucă pe 
care i le dădu elefantul cu dinţii; şi din pricina rănilor, era 
cât pe ce să-şi piardă viaţa. Corpul îi slăbise până-ntr-atât, 
încât nu mai putea să mişte nici măcar un picior. Corbul şi 
celelalte animale, chinuite de foame, fiindcă le lipsea 
sprijinul stăpânului lor, fură cuprinse de-o mare mâhnire. 
Atunci leul le zise: 

— Căutaţi pe undeva vreun animal, ca să-l ucid, 
măcar că mă aflu în această stare, şi să vă dau hrană! 
Atunci tuspatru începură să cutreiere pădurea. Nezărind 
nicio vietate, doi din ei, corbul şi şacalul, se sfătuiră între 
ei. Şacalul zise: 

— Corbule, ce să mai umblăm atâta? Uite îl avem pe 
Kathanaka ăsta, care s-a încrezut în stăpânul nostru. Să-l 
omorâm, ca să avem ce mintea. 

— Bine ai vorbit, zise corbul; dar stăpânul a făgăduit 
că nu i se va face niciun rău, spunând: „Să nu fie ucis”. 
Şacalul răspunse: 

— Corbule, am să-l rog pe stăpânul nostru aşa fel, 
încât îl va omori. Stai aici, până mă duc acasă şi mă întorc 
cu porunca stăpânului. Zicând aşa, porni fără zăbavă spre 
leu. Ajungând la el zise: 

— Stăpâne, iată am sosit, după ce am cutreierat 
toată pădurea. N-am găsit nicio vieţuitoare. Ce ne facem 
dar? De foame nu mai putem nici să ne mişcăm picioarele. 
Şi Măria-ta are nevoie de hrană întremătoare. De aceea, 
dacă ne porunceşti, o să-ţi pregătim chiar acum o hrană 
bună din carnea cămilei. Auzind aceste cuvinte de la el, 
leul grăi cu mânie: 

— Ruşine, ultimul dintre mişei ce eşti! Dacă mai 
vorbeşti o dată aşa, te omor pe loc. Eu însumi m-am pus 
chezaş pentru viaţa ei. Cum pot s-o ucid deci? Doar se 


spune: 

Nici vaca, nici pământul şi nici chiar hrana nu sunt 
un dar al it de însemnat, ca darul siguranţei, despre care 
înţelepţii acestei lumi cred că-i cel mai preţios dintre toate 
darurile. (290) 

Auzind aceasta, şacalul zise: 

— Stăpâne, dacă ea ar fi omorâtă, după ce i s-a 
asigurat viaţa, fireşte c-ar fi un păcat. Dacă însă ea singură 
îşi oferă viaţa din devotament faţă de Măria-ta, atunci nu 
mai e păcat. De aceea, dacă ea se jertfeşte de bunăvoie, o 
putem omori. Altfel va trebui omorât unul dintre noi, 
deoarece Măria-ta are trebuinţă de hrană întăritoare şi din 
cauza istovirii pricinuite de foame va ajunge în ultimul hal. 
Pe lângă aceasta, dacă s-ar întâmpla Măriei-tale vreo 
nenorocire, tot va trebui după aceea să ne aruncăm în 
foc1353. Doar se spune: 

Bărbatul care-i cel mai de seamă într-o familie 
trebuie apărat din toate puterile. Odată cu pieirea lui piere 
şi familia, căci spiţele nu mai merg după ce s-a rupt 
butucul roții. (291) 

Auzind aceasta, Semeţu zise: 

— Dacă-i aşa fă cum vrei! Atunci şacalul merse 
îndată la tovarăşii săi şi le spuse: 

— Stăpânul nostru e greu bolnav; de aceea la ce să 
mai umblăm degeaba? Dacă nu va fi el, cine are să ne mai 
ocrotească aici? Să mergem dar la stăpânul nostru, care 
stă să plece pe lumea cealaltă din pricina foamei şi să-i 
oferim corpul nostru, ca să ne plătim recunoştinţa faţă de 
el pentru favoarea ce ne-a arătat. Doar se spune: 

Servitorul, care încă mai trăieşte când stăpânul său 
dă peste o nenorocire, merge în iad. (292) 

La aceste cuvinte, toţi cu ochii în lacrimi se 
închinară înaintea lui Semeţu; apoi se aşezară. Văzându-i, 


133 La moartea regelui trebuiau să fie arşi pe rug şi 
servitorii săi cei mai apropiaţi. 


Semeţu întrebă: 

— Aţi întâlnit sau aţi zărit vreun animal? Atunci din 
mijlocul lor luă cuvântul corbul: 

— Stăpâne, noi de umblat am umblat ce-i drept peste 
tot locul, dar n-am dat de niciun animal, nici n-am zărit 
măcar. De aceea mănâncă-mă acuma şi scapă-ţi viaţa, 
pentru ca, săturându-te Măria-ta, să ajung la rândul meu în 
cer. Doar se spune: 

Servitorul credincios, care-şi dă viaţa pentru 
stăpânul său, dobândeşte fericirea supremă, fără bătrâneţe 
şi fără moarte. (293) 

Auzind aceasta, şacalul zise: 

— Tu eşti prea mic la trup. Stăpânul nostru n-are să 
se sature mâncându-te, şi pe deasupra îşi va mai atrage şi 
un păcat. Fiindcă se spune: 

De carnea de corb nici câinii nu se ating; pe lângă 
că-i puţină de tot, dar şi aceea e tare slabă. Ce folos s-o 
mănânci, dacă nu te satură? (294) 

Aşadar, ţi-ai arătat credinţa faţă de stăpânul tău, ţi-ai 
plătit datoria ta pentru hrana ce ţi-a dat şi ţi-ai dobândit 
slavă în cele două lumit’. De aceea poţi să te duci. Am să-l 
rog eu pe stăpânul nostru. Apoi şacalul se închină cu 
respect şi, aşezându-se, zise: 

— Stăpâne, mănâncă-mă pe mine şi satură-te şi 
astfel fă ca să dobândesc cele două lumi. Doar se spune: 

Viaţa servitorilor atârnă totdeauna de stăpân, căci e 
cumpărată cu averea sa; de aceea nu-i păcat dacă ţi-o ia. 
(295) 

Auzind aceasta, pantera zise: 

— Ai grăit bine; dar şi tu ai trupul tare mic şi pe 
lângă asta mai eşti şi înrudit cu el, căci ai gheare. Doar se 
spune: 

Înțeleptul să nu mănânce ceea ce nu-i de mâncat, 
chiar de i-ar sta sufletul la gură, mai ales când e şi puţin şi 


134 Pământul şi cerul. 


l-ar face să piardă cele două lumi. (296) 

Aşadar, ţi-ai arătat noblețea ta sufletească. Bine se 
spune: 

De aceea ocrotesc regii pe cei cu suflet nobil, pentru 
că de la început până la sfârşit ei nu se schimbă. (297) 

Du-te dar de aici, că am să-l rog eu pe stăpânul 
nostru. Apoi pantera se închină înaintea lui Semeţu şi-i 
zise. 

— Stăpâne, mănâncă-mă azi pe mine şi dă-mi 
şederea veşnică în cer; fă ca să se împrăştie peste întreg 
pământul gloria mea cea mare. Nu trebuie să te miri de 
aceasta. Doar se spune: 

Servitorii supuşi, care mor pentru stăpânul lor, 
dobândesc locuinţă veşnică în cer şi slavă pe pământ. 
(298) 

Auzind aceasta, Kathanaka se gândi: „Toţi aceştia au 
rostit cuvinte frumoase şi niciunul n-a fost omorât de 
stăpân. De aceea e prilejul nimerit ca să vorbesc şi eu 
către panteră, pentru ca aceştia trei să afle şi ei părere 
mea”. Luând această hotărâre zise: 

— Ai grăit bine, dar şi tu eşti înarmat cu gheare. 
Atunci cum are să te mănânce stăpânul? Doar se spune: 

Cine numai se gândeşte la lucruri rele împotriva 
celor din neamul său, acela le suferă el însuşi atât pe 
lumea aceasta, cât şi pe cealaltă. (299) 

De aceea du-te şi lasă-mă să-l rog eu pe stăpânul 
nostru. Apoi Kathanaka păşi înainte şi, închinându-se, zise: 

— Stăpâne, aceştia nu trebuie să fie mâncaţi de tine; 
potoleşte-ţi foamea cu corpul meu, ca să dobândesc cele 
două lumi. Doar se spune: Nici credincioşii, nici chiar 
yoginii!35 nu ajung la fericirea pe care o dobândesc acei 
servitori aleşi, care-şi jertfesc viaţa pentru stăpânul lor. 
(300) 


135 Yoginul este un vrăjitor sau unul care practică yoga 
(concentrarea spiritului pentru a se contopi cu natura). 


Abia rosti aceste cuvinte şi Kathanaka cu pântecele 
sfâşiat de şacal şi de panteră îşi dădu sfârşitul. Apoi fu 
mâncată de toţi acei ticăloşi iscusiţi. 

De aceea eu spun: „Când îs mulţi ticăloşi iscusită 
etc. 

De aceea, prietene, m-am încredinţat că regele 
acesta e înconjurat de mişei. Doar se spune: 

Poporul nu iubeşte pe regele ai cărui sfetnici sunt 
pătaţi, pentru că atunci el se poartă ca o lebădă 
înconjurată de vulturi. (301) 

Tot astfel: 

Un rege, chiar cu înfăţişare de vultur, merită să fie 
servit, dacă-i înconjurat de sfetnici cu înfăţişare de lebădă; 
în schimb un rege chiar cu înfăţişare de lebădă trebuie 
părăsit, dacă sfetnicii săi au înfăţişare de vultur. (302) 

Aşadar, e sigur că el a fost aţâţat împotriva mea de 
vreun ticălos. De aceea vorbeşte el aşa. Se întâmplă asta. 
Doar se spune: 

Ce nu-i în stare să facă lumea aceasta neghioabă, 
când e pătrunsă de otrava ce se strecoară prin urechi? Ea 
se poartă ca un cerşetor budist şi bea rachiu din ţeastă de 
om156. (303) 

Nu degeaba se spune: 

Chiar când e călcat de picior, chiar când e doborât 
cu o măciucă puternică, şarpele omoară sigur pe acela pe 
care-l atinge cu dintele său. Dar ce putere posedă oare 
clevetirea cea grozavă a oamenilor, că în timp ce pe unul îl 
atinge la ureche, pe altul îl distruge cu desăvârşire? (304) 

De asemenea: 

Ah, cită deosebire este între felul cum ucide şarpele 
şi cel ticălos! Acesta numai cât atinge urechea unuia, şi 
altul îşi pierde viaţa. (305) 

Aşa stând lucrurile, ce-i de făcut? Te întreb, căci îmi 


136 Adică: „ Virtutea şi pocăinţa lumii sint numai o 
făţărnicie 


eşti prieten. Damanaka zise: 

— Decât să serveşti pe un stăpân aşa de rău, mai 
bine pleacă în altă ţară. Doar se spune: 

Chiar şi învățătorul!“ este părăsit, dacă-i trufaş şi nu 
deosebeşte binele de rău şi dacă a apucat pe un drum 
greşit. (300) 

Samjivaka zise: 

— Aşa-i, însă când stăpânul e mâniat, nu poate 
cineva să plece; şi chiar acei care pleacă aiurea, încă n-au 
linişte. Doar se spune: 

Cel care jigneşte pe cei mari să nu răsufle uşurat, 
gândindu-se: „mă aflu departe”. Braţele celui iscusit sunt 
lungi; cu ele omoară când i se pricinuieşte vreun rău. (307) 

De aceea pentru mine nu-i altă scăpare decât lupta. 
Doar se spune: 

Cei ce doresc cerul nu ajung nici prin călătorii la 
locurile sfinte de scăldat, nici prin chinuri şi prin sute de 
daruri bogate la lumile!3 acelea, la care ajung într-o clipă 
cei viteji şi cu suflet ales, care-şi dau viaţa în luptă. (308). 

Morți, ei ajung la cer; vii, ei dobândesc gloria 
supremă; aceste două foloase mari nu sunt greu de căpătat 
pentru eroi. (309) 

Tot astfel: 

Folosul care se dobândeşte prin jertfe de unt topit, 
făcute cu multă pricepere şi băgare de seamă şi însoţite de 
tot felul de daruri şi de rugăciunile a nenumărați preoţi, ca 
şi folosul care se dobândeşte călătorind la locurile sfinte de 
scăldat, locuind în sihăstrie, trăind ca un ascet, postind 


după mersul lunii!*% şi altele, îl capătă într-o clipă cei care 


137 în skr. guru, care înseamnă şi „părinţi“ 

138 Sînt şapte lumi; aici expresia este ecliivalenţă cu 
„cerul". 

139 Postul acesta e în legătură cu creşterea şi 
descreşterea lunii. în fiecare zi numărul îmbucăturilor 
scade cu cite una, de la cincisprezece, cînd e luna plină, la 


cad în luptă. (310) 

Auzind aceasta, Damanaka se gândi: „Mizerabilul 
acesta pare hotărât să se lupte. Insă în caz că l-ar lovi pe 
stăpânul meu cu coarnele-i ascuţite, s-ar ivi o mare 
nenorocire. De aceea, prin sfaturile mele viclene voi face 
aşa fel, încât să plece într-altă ţară”. După aceea zise: 

— Ai dreptate, prietene; însă ce fel de luptă e aceea 
dintre stăpân şi servitor? Doar se spune: 

Cine vede că duşmanul său e puternic, e firesc să se 
ascundă; numai cei tari să-şi arate strălucirea, asemenea 
lunii în serile de toamnă. (311) 

Tot astfel: 

Cine începe lupta cu duşmanul fără să-i cunoască 
puterea, acela iese înfrânt, cum a păţit marea cu 
pescăruşul. (312) 

— Cum asta? întrebă Samjivaka. Celălalt povesti: 


Povestea a douăsprezecea 
PESCARUȘŞUL ŞI MAREA 


Într-un loc de pe ţărmul mării trăia odată o pereche 
de pescăruşi. După câtva timp femeia pescăruşului deveni 
îngreunată şi, fiind aproape de-a se oua, zise către 
pescăruş: 

— Dragă bărbate!10, sunt pe cale de-a oua; de aceea 
caută-mi, te rog, un loc ferit de primejdii, unde să pot 
depune ouăle. Pescăruşul zise: 

—  Scumpa mea, partea asta a mării este 
fermecătoare. Depune-ţi ouăle aici. Ea îi zise: 

— Aici are loc, când e lună plină, fluxul mării. Acesta 


nici una cînd e lună nouă; după aceea creşte la fel. Postul 
poate să înceapă sau cînd e lună nouă sau cînd e lună 
plină. 

140 Animalele în fabulele şi povestirile indiene se poartă şi 
vorbesc întocmai ca oamenii. 


târăşte cu el până şi pe elefanții îndârjiţi. De aceea să 
căutăm aiurea alt loc. La aceste cuvinte pescăruşul începu 
să râdă şi zise: 

— N-ai dreptate, draga mea. Cine-i marea ca să-mi 
poată ea distruge puii? Depune-ţi ouăle aici fără grijă. 
Doar se spune: Când un bărbat îşi părăseşte locul, fiindcă 
a fost învins de altul, se mai poate spune despre mama 
aceluia că are un fiu? (313) 

Auzind aceasta, marea se gândi: „la te uită la 
îngâmfarea acestei stârpituri de pasăre! Bine a zis cine a 
Zis: 

Pescăruşul stă pe spate cu picioarele în sus, ca şi 
cum s-ar teme să nu cadă cerul peste el!*!. Cine oare nu 
are gânduri trufaşe pe lumea aceasta? (314) De aceea 
vreau să-l pun la încercare, de curiozitate. Să văd ce are 
să-mi facă, dacă-i voi răpi ouăle”. g 

Gândindu-se astfel, îşi opri valurile. Insă, după 
ouare, pe când femeia pescăruşului era plecată ca să-şi 
caute de mâncare, marea îi răpi ouăle, făcând ca şi cum 
fluxul ar fi fost pricina. La reîntoarcere văzând cuibul gol, 
femeia zise bocindu-se către pescăruş: 

— Ah, netotule, ţi-am spus că au să dispară ouăle din 
pricina fluxului mării şi că trebuia să mergem mai departe; 
dar tu, îngâmfat din cauza prostiei tale, n-ai dat ascultare 
vorbelor mele. Apoi bine a zis cine a zis: 

Cel care nu ascultă de povaţa prietenilor care-i 
voiesc binele, piere ca broasca ţestoasă cea fără minte, 
care a căzut de pe băț. (315) 

— Cum asta? întrebă pescăruşul. Atunci ea povesti: 


141Am tradus prin „pescăruş“ o păsare indiană numită 
„tiţţibha”. În sudul Indiei se povesteşte despre ea că 
doarme pe spate, cu picioarele în sus. Proverbul 
„Pescăruşul susţine cerul“ se aplică la acela care ia asupra 
sa o sarcină care întrece cu mult puterile sale. 


Povestea a treisprezecea 
GAŞTELE SALBATICE ŞI BROASCA 
TȚTESTOASA!” 


Într-un loc trăia odată o broască ţestoasă cu numele 
Gât-solzos. Aceasta avea două prietene din neamul 
gâştelor, care se numeau una Slăbănoaga şi cealaltă 
Uriaşa!® şi care țineau foarte mult la ea. Aceste gâşte se 
duceau la ţărmul lacului şi acolo împreună cu broasca 
ţestoasă îşi spuneau o mulţime de poveşti despre marii 
înţelepţi din cer şi de pe pământ; iar când asfinţea soarele, 
se întorceau la cuiburile lor. De la un timp lacul începu să 
scadă puţin câte puţin din pricina secetei. Atunci gâştele, 
cuprinse de milă pentru broasca ţestoasă, îi ziseră: 

— Prietenă, lacul acesta a ajuns numai mii; ce-ai să 
te faci? Gândul acesta ne umple sufletul de nelinişte. 
Auzind aceste cuvinte, Gât-solzos zise: 

— Acuma nu mai e de trăit aici, din lipsă de apă. 
Totuşi, trebuie să ne gândim la vreun mijloc. Doar se 
spune: 

Nu trebuie ca omul să-şi piardă cumpătul nici chiar 
în răstrişte. Prin statornicie el poate să ajungă la fericire. 
Şi cel care călătoreşte pe mare vrea s-o străbată din nou, 
după ce i-a pierit corabia în valuri. (316) 

Pe lângă aceasta: 

Înțeleptul se străduieşte mereu şi din toate puterile 
pentru binele prietenilor şi al rudelor sale, atunci când îi 
loveşte vreo nenorocire. Aceste vorbe le-a spus Mânu. 
(317) 

Aduceţi dar o frânghie tare sau vreun băț uşor şi 
căutaţi un lac cu apă multă. Eu voi, ţine cu dinţii de mijloc, 


142 Vezi fabula lui La Fontaine: La torlue et les deux 
canards. 

143 Acesta-i înţelesul cuvintelor: Samkaţa şi Vikaţa din 
textul sanscrit. 


iar voi veţi apuca băţul de amândouă capetele şi mă veţi 
duce la lacul acela. 

— Bine, prietenă, ziseră gâştele, aşa vom face dar va 
trebui să taci chitic; altminteri vei cădea de pe băț. Zis şi 
făcut. Pe când Gât-solzos trecea astfel deasupra unui oraş, 
locuitorii acestuia ziseră cu mirare: 

— Hei, veniţi de vă uitaţi: două păsări poartă ceva ca 
o roată! auzind strigătele lor, Gât-solzos voi să spună: „Ce 
sunt strigătele astea?” dar n-apuca să sfârşească de vorbit, 
căci căzu şi fu tăiat în bucăţi de către locuitori. De aceea 
eu spun: „Cel care nu ascultă de povaţa prietenilor care-i 
voiesc binele” etc. 

De asemenea: 

Cei doi, Prevăzătorul şi Minte-ageră, o duc bine; însă 
Fie-ce-o-fi piere. (318) 

— Cum asta? întrebă pescăruşul. Femeia sa povesti: 


Povestea a paisprezecea 
CEI TREI PEŞTI 


Într-un fac erau odată trei peşti, pe care-i chema: 
Prevăzătorul, Minte-ageră şi Fie-ce-o-fi. Odată trecură pe 
acolo nişte pescari şi, văzând lacul, ziseră: 

— Lacul acesta are mult peşte şi până acum nu l-am 
cercetat. Însă fiindcă avem ce mintea pe azi şi-i înspre 
seară, să ne hotărâm să venim aici mâine dimineaţă. 
Auzind aceste cuvinte asemenea unei lovituri de trăsnet, 
Prevăzătorul chemă pe toţi peştii şi le zise: 

— Aţi auzit ce-au spus pescarii? Să plecăm chiar în 
noaptea asta spre alt lac din apropiere. Doar se spune: 

Cei slabi trebuie să fugă dinaintea unui duşman cu 
mult mai puternic sau să se închidă într-o cetate. Altă 
scăpare nu-i pentru ei. (319) 

Aşadar, e sigur că mâine dimineaţă pescarii vor veni 
aici şi vor face prăpăd printre peşti. Aceasta-i convingerea 


mea. De aceea nu trebuie să stăm aici nicio clipă. Doar se 
spune: 

Înţelepţii care şi-au asigurat în altă parte un trai 
tihnit, nu văd ruina ţării lor nici pieirea familiei. (320) 

Auzind aceasta, Minte-ageră zise: 

— Ai dreptate; şi eu găsesc că-i bine aşa. Să mergem 
dar aiurea. Doar se spune: 

Numai eunucii cei vicleni, corbii, oamenii de nimic şi 
gazelele se tem să meargă în altă parte şi mor în ţara lor. 
(321) 

Cine poate trăi oriunde, acela cum de se prăpădeşte 
de dorul ţării sale? Numai oamenii de nimic beau apă 
sălcie şi spun: „Asta-i fântâna tatii!” (322) 

La aceste cuvinte Fie-ce-o-fi izbucni într-un hohot de 
râs şi strigă: 

— Nu v-aţi chibzuit bine; cum e cu putinţă ca ei să-şi 
părăsească lacul lor strămoşesc? Dacă-i vorba de moarte, 
apoi ea poate să-i găsească şi după ce vor pleca aiurea. 
Doar se spune: 

Şi fără pază stă cel care-i păzit de soartă. Şi cel bine 
păzit piere, dacă-l loveşte soarta. Trăieşte şi cel neocrotit 
şi părăsit într-o pădure şi piere în casă chiar cel bine ferit. 
(323) 

De aceea eu nu plec!11 Voi faceţi cum vreţi! Văzând 
încăpăţânarea lui, Prevăzătorul şi Minte-ageră ieşiră din 
lac împreună cu ai lor. A doua zi pescarii vânturară lacul 
cu mrejele şi-l goliră de peşti, prinzând şi pe Fie-ce-o-fi. 
lată de ce eu zic: „Prevăzătorul” etc. 

Auzind aceasta, pescăruşul zise: 

— Draga mea, de ce ce mă iei drept Fie-ce-o-fi? Ai să 
vezi puterea iscusinţei mele când voi seca ticăloasa cea de 
mare! Femeia pescăruşului zise: 

— Vai, dar cum ai să te lupţi cu marea? Nu trebuie să 
te mânii pe ea. Doar se spune: 


144 Compară cu str. 132, p. 36. 


Mânia oamenilor neputincioşi e spre paguba lor. 
Oala care fierbe prea tare se opăreşte singură pe margini. 
(324) 

Tot astfel: 

Cine porneşte nerăbdător împotriva duşmanului, 
înainte de-a cunoaşte atât puterea aceluia cât şi pe a sa 
proprie, acela merge la pieire, ca fluturele în foc. (325) 

Pescăruşul zise: 

— Draga mea, nu vorbi aşa. Cei care sunt capabili 
de-o sforţare, aceia, oricât ar fi de mici, biruie şi pe cei 
mari. Doar se spune: 

Cel înflăcărat porneşte asupra dușmanului tocmai 
când se află în deplinătatea strălucirii, cum face acuma 
Râhu cu luna!%. (326) 

Tot astfel: 

Leul pune piciorul pe capul elefantului când acesta e 
mai întărâtat şi excesiv de puternic şi când îi picură de pe 
obraji sudoarea cea brună. (327) 

Tot astfel: 

Razele soarelui abia răsărit cad asupra stăpânitorilor 
pământului!16. Deşi s-au născut puternici la ce le foloseşte 
aici puterea lor? (328) 

Aşadar eu, cu ciocul acesta al meu, am să scot apă 
până voi da de uscat! 

— Dragul meu, zise femeia pescăruşului, Gangele 
curge necontenit în mare, după ce ia cu el nouă sute de 
râuri; la fel şi Indul. Atunci cum ai s-o seci tu, umplută cum 


145 Indienii cred că demonul Râhu pricinuieşte eclipsele 
lunii, înghiţind-o. O eclipsă de lună poate avea loc numai 
cînd e lună plină. Cf. credinţele noastre populare. 

146 în această strofă avem un joc de cuvinte; în skr. cuv. 
pâda înseamnă: „rază“ şi „picior“. înţelesul strofei e 
următorul: „Soarele scoboară asupra stâpânitorilor 
pământului razele sale, aşa cum învingătorul pune piciorul 
pe grumazul celui invins“. 


e de optsprezece sute de râuri, cu ciocul tău care abia 
poate căra o picătură? De ce vorbeşti dar lucruri de 
necrezut? 

— Draga mea, răspunse pescăruşul: 

Stăruinţa este temelia izbânzii; ciocul meu e ca 
fierul; n-are să sece el marea după un lung şir de zile şi de 
nopţi? (329) 

Fericirea supremă e anevoie de dobândit, atâta timp 
cât omul nu face o sforţare eroică. Şi soarele învinge 
grămezile de nori abia după ce intră în zodia balanţei.!7 
(330) 

Femeia pescăruşului zise: 

— Dacă vrei numaidecât să te războieşti cu marea, 
cheamă în ajutor şi pe celelalte păsări care-ţi sunt prietene 
şi, împreună cu ele, fă aşa cum ai de gând. Doar se spune: 

Unirea multora, chiar când îs slabi, e greu de biruit; 
doar din ierburi se împleteşte frânghia cu care se leagă 
elefantul. (331). 

Tot astfel: 

În luptă cu vrabia şi cu ciocănitoarea, cu musca şi cu 
broaştele - cu toată această mulţime - şi-a găsit elefantul 
pieirea. (332). 

— Cum asta? întrebă pescăruşul. Aceea povesti: 


Povestea a cincisprezecea 5 
VRABIA, ELEFANTUL, CIOCANITOAREA, 
MUSCA ŞI BROASCA 


Într-o pădure locuia odată o pereche de vrăbii, care- 


147 Soarele intră în zodia balanței la sfârşitul musonului 
(vânt periodic, care bate şase luni dintr-o parte şi şase luni 
din partea opusă a mării Indiei); compară cu str. 34, cartea 
a cincea. Strofa mai poate însemna: „Soarele învinge norii 
abia cind puterea sa ajunge deopotrivă cu a lor (prin silinţă 
încordată)”. 


şi avea cuibul pe un tamal'“5. După câtva timp se ouară. 
Într-o zi un elefant, chinuit de arşiţă şi doritor de umbră, 
se aşeză sub copac. Apoi, fiindcă n-avea astâmpăr, trase cu 
vârful trompei craca pe care şedeau vrăbiile şi o rupse. 
Când se rupse aceasta, se sparseră toate ouăle vrăbiilor. 
Ba cât pe ce era să-şi piardă viaţa şi vrabia care le clocea. 
Atunci aceasta, copleşită de mâhnire că i s-au sfărâmat 
ouăle, nu mai contenea cu tânguirile. Pe când se jelea 
astfel, o auzi o ciocănitoare cu numele Kâșthakuța!*" foarte 
bună prietenă cu ea şi, apropiindu-se, îi zise cu 
compătimire: 

— De ce te boceşti în van? Doar se spune: 

Înţelepţii nu deplâng ceea ce s-a pierdut, ceea ce a 
murit şi ceea ce a trecut; căci aceasta este, după cât se 
spune, deosebirea dintre înţelepţi şi nebuni. (333) 

Tot astfel: 

Prostul care plânge pentru lucruri care nu sunt de 
plâns pe lumea aceasta, adaugă o nouă suferinţă peste 
suferinţa sa şi îndură două rele. (334) 

De asemenea: 

Fiindcă mortul e silit să înghită lacrimile vărsate de 
rude, de aceea ele nu trebuie să plângă, ci să 
îndeplinească cu sfinţenie datinile de înmormântare. (335) 

— Fie aşa, zise vrabia, însă ticălosul cel de elefant 
mi-a nimicit în trufia lui puii. De aceea, dacă într-adevăr 
îmi eşti prietenă, născoceşte vreun mijloc de a-i veni de 
hac blestematului de elefant, pentru ca astfel să-mi treacă 
supărarea ce mi-a pricinuit pierderea puilor. Doar se 
spune: 

Cel care ajută la nenorocire şi care râde când 
situaţia-i desperată, fie el bun sau rău, pe acela îl socot un 
om superior. (336) 

— Ai dreptate, zise ciocănitoarea. Doar se spune: 


148 Tamalul: un copac. 
149 Însuşi cuvintul Kăşţhakuţa înseamnă ciocănitoare. 


Acela-i prieten, care-i prieten la nevoie; acela-i fiu, 
care-i iubitor; acela-i servitor, care-şi cunoaşte datoria; 
aceea-i soţie, la care-i fericire. (337) 

Află acum puterea iscusinţei mele. Am şi eu ca 
prietenă o muscă, pe care o cheamă Zbârnâit-de-cobză. Mă 
duc s-o chem, ca să ucidem pe elefantul acela ticălos şi 
rău. Apoi merse împreună cu vrabia la muscă şi-i zise: 

— Draga mea, prietena asta scumpă a mea, vrabia, a 
fost jignită de-un ticălos de elefant, care i-a spart ouăle. Te 
rog dar să mă ajuţi să găsesc un mijloc de a-l omori. Atunci 
musca grăi: 

— Draga mea, nu-i nevoie aici de multă vorbă. Doar 
se spune: 

Facem bine prietenilor, pentru ca şi ei la rândul lor 
să ne ajute. Iar dacă trebuie ajutat prietenul prietenului, 
oare n-au s-o facă nişte prieteni? (338) 

Asta aşa-i. Însă şi eu am o prietenă, o broască cu 
numele Bubuie-nor. S-o chemăm şi pe ea, ca să facem cum 
trebuie. Doar se spune: 

Purtarea chibzuită a celor înţelepţi, binevoitori, 
virtuoşi, învăţaţi şi cu judecată niciodată nu este 
îndoielnică. (339) 

Apoi tustrei se duseră la Bubuie-nor şi-i povestiră 
cele întâmplate mai sus. Broasca zise: 

— Ce-i un păcătos de elefant pe lângă o mulţime 
înfuriată? Faceţi întocmai după sfatul meu. Tu, muscă, du- 
te la elefant pe la amiază, când e mai aprins, şi bâzâie-i în 
ureche ca o cobză, pentru ca să închidă ochii cufundat în 
plăcerea de-a asculta. După aceea ciocănitoarea îi va 
scoate ochii cu ciocul. Devenit orb şi chinuit de sete, el va 
auzi orăcăitul meu şi al tovarăşelor mele, care vom sta pe 
marginea unei gropi. El va crede că-i vreo apă şi se va 
îndrepta într-acolo. Atunci va ajunge la groapă, va cădea în 
ea şi va pieri. Aşa trebuie să ne unim, ca să putem birui pe 
duşmani Aşa şi făcură. Desfătat de bâzâitul muştei, 


elefantul închise ochii; pe urmă ciocănitoarea îi luă 
vederea; iar el rătăcind în miezul zilei şi luându-se după 
murmurul broaştelor, ajunse la o groapă adâncă, unde 
căzu şi muri. De aceea eu spun: „In luptă cu vrabia şi cu 
ciocănitoarea” etc. 

Pescăruşul zise: 

— Draga mea, aşa voi face. Voi seca marea în unire 
cu prietenii mei! Luând această hotărâre, chemă pe bâtlan, 
pe cocostârc, pe păun şi pe celelalte păsări şi le zise: 

— Am fost jignit de mare, care mi-a răpit ouăle. De 
aceea să ne chibzuim cum s-o secăm! Păsările, după ce se 
sfătuiră, ziseră: 

— Noi nu putem seca marea; ce să ne mai trudim 
degeaba? Doar se spune: 

Cel care, deşi-i slab, totuşi orbit de trufie porneşte la 
luptă împotriva unui duşman mai puternic, se întoarce 
umilit, ca un elefant cu dinţii rupti. (340) Dar noi îl avem 
pe Vainateya!%, stăpânul nostru. Să-l povestim toată 
întâmplarea, cum ai fost umilit, pentru ca, înfuriat de 
jignirea adusă celor din neamul său, să-i răzbune. lar dacă 
ne va dispreţui, cel puţin ne vom fi uşurat inima. Doar se 
spune: 

Cine-şi spune necazul unui prieten sincer, unui 
servitor credincios, unei soţii ascultătoare sau unui stăpân 
puternic, acela se simte uşurat. (341) 

Să mergem dar la Vainateya, căci el e stăpânul 
nostru. Zis şi făcut. Toate păsările, palide la faţă şi cu ochii 
plini de lacrimi, se duseră la Vainateya şi începură să 
strige jalnic: 

— Ajutor, ajutor! Marea a răpit ouăle nevinovatului 
pescăruş, cu toate că eşti ocrotitorul nostru. S-a isprăvit de 
acum cu neamul păsăresc. Şi pe celelalte are să le omoare 
în voie marea. Doar se spune: 

Când cineva vede cum săvârşeşte altul o faptă 


150 Vainateya = Garuda; vezi p. 59, n.* 


neîngăduită, o face şi el. Lumea se ia după ceilalţi, căci nu 
judecă lucrurile aşa cum sunt într-adevăr. (342) 

De asemenea: 

Supugşii trebuie apăraţi de cei care-i asupresc, de 
pungaşi, de hoţi, de oameni răi, de bandiți, de escroci 
ş.a.m.d. (343) 

Darea şesimii o capătă pe drept regele, care-şi 
ocroteşte supuşii; însă şesimea este o nedreptate atunci 
când regele nu-i ocroteşte. (344) 

Focul care izbucneşte din căldura apăsării poporului 
nu se stinge fără ca să ardă mai întâi fericirea, neamul şi 
viaţa regelui. (345) 

Regele este ruda celor fără rude, regele este ochiul 
celor fără ochi, regele este tatăl şi mama tuturor celor care 
se poartă bine. (346) 

Regele care doreşte să aibă foloase, trebuie să se 
îngrijească îndeaproape de supuşi, dându-le daruri, 
onoruri ş.a., cum face grădinarul care udă tulpinile. (347) 

După cum tulpina plăpândă, abia ieşită din sămânță, 
dacă-i bine îngrijită, dă roade atunci când îi vine timpul, 
tot astfel şi poporul, dacă-i bine ocrotit. (348) 

Aurul, grânele, pietrele scumpe, trăsurile de tot felul 
şi orice alt lucru al supuşilor aparţin regelui. (349) 

Auzind aceasta Garuda, cuprins de milă şi de mânie 
în acelaşi timp, se gândi: „Păsările acestea au dreptate. 
Am să mă duc chiar acum la mare s-o sec”. Pe când se 
gândea astfel, veni la el solul lui Vișnu şi-i zise: 

— Garutman!*!, venerabilul Nărâyana!*? m-a trimis 
latine. El vrea să meargă la Amarâvati!5%, având ceva 
treabă cu zeii. De aceea vino îndată! Atunci Garuda zise cu 
demnitate: 

— Solule, ce are să facă Venerabilul c-un servitor 


151 Alt nume al lui Garuda. 
152 Alt nume al lui Vișnu 
153 Cetatea zeilor, locuinţa lui Indra. 


prost ca mine? Du-te la el şi spune-i să-şi ia alt servitor, 
care să-l ducă în locul meu. Şi prezintă-i omagiile mele 
respectuoase. Doar se spune: 

Cel înţelept să nu slujească aceluia care nu vrea să 
ştie de merite; căci de la acela folosul e tot atât de puţin ca 
şi de la un pământ sterp, oricât de bine ar fi arat. (350) 

— Vainateya, zise solul, niciodată n-ai vorbit aşa cu 
privire la Sfântul. Spune-mi ce ţi-a făcut Sfântul, că te 
simţi jignit? Garuda zise: 

— Marea, fiindcă-i reşedinţa zeului, s-a încumetat să 
răpească ouăle pescăruşului meu. De aceea, dacă n-o 
pedepseşte, nu mai sunt servitorul lui. Du-te îndată la 
Sfântul şi spune-i că aceasta-i hotărârea mea! Când află 
din gura solului că Vainateya este supărat din pricina 
iubirii sale pentru pescăruş, Sfântul se gândi: „Supărarea 
lui Vainateya e la locul ei. De aceea voi merge eu singur să- 
l aduc cu cinstea cuvenită. Doar se spune: 

Cine îşi doreşte binele, să nu dispreţuiască pe 
servitorul devotat, destoinic şi de familie bună, ci să-l 
alinte ca pe-un copil. (351) 

De asemenea: 

Când e mulţumit, regele dă servitorilor săi bogății; 
însă aceştia, în schimbul onorurilor ce primesc, îşi dau 
viaţa. (352) 

Luând această hotărâre, plecă în grabă la Vainateya 
în Rukmapura!5%. Când Vainateya îl văzu pe zeu intrând în 
casa sa, i se închină şi-i zise cu faţa plecată în jos de 
ruşine: 

— Sfinte, marea plină de trufie pentru că-ţi serveşte 
de reşedinţă, m-a jignit, răpind ouăle pescăruşului meu. 
Numai din respect pentru tine, stăpâne, n-am prefăcut-o în 
uscat; căci nici într-un câine nu se dă cu piciorul, de frica 
stăpânului. Doar se spune: 

Fapta, prin care s-ar aduce o desconsiderare sau o 


154 Cetatea-de-aur, numele oraşului lui Garud a. 


ofensă stăpânului, nu trebuie să fie săvârşită de-un servitor 
de familie bună, chiar când i-ar fi în joc viaţa. (353) 

Auzind aceasta, Sfântul zise: 

— Ai dreptate, Vainateya. Doar se spune: 

Fiindcă pentru ofensa adusă de către servitor se 
pedepseşte stăpânul, de aceea şi ruşinea care provine de 
acolo pentru stăpân nu-i nici pe departe la fel cu a 
servitorului. (354) 

Vino dar să luăm ouăle înapoi de la mare şi să 
mergem la pescăruş şi apoi la Amarâvati. După aceea 
Sfântul mustră cu asprime marea şi, punând pe arc o 
săgeată de foc, zise: 

— Ticăloaso, înapoiază-i pescăruşului ouăle, că de 
unde nu, te prefac în uscat! Atunci marea speriată dădu 
pescăruşului ouăle, iar acela le încredinţă femeii sale. 

De aceea eu spun: „Cine începe lupta cu duşmanul, 
fără să-i cunoască puterea” etc. 

De aceea omul nu trebuie să înceteze de a-şi da 
silinţă. Auzind aceasta, Samjivaka îl întrebă din nou: 

— Prietene, cum pot să ştiu că acela mi-a pus gând 
rău? De atâta timp de când mă priveşte leul cu o dragoste 
şi cu o bunătate din ce în ce mai mare, niciodată n-am 
văzut vreo schimbare la el. Spune-mi, ca să caut să mă 
apăr şi să-l omor. Damanaka răspunse: 

— Parcă-i mare lucru de ştiut asta? lată cum te poţi 
încredința: Dacă, de cum te va zări, i se vor umple ochii de 
sânge., i se vor aşterne pe frunte trei cute şi îşi va linge 
colţurile gurii, să ştii că are gânduri rele; iar de va fi altfel, 
înseamnă că-i bine dispus faţă de tine. Ascultă acum ce-ţi 
spun: Eu mă duc acasă. Tu însă ai grijă ca să nu se afle 
această taină. Dacă poţi pleca la noapte, ar fi bine să 
părăseşti acest ţinut. Pentru că: 

Omul să sacrifice pe unul pentru familie, familia s-o 
sacrifice pentru sat., satul să-l sacrifice pentru ţară şi 


pământul întreg pentru sine însuşi.'55 (355) Omul să-şi 
păstreze averea pentru vreo nenorocire, nevasta să şi-o 
păstreze cu ajutorul averii, iar pe sine să se păstreze 
sacrificând şi nevastă şi avere.15* (356) 

Celui învins de altul mai puternic nu-i rămâne decât 
sau să plece în altă ţară, sau să i se supună. Deci trebuie 
să pleci în surghiun sau să te aperi, fie prin vorbe 
împăciuitoare, fie prin celelalte mijloace”. Doar se spune: 

Înțeleptul să-şi apere viaţa chiar cu preţul copiilor şi 
al femeii sale. Căci muritorii pot să redobândească totul, o 
dată ce viaţa li-i asigurată. (357) 

De asemenea: 

Omul care se află într-o condiţie mizerabilă, trebuie 
să se ridice deasupra ei prin orice mijloc, bun sau rău; 
virtuos să fie cine poate!158. (358) 

Nebunul care recurge la viclenie, ca să-şi pună la 
adăpost averea şi celelalte, atunci când viaţa îi e în 
primejdie, îşi pierde în acelaşi timp şi viaţa, şi averea. 
(359) 

Zicând acestea, Damanaka se duse la Karaţaka. 
Acesta, văzându-l că vine, îi zise: 

— Prietene, ce-ai făcut acolo? 

Damanaka răspunse: 

— Deocamdată am aruncat sămânţa diplomaţiei; 
restul atârnă de voia sorții. Doar se spune: 

Chiar când soarta e potrivnică, înțeleptul trebuie să- 
şi facă datoria pe pământ, ca să înlăture propria sa vină şi 
să-şi oţelească voinţa. (360) 

De asemenea: 


155 Versurile acestea sînt atribuite lui Vyăscu 

156 Versuri atribuite iui Manu. 

157 Vezi p. 4i, n. *. 

158 Aceste principii profund imorale şi demne de 
Machiavel sunt cu totul potrivite în gura sfetnicului 
Damanaka, lipsit de orice scrupul. 


Izbânda vine la omul energic şi cu suflet de leu; 
numai oamenii nevrednici spun mereu: „Destinul e destin”. 
Biruie destinul şi fă o faptă eroică după puterile tale. Dacă 
eu toată sforţarea ta nu izbuteşti, ai oare vreo vină în 
aceasta? (361) 

Karaţaka zise: 

— Spune-mi cefei de sămânță a diplomaţiei ai 
aruncat? Celălalt răspunse: 

— Prin cuvinte mincinoase am pricinuit o aşa 
dezbinare între ei amândoi, încât n-ai să-i mai vezi stând 
împreună la sfat! Karaţaka zise: 

— Ah, rău ai făcut că ai aruncat într-un ocean de ură 
pe cei doi, care aveau inima pătrunsă de iubire unul pentru 
altul şi care erau atât de fericiţi. Doar se spune: 

Cine aruncă în calea suferinţei pe cel paşnic şi 
fericit, acela, nu mai încape îndoială, va fi nefericit. In 
toate vieţile ce vor venit’. (362) 

Pe lângă aceasta, faptul că te mulţumeşti numai să 
dezbini încă nu e potrivit, căci fiecare se pricepe să facă 
rău, nu însă şi bine. Doar, se spune: 

Cel netrebnic se pricepe să strice treaba altuia, nu s- 
o aducă la îndeplinire. Şoarecele are puterea de-a răsturna 
coşuleţul eu mâncare, nu însă de a-l ridica. (363) 

Damanaka zise: 

— Tu nu cunoşti ştiinţa diplomaţiei; de aceea 
vorbeşti aşa. Doar se spune: 

Cine nu înlătură duşmanul şi boala de-ndată ce se 
ivesc, acela, chiar puternic fiind, este omorât de ei de cum 
se întăresc. (364) 

Şi el a devenit duşmanul nostru tocmai pentru că ne- 
a răpit rangul de sfetnic. Doar se spune: 

3 160 


Cine năzuieşte să capete el dregătoria ereditară!“ a 


159 Adică: „În toate reîncarnările sale“. 
160 Demnitate.a de sfetnic al tronului este de obicei 
ereditară Ia indieni; vezi şi str. 84, p. 24. 


altuia, acela este duşmanul lui ele moarte şi deci trebuie 
nimicit, chiar dacă-i un prieten. (365) 

Şi tocmai eu care lam adus într-un mod 
dezinteresat, asigurându-i deplina libertate, am fost scos 
de el din rangul de sfetnic. Bine a zis cine a zis: 

Când un om de treabă lasă ca să-i ocupe locul un om 
rău, acesta poate să ajungă el stăpân şi să-l piardă, dacă 
vrea. De aceea cei cu minte multă să nu facă loc celor 
ticăloşi. „Adevăratul stăpân în casă este amantul”. Aşa 
spune proverbul. (366) 

De aceea am născocit acest mijloc, pentru a-l omori. 
Poate că-l va face să părăsească ţinutul. Aceasta n-o va şti 
nimeni altul afară de tine. Am făcut bine aşa, căci am 
făcut-o în interesul meu. Doar se spune: 

Pe cel care ne-a făcut vreun rău trebuie să-l omorâm 
cu neîndurarea în inimă şi cu dulceata trestiei de zahăr în 
voce; făcând aşa, nu trebuie să ne întristăm. (367) 

Pe lângă aceasta, când va fi mort, îl vom putea 
mânca. Aceasta-i încă o pricină pentru care-i suntem 
duşmani. Pe de altă parte voi fi în acelaşi timp şi sfetnic, şi 
sătul. Deci, când avem aceste trei foloase, de ce mă 
ocărăşti, numindu-mă neghiob? Doar se spune: 

Când poate să pricinuiască suferinţă vrăjmaşului şi 
totodată să-şi satisfacă prin aceasta interesele sale proprii, 
ca un înţelept, cel care nu mănâncă, aşa cum a mâncat 
Vicleanul în pădure, acela este un prost. (368) 

— Cum asta? întrebă Karaţaka. Celălalt povesti: 


Povestea a şaisprezecea , 
LEUL, ŞACALUL, LUPUL ŞI CAMILA!S! 


Era odată într-o pădure un leu, cu numele Colţi-de- 
fier. Tot acolo locuiau un şacal, ce se numea Vicleanul, şi 
un lup, pe care-l chema Bot-însângerat. Aceştia îl însoțeau 


161 Vezi povestea a unsprezecea, nota de la titlu. 


veşnic. Într-o zi leul dădu într-o parte a pădurii peste o 
cămilă, care se rătăcise de caravană şi care se culcase, 
apucată de durerile facerii. O omori şi, pe când îi sfâşia 
pântecele, ieşi din el teafăr un mic pui de cămilă. Atunci 
leul, care se săturase bine cu carnea cămilei împreună cu 
însoțitorii lui, prinse simpatie pentru puiul de cămilă şi, 
luându-l acasă, îi zise: 

— Dragul meu, să nu-ţi fie frică de moarte, nici din 
partea mea, nici din partea altuia. Poţi să te plimbi 
nesupărat prin pădure. Şi fiindcă urechile îţi seamănă cu 
nişte suliţi, vei purta numele de Urecheatu. După aceea 
tuspatru trăiră laolaltă vorbind cu plăcere despre tot felul 
de lucruri. Urecheatu se făcea tot mai mare şi nu se 
despărţea o clipă de leu. Într-o zi se încinse o luptă între 
Colţi-de-fier şi un elefant furios. Datorită puterii pe care i-o 
dădea furia, elefantul răni atât de tare pe leu prin loviturile 
date cu dinţii, încât nu mai putea să se mişte. Chinuit de 
foame, leul chemă pe tovarăşii săi şi le zise: 

— Ascultaţi, căutaţi un animal, pentru ca, aşa cum 
mă aflu, să-l omor şi astfel să-mi astâmpăr foamea atât mie 
cât şi vouă. Auzind aceasta cei trei cutreierară pădurea 
până-n seară, dar nu găsiră niciun animal. Atunci Vicleanul 
se gândi: „Dacă Urecheatu ar fi ucis, toţi am fi sătui pentru 
câteva zile; dar stăpânul n-are să-l omoare, din pricina 
prieteniei ce-o are pentru el şi fiindcă l-a luat sub scutul 
său. Totuşi, prin iscusinţa mea am să-l învăţ pe stăpânul 
meu cum să-l omoare. Doar se spune: 

Nu se află nimic pe lume, care să nu poată fi omorât, 
dobândit sau făcut cu ajutorul inteligenţei celor inteligenţi. 
De aceea să fie întrebuințată”. (369) Gândindu-se aşa, zise 
către Urecheatu: 

— Hei, Urecheatule, stăpânul nostru n-are hrană 
întăritoare şi suferă de foame. Fără el şi pieirea noastră 
este sigură. De aceea vreau să-ţi spun ceva pentru binele 
stăpânului nostru. Ascultă-mă! Urecheatu răspunse: 


— Spune îndată, ca să îndeplinesc spusele tale 
repede şi fără şovăire. Pe lângă aceasta, dacă voi lucra 
pentru binele stăpânului, binefacerea mea va fi răsplătită 
însutit! Atunci Vicleanul zise: 

— Prietene, dă-ţi trupul tău, ca să capeţi îndoit pe- 
atâta cât vei da din el, iar stăpânul nostru să aibă ce 
mintea. Auzind aceasta, Urecheatu zise: 

— Prietene, dacă-i aşa, spune-i stăpânului nostru că 
se poate folosi de mine. Dar, fiindcă se gândeau că: „aici 
stă chezăşie legea”, se duseră cu toţii la leu. Vicleanul luă 
cuvântul: 

— Măria-ta, n-am găsit niciun animal; şi acum 
soarele a apus. Însă Urecheatu, care-i aici de faţă, îşi oferă 
trupul, dacă i se dă chezăşie prin lege că va primi în 
schimb de două ori pe-atâta. 

— Dacă-i aşa, foarte bine, răspunse leul. Învoiala 
aceasta să fie chezăşuită de lege! îndată ce leul rosti 
aceste vorbe, lupul şi  şacalul sfâşiară pântecele 
Urecheatului, care-şi găsi în felul acesta moartea. Atunci 
Colţi-de-fier vorbi către Viclean: 

— Viclene, eu mă duc la râu să mă scald şi să mă 
închin la zei!%; piuă mă-ntorc, stai tu aici şi bagă de 
seamă. Zicând acestea, se duse la râu. După ce plecă leul, 
Vicleanul se gândi: „Cum să fac, să mănânc numai eu 
cămila?” După ce se chibzui astfel, grăi către Bot- 
însângerat: 

— Bot-însângerat, tu eşti flămând. Mănâncă dar din 
carnea acestei cămile, până nu se-ntoarce stăpânul. Am să- 
i spun stăpânului că n-ai nicio vină. Lupul se potrivi; dar 
abia apucă să îmbuce ceva din carne şi Vicleanul îi zise: 

— Bot-însângerat, uite că vine stăpânul. Lasă cămila 
şi stai de-o parte, ca să nu aibă prepus c-ai mâncat din ea. 
Lupul făcu aşa. 


162 Vezi p. 98, n. *. 


Când veni leul şi se uită, văzu cămila fără inimă!6%. 


Atunci, posomorându-se, zise cu mare asprime: 

— Cine mi-a mâncat din cămilă, ca să-l omor şi pe 
dânsul? La aceste cuvinte, Bot-însângerat privi înspre 
Viclean, ca şi cum ar fi vrut să-i spună: „Dar vorbeşte ceva, 
ca să am linişte”. Însă Vicleanul izbucnind în râs zise: 

— Ce te uiţi la gura mea, după ce-ai mâncat din 
carne, fără a ţine socoteală de vorbele mele? Gustă acum 
din fructul nesocotinţei tale! Atunci Bot-însângerat, 
temându-se să nu-şi piardă viaţa, se făcu nevăzut. Intre 
acestea venea într-acolo pe acelaşi drum o caravană de 
cămile încărcate cu poveri. De gâtul cămilei care mergea 
în frunte era legată o talangă mare. Auzind de departe 
dangătul acesteia, leul întrebă pe şacal: 

— Ce sunet înfiorător şi nemaiauzit până acum e 
acesta care se aude? Atunci Vicleanul, după ce se afundă 
puţin în pădure, se-ntoarse îndată şi zise: 

— Stăpâne, du-te cât mai iute, dacă eşti în stare să te 
duci! Leul întrebă: 

— De ce pari aşa de tulburat, prietene? Spune-mi, ce 
este asta? 

— Stăpâne, răspunse Vicleanul, moartea e mâniată 
pe tine fiindcă i-ai omorât înainte de vreme cămila aceasta 
care-i aparţine. De aceea şi-a pus în gând să ia de la tine o 
câtime înmiită de cămilă; a luat o greutate mare de tot, a 
legat-o de gâtul cămilei care merge în frunte şi acum vine 
însoţită de părinţii şi de strămoşii cămilei ucise, ca s-o 
răzbune. Auzind aceasta, leul îşi roti ochii în toate părţile 
şi, lăsând cămila ucisă, dispăru, de frică să nu-şi piardă 
viaţa. lar Vicleanul mâncă pe îndelete toată carnea 
cămilei164. 


163 Vezi un pasaj identic în Cartea a patra, povestea a 
doua. 

164 Tot astfel e păcălit Icul de şacal şi în povestea a doua 
din Cartea a patra. 


De aceea eu spun: „Când poate să pricinuiască 
suferinţă vrăjmaşului” ş.a.m.d. 

După plecarea lui Damanaka, Samjivaka se gândi: 
„Vai, ce-am făcut? Eu care mă hrănesc cu iarbă m-am făcut 
însoţitorul acestui mâncător de carne. Bine se spune că: 

Omul care merge la aceia la care nu trebuie să 
meargă şi care serveşte pe aceia care nu trebuie să fie 
serviţi, îşi găseşte moartea, ca şi catâriţa îngreunată. 165 
(370) 

Ce să fac acum? Unde să plec? Cum să-mi 
redobândesc liniştea? Să mă duc la Pińgalaka. Poate că, 
văzând că mă pun sub ocrotirea lui, mă va cruța şi nu-mi 
va lua viaţa. Căci se spune: 

Dacă înţelepţilor, ale căror năzuinţe pe lumea 
aceasta se îndreaptă spre virtute, li se întâmplă cumva 
nenorociri din partea destinului, ei trebuie să se poarte cu 
şi mai mare înţelepciune încă, pentru a le face să înceteze. 
Căci în întreaga lume şi-a dobândit renume zicătoarea: 
«Stropirea cu foc este binefăcătoare pentru locurile peste 
care a trecut focul». (371) 

Tot astfel: 

În lumea celor purtători de trup, care-şi primesc 
totdeauna răsplata pentru faptele bune săvârşite 
odinioară!6%, ceea ce trebuie să se întâmple, fie bun fie rău, 
se întâmplă negreşit şi cu prisosinţă, potrivit cu purtarea 
fiecăruia. (372) 

Pe lângă aceasta, chiar de mă voi duce aiurea, tot mi 


165 Aceasta-i o credinţă a indienilor. 

166 Strofa aceasta arată credinţa că tot ce se întîmplă 
unui om este urmarea firească a faptelor săvirşite de el 
într-o viaţă anterioară. De aceea Saipjivaka socoate că fie 
îndrăzneala de-a se apropia de leu, pe care-l crede că-i e 
duşman, fie rezultatul faptelor bune săvirşite de el într-o 
altă existenţă, i-ar putea scăpa viaţa. Vezi Cartea a doua, 
str. 125-121 


se va trage moartea din partea vreunei fiare care se 
hrăneşte cu carne. Atunci mai bine să mă omoare leul. 
Doar se spune: 

Şi înfrângerea e lăudabilă, atunci când cineva se 
luptă cu unul mare. Elefanții care caută să sfarme stâncile 
cu dinţii merită laudă, chiar când şi-i rup. (373) 

De asemenea: 

Şi cel umil dobândeşte glorie, când îşi găseşte 
pieirea din partea unuia mare, ca albina lacomă de sucul 
tâmplelor elefantului, care-i ucisă de urechile acestuia”. 
(374) 

Hotărându-se astfel, pe când se apropia de locuinţa 
leului încet-încet, cu paşi şovăitori, recită în gând: „Ah, 
bine a zis cine a zis: 

Ca de-o casă în care stă ascuns un şarpe, ca de-o 
pădure plină de fiare, ca de-un lac acoperit de umbra 
florilor încântătoare de lotus, dar plin de crocodili, ca de 
valurile oceanului: aşa se apropie lumea cu spaimă şi cu 
mari primejdii de palatul regilor, plin de fel de fel de 
oameni răi, iubitori de vorbe mincinoase şi nedemni” (375) 

Pe când recita astfel, îl văzu pe Piigalaka cu 
înfăţişarea de care-i vorbise Damanaka şi speriat, cu 
corpul pitit, se opri la o mare depărtare de el, fără ca 
măcar să se închine înaintea lui. Văzându-l că se poartă 
aşa, Pińgalaka dădu crezare vorbelor lui Damanaka şi 
înfuriat sări asupra lui. Atunci Samjivaka, cu spinarea 
sfâşiată de ghearele ascuţite ale leului, îi spintecă 
pântecele cu coarnele şi cu mare greutate liberându-se de 
el, se opri gata de luptă, căutând să-l omoare cu coarnele. 
Când îi văzu pe cei doi semănând cu florile de palăsa!* şi 
dorind să se ucidă unul pe altul, Karaţaka zise către 
Damanaka: 


167 Semănând cu florile de palăsa, fiindcă erau acoperiţi 
cu pete de sânge, care aveau înfăţişarea florilor roşii ale 
arborelui palăsa, 


— Ah, neghiobule, rău ai făcut că ai stârnit această 
duşmănie Între amândoi. Nu cunoşti principiile 
fundamentale ale diplomaţiei. Cei care cunosc diplomaţia 
spun: 

Cei pricepuţi în diplomaţie, care prin iscusinţă şi 
vorbe blânde duc la capăt lucruri pentru care trebuie 
violenţă şi care numai cu multă greutate pot fi aduse la 
îndeplinire, aceia sunt adevărații sfetnici. Însă tronul 
regelui se clatină datorită faptelor nechibzuite ale acelora 
care caută să aducă la îndeplinire într-un mod nepotrivit, 
prin violenţă, lucruri al căror folos e cu totul mic şi 
neînsemnat. (376) 

De aceea, dacă stăpânul nostru va fi rănit, ce se va 
face cu priceperea ta în a da sfaturi? Cât despre 
Samjivaka, e cu neputinţă să nu fie omorât, pentru că altfel 
e în primejdie viaţa stăpânului. Cum poţi dar, nebunule, să 
mai râvneşti la rangul de sfetnic? Căci tu nu ştii cum se 
ajunge la ţintă prin blândeţe. De aceea zadarnică ţi-i 
năzuinţa spre strălucirea bastonului de sfetnic. Doar se 
spune: 

Cel-de-sine-stătător!*8 a spus că diplomaţia începe cu 
blândeţea şi sfârşeşte cu violenţa. Dintre acestea, violenţa 
e cea mai rea; de aceea să fie întrebuințată cea din urmă. 
(377) 


168 


De asemenea: 

Cel înţelept să folosească violenţa numai acolo unde 
nu izbuteşte cu blândeţe. Când gălbinarea dispare cu praf 
de zahăr, ce nevoie e de pațola?16 (378) 

De asemenea: 


168 în skr.: Svayambhu, alt nume al lui Brahma. 

169 Medicii indieni vindecă cazuri uşoare de gălbinare cu 
zahăr, pe care bolnavul îl ia în lapte sau cu unt topit, în 
cazuri grave, ei prescriu zeamă fiartă de patola, un fel de 
castravete foarte amar. Aceeaşi strofă se repetă sub altă 
formă şi în Cartea a treia, str. 131. 


Cel ce are judecată să întrebuinţeze mai întâi 
blândeţea. Treburile ce se pot îndeplini prin blândeţe 
niciodată nu dau greş. (379) 

Întunericul care provine de la duşmani nu-l poate 
alunga nici luna, nici buruienile vrăjite, nici soarele, nici 
focul, ci numai blândeţea. (380) 

Aşa că pe nedrept râvneşti la rangul de sfetnic, 
pentru că nu ştii ce-i aceea un plan. Căci planul este 
alcătuit din cinci părţi şi anume: mijlocul de-a începe 
acţiunea, banii şi oamenii de care se dispune, cunoaşterea 
timpului şi a locului potrivit, preîntâmpinarea nenorocirii şi 
izbânda acţiunii. Acum însă e pe cale de-a se ivi 
nenorocirea unuia din doi, a stăpânului sau a sfetnicului, 
sau poate chiar a amândurora. Doar se spune: 

Priceperea se arată în faptă: a sfetnicilor când 
împacă pe cei dezbinaţi, a medicilor când se iveşte o boală; 
căci atunci când lucrurile merg bine, cine nu-i învăţat? 
(381) 

De aceea, nătărăule, tu nu eşti în stare să faci aşa 
ceva. Doar se spune: 

Cel netrebnic se pricepe să strice treaba altuia, nu s- 
o aducă la îndeplinire. Şoarecele are puterea de-a răsturna 
coşuleţul cu mâncare, nu însă de a-l ridica. (382) 

Însă aici nu e atât vina ta, cât mai ales a stăpânului, 
care dă crezare vorbelor tale. Doar se spune: 

Regii care ascultă de oameni josnici şi nu merg pe 
calea ce le-o arată cei înţelepţi, intră într-o cuşcă a 
nenorocirilor plină de piedici, din care cu greu mai pot 
ieşi. (383) 

De aceea!” dacă vei deveni sfetnicul lui, niciun om 
de treabă nu se va mai apropia de el. Doar se spune: 

Chiar dacă regele e un lăcaş al virtuţilor, dacă însă e 
înconjurat de sfetnici răi, nimeni nu se duce la el; pentru 
că este ca un lac cu apă limpede; şi dulce, dar plin de 


170e personificată în zeiţa Sri. 


crocodili primejdioşi. (384) 

Astfel, părăsit de toţi, va pieri şi stăpânul. Doar se 
spune: 

Când regii găsesc plăcere în servitorii care ştiu 
numai să spună tot felul de poveşti plăcute, dar caret! nu 
mânuiesc arcul, atunci duşmanii acelora pun mâna pe 
tronul lor. (385) 

Dar ce ajută să dai sfaturi unui neghiob? E numai un 
cusur şi nu un merit. Dear se spune: 

Nu se-ndoaie lemnul ce nu se poate îndoi, nici din 
piatră nu se poate face brici. Află, Cioc-de-ac, că nu se dă 
povaţă celui care nu poate fi povăţuit. (386) 

— Cum asta? întrebă Damanaka. Celălalt povesti: 


Povestea a şaptesprezecea 
MAIMUȚŢELE ŞI CIOC-DE-AC 


Într-o pădure se afla o ceată de maimuțe. Odată, în 
timpul iernii, maimuţele nu se puteau ogoi, tremurând din 
tot corpul din pricina crivăţului şi biciuite de revărsarea în 
torente a ploii din nori. Atunci câteva maimuțe se apucară 
să adune boabe de gufijâ!”? semănând cu nişte scântei şi 
de dorul focului se aşezară roată şi începură a sufla. O 
pasăre, cu numele Cioc-de-ac, văzând truda lor zadarnică, 
le strigă: 

— Hei, da neghioabe mai sunteţi toate! Acestea nu-s 
scântei, ci boabe de guñjā, care doar seamănă cu nişte 
scântei. De ce dar vă trudiţi degeaba? Nu vă puteţi apăra 
în felul acesta împotriva frigului. Căutaţi-vă mai bine un 
loc în pădure ferit de vânt sau vreo vizuină sau peşteră; 
căci norii încă se aud bubuind. Atunci una mai bătrână 
dintre maimuțe îi zise: 

— Hei, ce te priveşte treaba asta? Caută-ţi de drum! 

Bine a zis cine a zis: 

Cine are minte şi-şi doreşte binele, să nu vorbească 
cu acela a cărui treabă întâmpină multe piedici, nici cu cel 
ce joacă în zaruri, nici cu cel care a fost învins de 
potrivnicul său. (387) 

De asemenea: 

Cine intră în vorbă cu un vânător, cu cel ce se 
munceşte în zadar, cu un neghiob sau cu cel care se află 
într-o nenorocire, acela o păţeşte. (388) 

Aceea însă n-o ascultă, ci începu din nou să 
vorbească într-una către maimuțe: 

— Hei, ce înseamnă truda asta zadarnică? Atunci, în 
timp ce pasărea nu mai înceta cu flecăreala, una din 
maimuțe, înfuriată de silinţa ci fără folos, o înşfăcă de aripi 
şi, izbind-o de-o lespede, îi puse capăt. 

lată de ce eu spun: „Nu se-ndoaie lemnul ce nu se 
poate îndoi” ş.a.m.d. 

De asemenea: 

Sfatul dat unor nebuni îi înfurie, nu-i linişteşte. 
Laptele este pentru şerpi o băutură care numai le sporeşte 
veninul. (389) 

Nu trebuie să se dea sfaturi orişicui. Priveşte cum i-a 
fost distrusă de-o maimuţă idioată casa aceleia care avea o 
casă frumoasă. (390) 

— Cum astă? întrebă Damanaka. Celălalt povesti: 


Povestea a optsprezecea 
MAIMUȚŢA ȘI VRABIA 


Într-o pădure trăia odată o pereche de vrăbii, care-şi 
agăţaseră cuibul de craca unui să-mi!”5. Odată, pe când 
stăteau în tihnă împreună, se iviră nişte non negri şi 
începu să plouă din ce în ce mai tare. În acest timp o 
maimuţă, biciuită de vânt şi udată de ploaia care se 

revărsa în şiroaie, cu părul zbârlit pe corp, clănţănind din 
dinţi şi tremurând, se duse de se aşeză la rădăcina acelui 
copac. Văzând-o în halul acesta, vrabia îi zise: 

— Hei, prietenă, eşti rebegită de frig; proasto, de ce 
nu-ţi faci o casă? Doar ai mâini şi picioare şi chip de om! 
(391) 

Auzind aceasta, maimuța zise mâniată: 

— De ce nu-ţi ţii pliscul? Ia te uită ce îndrăzneală din 
partea ei! să-şi bată joc acuma de mine! 

Hei, Cioc-de-ac, ticăloaso care faci pe învăţata, nu ti- 
i teamă să vorbeşti aşa-n neştire? Acugşi te omor! (392) 

După ce se răsti astfel, continuă: 

— Proasto, ce-ţi pasă ţie de mine? Doar se spune: 

Trebuie să vorbim numai aceluia care are încredere 
în noi şi mai ales aceluia care ne-ntreabă. 

Vorbele spuse celui care nu le crede sunt ca plânsul 
în pustiu!74. (393) N 

Ce să mai lungesc povestea? În timp ce vrabia îi 
vorbea de pe cuib, maimuța se cațără pe creangă şi 
prefăcu cuibul într-o sută de bucăți. De aceea eu spun: 

„Nu trebuie de dat sfaturi” ş.a.m.d. 

Aşa că, nebunule, cu toate sfaturile ce ţi s-au dat, tu 
tot n-ai prins minte. Dar aceasta nu e vina ta; căci 
învăţătura foloseşte celui bun, nu celui rău. Doar se spune: 

Ce folos poate să aducă învăţătura, când e pusă 
acolo unde nu trebuie? Ea e ca o lampă aşezată într-o oală 
acoperită de întuneric. (394) 

lată dar că ai dobândit o învăţătură care nu foloseşte 
la nimic. N-ai dat ascultare vorbelor mele şi de aceea nu-ţi 
găseşti tu însuţi linişte. Doar se spune: 

Nemernicul nu ţine socoteală nici chiar de pieirea sa, 
bucurându-se numai de nenorocirea altuia. De obicei 
Kavandha!”5, joacă de bucurie când se dă o luptă, cu toate 

că-şi riscă capul. (395) 

Nu degeaba se spune: 

Am cunoscut pe cei doi: pe Cuget-drept şi pe Cuget- 
strâmb. Din pricina iscusinţei dăunătoare a fiului, tatăl a 
fost înăbuşit prin fum de către acela. (396) 

— Cum asta? întrebă Damanaka. Celălalt povesti: 


Povestea a nouăsprezecea _ 
CUGEI-DREPI ŞI CUGEI-SIRAMB 


Într-o ţară trăiau odată doi prieteni: Cuget-drept şi 
Cuget-strâmb. Odată Cuget-strâmb se gândi: „Eu sunt 
prost şi sărac. De aceea vreau să merg împreună cu Cuget- 
drept în altă ţară şi, după ce voi câştiga avere cu ajutorul 
lui, am să-l înşel şi am să trăiesc în pace”. A doua zi Cuget- 
strâmb vorbi către Cuget-drept: 

— Prietene, care-ţi sunt faptele de care-ţi vei aminti 
la bătrâneţe? Dacă nu vei fi văzut locuri străine, ce noutăţi 
ai să povesteşti, aflate de la oameni învăţaţi? Doar se 
spune: 

Cine n-a călătorit de-a lungul pământului şi nu 
cunoaşte feluritele graiuri, porturi şi celelalte din ţări 
străine, acela în zadar s-a mai născut. (397) Tot astfel: 

Atâta timp cât omul nu cutreieră voios pământul 
dintr-o ţară în alta, el nu dobândeşte temeinic nici 
învăţătură, nici avere, nici vreo meserie. (398) Auzind 
aceste cuvinte, Cuget-drept plin de bucurie îşi luă rămas 
bun de la părinţii săi şi într-o zi prielnică!'€ plecă împreună 
cu tovarăşul său în altă ţară. Umblând pe-acolo, Cuget- 
strâmb dobândi cu ajutorul lui Cuget-drept o avere foarte 
mare. După ce se îmbogăţiră astfel amândoi, se îndreptară 
veseli şi plini de dor spre patrie. Doar se spune: Celor ce 

trăiesc în ţară străină, după ce s-au ales cu învăţătură, cu 
avere sau cu vreo meserie, li se pare calea nesfârşită până 
la căminul lor, chiar dacă ajunge până acolo strigătul unui 
om. (399) 

Când ajunse aproape de locul unde şedea, 
Cugetstrâmb zise către Cuget-drept: 

— Dragul meu, nu-i bine să luăm acasă toţi banii 
aceştia, pentru că are să ne ceară familia şi rudele. De 
aceea să-i îngropăm undeva în pământ, în vreun desiş de 
pădure, şi să luăm cu noi acasă numai o parte din bani. 
Când vom mai avea nevoie, vom veni din nou în locul 
acesta şi vom lua cât ne va trebui. Doar se spune: 

Înțeleptul să nu arate nimănui averea sa, fie şi 
pentru o clipă; căci şi un pustnic îşi pierde minţile când o 
vede. (400) 

Tot astfel: 

După cum carnea e mâncată în apă de peşti, pe 
pământ de fiare şi în văzduh de păsări, tot aşa e 
pretutindeni şi cu cel ce are avere. (401) 

Auzind aceasta, Cuget-drept zise: 

— Bine, prietene, să facem aşa! Pe urmă cei doi 
îngropară banii şi, ducându-se acasă, trăiră fără grijă. Intr- 
o noapte însă Cuget-strâmb se duse la locul ştiut şi, după 
ce scoase toţi banii, astupă groapa din nou şi se întoarse 
acasă. A doua zi se duse la Cuget-drept şi-i zise: 

— Prietene, noi suntem împovăraţi de-o familie 
numeroasă şi ne apasă sărăcia. Să mergem dar să scoatem 
ceva bani din locul acela. Cuget-drept răspunse: 

— Să facem aşa, prietene! După aceea se duseră 
amândoi; dar când săpară în locul ştiu, găsiră oala deşartă. 
Atunci Cuget-strâmb dându-și cu pumnii în cap strigă: 

— Ah, Cuget-drept, nimeni altul nu mi-a furat banii 
afară de tine, căci groapa a fost astupată la loc. Dă-mi dar 
jumătate din ei; dacă nu, te voi pâri la judecătorii Celălalt 
răspunse: 


— Ah, ticălosule, nu vorbi aşa! Doar eu sunt Cuget- 
drept. N-am săvârşit eu furtul acesta. Căci se spune: 

Cine priveşte femeia altuia ea pe mama sa, averea 
altuia ea pe-un bulgăre de pământ, pe toate fiinţele ca pe 
sine însuşi: acela este înţelept. (402) 

Tot certându-se astfel, cei doi merseră la judecători 
şi acolo începură a se învinovăţi unul pe altul. Atunci 
judecătorii îi puseră să jure. Dar Cugetstrâmb se împotrivi, 
zicând: 

— N-aţi judecat bine pricina. Doar se spune: 

La judecată se cercetează hârtiile, în lipsa lor 
martorii; iar când lipsesc şi aceştia, atunci învățații indică 
jurăm Intui. (403) 

În această pricină îmi sunt martore zânele pădurii. 
Acestea vor arăta care din noi doi este hoţ şi care-i de 
treabă. Atunci cu toţii ziseră: 

— Bine ai vorbit. Doar se spune: 

Când la un proces se iveşte un martor, chiar dacă-i 
din casta cea mai de jos, atunci nu mai are rost acolo 
jurământul; cu atât mai mult când martorii sunt zei. (404) 

Pe lângă aceasta suntem şi noi tare curioşi cu privire 
la acest proces. De aceea veniţi amândoi mâine dimineaţă, 
împreună cu noi, la locul acela din pădure. Atunci Cuget- 
strâmb se duse la tatăl său şi-i zise: 

— Tată, averea aceasta mare a mea e furată de mine 
de la Cuget-drept. Însă nu mă voi putea folosi de ea pe 
deplin decât numai prin mărturia ta. Altminteri se va duce 
odată cu ea şi viaţa mea! 

— Fiule, zise acela, spune iute ce trebuie să vorbesc, 
ca să rămâi stăpân pe avere? Cuget-strâmb zise: 

— Tată, este în locul acela un arbore înalt. Acesta are 
o scorbură mare. Intră în ea chiar acuma. Mâine 
dimineaţa, când voi rosti jurământul solemn, tu să spui 
aşa: „Cuget-drept este hoţul!” Zis şi făcut. A doua zi 
dimineaţa Cuget-strâmb se spălă şi însoţit de Cuget-drept 


se îndreptă împreună cu judecătorii spre copac. Ajuns 
acolo, strigă cu voce tare: 

Soarele şi luna, vântul şi focul, cerul, pământul şi 
apele, Moartea şi inima, ziua şi noaptea, zorile şi amurgul, 
Dreptatea: aceştia cunosc purtarea omului!””. (405) 

Spuneţi dar, zâne ale pădurii, care din noi doi e 
hoţul? Atunci tatăl lui Cuget-strâmb vorbi din scorbura în 
care stătea: 

— Banii au fost furaţi de Cuget-drept! auzind 
aceasta, toţi judecătorii rămaseră cu ochii holbaţi de 
mirare; dar pe când se chibzuiau ce pedeapsă se cuvine 
după lege ca să i şedea lui Cuget-drept pentru furtul 
banilor, acesta astupă scorbura copacului cu vreascuri şi le 
dădu foc. Atunci scorbura se aprinse şi tatăl lui Cuget- 
strâmb ieşi din ea cu corpul pe jumătate ars, cu ochii ieşiţi 
din cap şi văietându-se jalnic. La întrebările celor de faţă el 
povesti tot ce pusese la cale Cuget-strâmb. Atunci oamenii 
stăpânirii îl spânzurară pe Cuget-strâmb de-o creangă a 
copacului şi lăudând pe Cuget-drept ziseră: 

— Ah, bine se spune: 

Înțeleptul să se gândească ce mijloc să 
întrebuinţeze, dar să se gândească şi dacă nu cumva 
mijlocul e primejdios. Bâtlanii au fost mâncaţi de 
ihneumon!”8 sub ochii bâtlanului celui neghiob. (406) 

— Cum asta? întrebă Cuget-drept. Aceia povestiră: 


Povestea a douăzecea 
BATLANUL ŞI IHNEUMONUL 


Într-o pădure se afla un smochin, plin de-o mulţime 
de bâtlani. În scorbura lui trăia un şarpe. 
Acesta mintea totdeauna puii de bâtlan, înainte de-a 

le fi crescut aripile. Atunci un bâtlan, deznădăjduit că-i 
fuseseră mâncaţi puii, se duse la ţărmul unui lac şi stătea 
acolo abătut şi cu ochii scăldaţi în lacrimi. Un rac, 
văzându-l în starea aceasta, îl întrebă: 

— Scumpe prietene, ce ai azi de plângi aşa? Acela 
răspunse: 

— Ce să fac, prietene? Un şarpe care trăieşte în 
scorbură mi-a mâncat, nenorocitul de mine, puii. Din cauza 
aceasta sunt mâhnit. De aceea spune-mi dacă este vreun 
mijloc de a-l omori! auzind aceasta, racul se gândi: „Acesta 
e duşmanul meu din naştere. Am să-i dau un astfel de sfat, 
pe jumătate bun şi pe jumătate rău, încât să piară toţi 
bâtlanii. Doar se spune: 

Să ne facem glasul asemenea untului proaspăt, dar 
inima fără îndurare şi să-l sfătuim aşa fel pe duşman, încât 
să moară împreună cu tot neamul lui”. (407) 

Apoi zise: 

— Scumpe prietene, dacă-i aşa, înşiră nişte bucăţi de 
carne de peşte de la gaura unui ihneumon până la 
scorbura şarpelui, pentru ca ihneumonul, mergând pe 
drumul acesta, să-l ucidă pe ticălosul cel de şarpe! Aşa se 
şi întâmplă. Ihneumonul se luă după bucăţile de carne de 
peşte şi omori şarpele; dar după aceea mâncă treptat 
treptat pe toţi bâtlanii, câţi se aflau în copac. De aceea noi 
spunem: „Înțeleptul să se gândească ce mijloc să 
întrebuinţeze” ş.a.m.d. 

Aşa şi Cuget-strâmb s-a gândit ce mijloc să 
întrebuinţeze, nu însă şi la primejdie. Şi a cules roadele 
acestui lucru. Tot astfel şi tu, nebunule, te-ai gândit numai 
ce mijloc să întrebuinţezi, nu însă şi la primejdie, ca şi 
Cuget-strâmb. De aceea eu am văzut că nu eşti de treabă, 
ci ai cuget strâmb, căci ai pus viaţa stăpânului nostru în 
primejdie. Ţi-ai dat singur pe faţă răutatea şi viclenia ta. 
Nu degeaba se spune: 

Cine ar putea să vadă, oricât s-ar sili, locul pe unde 


iese mâncarea la păuni, dacă n-ar juca nebuneşte, 
înveseliţi de tunetul norilor?” (408) 

Apoi dacă pe stăpânul nostru l-ai adus într-un aşa 
hal, atunci cum are să-ţi pese de unii ca noi? De aceea să 
nu mai stai pe lângă mine. Doar se spune: O, rege, acolo 
unde şoarecii mănâncă un cântar de fier de o mie de 
kilograme, poate şi uliul să răpească un băiat; nu mai 
încape îndoială. (409) 

— Cum asta? întrebă Damanaka. Celălalt povesti: 


Povestea a douăzeci şi una 

CÂNTARUL MÂNCAT DE ŞOARECI 

Într-un oraş era odată un fiu de negustor cu numele 
Scăpătatul. Acesta, fiindcă i se împuţinase averea, se gândi 
să plece în alt ţinut, zicându-şi: Cel care a gustat, pe câti-a 
fost cu putinţă, din toate plăcerile într-o ţară sau într-un 
loc şi care rămâne acolo şi după ce şi-a pierdut averea, 
acela este cel din urmă dintre oameni. (410) 

Tot astfel: 

Cel care se jeleşte în locul unde odinioară a trăit 
mult timp mândru şi în desfătare, acela devine ocara 
celorlalţi. (411) 

În casa aceluia se afla un cântar de fier, greu deo 
mie de kilograme, adus încă de strămoşii lui. Pe acesta îl 
încredinţă spre păstrare în casa unui alt negustor, iar el 
plecă în ţară străină. După ce umblă multă vreme prin 
străinătate, se întoarse iarăşi în oraşul său şi zise 
negustorului: 

— Dă-mi cin tarul pe care ţi i-am dat în păstrare! 
Acela răspunse: 

— Cântarul tău nu mai este. L-au mâncat şoarecii. 
Scăpătatul zise: 

— Dacă l-au mâncat şoarecii, atunci nu e vina ta. 

Aşa-i viaţa. Nimic nu e veşnic aici pe pământ. Acum însă 
vreau să mă duc la râu să mă scald. Trimite împreună cu 
mine pe băiatul tău, ca să-mi ducă lucrurile trebuitoare 
pentru baie. Acela, temându-se de el din pricina hoţiei, zise 
către băiat: 

— Fiule, unchiul!% acesta al tău se duce la râu să se 
scalde. Mergi împreună cu el şi du-i cele trebuitoare 
pentru baie! Ah, bine a zis cine a zis: 

Nimeni nu face un bine cuiva din dragoste pentru el, 
ci sau de frică, sau din vreo dorinţă, sau dintr-un anumit 
motiv. (412) 

De asemenea: 

Acolo unde e prea multă consideraţie, fără vreun 
motiv lămurit, trebuie să avem bănuială, care în cele din 
urmă ne va prinde bine. (413) 

După aceea fiul negustorului luă cele trebuitoare 
pentru baie şi plecă plin de bucurie împreună cu noul 
sosit. Negustorul, după ce se scălda, duse pe băiat într-o 
peşteră a râului şi astupă intrarea cu o lespede mare de 
piatră. După aceea se întoarse în grabă înapoi. Când 
negustorul îl întrebă: 

— Spune-mi, unde-i băiatul meu, care s-a dus cu tine 
la râu? acela răspunse: 

— L-a răpit un uliu, chiar pe malul râului! 

— Mincinosule, strigă negustorul, este un uliu în 
stare să răpească un băiat? Dă-mi pe fiul meu, că de nu, te 
voi pâri la curtea regelui! Acela zise: 

— Ascultă, tu care spui adevărul: după cum un uliu 
nu poate să ducă un băiat, tot aşa şi nişte şoareci nu pot să 
mănânce. un cântar de fier de-o mie de kilograme. De 
aceea, dac-ţi trebuie băiatul, dă-mi cântarul. Tot certându- 
se aşa, cei doi se duseră la curtea regelui. Acolo 
negustorul strigă cât îl ţinea gura: 

— Ajutor, ajutor! Tâlharul acesta mi-a răpit băiatul! 

Atunci judecătorii ziseră: 

— Dă băiatul înapoi negustorului! Scăpătatul 
răspunse: 

— Ce să fac? Băiatul a fost răpit de-un uliu chiar sub 
ochii mei, pe malul râului. 

— Minti, strigară judecătorii, cum poate un uliu să 
răpească un băiat? 

— Ascultaţi ce vă spun, zise acela: 

O, rege, acolo unde şoarecii mănâncă un cântar de 
fier, de-o mie de kilograme, poate şi uliul să răpească un 
băiat; nu mai încape îndoială. (414) 

— Cum asta? întrebară aceia. Atunci Scăpătatul le 
povesti judecătorilor toată întâmplarea, de la început. 
Aceia începură să râdă; apoi sfătuindu-i cu binişorul pe 
amândoi, îi împăcară şi-i făcură să-şi dea înapoi unul altuia 
cântarul şi băiatul. 

De aceea eu spun: „Acolo unde şoarecii”, ş.a.m.d. 

Aşadar, nebunule, tu ai făcut aceasta fiindcă nu 
puteai suferi trecerea de care se bucura Samjivaka. Bine 
se spune că: 

De obicei pe lumea aceasta cel de neam prost 
defăimează pe cel de neam bun, cel nefericit pe cel 
răsfăţat de noroc, cei zgârciţi pe cei darnici, cei nedrepţi 
pe cei drepţi, cei săraci pe cei bogaţi, cei urâţi pe cei 
frumoşi, cei răi pe cei virtuoşi, cei neghiobi pe cel plin de 
tot felul de învățături. (415) 

De asemenea: 

Cei proşti urăsc pe cei învăţaţi, cei săraci pe cei 
bogaţi, cei răi pe cei evlavioşi, femeile stricate pe cele 
cinstite. (416) 

Aşadar, neghiobule, tu ai stricat ceea ce era bun. 
Doar se spune: 

Mai bine un duşman învăţat, decât un prieten 
neghiob. Pe rege l-a omorât o maimuţă, iar pe preoţi i-a 
scăpat un hoţ. (417) 


— Cum asta? întrebă Damanaka. Celălalt povesti: 


Povestea a douăzeci şi doua 
REGELE ŞI  MAIMUŢA. DEVOTAMENTUL 
HOŢULUI 


Un rege avea o maimuţă foarte credincioasă, care 
era servitoarea lui personală şi se bucura de-o mare 
încredere, astfel încât nu-i era oprită intrarea în harem. 
Odată, pe când regele dormea şi maimuța îi făcea vânt cu 
un evantaliu, o muscă se aşeză pe pieptul lui. Deşi era 
necontenit alungată cu apărătoarea, ea se aşeza mereu în 
acelaşi loc. Atunci maimuța, proastă şi neastâmpărată din 
fire, se înfurie şi, luând o sabie tăioasă, dădu cu ea o 
lovitură asupra muştei. Aceasta îşi luă zborul şi dispăru, 
iar pieptul regelui fu tăiat în două de sabia cu o sută de 
tăişuri!8!, astfel încât acela muri. De aceea regele care 
vrea să aibă parte de-o viaţă lungă să nu ţină pe lângă el 
un servitor neghiob. Acum cealaltă: 

Intr-un oraş trăia un preot foarte învăţat, care mai 
pe urmă se făcu hoţ, din pricina vieţii sale de odinioară 1%2. 
Văzând în oraşul acela pe nişte preoţi veniţi din altă parte, 
care-şi vindeau o mulţime de lucruri, el se gândi: „Cum să 
fac să pun mâna pe banii lor?” După ce se chibzui bine, le 
câştigă încrederea spunându-le o mulţime de vorbe 
învăţate şi înțelepte, foarte prietenoase şi dulci. După 
aceea se apuca să-i servească. Bine a zis cine a zis: 

Femeia  necinstită se face  ruşinoasă, apa-i 


181 Expresia aceasta înseamnă în skr.: „foarte ascuţită“ 
182 Binele sau răul, pe care l-a făptuit în timpul existenţei 
sale anterioare, determină soarta bună sau rea a cuiva în 
viaţa următoare. Vezi şi Cartea a doua, str. 125 - 127. 

4 Acesta-i numele unui trib barbar de vînători. De altfel şi 
numele Palllpura - „oralul tribului sălbatic“ indică acest 
lucru. 


răcoritoare când e sărată, înşelătorul se poartă cu băgare 
de seamă, pungaşul spune vorbe prietenoase. (418) Acum, 
în timp ce se afla în serviciul lor, preoţii îşi vândură toate 
lucrurile şi-şi cumpărară pietre scumpe de mare preţ. Pe 
acestea le puseră în faţa lui într-un loc tăinuit al corpului şi 
se pregătiră să plece în ţara lor. Atunci preotul pungaş, 
văzându-i gata de plecare, fu cuprins de nelinişte. „Ah! n- 
am putut cu niciun chip să mă fac stăpân pe averea lor. De 
aceea voi pleca împreună cu ei. Am să-i ucid undeva, pe 
drum, dându-le otravă. In felul acesta voi pune mâna pe 
toate pietrele preţioase”. După ce se chibzui astfel, începu 
a se tângui jalnic înaintea lor, spunând: 

— Prieteni, voi sunteţi gata de plecare şi pe mine mă 
lăsaţi singur. Sufletul meu, legat de voi cu legăturile 
dragostei, se tulbură numai la gândul că mă despart de 
voi, aşa că nu-şi poate găsi liniştea cu niciun chip. De 
aceea faceţi-mi un hatâr şi luaţi-mă împreună cu voi, ca 
tovarăş! Auzind aceste cuvinte de la el, li se făcu milă şi 
plecară împreună cu el spre ţara lor. Pe când cei cinci 
treceau prin oraşul Pallipura, nişte ciori începură să strige: 

— Hei, kiraţi!&5, veniţi iute. Trec nişte oameni putred 
de bogaţi. Omorâţi-i şi luaţi-le banii! Kiraţii, auzind vorbele 
ciorilor, alergară într-acolo, stâlciră cu ciomegele pe 
preoţi, îi dezbrăcară de haine şi le cercetară, dar nu găsiră 
nimic. Atunci kiraţii ziseră: 

— Drumeţi, până acum niciodată ciorile n-au minţit. 
Trebuie să aveţi banii undeva la voi: daţi-i 

Incoace; altfel vă ucidem pe toţi, vă jupuim pielea şi 
cercetând-o cu de-amănuntul vă luăm banii. Auzind 
această ameninţare din partea lor, preotul hoţ se gândi: 
„Dacă vor omori pe preoţii aceştia şi cercetându-le corpul 
le vor lua pietrele preţioase, atunci mă vor ucide şi pe 


183 Acesta-i numele unui trib barbar de vânători. De altfel 
şi numele Pallipura - „oraşul tribului sălbatic” indică acest 
lucru. 


mine. De aceea mă voi arăta mai întâi eu, ca să-i scap pe 
ei. Doar se spune: De ce tremuri în faţa morţii, prostule? 
Că ea doar nu cruţă pe cel îngrozit de ea18. Acum sau 
poate o sută de ani, moartea este inevitabilă pentru toată 
suflarea. (419) 

Tot astfel: 

Cine îşi dă viaţa pentru o vacă sau pentru un 
brahman, acela trece dincolo de calea străbătută de soare 
şi ajunge la fericirea supremă. (420) 

Luând această hotărâre, zise: 

— Hei, kiraţi, dacă-i aşa, omorâţi-mă mai întâi pe 
mine şi cercetaţi-mă! Aceia făcură aşa şi văzând că n-are 
bani dădură drumul celorlalţi patru. 

De aceea eu spun: „Mai bine un duşman învăţat” 
ş.a.m.d. 

Pe când cei doi vorbeau astfel între ei, Samjivaka, 
după ce se luptă o clipă cu Piigalaka, fu sfâşiat de 
ghearele ascuţite ale acestuia şi căzu fără suflare la 
pământ. Când îl văzu fără viaţă, Pińgalaka cu inima 
înduioşată la amintirea virtuţilor aceluia strigă: 

— Ah, rău am făcut, ticălosul de mine, că 1: am ucis 
pe Samjivaka; căci nu există o faptă mai rea decât perfidia. 
Doar se spune: 

Cel care ameninţă viaţa prietenului său, cel 
nerecunoscător şi cel care-i perfid: aceştia merg în iad, 
atâta timp cât vor sta luna şi soarele. (421) 

Şi eu doar l-am lăudat totdeauna în faţa întregii 
adunări. Ce la voi spune acum? 

Doar se zice: 

Cel ce se teme să se dezmintă nu trebuie să 
vorbească de rău despre acela pe care odată l-a numit 


184 Gf. Lucretius, D j natura re rum. [ii: „Quid tibi tan 
toper e est, mirialis, quoi nimis aegris IMctibus indulges? 
quid mortem congjmls, ac fles? Au fer abhinc laerimas, 
balatro, ei compesoe querelas". 


virtuos în plină adunare. (422) 

Pe când se jelea astfel, Damanaka veni la el şi-i vorbi 
vesel: 

— Mărita-ta, purtarea aceasta a ta e cu totul lipsită 
de bărbăţie, de vreme ce plângi aşa fiindcă l-ai ucis pe 
acela care uneltea împotriva ta şi care era un simplu 
mâncător de iarbă. Lucrul acesta nu se cade din partea 
unora care stăpânesc pământul. Doar se spune: 

Fie tată, frate, fiu, soţie sau prieten, dacă-i pune 
viaţa în primejdie, nu-i o crimă pentru cel care-l omoară. 
(423) 

Tot astfel: 

Un rege îndurător, un brahman care mănâncă de 
toate1%5, o soţie neascultătoare, un prieten perfid, un 
servitor îndărătnic, un slujbaş neglijent - aceştia trebuie 
evitaţi; tot astfel acela care nu ţine minte binele ce i s-a 
făcut. (424) 

De asemenea: 

Sinceri şi mincinoşi, aspri şi prietenoşi la vorbă, 
cruzi şi îndurători, hrăpăreţi şi darnici, cheltuitori şi cu 
venituri multe: iată caracterul schimbător al regilor ca şi al 
curtezanelor. (425) 

În urma acestor poveţe, Piigalaka lăsă la o parte 
mâhnirea sa pentru Samjivaka şi-l făcu pe Damanaka 
sfetnicul regatului său. 

Aici se sfârşeşte această întâia carte, numită 
Dezbinarea prietenilor. 


Cartea a doua 
DOBANDIREA PRIETENILOR 


Acum începe această a doua carte numită: 
Dobândirea prietenilor, din care prima strofă este 


185 Adică un brahman care nu păzeşte regulele castei sale 
privitoare Ia mîncare. 


următoarea: 

Înţelepţii cu minte multă şi foarte învăţaţi, chiar 
când sunt lipsiţi de mijloace, îşi aduc. repede la îndeplinire 
planurile lor, cum s-a întâmplat cu corbul, şoarecele, 
gazela şi broasca ţestoasă. (1) 

lată ce se povesteşte: 

Este în Ţara de Sud! un oraş cu numele 
Mahilăropya. Nu departe de el era odinioară un smochin 
mare şi umbros, ale cărui fructe le mâncau tot soiul de 
păsări. Scorburile sale erau pline de gângănii, iar la umbra 
lui se odihneau mulţi drumeţi. Şi cu drept cuvânt; căci: 

La umbra lui dorm animalele sălbatice, frunzele lui 
sunt smulse peste tot de stoluri de păsări, scorburile îi 
sunt pline de gângănii, pe umerii lui se odihnesc cete de 
maimuțe, florile lui sunt supte cu încredere de albine; 
copac ales, vrednic de lauda celor aleşi, dătător de 
mulţumire în fiecare parte a sa la o mulţime de fiinţe, 
încovoiat la pământ de povara pe care o poartă. (2) 

Acolo trăia un corb cu numele Aripă-uşoară. Acesta, 
pe când pornea odată înspre oraş ca să-şi caute hrană, zări 
înaintea sa un om care ţinea în mână o plasă, foarte negru 
la corp, cu nişte picioare uriaşe şi cu părul zburlit, având o 
înfăţişare ca a servitorului Morţii. Când îl văzu, corbul se 
gândi: „Ticălosul ăsta se îndreaptă acum spre copacul ce- 
mi serveşte de adăpost. Nu ştiu, zău, dacă păsările cireşe 
află pe smochin vor scăpa azi cu viaţă”. Gândindu-se aşa, 
se întoarse îndată şi îndreptându-se spre smochin strigă 
către păsări: 

— Hei, se apropie ticălosul acela de vânător, care 
tine în mână o plasă şi grăunţe. Să nu care cumva să vă 
încredeţi în el. Are să întindă plasa şi are să vă arunce 
grăunţele. Să vă uitaţi la ele ca la otravă! N-apucă bine să 
sfârşească şi vânătorul veni la tulpina smochinului, întinse 


186 Ţara de Sud - Deccanul. 
# Un arbust. 


plasa, aruncă grăunţele asemănătoare boabelor de 
sinduvăâra!% şi se puse la pândă nu departe de acolo. Insă 
păsările din copac, oprite de vorbele corbului, se uitară la 
grăunţe ca la nişte buruieni otrăvitoare şi nu se clintiră din 
loc. Între acestea regele porumbeilor, cu numele Gât- 
pestriţ, înconjurat de o mie de însoțitori, tot rătăcind 
încoace şi încolo în căutarea hranei, zări de departe 
grăunţele; şi împins de lăcomie se lăsă în jos ca să le 
mănânce, deşi fusese prevenit de corb; dar se prinse 
împreună cu cei care-l însoțeau. Că nu degeaba se spune: 

Celor lacomi şi proşti pieirea li se iveşte pe 
negândite ca peştilor din apă. (3) 

La urma urmelor nici nu era vina lui. Doar se spune: 

Paulastya cum de n-a ştiut că săvârşeşte o faptă rea 
răpind pe femeia altuia? Râma cum de n-a băgat de seamă 
că gazela cea de aur e o nălucă? Yudhișţhira cum de s-a 
nenorocit  dintr-odată din pricina zarurilor?18% Când 
nenorocirea pândeşte pe oameni, de obicei li se tulbură 
mintea şi o pierd!8. (4) Tot astfel: 

Când sunt prinşi în mrejele morţii şi când mintea le e 
lovită de destin, atunci şi judecata celor cu suflet mare 
începe să meargă strâmb. (5) 

Intre acestea vânătorul, văzându-i prinşi, alergă plin 
de bucurie, cu bâta ridicată, ca să-i omoare. Când însă Gât- 


187 Un arbust. 

188 Paulastya sau Havana era un demon cu zece capete 
domn peste Răkşaşi şi rege al ţării Lankă. A fost învins de 
Rama, pe-a cărui soţie, Sită, încercase s-o răpească. în 
acest scop prefăcuse într-o gazelă de aur pe unul din 
supuşii lui Răma spre a-l atrage pe acesta, îndepărtindu-l 
de Sită. 

189 - Yudhișţhira cel mai în vîrstă dintre fiii lui Pându, fu 
învins într-o zi de vărul său, Duryodhana, la jocul de zaruri 
şi din această pricină fu silit să trăiască prin păduri 12 ani, 
împreună cu fraţii săi. 


pestriţ înţelese că-i prins împreună cu însoțitorii săi şi 
când îl văzu pe vânător că se apropie, zise către porumbei: 

— Nu vă temeţi. Doar se spune: 

Cine nu-şi pierde cumpătul în nicio nenorocire, acela 
datorită acestei puteri trece peste toate cu bine, în mod 
neîndoios. (6) 

De aceea să zburaţi uşor în sus şi să dispăreţi din 
ochii lui, cu tot, cu plasă şi cu laţuri, pentru ca pe urmă să 
ne liberăm. Altfel, dacă veţi fi zăpăciţi de frică, n-o să vă 
puteţi înălța cu uşurinţă şi atunci vă veţi găsi moartea. 
Doar se spune: 

Firele chiar când sunt subţiri şi întinse mereu, dacă 
însă sunt dese la un loc ele rezistă, datorită mulţimii lor, la 
multe sforţări. Tot astfel şi cei destoinici. (7) 

Aşa şi făcură. Atunci vânătorul începu să alerge după 
porumbei, care zburau cu plasa prin văzduh. Şi pe când 
fugea astfel cu faţa în sus, recită o strofă: Păsările acestea 
zboară cu plasă cu tot, ţinându-se laolaltă. Însă dacă se vor 
sfădi, au să cadă sigur. (8) între acestea Aripă-uşoară, 
uitând de grija mâncării, se luă după ei, curios să vadă ce 
are să se întâmple. Vânătorul, văzând că porumbeii dispar 
din ochii săi, îşi pierdu speranţa şi, întorcându-se înapoi, 
recită strofa: 

— Ce nu-i dat să se întâmple nu se-ntâmplă; ceea ce-i 
menit să se întâmple, se-ntâmplă fără greutate. Ceea ce 
nu-i sortit să rămână, dispare chiar şi din palmă. (9) 

Tot astfel: 

Dacă cumva soarta e potrivnică atunci când se iveşte 
vreun câştig, acesta se duce luând cu el şi restul, ca şi 
comoara cea de scoici1%01%1. (10) 


190 Aceasta-i una din cele nouă comori ale lui Kubera, zeul 
comorilor, eare corespunde în parte, cu Plutus, zeul 
bogăției la greci. Comoara de scoici a lui Kubera nu 
îngăduie să fie folosită şi de altcineva, afară de stăpînul ei. 
191 În skr. hiranyuka înseamnă: „de aur“. 


Acum, nu-i de-ajuns pierderea păsărilor, mi s-a dus şi 
plasa cu care-mi hrăneam pe ai mei, Gâtpestriţ, văzând că 
vânătorul nu se mai arată, zise către ai săi: 

— 'Ticălosul cel de vânător s-a întors. Am scăpat 
teferi. Să mergem dar cu toţii spre partea dinspre 
miazănoapte şi răsărit a oraşului Mabhilăropya. Acolo se 
află un şoarece, care mi-i prieten, cu numele Aurică!%?. El 
ne va roade legăturile la toţi. Doar se spune: 

Dintre toţi muritorii nimeni altul afară de prieteni nu 
dă o mână de ajutor, atunci când se iveşte o nenorocire. 
(11) 

Povăţuiţi astfel de Gât-pestriţ, porumbeii ajunseră în 
oraşul Mahilăropya, la cetatea în formă de gaură a lui 
Aurică. Acesta îşi petrecea timpul în tihnă, fără teamă de 
nicăieri, în gaura cu o mie de ieşiri, ce-i servea de cetate. 
Cu drept cuvânt se spune: 

După cum şarpele lipsit de dinţi şi elefantul domolit 
pot fi stăpâniţi de toată lumea, la fel şi regele fără cetate. 
(12) 

Tot astfel: 

În război, ceea ce nu pot face regii cu o mie de 
elefanţi şi cu o sută de mii de cai, aceea o fac cu o singură 
cetate. (13) 

Un singur arcaş ţine piept la o sută, când stă pe 
meterez; de aceea cei pricepuţi în ştiinţa politică laudă 
cetatea. (14) 

Ajungând la gaură, Gât-pestriţ strigă cu glas tare: 

— Hei, prietene Aurică, vino iute. Mă aflu în mare 
nevoie! Atunci Aurică, fără să iasă din cetate, strigă: 

— Hei, cine eşti tu? Cu ce scop ai venit? De ce? Ce 
fel de nevoie e aceea în care te afli? Spune! Gât-pestriţ 
zise: Eu sunt Gât-pestriţ, regele porumbeilor şi prietenul 
tău. Vino iute. Am mare trebuinţă de tine! La auzul acestor 
cuvinte, Aurică cu perii zburliţi de bucurie prinse curaj şi 


192 În skr. hiranyaka înseamnă: "de aur". 


ieşi cu grăbire la iveală. Bine a zis cine a zis: 

Prietenii iubitori, care pricinuiesc bucurie ochilor, 
vin totdeauna la casa ai cărei stăpâni sunt primitori. (15) 

Tot astfel: 

Fericirea din sufletul aceluia în a cărui casă mereu 
vin oaspeţi, nu se găseşte nici în cer. (16) 

Când însă văzu pe Gât-pestriţ şi pe însoțitorii să-i 
legaţi, Aurică zise speriat: 

— Ce-i asta? Acela răspunse: 

— De ce mai întrebi, când vezi singur? Doar se 
spune: 

De ce, prin cine, cum, când, ce, întrucât şi unde se 
săvârşeşte o faptă bună sau rea, de aceea, prin acela, aşa, 
atunci, aceea, într-atât şi acolo se săvârşeşte ea prin 
puterea destinului. (17) 

Aşa şi eu am dat peste această nenorocire din 
pricina lăcomiei. Liberează-ne dar fără zăbavă din laţuri. 
Auzind aceasta, Aurică zise: 

— Pasărea zăreşte prada de la o depărtare de-o 
poştă şi nu vede laţul destinului care se află chiar lângă ea. 
(18) 

De asemenea: 

Privind întunecimile de soare şi de lună datorite lui 
Râhu'%, robia elefanților, a şerpilor şi a păsărilor, şi 
mizeria celor înţelepţi, mă gândesc: „Ah, cât e de puternic 
destinul 1” (19) 

Tot astfel: 

Păsările care cutreieră singurătăţile cerului dau şi 
ele peste nenorocire. Peştii sunt prinşi de către cei dibaci 
şi din apa fără fund a mării. Care faptă este rea pe lumea 
aceasta şi care faptă este bună? Şi ce folos că stă cineva 
într-un loc sigur, când Moartea cu mâna-i întinsă apucă 
chiar şi din depărtare pe toţi? (20) 

După ce spuse aceste cuvinte, Aurică se pregăti să 


193 Vezi Cartea întâi, str. 326, n. *. 


roadă laţul lui Gât-pestriţ. Dar acesta îi zise: 

— Nu, nu aşa, prietene. Roade mai întâi laţurile 
servitorilor mei şi la urmă pe-al meu! auzind aceasta, 
Aurică grăi supărat: 

— N-ai dreptate, pentru că servitorii vin după 
stăpân! 

— Prietene, răspunse celălalt, nu vorbi aşa. Toţi 
sărmanii aceştia se află sub ocrotirea mea. Pe lângă 
aceasta, ei şi-au părăsit familiile şi au venit cu mine. Deci, 
cum să nu le dau măcar atâta cinste? Doar se spune: 

Regele care cinsteşte în mod deosebit pe servitorii 
săi, nu e părăsit niciodată de aceştia, chiar dacă-l văd că se 
află în lipsă. (21) 

Tot astfel: 

Increderea este temelia izbânzii. Datorită ei ajunge 
elefantul conducătorul turmei sale. De leu se feresc 
animalele, deşi e stăpânul lor. (22) 

Pe lângă aceasta, se poate întâmpla ca rozându-mi 
laţul să ţi se rupă dinţii; sau să sosească blestematul acela 
de vânător. Atunci căderea mea în iad e sigură. Doar se 
spune: 

Stăpânul care trăieşte fără să-i pese, în timp ce 
servitorii săi virtuoşi se află în restrişte, acela se sduee în 
iad pe lumea cealaltă şi nici pe lumea aceasta nu-i merge 
bine. (23) 

Auzind aceasta, Aurică zise plin de bucurie: 

— Ştiu eu care sunt datoriile unui rege. Am voit 
numai să te pun la încercare. Voi roade laţurile la toţi. În 
acest chip te vor urma foarte mulţi porumbei. Doar se 
spune: 

Regele care-i totdeauna milos şi darnic cu servitorii 
săi, e vrednic să aibă sub ocrotirea sa cele trei lumi. (24) 

Zicând aşa, roase laţurile tuturor. Apoi Aurică îi 
spuse lui Gât-pestriţ: 

— Prietene, du-te acum acasă! Şi când te va mai 


ajunge vreodată nevoia, să vii iarăşi. După ce se despărţi 
astfel de ei, intră din nou în cetate. lar Gât-pestriţ şi 
însoțitorii săi se împrăştiară pe la locuinţele lor. Cu drept 
cuvânt se spune: 

Fiindcă cel cer are prieteni duce în capăt lucruri 
grele de îndeplinit, de aceea, omul să-şi facă prieteni care 
să-i semene. (25) 

Aripă-uşoară, care văzuse cum fusese scăpat din laţ 
Gât-pestriţ, se gândi plin de mirare: „Ce deştept şi 
destoinic este acest Aurică şi ce cetate minunată are! Va să 
zică aşa sunt scăpate păsările care se prind în laţ! Eu însă 
nu mă-ncred în nimeni şi sunt nestatornic din fire. Totuşi, 
am să mi-l fac prieten. Doar se spune: 

Inţelepţii, chiar când au de toate, trebuie să-şi facă 
prieteni. Şi oceanul, cât e el de plin, aşteaptă răsăritul 
lunii.”1% (26) 

Luând această hotărâre, se scobori din copac şi 
ducându-se la intrarea găurii îl chemă pe Aurică cu acelaşi 
glas ca şi al lui Gâţ-pestriţ: 

— Hei, Aurică, vino, vino! auzind vocea, Aurică se 
gândi: „Să-mi fi rămas oare vreun porumbel neliberat, 
camă cheamă?” Şi zise: 

— Hei, cine eşti tu? Celălalt răspunse: 

— Eu sunt corbul Aripă-uşoară. Atunci Aurică, 
ascunzându-se bine de tot, zise: 

— Pleacă îndată de aici! Corbul zise: 

— Eu am venit la tine cu o treabă de mare 
însemnătate. De ce nu vrei să te arăţi? 

— N-am nevoie să mă-ntâlnesc eu ţine, răspunse 
Aurică... 

— Ascultă, zise corbul, am văzut cum ai liberat din 
laţ pe Gât-pestriţ. Din această pricină am prins o mare 
dragoste pentru tine. Se prea poate ca odată şi odată să fiu 


194 E vorba de fluxul şi refluxul oceanului, asupra căruia 
influenţează luna plină. 


şi eu scăpat de tine, când am să fiu prins. Să legăm dar 
prietenie amândoi! Aurică zise: 

— Dar bine, tu eşti cel care mă mănânci, iar eu sunt 
cel care-ţi servesc drept hrană. Atunci ce fel de prietenie 
poate fi între noi? Pleacă dar, căci o astfel de prietenie nu e 
potrivită. Doar se spune: 

Prietenia şi căsătoria sunt cu putinţă numai între doi 
care au aceeaşi avere sau care sunt de acelaşi neam; nu 
însă între un bogat şi un sărac. (27) Tot astfel: 

Nebunul cu mintea şubredă, care leagă prietenie cu 
unul care nu-i de seama lui, ci sau mai prejos sau mai 
presus, acela se face de râs. (28) 

Du-te dar!%! Corbul grăi: 

— Ascultă-mă, Aurică: eu stau aici la intrarea cetăţii 
tale. Nu voi mintea, până nu legi prietenie cu mine; altfel 
mă las să mor de foame! Aurică zise: 

— Cum să leg prietenie cu tine, când îmi eşti 
duşman? Doar se spune: 

Cu duşmanul să nu se încheie alianţă, oricât ar fi de 
strânsă. Fie apa cât de fierbinte, vântul tot o răceşte. (29) 

Corbul zise: 

— De unde duşmănia, când nici măcar n-am dat ochii 
cu tine? De ce vorbeşti lucruri lipsite de noimă? Aurică 
zise: 

— Duşmănia este de două feluri: din naştere şi prin 
faptă. Şi tu eşti duşmanul meu din naştere. Doar se spune: 

D iş mânia prin faptă dispare iute prin servicii 
făcute; pe când cea înnăscută nu piere decât cu preţul 
vieţii. (30) 

Corbul zise: 

— Aş dori să aud care sunt semnele celor două feluri 
de duşmănii. Spune-mi-le! Aurică zise: 

— Cea prin faptă provine dintr-o pricină oarecare. 


195 Vedişti: care cunosc Vedele, cărţile sfinte ale 
brahmanilor. 


De aceea ea se duce, dacă se face un serviciu egal cu ea. ia 
înnăscută însă nu se duce cu niciun chip. Astfel este 
bunăoară duşmănia dintre ihneumon şi şerpi, între animale 
care mănâncă iarbă şi cele înarmate cu gheare, apă şi foc, 
zei şi demoni, câini şi miţe, bogaţi şi săraci, între soţii 
rivale, lei şi elefanţi, vânători şi gazele, brahmani vedişti!% 
şi cei care nu îndeplinesc riturile, proşti şi învăţaţi, soţii 
credincioase şi soţii adultere, buni şi răi, E drept că nu 
totdeauna se omoară între ei; totuşi, îşi fac viaţa amară. 

— Şi aceasta fără cuvânt, zise corbul. Ascultă ce-ţi 
spun: 

Dintr-o pricină se leagă prietenia şi tot dintr-o 
pricină se iveşte duşmănia. De aceea trebuie ca înțeleptul 
să lege prietenii pe lumea aceasta, nu să-şi facă duşmani. 
(31) 

Vino dar şi dă ochi cu mine, în numele virtuţilor pe 
care le are prietenia! Aurică grăi: 

— Ascultă chintesenţa artei de-a trăi în lume: 

Cine caută să-şi facă din nou prieten pe unul care i-a 
devenit duşman o dată pentru totdeauna, acela îşi găseşte 
moartea, ca şi catâriţa îngreunată!”. (32) Sau fiindcă sunt 
virtuos, să-mi închipui că nimeni n-are de ce să se poarte 
duşmănos cu mine? Nici asta nu-i de aşteptat. Doar se 
spune: 

Un leu a răpit viaţa lui Pânini!%, cel care a alcătuit 
gramatica. Un elefant a zdrobit pe neaşteptate pe 
pustnicul Jaimini, care a întemeiat sistemul filosofic 


196 Vedişti: care cunosc Vedele, cărţile sfinte ale 
brahmanilor. 

197 Vezi Cartea întâi, str. 370, n. *. 

198 Pānini este cel mai celebru dintre gramaticii indieni. 
Gramatica sa poartă numele Așţădhyayi = Cele opt 
capitole (subînţeles: de reguli gramaticale). Se presupune 
că ar fi trăit prin sec. IV î.e.n.(Cf. Winternitz: Gesehichte 
der indi- scksn Literatur, III, p. 3S3). 


Mimâănsa. Un crocodil a omorât pe țărm pe Piâgala, o 
comoară de cunoştinţe în ale versificaţiei!%%. Ce le pasă de 
virtuţi animalelor turbate, cu mintea învăluită de 
ignoranță? (33) 

— Bine, aşa-i, zise corbul; totuşi ascultă: Prietenia 
între oameni se sprijină pe servicii, între animale şi păsări 
pe interes, între proşti pe teamă sau dorinţă, între cei buni 
pe cunoştinţă. (34) Şi eu sunt bun. Pe lângă aceasta, te voi 
face să n-ai frică, fie prin jurământ, fie prin orice alt mijloc. 

— N-am încredere în jurămintele tale, zise Aurică. 
Doar se spune: 

Să nu se încreadă nimeni în duşman, chiar dacă i-a 
jurat că-i va fi prieten. Vrtra a fost omorât de Sakra?%, cu 
toate că-i jurase prietenie. (35) 

Fără să i se fi câştigat încrederea un duşman nu 
poate fi biruit nici chiar de zei. Datorită încrederii lor au 
fost nimiciţi urmaşii Diti-ei de către Indra?0!. (36) 

De asemenea: 

Pe lumea aceasta nici în Brhaspati să nu se încreadă 
înțeleptul care doreşte prosperitate, viaţă lungă şi fericire. 
(37) 

Tot astfel: 

Când duşmanul pătrunde înăuntru printr-o gaură cât 


199 Mimaânsa este un sistem filozofic brahmanic, care 
cuprinde regulile de interpretare a cărţilor sfinte (Vedele) 
în ceea ce priveşte jertfele şi ritualul. Piâgala, despre care 
se crede că ar fi trăit prin sec. II î.e.n., este autorul unei 
metrici (Ckandassutra). 

200 la mitologia vedică Vrtra, numit adesea şi Ahi, este 
balaurul care păzeşte apele cerului şi le ţine închise, 
pricinuind secetă. A fost ucis de îndra, numit aici Sakra (ef. 
în mitologia greacă omorârea şarpelui Python de către 
Apolon şi în basmele noastre balaurul, care-i ucis de Făt- 
frumos). 

201 Vezi p. 30, n. *. 


de mică, el distruge pe urmă cu încetul, ca şi apa care 
năvăleşte în corabie. (38) 

Omul să nu se încreadă nici în cel ce nu se încrede, 
nici în cel ce se încrede. Din încredere răsare primejdia 
care distruge din rădăcină. (39) 

Cel neîncrezător, oricât ar fi de slab, nu este ucis nici 
chiar de cei foarte puternici; pe când cei încrezători, oricât 
ar fi ei de puternici, uşor sunt ucişi chiar şi de cei foarte 
slabi. (40) 

Fapta bună de Vișnugupta, Dobândirea prietenilor de 
Bhârgava şi Neincrederea de Brhaspati cuprind în trei 
părţi toată ştiinţa purtării în lume?®?. (41) 

Tot astfel: 

Cine se încrede în soțiile sale cu totul indiferente 
faţă de el, chiar când dispune de-o avere mare, acela îşi 
găseşte din cauza aceasta pieirea. (42) 

Auzind aceasta Aripă-uşoară, nefiind în stare să-i mai 
răspundă, se gândi: „Ah, cu câtă încredere vorbeşte acesta 
despre ştiinţa purtării! Tocmai de aceea vreau neapărat să 
mi-l fac prieten”. Apoi zise: 

— Hei, Aurică. 

Prietenia are şapte paşi?%; aşa au spus oamenii 
adânc înţelepţi. Vrând nevrând, ai devenit prietenul meu; 
ascultă dar aceste vorbe ale mele: (43) 

Dacă aşa n-ai încredere, atunci vei sta în cetate şi de 
acolo vei vorbi mereu cu mine; ne vom istorisi poveşti şi ne 
vom spune fel de fel de cugetări frumoase privitoare la 


202 În această strofă avem titlurile a trei opere celebre 
despre ştiinţa purtării (mai ales în politică), numită de 
indieni nîti. Despre Vișnugupta (Cânakya), vezi Cartea a 
cincea, sfr. 47, n. *. 

203 „Prietenia se dobândeşte prin şapte paşi“. Această 
expresie e lămurită prin cei „şapte paşi“ pe care trebuie 
să-i facă mireasa la celebrarea nunţii şi prin care căsătoria 
devine valabilă. 


virtuţi şi la viţii. 

Auzind aceasta, Aurică se gândi: „Acest Aripă-uşoară 
pare a fi priceput la vorbă şi deschis la suflet. De aceea n- 
ar fi rău să leg prietenie cu el. Niciodată însă nu-i va călea 
piciorul în cetatea mea. Doar se spune: 

Ca mâna unui amant pe corpul unei femei, aşa se 
furişează la început duşmanul la pământ, încet-încet, cu 
mare băgare de seamă; pe urmă fără nicio sfială. (44) 

Auzind aceasta, corbul grăi: 

— Prietene, aşa să fie! De atunci cei doi gustară 
plăcerea de a-şi spune cugetări frumoase şi-şi petreceau 
timpul făcându-şi servicii unul altuia. Aripă-uşoară aducea 
pentru Aurică bucăţi de carne numai bună de jertfit, 
rămăşiţe de grăunţe aruncate şi felurite bucate, pe care le 
fura din prietenie pentru el. Iar Aurică fura noaptea pentru 
Aripă-uşoară grăunţe şi diferite alte lucruri de-ale mâncării 
şi i le dădea seara, când se-ntorcea. Şi era şi firesc ca cei 
doi să facă aşa. Doar se spune: 

Şase semne are prietenia: dă şi primeşte, se 
destăinuieşte şi întreabă, se ospătează şi dă să mănânce. 
(45) 

Fără servicii nu poate avea loc în niciun chip o 
prietenie cu cineva, de vreme ce înşişi zeii dau cele dorite 
primind în schimb prinosuri şi rugăciuni. (46) 

Prietenia durează pe lume numai cât timp se aduc 
daruri. Când viţelul vede că mama sa nu mai are lapte, o 
părăseşte. (47) 

Priveşte puterea darului, care pe dată trezeşte 
încredere şi datorită căruia duşmanul devine deodată 
prieten. (48) 

Eu socot că darul pe care-l primeşte chiar şi o vilă 
fără judecată, îi este mai scump decât însuşi puiul ei; 
priveşte la bivoliţă; deşi are vițel, ea îşi dă tot laptele şi 
întotdeauna, în schimbul unor rămăşiţe stoarse de sesam. 
(49) 


Ce să mai spun? 

Legând o prietenie nedespărţită, greu de desfăcut ca 
unghia de carne, şoarecele şi corbul deveniră prieteni prin 
faptă. (50) 

Şoarecele, încântat de atenţiile corbului, căpătă 
atâta încredere, încât stătea tot timpul de vorbă cu el sub 
aripile lui. Într-o zi corbul veni cu ochii plini de lacrimi şi 
zise cu voce întretăiată: 

— Dragul meu Aurică, m-am dezgustat de locul 
acesta. Am să plec aiurea! 

— Prietene, zise Aurică, de ce eşti dezgustat? Corbul 
răspunse: _ 

— Ascultă, dragul meu. În ţinutul acesta s-a ivit o 
mare lipsă, din cauza secetei. Datorită lipsei, oamenii 
chinuiţi de foame nu mai aruncă la păsări nici măcar cele 
câteva grăunţe obişnuite. Ba încă în fiecare casă oamenii 
înflămânziţi au pregătit laţuri pentru a prinde păsări. Eu 
însumi abia am scăpat eu viaţă dintr-un laţ. Aceasta-i 
pricina dezgustului meu. De aceea, fiindcă sunt pe cale de- 
a pleca în ţară, străină, îmi curg lacrimile. 

— Şi unde ai de gând să te duci? întrebă Aurică. 
Corbul răspunse: 

— Este în ţinutul Deccanului un lac mare în mijlocul 
unei păduri dese. Acolo se află o broască ţestoasă, cu 
numele Încetinel, mai mare ca tine şi foarte bună prietenă 
a mea. Ea are să-mi dea carne de peşte. După ce-o voi 
mânca, îmi voi petrece vremea în tihnă, gustând împreună 
cu dânsa plăcerea de-a sta de vorbă şi de-a ne spune 
cugetări frumoase. Nu pot să privesc aici cum pier păsările 
prinse în laţ. Doar se spune: 

Ce povară e prea grea pentru cei în stare s-o ducă? 
Ce e departe pentru cei energici? Care ţară e străină 
pentru cei învăţaţi? Cine-i duşmănos faţă de acela care-i 
vorbeşte cu prietenie? (51) 

Învățătura şi domnia nu sunt niciodată deopotrivă. 


Regele este onorat numai în ţara sa, pe când cel învăţat e 
onorat pretutindeni. (52) 

De asemenea: 

Când ţara e ţintuită de secetă şi când recolta e 
pierdută, ferice de aceia care nu văd ruina ţării şi pieirea 
familiei lor. (53) 

— Dacă-i aşa, zise Aurică, atunci merg şi eu cu tine. 
Şi eu am o mare supărare! 

— Care-i supărarea ta? întrebă corbul, spune-mi-o. 
Aurică zise: 

— E mult de spus în această privinţă. Când vom 
ajunge acolo, am să-ţi povestesc totul de-a-fir-a-păr! Corbul 
zise: 

— Bine, dar eu merg prin văzduh; atunci cum ai să 
mergi cu mine? Celălalt răspunse: 

— Dacă vrei să-mi scapi viaţa, atunci ia-mă în spate 
şi du-mă acolo. Altfel nu pot pleca. Auzind aceasta, corbul 
zise cu bucurie: 

— Dacă-i aşa, sunt fericit că şi acolo voi trăi 
împreună cu tine. Eu cunosc opt feluri de zbor, începând 
cu cel însoţit. Suie-te dar în spatele meu, ca să te duc lin 
spre lacul acela. 

— Aş dori să aud numele zborurilor, zise Aurică. 
Celălalt grăi: 

— Zborul însoţit, zborul întins, zborul lung, zborul 
coborât, zborul pieziş, zborul drept, zborul urcat şi al 
optulea zborul uşor; acestea sunt denumirile lor. (54) 

Apoi, cât ai clipi, Aurică se căţără pe corb. Iar acesta 
porni cu el lin, în zbor însoţit, şi ajunse la lac. Când îl văzu 
de departe pe Aripă-uşoară cu şoarecele în spate, încetişor, 
prudentă cum era şi socotind că acesta e un corb cu totul 
neobişnuit, se cufundă iute în apă. Aripă-uşoară, după ce 
puse pe Aurică în scorbura unui copac de pe țărm, se sui în 
vârful unei crengi şi strigă cu glas tare: 

— Hei, încetişor, vino, vino! Eu sunt corbul Aripă- 


uşoară, prietenul tău, care am sosit plin de dorul tău, după 
al Ha amar de vreme. Vino dar de mă îmbrăţişează. Doar 
se spune: 

Ce-i santalul amestecat eu camfor?0%%? Ce-i zăpada 
cea răcoritoare? Ele nu preţuiesc nici cât o părticică mică 
din îmbrăţişarea unui prieten. (55) 

Auzind aceasta, încetişor îl recunoscu şi, ieşind 
îndată din apă, zise cu ochii plini de lacrimi de bucurie: 

— Vino, vino, prietene, şi mă îmbrăţişează. Nu te-am 
recunoscut din pricina timpului îndelungat de când nu ne- 
am mai văzut. De aceea m-am vârât în apă. Doar se spune: 

Omul să se ferească de acela a cărui putere, familie 
şi purtare nu le cunoaşte; aşa a spus Brhaspati. (56) 

După aceste cuvinte, Aripă-uşoară se cobori din 
copac şi-l îmbrăţişă. Nu degeaba se spune: 

Chiar dacă corpul s-ar scălda în unde de nectar, ce 
înseamnă ele pe lângă îmbrăţişarea nepreţuită a unui 
prieten reîntors după vreme îndelungată? (57) După ce se 
îmbrăţişară, se aşezară plini de bucurie sub copac şi-şi 
povestiră în timp ţările lor. lar Aurică, închinându-se 
înaintea lui Încetinel, se aşeză lângă corb. Încetinel îl văzu 
şi întrebă pe Aripă-uşoară: 

— Cine-i acest şoarece? Trebuie să fie aici o pricină 
cu totul deosebită. Aripă-uşoară răspunse: 

— Pe şoarecele acesta îl cheamă Aurică, Este 
prietenul meu şi mi-i scump ca ochii din cap. Ce să-ţi mai 
spun? 

Cum sunt fără număr şuvoaiele lui Parjanya3%, 
stelele de pe cer şi firele de nisip, (58) 

aşa sunt de nenumărate virtuțile acestui suflet ales. 
Fiind însă dezgustat, a venit la tine. (59) 

— Şi care-i pricina dezgustului său? întrebă 


204 Mijloace de-a se răcori la indieni. 
205 Parjanya: zeul ploii, acelaşi ca şi Indra; vezi Cartea 
întâi, sr. 211. 


Încetinel. Corbul răspunse: 

— L-am întrebat; însă el mi-a zis: „Sunt multe de 
spus; îţi voi povesti, după ce voi ajunge acolo! „Mie însă nu 
mi-a spus nimic. De aceea, dragă Aurică, spune-ne acum 
amândurora pricina dezgustului tău. Atunci acela povesti: 


Povestea întâi > 
PAŢANIILE LUI AURICA 


Este în ţinutul Deccanului un oraş, cu numele 
Mahilăropya. Nu departe de el se află o mănăstire a 
venerabilului Siva. Acolo stătea odată un călugăr, cu 
numele Tâmracuda?%. Acesta îşi ducea viaţa cerşind prin 
oraş. Ceea ce-i rămânea din pomană o punea în oala sa de 
cerşetor, iar pe aceasta o atârna într-un cui de lemn; după 
aceea, noaptea, dormea. Dimineaţa dădea mâncarea la 
servitori, cărora le poruncea să măture prin templu, să-l 
ungă cu bălegar2% şi să-l împodobească. Într-una din zile 
ai mei îmi ziseră: 

— Stăpâne?%, în templu se găseşte totdeauna de 
mâncare în oala ceea de cerşetor, care de frica şoarecilor 
stă atârnată în cui. Noi n-o putem mintea; însă pentru tine, 
stăpâne, nimic nu este cu neputinţă de atins. Deci, de ce să 
mai cutreierăm în zadar prin alte locuri? Să mergem acolo 
chiar acum şi să mâncăm după pofta inimii, cu ajutorul 
tău. Auzind aceasta, mă dusei îndată într-acolo, urmat de 
toată ceata. Făcui o săritură şi ajunsei deasupra oalei. 
Acolo dădui servitorilor mei tot felul de bucate; pe urmă 
mâncai şi eu. După ce ne săturarăm cu toţii, pornirăm spre 
locuinţele noastre. În felul acesta îi mâncam mereu 


208 


206 'Tâmracuda înseamnă în skr.: „Creastă-roşie“. 

207 Vaca este un animal sfint pentru brahmani şi ungerea 
cu bălegar face parte din ritual. 

208 Aurică era un rege al şoarecilor; vezi mai departe, p. 
166. 


mâncarea. Călugărul, ce-i drept, o păzea cât putea mai 
bine. Însă cum îl fura somnul, mă suiam acolo şi-mi căutam 
de treabă. Odată acela se puse cu tot dinadinsul să se 
păzească de mine. Aduse o nuia despicată de trestie de 
mare. Cu aceasta lovea în oală, chiar când stătea culcat, 
fiindcă se temea de mine. De frica loviturii eu plecam şi 
lăsam mâncarea neatinsă. Astfel mă hărţuii cu el nopţi 
întregi o bună bucată de timp. Într-o zi sosi la schitul lui un 
oaspe călător. Acesta era un călugăr, eu numele 
Brhatsphig, prieten cu acela şi care se afla într-o călătorie 
spre un loc sfânt de scăldat. Cum îl văzu, călugărul celălalt 
îi ieşi întru întâmpinare cu cinste şi-l primi aşa cum se 
cuvine unui oaspe. După aceea, noaptea, se culcară 
amândoi împreună pe-un aşternut de fin şi începură să-şi 
povestească lucruri evlavia pase. Insă, în timp ce 
Brhatsphig îi vorbea, Tâmracuda, plin de teamă din pricina 
şoarecului, lovea mereu cu varga în oala cu pomană, 
dându-i răspunsuri anapoda. Absorbit cu totul în 
îndeletnicirea sa, ajunse să nu mai rostească o vorbă. 
Atunci oaspele în culmea mâniei zise: 

— Hei, Tâămracuda, văd eu bine că nu-mi eşti prieten, 
căci nu eşti bucuros să stai de vorbă cu mine. De aceea voi 
părăsi încă în noaptea asta schitul tău şi mă voi duce la alt 
schit. Doar se spune: 

„Vino, apropie-te, aşază-te pe scaunul acesta, de ce 
te arăţi aşa de rar? Ce mai veste? Eşti tare slăbit. Ce mai 
faci? Mă bucur că te văd!” Cei care înveselesc în felul 
acesta, prin cinstea. pe care le-o fac, pe prietenii lor iubiţi 
care sosesc ca oaspeţi - în casa acelora cu drept cuvânt se 
cuvine să se meargă totdeauna fără sfială. (60) 

Dacă însă gazda priveşte cu nelinişte în juru-i sau în 
jos, atunci când zăreşte pe vreun oaspe, cei care intră în 
casa aceea sunt nişte oameni lipsiţi de demnitate. (61) 

Acolo unde gazda nu se scoală pentru a saluta pe 
oaspe, nu-i spune vorbe prietenoase şi nu-i povesteşte 


despre virtuţi şi viţii, în casa aceea nu calcă nimeni. (62) 

Eşti îngâmfat că ai şi tu o chilie. Ţi-ai pierdut 
dragostea pentru prietenii tăi. Nu ştii că, sub aparenţa 
unui adăpost, prin chilia ta ţi-ai dobândit iadul. Doar se 
spune: 

Dacă ti-i gândul la iad, n-ai decât să te faci popă 
numai pe-un an sau să conduci o mănăstire timp de trei 
zile; altceva nu-ţi trebuie. (63) 

De aceea, nebunule, eşti de plâns pentru îngâmfarea 
ta. Am să părăsesc chilia şi am să plec! La auzul acestor 
cuvinte Tâmracuda zise speriat: 

— Nu, cucernice părinte, nu vorbi aşa. N-am pe 
nimeni care să-mi fie prieten ca tine. Află pricina 
neatenţiei mele la vorbele tale. Este acolo un ticălos de 
şoarece, care sare şi se avântă deasupra oalei cu pomană, 
deşi stă agăţată tare sus, şi stând acolo îmi mănâncă 
resturile de mâncare. Din pricina lipsei acesteia nu se mai 
face curăţenie prin mănăstire. De aceea, pentru a speria 
şoarecele, bat într-una cu nuiaua în oală. Aceasta-i toată 
pricina. Unde mai pui şi ciudăţenia acestui ticălos, care 
prin săriturile lui întrece până şi pisicile şi maimuţele. 
Brhatsphig zise: 

— Dar ştii în care parte-i gaura lui? 

— Habar n-am, cucernice, răspunse Tămracuda. 
Acela zise: 

— Să ştii că gaura lui trebuie să fie deasupra unei 
comori. Ei i se datorează înflăcărarea cu care se avântă. 
Doar se spune: 

Inflăcărarea provenită din bogăţie sporeşte puterea 
muritorilor. Cu atât mai vârtos folosinţa ei, însoţită de 
fapte milostive. (64) 

Tot astfel: 

Nu degeaba vrea să dea cumătră Chândili sesaiu 
cojit pe altul necojit; trebuie să fie o pricină la mijloc. (65) 

— Cum asta? întrebă Tămracuda. Celălalt povesti: 


Povestea a doua 
SESAM COJIT PE SESAM NECOJIT 


Aflându-mă odată într-o localitate în anotimpul 
ploios, rugai pe-un brahman să mă găzduiască, fiindcă 
aveam de îndeplinit o făgăduinţă religioasă. Auzind 
cererea mea el mă servi, iar eu mă cufundai netulburat în 
meditaţie. A doua zi, când mă trezii în zori, trăsei cu 
urechea la cele ce vorbeau brahmanul şi nevastă-sa. 
Brahmanul spunea: 

— Azi soarele apucă pe drumul de miazăzi?%; 
aceasta are să-mi aducă o mulţime de pomeni. De aceea 
mă duc în sat, să le primesc. Tu de asemenea, fiindcă azi e 
ziua sfântului soare, trebuie să dai ceva de mâncare 
acestui brahmani Auzind aceasta, nevasta brahmanului 
începu să-l ocărască cu vorbe foarte tari, zicându-i: 

— Dar de unde vrei să ia mân care un calic ca tine? 
Cum de nu ti-i ruşine să mai vorbeşti aşa? De când m-am 
măritat cu tine, niciodată n-am avut parte de vreo bucurie, 
nici n-am gustat vreo mâncare mai bună, nici n-am căpătat 
vreo podoabă de pus la gât, la braţe sau la picioare! La 
aceste cuvinte preotul şopti speriat: 

— Nevastă, nu se cade să vorbeşti aşa. Doar se 
spune: 

De ce nu se dă şi celor săraci măcar o jumătate de 
îmbucătură? Cine va avea vreodată parte de o bogăţie care 
să corespundă dorinţei sale? (66) Răsplata, pe care şi-o iau 
cei bogaţi prin pomeni multe, o dobândeşte cel sărac cu un 
bănuţ. Acestea sunt învăţăturile noastre sfinte. (67) 

E vrednic de respect cel care dă, oricât ar fi de 
neînsemnat, nu cel zgârcit, chiar dacă-i mare datorită 
bogăției lui. Fântâna care cuprinde în ea apă dulce face 
bucurie oamenilor, nu marea. (68) 


209 Adică: „Azi e solstițiul de vară“. 


Tot astfel: 

Ce preţ are numele deşert de rege al regilor, dacă nu 
e însoţit de gloria dărniciei? Doar cei înţelepţi nu-l 
socotesc pe păzitorul comorilor drept cel mai mare stăpân, 
ci pe Siva2!0. (69) 

De asemenea: 

Elefanții cărora mereu le curge sudoarea tâmplelor 
sunt vrednici de laudă, chiar când sunt istoviţi. Pe când 
măgarul e un obiect de dispreţ, chiar când e gras la trup, 
pentru că lui nu-i curg tâmplele2!!. (70) Norul deşi dă 
numai apă, bucură pe toată lumea; pe când aceia care-i 
veşnic cu mâna întinsă, nu poate fi privit (cu plăcere) chiar 
dacă-i un prieten?!?. (71) 

Cunoscând aceasta, chiar şi cei apăsaţi de sărăcie 
trebuie să dea măcar cât de puţin la timpul potrivit celor 
care merită. Doar se spune: 

Darul pe care-l dau din toată inima cei înţelepţi unui 
om bun şi vrednic de el, în locul şi la timpul potrivit, aşa 
cum se cuvine, le asigură cerul pe vecie. (72) 

Tot astfel: 


210 Siva, deşi sărac (vezi mai departe, str. 159), este 
dătătorul tuturor "bunătăţilor"; păzitorul comorilor este 
Kubera, numit aci „regele regilor”. 

211 In strofa aceasta este un joc de cuvinte: dâna. 
înseamnă în skr."cel care dă" şi "lichidul care curge de pe 
tâmplele unui elefant în rut"; sadâdâna poate însemna 
deci; "cel ce dă totdeauna" sau: "cel căruia îi curg 
totdeauna timplele" (se referă la elefant); adâna înseamnă: 
"cel care nu dă" sau: "cel căruia nu-i curg tâmplele" 
(vorbind despre măgar). 

212 Şi aici avem un joc de cuvinte; în textul skr.: kara 


înseam nă „„mână" şi "rază" , iar mitra: "prieten" şi "soare", 
aşa că versul al doilea mai poate însemna: "Chiar şi 
soarele poate fi privit, dacă mereu trimite raze". 


Dorinţa nici să nu fie părăsită, dar nici să nu fie prea 
mare. Când cineva e cuprins de-o dorinţă prea mare, i se 
face moţ în cap. (73) 

— Cum asta? întrebă nevasta brahmanului. Celălalt 
povesti: 


Povestea a treia 
ŞACALUL LACOM 


Într-o pădure trăia un Pulinda213. Acesta plecă odată 
la vânătoare. Pe când mergea, îi ieşi înainte un mistreţ. 
mare cât piscul muntelui Aâjana. Când îl văzu, vânătorul îl 
lovi cu o săgeată ascuţită trasă până la vârful urechii. Însă 
mistrețul înfuriat spintecă cu colții săi, strălucitori ca luna 
în creştere, pântecele vânătorului, care căzu fără suflare la 
pământ. După omorârea vânătorului, îşi dădu sfârşitul şi 
mistrețul din cauza durerii pricinuite de rana săgeţii. Intre 
acestea un şacal, care nu mai avea mult de trăit, pe când 
rătăcea încoace şi încolo, veni şi la locul acela. Văzând pe 
cei doi, mistrețul şi vânătorul, el se gândi cu bucurie: „Ah, 
norocul mi-i prielnic. Datorită lui mi-a ieşit în cale pe 
negândite hrana asta. Bine se spune că: 

Rodul faptelor, bune sau rele, săvârşite de oameni în 
altă viaţă, iese la iveală orânduit de destin, fără vreo 
strădanie din partea lor.211 (74) 

Tot astfel: 

În acelaşi loc, în acelaşi timp şi la aceeaşi vârstă 
când a săvârşit cineva o faptă bună sau rea, se bucură el 
de roadele ei. (75) 

De aceea voi mânca aşa fel, încât să-mi rămână de 
mâncare pe multe zile. Deocamdată am să rod coarda care- 
i legată de capetele arcului. Doar se spune: înţelepţii să 


213 Pulinda este numele unui trib barbar; la fel se 
numeşte şi cel care face parte din el. 
214 Vezi mai departe str. 125 - 127. 


întrebuinţeze puţin câte puţin averea agonisită de ei, ca 
pe-un elixir al vieţii?15, nicidecum însă în mod uşurat ic”. 
(76) 

După ce se hotări astfel, apucă în gură capătul legat 
de arc şi se puse să-l roadă. Atunci coarda rupându-se, 
capătul arcului îi străbătu cerul gurii şi-i ieşi prin vârful 
capului, astfel încât şacalul muri. De aceea eu spun: 

Dorinţa nici să nu fie părăsită, dar nici să nu fie prea 
mare. Când cineva e cuprins de-o dorinţă prea mare, i se 
face moţ în cap. (77) 

După ce fu povăţuită astfel, femeia brahmanului zise: 

— Dacă-i aşa, eu am în casă puţin sesam. Am să-l 
cojesc şi am să-l ospătez pe brahman cu făină de sesam! Pe 
urmă brahmanul plecă în sat. Nevasta lui muie sesamul în 
apă fierbinte, îl împărţi în grămezi şi-l puse la căldură la 
soare. Dar pe când era ocupată cu trebile casei, un câine 
udă sesamul?16. Femeia îl văzu şi se gândi: „la te uită ce 
nenoroc pe minei Acum sesamul acesta nu mai este bun de 
mâncat. De aceea am să-l iau şi am să mă duc la vreo casă, 
unde voi lua sesam necojit în schimbul celui cojit. Oricine 
are să-mi dea aşa”. Şi tocmai în casa în care intrasem 
pentru a cere de pomană intră şi ea cu sesamul, ca să facă 
schimb. Şi zise: 

— Cine vrea să primească sesam cojit pe sesam 
necojit? însă pe când gospodina intra cu sesamul cojit, pe 
care-l luase dând sesam necojit, un fiu al ei, uitându-se în 
cartea lui Kămandaki?!”, îi spuse: 

— Mamă, să nu primeşti seminţele acestea de sesam 
cojit, pe care ţi le dă ea în schimbul celui necojit. Trebuie 


215 Elixirul vieţii este o băutură, despre care se crede că 
prelungeşte viaţa necontenit (cf. „apa vieţii”). 

216 Ar fi fost de-ajuns şi simpla atingere, căci cîinele e 
considerat de indieni ca un animal necurat. 

217 Kămandaki a fost uîi discipol al lui Cânakya, ministrul 
lui Candragupta. 


să fie aici vreo pricină, de vreme ce dă sesam cojit pe 
sesam necojit. Auzind aceasta, ea renunţă la sesam. De 
aceea eu zic: 

Nu degeaba vrea să dea cumătră Chăndili sesam 
cojit pe altul necojit; trebuie să fie o pricină la mijloc. (78) 

După ce spuse acestea, Brhatsphig întrebă din nou: 

— Dar ştii pe unde merge acela? Tamracuda 
răspunse: 

— Ştiu, cucernice părinte, fiindcă el nu vine singur. 
El vine cu toţi ai lui şi după ce se plimbă sub ochii mei, 
înconjurat de-o ceată fără număr, se duce. 

— Ai ceva ca să sap? întrebă oaspele. 

— Desigur că am, răspunse celălalt. Uite hârleţul 
acela mic, de fier! 

— Atunci, zise oaspele, trebuie să ne sculăm mâine 
dis-de-dimineaţă, ca să ne putem lua după urmele 
picioarelor lui, înainte ca pământul să fie murdărit de 
picioarele oamenilor?18. 

Când am auzit cuvintele sale, m-am gândit: „Vai de 
mine, sunt pierdut; căci vorbele lui au fost spuse cu un 
gând anumit. Mai mult ca sigur că, după cum ştie de 
comoară, tot astfel va afla şi de cetatea noastră. Aceasta se 
cunoaşte după intenţia sa. Doar se spune: 

O singură dată dacă-l văd pe-un om, cei înţelepţi ştiu 
cât preţuieşte; după cum cei deprinşi ştiu cât cântăreşte o 
bucată de carne numai ţinând-o în mână. (79) 
Presupunerea arată oamenilor cu mult înainte ce li se va 
întâmpla, fie bun, fie rău, din partea altuia; tot astfel 
vedem, cum puiul de păun, chiar înainte de a-i fi crescut 
coada care-l împodobeşte, se retrage de-a-ndărătelea de la 
lac21. (80) 


218 „tnainte ca pămîntul să fie murdărit de picioarele 
oame- nilor“ (care vin la mînăstire, şi înainte ca urmele 
şoarecilor să fie astfel ştersev. 

219 Aceasta o face din instinct, după ce-a băut apă din lac, 


Atunci eu, cu sufletul tulburat de spaimă, lăsai 
drumul spre cetate şi apucai alt drum împreună cu 
însoțitorii mei. Pe când mergeam în fruntea lor, îmi ieşi 
înainte un cotoi uriaş. Acesta, cum zări grămada de 
şoareci, se aruncă deodată în mijlocul lor. Şoarecii care 
scăpară cu viaţă, văzând că merg pe-un drum greşit, mă 
învinovăţiră şi, părăsindu-mă aruncat la pământ şi plin de 
sânge, intrară în cetate. Bine se spune: 

După ce căprioara a ros laţul, după ce a scăpai din 
cursă, după ce a rupt cu puterea ei plasa, după ce a ieşit 
din pădurea înconjurată de un brâu de flăcări şi după ce în 
fugă a sărit cu iuţeală dincolo de locul până unde ajungeau 
săgețile vânătorilor, ea cade într-o fântână! Ce poate să 
facă eroismul, când destinul este potrivnic? (81) 

Atunci am plecat eu singur în altă parte. Iar ceilalţi, 
în prost ia lor, intrară în cetate. Între acestea ticălosul 
acela de călugăr, observând că pământul este pătat de 
picături de sânge, veni pe drumul care ducea spre cetate şi 
se opri chiar lângă ea. După aceea începu să sape cu 
hârleţul cel mic. Atunci dădu peste comoara pe care 
stăteam totdeauna şi datorită căreia fiind înflăcărat 
ajungeam până la locul acela, de care era foarte greu să te 
apropii. Atunci oaspetele zise plin de bucurie către 
Tamracuda: 

— Cucernice părinte, de-acuma poţi să dormi fără 
grijă. Datorită înflăcărării ce i-o dădea comoara, te făcea 
şoarecele să stai de veghe! Zicând aceasta, cei doi luară 
comoara şi se îndreptară spre chilie. Când mă dusei într- 
acolo, nici nu fui în stare să mă uit măcar la locul unde 
stătuse comoara, aşa-mi era de neplăcut şi de grozav. 
Atunci mă gândii: „Ce să fac? încotro s-o apuc? Cum aş 
putea să-mi găsesc liniştea?” Tot gândindu-mă aşa, cu chiu 
cu vai trecu şi ziua aceea. După ce asfinţi soarele, intrai în 
chilie neliniştit şi abătut, urmat de suita mea. Auzind 


ca să nu-şi ude coada, când se-ntoarce. 


foşnetul pe care-l făceau supuşii mei, Tâmracuda începu 
din nou să lovească cu varga în oala cu pomană. Atunci 
oaspele îi zise: 

— Prietene, de ce nu te culci fără grijă, măcar acum? 

— Cucernice părinte, răspunse acela, iar a venit 
blestematul cel de şoarece. De frica lui dau cu nuiaua în 
oală. Atunci oaspele începu să râdă, zicând: 

— Nu te teme, prietene. Odată cu bogăţia i s-a dus şi 
puterea de-a mai sări. Aceasta-i soarta tuturor fiinţelor. 
Doar se spune: Faptul că un muritor e totdeauna energic, 
că-i învinge pe ceilalţi, că vorbeşte cu mândrie: toată 
această putere a sa provine din bogăţie. (62) Auzind 
aceasta fui cuprins de furie şi sării cât putui de sus spre 
oala cu pomană; dar căzui la pământ fără s-o ajung. 
Duşmanul acela al meu auzi căderea mea şi, începând să 
râdă, zise către Tămracuda: 

— Priveşte, priveşte minunăţia! Şi adaugă: 

Oricine e puternic prin bogăţie. Cine-i bogat, acela-i 
învăţat. Priveşte: şoarecele acesta lipsit de avere a devenit 
la fel ca şi semenii săi. (83) 

Dormi dar fără grijă. Ceea ce era pricina săriturii 
sale a ajuns în mâinile noastre. Bine se spune că: Cume 
şarpele lipsit de dinţi şi elefantul domolit, tot aşa e şi omul 
fără avere: un simplu purtător de nume. (84) 

Auzind aceasta, mi-am zis în gând: „Vai de viaţa 
omului sărac, de vreme ce n-are putere ca să sară nici 
măcar de-un deget în sus. Doar se spune: 

Tot ce întreprinde omul sărac, care din această 
pricină are şi minte puţină, se pierde ca pârâiaşele în 
timpul arşiţei de vară. (85) 

Ca spicele seci de orz, ca seminţele de sesam 
sălbatic, aşa sunt oamenii lipsiţi de avere: numai cu* 
numele, nu şi în realitate. (86) 

Chiar şi virtuțile sunt fără strălucire la cel sărac, 
fiindcă par altfel. După cum soarele face să apară tot ce 


există, tot aşa prosperitatea scoate la iveală virtuțile. (87) 

Pe lumea aceasta nu suferă atâta cel sărac din 
naştere, cât acela care a pierdut bogăţiile câştigate, după 
ce a dus o viaţă fericită. (88) 

Mai bună-i soarta unui copac uscat, ros de viermi, 
ars peste tot de foc şi care stă pe-un pământ sterp, decât a 
celui sărman. (89) 

Sărăcia este totdeauna de temut, căci îi ia omului 
demnitatea. Lumea îl lasă pe cel sărac şi trece pe lângă el, 
chiar când vine să aducă vreun serviciu. (90) 

Năzuinţele celor săraci, oricât ar căuta ele să se 
înalțe, atârnă în inimile lor, ca sânii unei văduve. (91) 

Cel sărac e veşnic învăluit de întunericul mizeriei, 
chiar ziua în amiaza mare. Chiar când stă în faţă, nimeni 
nu-l vede pe lumea aceasta, cu toată silinţa ce şi-o dă”. 
(92) 

După ce mă tânguii astfel, văzând comoara pusă 
drept pernă, cu curajul frânt mă dusei în zori la cetatea 
mea. Dimineaţa supuşii mei se adunară şi începură să 
vorbească între ei: 

— Ăsta nu-i în stare să ne umple burta. Ba încă, 
fiindcă ne ţinem de el, cad pe capul nostru numai 
nenorociri, din partea miţelor şi a altora. Ce să-l mai 
servim dar degeaba? Doar se spune: 

Stăpânul de la care nu-i câştig, ci numai nenorocire, 
trebuie ocolit de departe de către cei care servesc. (93) 

Auzind aceste cuvinte ale lor, intrai în cetatea mea. 
Fiindcă însă nimeni nu venea la mine, mă gândii: 
„Blestemată să fie sărăcia! Bine se spune că: „Mort e omul 
cel sărac, moartă perechea fără copii, mort e praznicul 
fără preot, moartă e jertfa fără pomană”. (94) 

Pe când meditam astfel, servitorii mei se şi puseseră 
în slujba duşmanilor. Aceştia, văzându-mă singur, începură 
a-şi bate joc de mine. Atunci, adâncit în meditaţie, nici 
gândii din nou: „Să mă duc la locuinţa acelui ticălos de 


ascet, când va dormi, să fac pe nesimţite o gaură în punga 
cu bani, care se află învălătucită şi-i serveşte de pernă şi 
să aduc banii la cetatea mea, pentru ca prin puterea lor să 
devin iarăşi domn. Doar se spune: 

Oamenii lipsiţi de avere îşi chinuiesc mintea grozav 
cu sute de dorinţe nesatisfăcute, ca văduvele de familie 
nobilă. (95) 

Mizeria este cea mai mare suferinţă a muritorilor, 
făcându-i să fie desconsideraţi; căci, deşi trăiesc, ei sunt 
socotiți ea morţi până şi de-ai lor. (96) 

Acela pe care-l pătează sărăcia continuă şi care-i un 
lăcaş al nenorocirilor, îşi merită mizeria. Şi umilinţa 
supremă. (97) 

Rudele se ruşinează de cel sărac şi ascund înrudirea 
lor cu ol. Prietenii îi devin duşmani. (98) Neînsemnătatea 
întrupată, lăcaş al nenorocirilor, a doua moarte: aceasta-i 
sărăcia pentru muritori. (99) 

Cum se feresc cu spaimă oamenii de colbul caprelor, 
de praful măturii şi de umbra patului în lumina lămpii?20: 
aşa se feresc ei de cel sărac. (100) 

Până şi bucăţica de săpun de pământ, rămasă după 
spălat, mai poate fi folosită la ceva. Dar omul sărac nu e 
bun de nimic. (101) 

Chiar când cel sărac vine la casa celor bogaţi cu 
dorinţa de-a da, ei tot cred că-i unul care cere. Ah, 
blestemată să fie sărăcia muritorilor! (102) 

De aceea, chiar de mi s-ar întâmpla să mor încercând 
să fur banii, încă e mai bine. Doar se spune: Când cineva 
nu-şi apără averea, atunci când vede că-i este furată, 
strămoşii săi nu vor să primească nici cei doi pumni de 
apă, ce le oferă. (103) 

Tot astfel: 

Cine îşi dă viaţa în luptă pentru o vacă, pentru un 

brahman sau când i se răpeşte soţia sau averea, aceluia îi 
sunt asigurate pe vecie cele trei lumi. (104) Luând această 
hotărâre, mă dusei noaptea acolo, în timp ce acela dormea; 
dar abia apucai să fac o gaură în pungă şi ticălosul cel de 
ascet se trezi. Atunci fui trăsnit atât de tare cu varga peste 
cap, încât era cât pe ce să mor şi abia ieşii de acolo cu 
ceva viaţă în mine. Doar se spune: 

Omul capătă ce se poate dobândi. Nici regele nu 
poate să treacă peste el. De aceea nici nu mă jelesc nici nu 
mă mir. Ce-i al nostru nu-i a altora. (105) Corbul şi broasca 
ţestoasă întrebară: 

— Cum asta? Aurică povesti: 


Povestea a patra 
CARTEA DE PREŢ 


Într-un oraş era un negustor cu numele Sagaradatta. 
Fiul acestuia cumpăra o carte cu o sută de rupii??!. În ea 
stătea scris: 

Omul capătă ce se poate dobândi. Nici regele nu 
poate să treacă peste el. De aceea nici nu mă jelesc, nici 
nu mă mir. Ce-i al nostru nu-i al altora. (106) Când o văzu, 
Săgaradatta întrebă pe fiul său; 

— Fiule, cât ai dat pe cartea asta? Acela răspunse; 

— O sută de rupii. Auzind aceasta, Sâgaradatt zise: 

— Să-ţi fie ruşine, neghiobule! Dacă dai tu o sută de 
rupii pe-o carte în care-i scrisă o singur strofă, atunci cu 
mintea asta cum ai să faci avere? De aceea, de azi înainte 
să nu mai calci în casa mea! După ce-l ocări astfel, îl dădu 
afară. De scârbă fiul se duse departe în ţară străină şi, 
ajungând într-un oraş, poposi acolo. Peste câteva zile fu 
întrebat de-un locuitor al acelui oraş: 

— De unde eşti? Cum te numeşti? El răspunse: 

— Omul capătă ce se poate dobândi. Fiind întrebat şi 

de altul, dădu acelaşi răspuns. În felul acesta, deveni bine 
cunoscut în oraş sub porecla de: Cesepoatedobândi. Într-o 
zi fiica regelui, cu numele Candravati?2?, în floarea tinereţii 
şi a frumuseţii, ieşi să se plimbe. prin oraş însoţită de-o 
prietenă. Din întâmplare ochii îi căzură asupra unui prinţ 
foarte chipeş şi drăguţ. Cum îl zări, pe dată şi fu atinsă de 
săgeata de flori a Amorului?23 şi zise către prietena ei: 

— Draga mea, fă ce-ţi stă în putinţă ca să mă- 
ntâlnesc azi cu el! auzind aceasta, prietena ei se duse 
îndată la acela şi-i zise: 

— M-a trimis la tine Candravati. Ea îţi vorbeşte 
astfel: „De cum te-am văzut, Amorul m-a adus într-o stare 
deplâns”. De aceea, dacă nu vii îndată la mine, moartea 
mi-i scăparea. Auzind aceasta, acela zise: 

— Dacă trebuie neapărat să mă duc acolo, spune-mi 
în ce chip să intru! Atunci prietena aceleia îi zise: 

— Ai să te sui acolo noaptea pe-o curea puternică, 
atârnată de zidul palatului. Fiul de rege răspunse: 

— Dacă aţi hotărât aşa, aşa voi face! După această 
înţelegere, prietena se întoarse la Candravati. Când sosi 
noaptea, prinţul se gândi: „Ah, asta-i o faptă urâtă. Doar se 
spune: 

Cine seduce pe lumea aceasta pe fiica învățătorului, 
pe soţia prietenului, pe a stăpânului sau pe a servitorului, 
pe acela oamenii îl numesc ucigaş de brahman. (107) 

De asemenea: 

Fapta prin care se atrage ruşine, din care provine 
moartea şi prin care se pierde împărăţia cerului, să nu fie 


222 Numele acesta înseamnă: „Cea luminată de lună", 

săvârşită”. (108) 

După ce se gândi astfel bine, nu se mai duse la ea. 
Însă Cesepoatedobândi, pe când hoinărea noaptea prin 
preajma palatului, zări cureaua care atârna şi minat de 
curiozitate se agăţă de ea şi se urcă sus. Acolo fiica 
regelui, încredinţată că este el, îl primi cu cinste şi-i dădu 
apă de spălat, mâncare, băutură, haine ş.a.m.d. După 
aceea, stând cu el în pat, cu membrele înfiorate de 
plăcerea ce i-o producea atingerea corpului său, îi zise: 

— Numai cât te-am văzut şi m-am îndrăgostit de tine. 
De aceea m-am dat ţie. Afară de tine nimeni altul nu-mi va 
fi soţ, nici măcar în gând. De ce dar nu vorbeşti cu mine? 
Acela zise: 

— Omul capătă ce se poate dobândi. Atunci ea se 
gândi: „Acesta-i altul”224, şi-i dădu drumul, scoborându-l de 
pe terasă. Acela se duse să se culce într-un templu în 
ruină. Acolo însă veni un paznic, căruia îi dăduse întâlnire 
o femeie desfrânată. Văzând pe cel care dormea, ca sănui 
se descopere taina, îl întrebă: 

— Cine eşti? Celălalt răspunse: 

— Omul capătă ce se poate dobândi. Auzind aceasta, 
paznicul zise: 

— Templul e pustiu. Du-te şi dormi în locul meu! 
Acela primi, dar din greşeală se culcă în alt pat. Acum, fata 
mai mare a păzitorului, tânără şi frumoasă, cu numele 
Virginica??%, dăduse întâlnire unui bărbat de care era 
îndrăgostită şi se culcase acolo în pat. Când îl văzu pe 
celălalt că vine, fiindcă era noapte, crezu că este iubitul ei 
şi înşelată de întunericul beznă se sculă, îi dădu să 
mănânce şi să se învelească, şi se împreună cu el prin 
căsătoria Gândharva??6. Apoi, stând aşa cu el în pat, îl 

întrebă cu faţa zâmbitoare ca o floare de lotus: 

— De ce nu îndrăzneşti să vorbeşti azi cu mine? 
Acela răspunse: 

— Omul capătă ce se poate dobândi. Auzind aceasta, 
ea se gândi: „lată urmările unei fapte nechibzuite”, şi 
foarte tulburată îl dădu afară. Pe când trecea prin piaţă, 
veni înspre el în sunet de muzici, un alai de nuntă al unui 
mire cu numele Varakirti, care locuia în alt ţinut. Atunci 
Cesepoatedobândi începu să meargă împreună cu ei. Clipa 
prielnică pentru nuntă sosise; fiica starostelui negustorilor, 
gătită în haine de nuntă şi încinsă cu funia de mireasă, 
stătea la uşa casei tatălui ei, la marginea drumului 
domnesc; în faţa casei se afla un foişor de nuntă cu un 
altar. Deodată se ivi un elefant furios, care omorâse pe 
conducător şi pricinui învălmăşeală în mulţimea care fugea 
scoțând ţipete. Când îl văzură, toţi nuntaşii împreună cu 
mirele se făcură nevăzuţi, împrăştiindu-se care încotro. În 
clipa aceea Cesepoatedobândi zări pe fată singură, cu 
privirile speriate, şi-i strigă: 

— Nu te teme; am să te scap! După ce o îmbărbătă 
astfel, o apucă de mâna dreaptă şi cu mare îndrăzneală se 
răsti cu vorbe aspre la elefant. În cele din urmă, din 
fericire, elefantul se duse; dar trecuse şi momentul 
prielnic. Când se întoarse Varakirti împreună cu rudele şi 
cu prietenii săi, văzu că fata e ţinută de mână de-un altul şi 
zise: 

— Dragă socrule, nu te-ai purtat frumos cu mine. 
După ce mi-ai dat-o mie pe fiica ta, acum văd că-i dată 
altuia! Acela răspunse: 

— Şi eu am fugit de frica elefantului şi m-am întors 
odată cu domnia-ta; aşa că nu ştiu ce s-a petrecut aici. 
Zicând acestea, începu s-o cerceteze pe fiica sa: 

— Copila mea, nu-i frumos ce ai făcut. Spune-mi, ce 
înseamnă întâmplarea asta? Ea răspunse: 

— Acesta m-a scăpat de la moarte; de aceea nimeni 


altul afară de el nu va căpăta mâna mea. Odată cu această 
veste rea se iviră şi zorile. Dimineaţa se adună o mulţime 
de lume. Aflând de această întâmplare neplăcută, sosi 
acolo şi fata regelui. Pe urmă veni şi fiica paznicului, care 
auzise şi ea prin zvon despre aceasta. În sfârşit, auzind că 
se adunase atâta lume, se duse şi regele într-acolo şi-l 
întrebă pe Cesepoatedobândi: 

— Spune-mi fără înconjur ce s-a întâmplat? Acela 
răspunse: 

— Omul capătă ce se poate dobândi. Fiica regelui, 
aducându-şi aminte, zise: 

— Nici regele nu poate să treacă peste el. Atunci fata 
paznicului grăi: 

— De aceea nici nu mă jelesc, nici nu mă mir. Auzind 
toată întâmplarea, fiica negustorului vorbi: 

— Ce-i al nostru, nu-i al altora. Atunci regele îi spuse 
să nu aibă teamă şi află de la el de-a fir-a-păr tot ce se 
întâmplase. Pricepând cum stau lucrurile, îi dădu cu multă 
cinste pe fiica sa în căsătorie, gătită cu toate podoabele şi 
urmată de alai, îi dărui o mie de sate şi-l unse ca 
moştenitor la tron, spunându-i de faţă cu norodul: 

— Tu eşti fiul meu! La rândul său şi paznicul îşi dădu 
fiica după Cesepoatedobândi, cinstindu-l după puterile sale 
cu daruri în haine şi altele. După aceea Cesepoatedobândi 
îşi aduse în oraşul acela cu mare cinste pe părinţii săi, cu 
întreaga lor familie. Apoi trăi în tihnă cu ai săi, gustând din 
toate plăcerile. De aceea eu spun: Omul capătă ce se poate 
dobândi. Nici regele nu poate să treacă peste el. De aceea 
nici nu mă jelesc, nici nu mă mir. Ce-i al nostru nu-i al 
altora. (109) 

Astfel, trecând prin toate aceste plăceri şi neplăceri 
şi ajungând în culmea deznădejdei, am fost adus la ţine de 
prietenul acesta. Iată pricina dezgustului meu! Incetinel 
zise: 

— Dragul meu, nu mai încape îndoială că acesta-i un 


prieten, de vreme ce te-a adus în spate şi nu te-a în încât 
pe drum, cu toate că era lihnit de foame, că ti-i duşman din 
naştere şi că eşti hrana lui. Doar se spune: 

Cu prietenul nobil, al cărui suflet niciodată nu se 
schimbă din pricina averii, să se lege cea mai strânsă 
prietenie. (110) 

Acestea sunt semnele prin care pot fi puşi la 
încercare în mod sigur prietenii, ea prin foc. Ele au fost 
arătate de învățații înţelepţi. (111) 

Tot astfel: 

Prietenia la nevoie, aceea-i prietenie. Când lucrurile 
merg bine şi duşmanul devine prieten. (112) De aceea şi 
eu am căpătat acum încredere în el, pentru că prietenia 
aceasta dintre animalele de apă şi corbi, care se hrănesc 
cu carne, este împotriva învățăturilor ştiinţei purtării. Bine 
se spune că: Nimeni nu e cu totul prietenul sau duşmanul 
cuiva. Câteodată vedem pe unul care a fost distrus de un 
prieten, cum e scăpat printr-un serviciu pe care i-l face 
duşmanul. (113) 

Fii dar bine venit. Stai pe ţărmul acestui lac ca la 
tine acasă. Şi nu te mai amări că ţi-ai pierdut averea şi c-ai 
ajuns să trăieşti în ţară străină. Doar se spune: 

De umbra unui nor, de prietenia unui ticălos, de 
bucate şi de femei nu te poţi folosi decât pentru scurt timp: 
tot astfel de tinereţe şi de avere. (114) 

De aceea cei care au judecată şi sunt stăpâni pe ei 
nu doresc bogăţia. Doar se spune: 

Bogăţiile îngrămădite şi păzite ca viaţa, dar 
nefolosite, nu însoțesc, vai, crude ce sunt, nici cinci paşi pe 
stăpânul lor. În drumul spre lăcaşul Morţii. (115) De 
asemenea: 

După cum carnea e mâncată în apă de peşti, pe 
pământ de fiare şi-n văzduh de păsări, tot aşa e 
pretutindeni şi cu cel ce are avere. (116) 

Celui bogat regele îi găseşte pricină, chiar când nu e 


vinovat; pe când cel sărac, chiar dacă are vreo vină, este 
totdeauna lăsat în pace. (117) 

Necaz e în dobândirea averii şi necaz în păstrarea ei; 
necaz e la venirea ei şi necaz la plecare; o, avere, izvor de 
mizerii! (118) 

Dacă din suferinţele pe care le îndură omenirea 
aceasta în dorinţa ei de-a se îmbogăţi, ar primi să ia 
asupră-şi numai a sula parte în dorinţa de-a se elibera, ea 
ar dobândi liberarea?2. (119) 

Cât despre aceea că trăieşti în ţară străină, nici de 
asta nu trebuie să fii mâhnit. Fiindcă: 

Care-i patria celui înţelept şi tare, sau care ţară îi e 
străină? Ţara în care se duce, pe aceea şi-o face a sa prin 
puterea braţului său. In pădurea în care pătrunde prin 
loviturile date cu colții, cu ghearele şi cu coada, leul îşi 
astâmpără setea cu sângele elefantului măreț, pe care l-a 
ucis. (120) 

Cine este înţelept, acela, chiar dacă nu are avere şi 
se află în ţară străină, niciodată nu se duce la fund. Doar 
se spune: 

Ce povară e prea grea pentru cei în stare s-o ducă? 
Ce e departe pentru cei energici? Care ţară e străină 
pentru cei învăţaţi? Cine-i duşmănos faţă de acela care-i 
vorbeşte cu prietenie? (121) 

Şi domnia-ta eşti doar o comoară de înţelepciune şi 
nu te asemeni cu oamenii de rând. Pe lângă aceasta, 
averea se poate pierde şi după ce a fost agonisită, dacă 
aşa-i e sortit de mai înainte. De aceea ea ţi-a aparţinut 
numai un anumit număr de zile. lar dacă nu-i e dat cuiva s- 
o aibă, n-o capătă spre folosinţă nici măcar pentru o clipă. 
Chiar şi aceea care vine singură e răpită de destin. 

Cine câştigă avere, nu dobândeşte totdeauna şi 
folosinţa ei. Aşa s-a întâmplat cu prostul de Somilaka, 

atunci când a ajuns în pădurea cea mare. (122) 
— Cum asta? întrebă Aurică. Încetinel povesti: 


Povestea a cincea , 
SOMILAKA CEL SARAC 


Într-un târg locuia odată un postăvar cu numele 
Somilaka. Acesta lucra haine care ar fi stat bine şi unui 
rege, croite din felurite stofe colorate. Insă, deşi avea o 
deosebită iscusinţă în a lucra fel de fel de stofe, nu putea 
cu niciun chip să strângă avere, ci numai atât cât îi trebuia 
ca să se hrănească şi să se îmbrace. Pe când ceilalţi 
postăvari din târg, deşi se pricepeau să lucreze numai 
haine proaste, deveneau foarte bogaţi. Atunci el zise 
nevestei sale: 

— Draga mea, priveşte la postăvarii aceştia care fac 
stofe grosolane; cât bănet şi cât aur au ei! De aceea nu mai 
pot să sufăr locul acesta. Mă duc în altă parte să fac avere. 

— Scumpul meu, zise ea, greşit se spune că cei care 
se duc aiurea se îmbogăţesc, iar cei care rămân în ţara lor, 
nu. Doar se spune: 

Până şi faptul că păsările se înalţă în văzduh sau se 
coboară la pământ, le e dat de soartă. Nimic nu ni se 
întâmplă fără ea. (123) 

De asemenea: 

Ce nu-i dat să se întâmple, nu se-ntâmplă; ceea ce-i 
menit să se-ntâmple, se întâmplă fără greutate. Ceea ce 
nu-i sortit să rămână, dispare chiar şi din palmă. (124) 

După cum viţelul îşi găseşte mama chiar şi printr-o 
mie de vaci, tot astfel fapta săvârşită odinioară îl urmează 
pe făptuitor. (125) 

Fapta pe care a săvârşit-o altă dată cineva doarme 
împreună cu el când doarme şi-l însoţeşte atunci când 
merge; căci e nedezlipită de suflet. (126) 

După cum umbra şi lumina sunt veşnic strâns legate 


una de alta, astfel fapta şi făptaşul sunt prinşi unul de 
altul. (127) 

De aceea fii energic aici pe loc! Postăvarul zise: 

— Draga mea, n-ai grăit cum trebuie. Fără muncă 
încordată fapta nu dă roade. Doar se spune: 

După cum bătaia din palme nu se poate face cu o 
singură mână, tot aşa fapta fără silinţă nu aduce folos. 
(128) 

Priveşte: mâncarea dobândită prin faptă nu poate cu 
niciun chip să intre în gură la vremea mesei fără silinţă din 
partea mâinilor. (129) 

Tot astfel: 

Izbânda vine la omul energic şi cu suflet de leu; 
numai oamenii nevrednici spun mereu: „Destinul e destin”. 
Biruie destinul şi fă o faptă eroică, după puterile tale. Dacă 
eu toată sforţarea ta nu izbuteşti, ai oare vreo vină în 
aceasta? (130) 

De asemenea: 

Treburile izbutesc prin silinţă, nu prin dorinţe. 
Vânatul nu intră în gura leului adormit. (131) O, rege, fără 
silinţă nu se îndeplinesc dorinţele. Numai cei fără curaj 
spun: „Ce e dat să se întâmple, se întâmplă”. (132) 

Dacă destinul nu dă izbândă faptei pe care o 
săvârşeşte omul după puterile sale, nu trebuie învinovăţit 
omul; bărbăţia lui a fost înfrântă de destin. (133) 

De aceea trebuie cu orice preţ să plec în alt ţinut! 
Luând această hotărâre, se duse în oraşul Chiabureni?%5, 
unde stătu trei ani; şi după ce strânse trei sute de galbeni, 
se întoarse din nou spre căminul său. La mijlocul drumului, 
pe când trecea printr-o pădure, îl apucă noaptea. De frica 
fiarelor, se urcă într-un smochin mare. Dar abia aţipi şi 
auzi în întuneric doi oameni cu înfăţişarea grozavă?2? 

vorbind între ei. Unul din ei spunea: 

— Ziditorule, nu ştii oare că lui Somilaka nu-i e dat 
să aibă avere, ci doar atât cât îi trebuie ca să mănânce şi 
să se îmbrace? De ce dar i-ai dat trei sute de galbeni? 

— Destinule, răspunse acela, eu trebuie să dau celor 
harnici; sfârşitul însă atârnă de tine. 

Când postăvarul îşi pipăi nodul de la haină în care ţ 
nea aurul, văzu că-i gol. Atunci se gândi scârbit: „Ah, ce să 
fie asta? Banii pe care i-am câştigat cu atâta trudă s-au dus 
într-o clipă. Cum am să mă arăt acum soţie i şi prietenilor 
mei, după ce am muncit în zadar şi fără niciun ban?” 
Gândindu-se astfel, plecă înapoi spre oraşul de unde 
venise. Acolo într-un singur an câştigă cinci sute de 
galbeni. Apoi se îndreptă din nou spre locul său de baştină. 
La jumătatea drumului, pe când străbătea din nou pădurea 
pe la asfinţitul soarelui, se temu să nu piardă aurul. De 
aceea, deşi era foarte obosit, nu se odihni, ci, cuprins de 
dorul de casă, îşi grăbi mersul. Deodată văzu înaintea sa 
doi oameni care se apropiau vorbind între ei. Unul din ei 
spunea: 

— Ziditorule, de ce i-ai dat acestuia cinci sute de 
galbeni? Nu ştii că el nu poate avea nimic decât pentru 
mâncare şi îmbrăcăminte? Celălalt răspunse: _ 

— Eu trebuie să dau celor sârguitori. Insă sfârşitul 
atârnă de tine. De ce dar mă dojeneşti? auzind aceasta, 
Somilaka îşi cercetă nodul din haină şi văzu că aurul nu 
mai era. Atunci, în culmea deznădejdii, se gândi: „Ah, la ce 
mi-i bună viaţa, după ce mi s-a luat avutul? Am să mă 
omor, spânzurându-mă de smochinul acesta”. Luând 
această hotărâre, făcu o funie din darbha?*% şi, trecându-şi 
gâtul prin laţ, se legă de-o cracă. Dar tocmai când să-şi dea 
drumul, un om care stătea în văzduh îi zise: 

— Hei, Somilaka, nu te apuca de năzbâtii. Eu sunt 
cel care ţi-am luat averea. Peste mâncare şi îmbrăcăminte 

nu-ţi îngădui să ai niciun ban. Du-te dar acasă. Totuşi 
îndrăzneala ta îmi place. De aceea să nu-ti fie fără folos că 
m-ai văzut. Cere un lucru pe care-l doreşti. Somilaka zise: 

— Dacă-i aşa, atunci dă-mi să am bani mulţi! Celălalt 
întrebă: 

— Ce-ai să faci cu banii, de vreme ce nu te poţi folosi 
de ei? Căci ţie nu-ţi este dat să ai decât hrană şi 
îmbrăcăminte. Doar se spune: 

Ce foloseşte fericirea care aparţine numai unuia, ca 
o soţie, şi care nu-i gustată în comun, ca o curtezană de 
către drumeţi? (134) 

Somilaka zise: 

— Chiar dacă nu mi-ar folosi, doresc să am bani. 
Doar se spune: 

Chiar cel zgârcit şi din neam de rând este veşnic 
servit de oamenii care caută sprijinul lui. Acela-i om pe 
lumea aceasta, care şi-a strâns avere. (135) De asemenea: 

Slabe sau bine prinse, or cădea sau n-or cădea, 
draga mea, sunt cincisprezece ani de când le tot privesc. 
(136) 

— Ce-i asta? întrebă necunoscutul. Celălalt povesti: 


Povestea a şasea n 
ASTEPTARE ZADARNICA 


Într-un loc se afla odată un taur mare, care se chema 
Corn-ascuţit. Acesta, fiind din cale afară de neastâmpărat, 
îşi părăsi turma şi începu să-şi ducă viaţa prin pădure, 
răscolind cu coarnele malurile râului şi păscând în voie 
iarba verde ca smaraldul?3!. Acum în pădurea aceea locuia 
un şacal, cu numele Pofticiosul. Odată acesta stătea tolănit 
în voie pe malul acelui râu, împreună cu femeia sa. Tocmai 
atunci Corn-ascuţit se cobora pe malul nisipos ca să bea 


231 Un pasaj identic la Povestea introductivă, p. 13; rîul 
trebuie să fie, deci, Yamunâ. 


apă. Văzând cum îi atârnă boaşele, femeia şacalului zise: 

— Ia te uită, bărbate, la cele două bucăţi de carne 
ale taurului, cum atârnă. Au să cadă îndată sau cel mult în 
câteva ceasuri. De aceea trebuie să te ţii de el! Şacalul 
răspunse: 

— Draga mea, nu se ştie dacă vor cădea sau nu. De 
ce-mi dai o muncă zadarnică? Dacă rămân pe loc, voi 
mânca împreună cu tine guzganii care vin să bea apă, 
pentru că acesta le e drumul. Dacă însă te las singură şi 
mă duc după taur, are să vină altul şi are să ocupe locul. 
Deci nu-i bine să fac asta. Doar se spune: 

Cine lasă cele sigure şi umblă după cele nesigure, 
aceluia i se duc şi cele sigure şi cele nesigure. (137) 
Femeia şacalului zise: 

— Eşti un netrebnic; te mulţumeşti cu ce capeţi. 
Doar se spune: 

Uşor se umple un biet pârâiaş; uşor se umplu şi 
mâinile întinse rugător:*? ale unui şoarece; uşor se 
mulţumeşte un om de nimic; măcar cât de puţin, tot îi 
ajunge. (138) 

De aceea omul trebuie să fie totdeauna harnic. Doar 
se spune: 

Acolo unde-i hărnicie şi hotărâre de-a începe, unde 
lenea-i înfrânată, unde înţelepciunea se uneşte cu puterea, 
acolo e sigur că şi norocul e statornic. (139) 

De aceea omul să nu înceteze de-a se sili, gândindu- 
se.: „aşa mi-i soarta”; fără silinţă nu se face ulei din sesam. 
(140) 

De asemenea: 

Omul prost, care se mulţumeşte cu puţin, e părăsit şi 
de putinul noroc ce i-a fost dat să aibă. (141) Iar când spui: 
„Acestea poate au să cadă, poate nu”, nici asta nu se 
potriveşte. Doar se spune: 

Cei hotărâți sunt vrednici de laudă. Nu situaţia înaltă 

este aceea de care se poate folosi cineva. Cine-i oare bietul 
cuc, căruia însuşi Indra îi aduce apă?23% (142) 

Afară de asta, eu sunt sătulă de carne de guzgan. Şi 
bucăţile cele de carne par gata să cadă. De aceea trebuie 
cu orice chip să faci aşa cum ţi-am spus! auzind aceasta, 
şacalul părăsi locul unde prindea guzgani şi se luă după 
Corn-ascuţit. Bine a zis cine a zis: 

Omul este stăpân pe faptele sale atâta timp cât nu e 
pironit cu forţa de vorbele străpungătoare, ca nişte suliţi 
ale nevestei sale. (143) 

Imboldit de vorbele femeii, omul crede că-i cu 
putinţă ceea ce nu se poate, că-i uşor de ajuns la ceea ce 
nu se poate ajunge, că se poate mintea ceea ce nu e de 
mâncat. (144) 

Astfel cutreieră el mult timp împreună cu femeia sa 
pe urmele aceluia. Dar nici că se desprinseră bucăţile de 
carne. Atunci lehămetisit, după cincisprezece ani de zile, 
şacalul zise către femeia sa: 

Slabe sau bine prinse, or cădea sau n-or cădea, 
draga mea, sunt cincisprezece ani de când le tot privesc. 
(145) 

Şi nici de-acum înainte n-au să cadă. Mai bine să ne- 
ntoarcem la locul nostru. De aceea eu spun: 

Slabe sau bine prinse, or cădea sau n-or cădea, 
draga mea, sunt cincisprezece ani de când le tot privesc. 
(146) 

Necunoscutul zise: 

— Dacă-i aşa întoarce-te din nou la Chiabureni. Acolo 
locuiesc doi negustori: unul are avere ascunsă, celălalt 
avere folosită. După ce vei cunoaşte condiţia fiecăruia, vei 


233 Pilda celui hotărît o dă micul cuc indian, care trăieşte 
numai cu apă de ploaie; pilda măririi deşarte o dă Indra, 
zeul dătător de ploaie, care, cu toată strălucirea lui, 
trebuie să îndeplinească o treabă servilă pentru mica 
pasăre. 


cere, după alegere, una sau alta. Dacă-ţi trebuie avere 
nefolosită, te voi face şi pe tine cu avere ascunsă. Dacă 
însă vrei avere de dat şi de folosit, îţi voi da avere folosită. 
Zicând aşa, se făcu nevăzut. Somilaka, plin de mirare, se 
înapoie în oraşul Chiabureni. Abia înspre seară ajunse 
obosit în oraş şi întrebă de casa celui cu avere ascunsă. Cu 
multă greutate o află şi intră acolo tocmai când apunea 
soarele. Atunci cel cu avere ascunsă împreună cu nevasta 
şi cu copiii săi îl ocăriră şi abia îl lăsară să intre în casă şi 
să se aşeze. La masă îi dădură şi lui ceva de mâncare, însă 
fără niciun pic de consideraţie. După ce mâncă, pe când 
stătea culcat privind în întuneric, văzu pe cei doi oameni 
cum se sfătuiau între ei. Unul zicea: 

— Ziditorule, de ce ai hotărât pentru acesta cu avere 
ascunsă o cheltuială mai mare decât se cuvine? căci i-a dat 
să mănânce şi lui Somilaka. N-ai făcut bine! Celălalt 
răspunse: 

— Destinule, nu e vina mea aici. Eu trebuie să dau 
omului putinţa de-a dobândi. Sfârşitul însă atârnă de tine. 
A.poi, când se sculă, într-o clipă cel cu avere ascunsă se 
îmbolnăvi, fiind apucat de vărsături şi pântecăraie. Din 
această pricină trebui a doua zi să postească. Dimineaţa, 
Somilaka plecă de acolo şi se duse la casa celui cu avere 
folosită. Acesta îl primi frumos, sculându-se înaintea lui, şi- 
l cinsti ospătându-l şi dăruindu-i haine. Apoi Somilaka se 
culcă într-un pat bun şi adormi. Noaptea, când deschise 
ochii, văzu cum se sfătuiau între ei aceiaşi doi necunoscuţi. 
Unul din ei spunea: 

—  Ziditorule, acesta a făcut mari cheltuieli 
găzduindu-l pe Somilaka. Spune-mi, cum va putea să le 
plătească? El a luat totul pe datorie din prăvălia 
negustorului. Celălalt răspunse: 

— Destinule, aceasta-i treaba mea. Sfârşitul însă 
atârnă de tine. A doua zi dimineaţa veni un slujitor al 
regelui cu o sumă de bani dăruită de rege celui cu avere 


folosită. Văzând aceasta, Somilaka se gândi: „Deşi fără 
avere, totuşi e mai bine de cel cu avere folosită decât de 
cel cu avere ascunsă. Doar se spune: 

Folosul Vedelor e jertfa focului, folosul învăţăturii 
sfinte este purtarea bună, folosul soţiei este plăcerea şi 
copiii, folosul averii este dăruirea şi folosinţa ei. (147) 

De aceea doresc ca destinul să-mi dea avere de dat 
şi de folosit. Nu-mi trebuie avere ascunsă”. Şi Somilaka 
avu parte de avere folosită. lată de ce eu spun: 

Cine câştigă avere, nu dobândeşte totdeauna şi 
folosinţa ei. Aşa s-a întâmplat cu prostul de Somilaka, 
atunci când a ajuns în pădurea cea mare. (14S) 

De aceea, dragă Aurică, înțelegând aceste lucruri, nu 
trebuie să-ţi faci inimă rea dinspre partea averii. De altfel 
chiar şi averea pe care o are cineva trebuie socotită ca şi 
cum n-ar avea-o, dacă nu se foloseşte de ea. Doar se 
spune: 

Dacă oamenii sunt bogaţi prin aceea că au bani 
îngropaţi în casă, de ce n-am fi şi noi bogaţi tot cu banii 
aceia? (149) 

De asemenea: 

Dărnicia păstrează averea agonisită ca şanţul de 
scurgere apele îngrămădite în albia unui lac. (150) 

Tot astfel: 

Dăruirea, folosinţa şi pierderea sunt cele trei stări 
ale bogăției; cine nici nu dă nici nu se foloseşte, aceluia îi 
rămâne starea a treia. (151) 

Înţelegând aceasta, cel cu judecată nu trebuie să 
strângă avere ca să stea degeaba, pentru că aceasta va fi 
spre mâhnirea lui. Doar se spune: 

Fericirea celor cu sufletul calm, care au gustat din 
plin din ambrozia mulţumirii, de unde s-o aibă cei lacomi 
de avere, care aleargă de colo până colo? (152) 

Cea mai mare fericire este a acelora care sorb 
mulţumirea ca pe-un nectar; pe când cei nemulţumiţi 


suferă necontenit. (153) 

Când  mintea-i înfrânată, toate simţurile sunt 
înfrânate; după cum când soarele e acoperit de nori şi 
razele îi sunt acoperite. (154) 

Marii profeţi liberaţi de patimi au numit înlăturarea 
dorinţei „bunăstare”334. Dorinţa nu încetează prin bogății, 
după cum nici setea nu se potoleşte prin adorarea focului. 
(155) 

Muritorii vorbesc de rău şi despre ceea ce nu merită 
să fie vorbit de rău, şi laudă în gura mare şi ceea ce nu 
trebuie să fie lăudat. Ce nu fac ei pentru bani? (156) 

Pe lumea aceasta averea nu aduce noroc nici chiar 
aceluia care o are în vederea faptelor bune. E mult mai 
bine să nu fie atins cineva de noroi, decât să se spele de el. 
(157) 

Nu este vreo comoară egală cu dărnicia; nu-i alt 
duşman mai mare pe pământ decât lăcomia; nu se află 
podoabă la fel ca un caracter ales; nu există bogăţie egală 
cu mulţumirea. (158) 

Cât despre aceea că cel mai trist aspect al sărăciei 
ar fi lipsa de consideraţie - Siva, cu toate că n-are decât un 
taur bătrân”, este totuşi stăpânitorul suprem. (159) 

Înţelegând aceasta, dragul meu, trebuie să fii 
mulţumit! auzind vorbele lui Încetinel, corbul grăi: 

— Prietene, trebuie să te hotărăşti să faci aşa după 
cum spune Incetinel. Bine se zice: 

O, rege, uşor se găsesc oameni care să vorbească 
totdeauna lucruri plăcute; însă greu se găseşte cineva care 
să spună un lucru neplăcut, dar folositor, sau cineva care 
să-l asculte. (160) 

Cei care spun pe lumea aceasta lucruri neplăcute 
dar folositoare, aceia sunt numiţi prieteni adevăraţi; 
ceilalţi nu poartă decât numele de prieten. (161) Pe când 


234 În skr. svâsthyam, care mai înseamnă şi „fericire". 

vorbeau astfel, o gazelă cu numele Tărcata, speriată de 
vânători, intră în lac. Văzând-o cum soseşte în goană, 
Aripă-uşoară se sui într-un copac. Aurică se furişă într-un 
desiş de trestii; iar Încetinel intră în apă. Când Aripă- 
uşoară văzu că-i o gazelă, zise către ÎIncetinel: 

— Vino, vino, dragă Incetinel, asta-i o gazelă, care 
chinuită de sete a venit aici şi a intrat în lac. De la ea 
provine acest zgomot, nu de la oameni. Auzind aceasta, 
Încetinel zise cu prudenţă?56: 

— Aripă-uşoară, gazela aceasta, după cât se vede, 
gâfâie tare şi se uită în toate părţile cu Ochi neliniştiţi; 
deci ea nu-i însetată, ci desigur speriată de vânători. De 
aceea vezi dacă aceştia sosesc pe urma ei sau nu. Doar se 
spune: Omul speriat gâfâie mult şi des şi se uită în toate 
părţile; nu-şi găseşte linişte cu niciun chip. (162) 

Auzind aceasta, Tărcata zise: 

— Hei, Încetinel, ai înţeles bine pricina spaimei mele. 
Cu mare greutate am scăpat de săgețile vânătorilor şi am 
venit aici. Turma mea trebuie să fi fost ucisă de vânători. 
Am venit să-ţi cer adăpost; arată-mi un loc unde să nu 
poată ajunge vânătorii. Auzind aceasta, Încetinel zise: 

— Tărcato, ascultă învăţătura ştiinţei purtării: 

Două mijloace se spune că se întrebuinţează pe 
lumea aceasta la vederea duşmanului: unul stă în mişcarea 
mâinilor, celălalt în iuţeala picioarelor. (163) 

De aceea intră iute în pădurea asta deasă, până nu 
sosesc dintr-o clipă într-alta ticăloşii cei de vânători. Între 
acestea Aripă-uşoară se întoarse îndată îndărăt şi zise: 

— Incetinel, vânătorii s-au îndreptat spre casele lor, 
ducând cu ei carne multă. De aceea poţi să ieşi din apă 
fără nicio teamă! apoi tuspatru legară prietenie între ei şi- 
şi petreceau amiezile netulburaţi în preajma lacului, 


236 În skr.: desakălocitam „potrivit cu locul şi cu timpul”. 
Prudent e cel care cunoaşte locul şi timpul (potrivit) (ser. 
desakălajna) 


desfătându-se, la umbra copacului, cu povestiri şi cugetări 
frumoase2% 

Cu drept cuvânt se spune: 

Chiar şi fără tovărăşia femeilor, cei înţelepţi se 
desfată gustând nectarul cugetărilor frumoase. (164) 

De asemenea: 

Cine nu prinde ceea ce s-a spus o singură dată sau 
cine n-o spune şi el la rândul său, cine nu are un mic 
tezaur de vorbe de spirit şi de povestiri frumoase - ce 
farmec mai are conversaţia aceluia? (165) 

Într-o zi, gazela nu veni la vremea când obişnuiau să 
stea de vorbă. Atunci ceilalţi începură să vorbească 
îngrijoraţi între ei: Oare de ce nu vine azi prietena 
noastră? Poate c-a fost omorâtă de un leu sau de vreun alt 
animal sau de vânători; sau poate a căzut în foc sau în vreo 
groapă, atrasă de pofta ierbii fragede. Bine se spune că: 

Chiar când cineva e-n grădina casei sale, cei cărora 
li-i drag sunt îngrijoraţi, închipuindu-şi că i s-ar putea 
întâmpla vreun rău; cu atât mai vârtos când el se află în 
mijlocul unei păduri înfricoşătoare şi pline de primejdii. 
(166) 

Atunci Încetinel vorbi către corb: 

— Aripă-uşoară, eu şi cu Aurică nu suntem în stare s- 
o căutăm, din pricina încetinelii cu care mergem. De aceea 
du-te tu şi caut-o prin pădure; poate s-o zăreşti undeva în 
viaţă. Auzind aceasta, Aripă-uşoară nu merse tocmai 
departe şi văzu pe 'Tărcata prinsă în laţ pe malul unui lac. 


237 De aici înainte găsim această poveste redată pe scurt 
în fabula lui La Fontaine: Le corbeau, la gazelle, la tortue 
et le rat, care începe astfel: 

„La gazelle, le reel, le corbeau, la tortue,/Vivaient 
ensemble unis; douce société. /Le choix d'une demeure aux 
humains inconnue/Assurait leur félicité”. 

La sfîrşitul fabulei La Fontaine arată de unde a împrumutat 
subiectul: „Pilpay conte qu'ainsi la chose s'est passée”. 


Când o văzu, îi zise plin de mâhnire: 

— Ce-i asta, draga mea? Văzându-l pe corb, Tărcata 
se întristă şi mai tare. 

Şi cu drept cuvânt. 

De obicei durerea muritorilor, chiar după ce s-a 
micşorat sau a dispărut, se reaprinde din nou şi mai tare la 
vederea celor scumpi. (167) 

După ce i se opriră lacrimile, Tărcata zise către 
Aripă-uşoară: 

— Prietene, de-acum mi s-a apropiat moartea. Noroc 
că mi-a fost dat să te mai văd o dată. Doar se spune: 

Dacă poţi să-ţi vezi prietenul, atunci când viaţa ţi-i în 
primejdie de moarte, aceasta-i o mângâiere pentru 
amândoi, fie că mai trăieşti după aceea, fie că mori. (168) 

lartă-mă dacă te-am jignit vreodată în convorbirile 
noastre pline de cugetări înțelepte. Aceasta s-o spui în 
numele meu şi lui Aurică şi lui Încetinel! 

Tot ce-am vorbit nelalocul său, cu ştiinţă sau din 
neştiinţă, să-mi ierte acum amândoi cu bunătate. (169) 

Auzind aceasta, Aripă-uşoară zise: 

— Draga mea, nu trebuie să te temi, când ne ai pe 
noi ca prieteni. Mă duc să-l iau pe Aurică şi mă-ntorc 
îndată. Oamenii aleşi nu-şi pierd cumpătul în nenorocire. 
Doar se spune: 

Cel care nu se veseleşte la izbândă, cel care nu e 
abătut în restrişte, cel care nu se teme în luptă - rar naşte 
o mamă un astfel de copil, menit să fie o podoabă a celor 
trei lumi. (170) 

După ce spuse aceste cuvinte, îmbărbătând-o pe 
Tărcata, Aripă-uşoară se duse unde stăteau Aurică şi 
Încetinel şi le povesti cum a căzut Tărcata în cursă. Apoi 
luă în spate pe Aurică şi plecă din nou cu grăbire, hotărât 
s-o libereze pe Tărcata din laţ. Acesteia, când îl văzu pe 
şoarece, îi veni puţin inima la loc şi zise: 

Cei înţelepţi să-şi facă prieteni sinceri, ca să 


îndepărteze nenorocirile. Nu trece cu bine peste 
nenorocire cel care-i lipsit de prieteni pe lumea aceasta. 
(171). 

Aurică zise: 

— Prietenă, după cât se vede, tu eşti o bună 
cunoscătoare a ştiinţei care ne învaţă com să ne purtăm. 
Cum de-ai căzut dar în capcană? Aceea răspunse: 

— Nu e timpul de vorbit acum. Mai bine roade-mi 
iute laţul de la picior, până nu vine ticălosul cel de vânător! 
auzind aceasta, Aurică zise râzând: 

— De ce te mai temi de vânător, când sunt eu aici? 
apoi de aceea am căpătat un mare dezgust pentru 
învăţătură, dacă până şi una ca tine, care cunoaşte ştiinţa 
purtării, ajunge într-un asemenea hal. Iată de ce te întreb. 
Gazela răspunse: 

— Şi mintea poate fi lovită de destin. Doar se spune: 
Când sunt prinşi în mrejele morţii şi când mintea le e lovită 
de destin, atunci şi judecata celor cu suflet mare începe să 
meargă strâmb. (172) 

Ghirlanda de litere pusă pe fruntea lor de către 
destin n-o pot şterge prin puterea lor nici cei mai 
învăţaţi?s&. (173) N 

Pe când cei doi vorbeau astfel, Incetinel, cu inima 
chinuită de nenorocirea prietenei sale, se apropia încet- 
încet de locul unde stăteau. Când o văzu, Aripă-uşoară zise 
către Aurică: 

— Ah, ce întâmplare nenorocită! Aurică întrebă: 

— Nu cumva se apropie vânătorul? Aripă-uşoară 
răspunse: _ 

— Nu e vorbă acum de vânător. Iată, vine Încetinel. A 
făcut o imprudenţă, căci din pricina ei avem să ne găsim şi 
noi pieirea, în caz că vine blestematul cel de vânător. De 
aceea eu am să mă înalţ în văzduh; tu te vei furişa într-o 


238 Cf. proverbul românesc: "Ce ţi-i scris, în frunte ţi-i 


pus“. 


gaură; iar 'Tărcata va porni iute în altă parte. Cât despre 
această broască ţestoasă, sunt tare îngrijat, căci ce-o să se 
facă ea pe uscat? între acestea sosi şi Incetinel. Aurică 
zise: 

— Rău ai făcut c-ai venit aici. Întoarce-te iute, până 
nu soseşte vânătorul! N 

— Dragul meu, ce era să fac? zise Incetinel. Nu 
puteam să stau acolo şi să îndur arsura de foc ce-mi 
pricinuia nenorocirea prietenei mele. De aceea am venit 
aici. Bine se spune: 

Cine ar putea să sufere despărţirea de o fiinţă iubită 
sau pierderea averii, dacă n-ar avea alături pe un prieten, 
care să-i fie asemenea unei minunate buruieni de leac? 
(174) 

Nu isprăvi bine de vorbit şi sosi şi vânătorul cu arcul 
întins până la ureche. Cum îl văzu, într-o clipă şoarecele 
roase laţul gazelei. Atunci 'Tărcata o luă îndată la fugă, 
uitându-se mereu în urmă; Aripă-uşoară se sui într-un 
copac; iar Aurică intră într-o gaură din apropiere. Atunci 
vânătorul, dezamăgit din pricina plecării gazelei şi a trudei 
sale zadarnice, zări pe încetişor cum înainta încet-încet pe 
uscat. Şi se gândi: „Cu toate că soarta mi-a luat gazela, în 
schimb mi-a ieşit înainte această broască ţestoasă, ca să 
am ce mintea. Carnea ei va fi azi o mâncare gustoasă 
pentru mine şi ai mei”. Gândindu-se aşa, o înveli în nişte 
ierburi, o ridică cu arcul şi punând-o pe umăr porni spre 
casă. Între acestea Aurică, văzând-o cum e dusă, începu să 
se bocească plin de durere: 

— Ah, ce nenorocire mi s-a întâmplat, ce nenorocire! 

Nici n-am ajuns bine la capătul unei supărări, ca la 
țărmul unui ocean, că dă peste mine alta. În restrişte se 
înmulţesc nenorocirile. (175) 

Dacă destinul a făcut să-mi pierd averea, de ce mi-a 
răpit şi prietena, care pentru mine era ca odihna pentru 
drumeţul obosit? A doua prietenă la fel ca Încetinel n-am 


să mai am. Doar se spune: 

Cel mai mare câştig în restrişte, destăinuirea şi 
liberarea din nenorocire: acestea sunt cele trei foloase ale 
prieteniei. (176) 

Aşadar, n-am să mai am altă prietena după ea. Ah, de 
ce revarsă destinul fără încetare nenorociri asupra mea, ca 
nişte săgeți? Mai întâi mi-am pierdut averea, după aceea 
supuşii, apoi mi-am părăsit patria şi-n cele din urmă am 
fost despărţit de prietena mea. Aceasta-i legea vieţii 
tuturor fiinţelor. Doar se spune: 

În corp sunt îngrămădite primejdii, din fericire 
izvorăşte nefericirea, după întovărăşire vine despărţirea, 
tot ce se naşte piere. (177) 

Tot astfel: 

Loviturile cad neîncetat asupra celui rănit. Când 
averea e sleită, atunci creşte şi arsura stomacului?3%, în 
nenorocire răsar duşmăniile. În restrişte se înmulţesc 
nenorocirile. (178) 

Ah, bine a spus cineva: 

Ocrotitor la vreme de primejdie, vas al iubirii şi al 
încrederii - de cine oare a fost creată această perlă, 
numită amic în două silabe? (179) 

Între acestea sosiră acolo şi Tărcata şi Aripă-uşoară, 
scoțând strigate deznădăjduite. Atunci Aurică zise: 

— La ce aceste bocete zadarnice? Mai bine să ne 
chibzuim cum să scăpăm pe Incetinel, cât timp nu dispare 
din ochii noştri. Doar se spune: 

Cine numai se vaietă ca un prost, când dă peste el o 
nenorocire, acela nu face decât să sporească jalea, dar n-o 
înlătură. (180) 

Cei învăţaţi în ale ştiinţei purtării spun că singurul 
leac al nenorocirii este încercarea de-a o curma şi 
lepădarea desperării. (181) 

De asemenea: 

Cea mai bună chibzuinţă este aceea care are în 
vedere redobândirea averii pierdute, dobândirea celei 
viitoare şi liberarea celui căzut într-o nenorocire. (182) 

Auzind aceasta, corbul zise: 

— Dacă-i aşa, atunci faceţi ce vă spun: Tărcata să 
apuce acelaşi drum ca şi vânătorul şi când va ajunge la 
vreun lac, să cadă nemişcată pe mal. Eu mă voi sui pe 
capul ei şi cu lovituri uşoare de cioc o voi ciocăni, pentru 
ca vânătorul, văzând loviturile mele de cioc, s-o creadă 
moartă şi, lăsând la pământ pe Încetinel, să alerge după 
gazela. În acest timp tu îi vei rupe în bucăţi legăturile de 
iarbă, pentru ca Încetinel să poată intra iute în lac. Tărcata 
zise: 

— Planul tău e bun. Fără îndoială că Încetinel poate 
fi socotit ca şi scăpat. Doar se spune: 

Cel dintâi dintre toţi muritorii ştie înțeleptul, şi 
nimeni altul, dacă sforţarea voinţei prevesteşte izbândă 
sau neizbândă. (183) 

Să facem întocmai! Zis şi făcut. Vânătorul zări pe 
Tărcata pe ţărmul unui lac, la marginea drumului, cu 
corbul pe ea, Când o văzu, se gândi cu bucurie: „De buna 
seamă că biata gazelă, din cauza durerilor pricinuite de 
laţ, după ce l-a rupt, s-a târât cum a putut cu rămăşiţa de 
viaţă ce mai avea şi, intrând înăuntrul pădurii, a murit. 
Broasca aceasta ţestoasă se află în puterea mea, căci e 
bine legată. Să iau dar gazela”. Luând această hotărâre, 
puse broasca ţestoasă jos şi alergă la gazelă. În aceeaşi 
clipă Aurică roase cu dinţii lui tăioşi ca diamantul 
legăturile de iarbă ale lui Încetinel, care ieşi din ele şi intră 
în lac. La rândul ei Tărcata, înainte de-a ajunge vânătorul 
la ea, dispăru îndată împreună cu corbul. Ruşinat şi 
dezamăgit vânătorul se întoarse; dar când se uită mai bine, 
ia broasca ţestoasă de unde nu-i. Atunci se aşeză la 
pământ şi recită în gând această strofă: 

— Vânatul acesta mare, cu toate că mi-a căzut în 


cursă, mi-a fost răpit de tine. Broasca ţestoasă pe care am 
găsit-o, a dispărut şi ea, desigur că tot prin voinţa ta. 
Lihnit de foame cutreier prin pădurea aceasta, departe de 
nevastă şi de copii. O, moarte, fă ceea ce n-ai făcut încă, 
stăpână; sunt gata. (184) 

Astfel se tângui el în fel şi chip şi se duse acasă. 
După ce plecă acela, se adunară cu toţii: corbul, broasca 
ţestoasă, gazela şi şoarecele şi plini de bucurie se 
îmbrăţişară, părându-le ca şi cum s-ar fi născut din nou. 
Apoi se îndreptară spre lac, unde-şi petrecură restul zilelor 
în mare fericire, desfătându-se în convorbiri pline de 
cugetări frumoase. Cunoscând aceasta, cel ce ace judecată 
să caute să-şi facă prieteni; iar după aceea să se poarte cu 
ei sincer. Doar se spune: 

Cine-şi face prieteni şi nu se poartă strâmb faţă de 
ei, acela niciodată nu suferă durerea umilinţei. (185) 

Aici se sfârşeşte această a doua carte, numită 
Dobândirea prietenilor. 


Cartea a treia 
POVESTEA CORBILOR ŞI A BUFNIŢELOR 


Acum începe această a treia carte numită Povestea 
corbilor şi a bufniţelor, din care prima strofă este 
următoarea: 

Nu trebuie să ne încredem în acela care a fost mai 
înainte împotriva noastră şi care din duşman s-a făcut 
prieten. Priveşte cum a ars ascunzătoarea cea plină de 
bufniţe, datorită focului adus de corbi. (1) 

lată ce se povesteşte: 

Este în ţinutul Deccanului un oraş cu numele 
Mahilaropya. In apropierea acestuia se afla un smochin 
mare, plin de o mulţime de păsări şi acoperit de un frunziş 
foarte des. Acolo trăia odinioară regele corbilor, cu numele 
Culoare-de-nor, înconjurat de nenumărați corbi. Acesta îşi 
făcuse acolo o cetate, în care-şi petrecea timpul cu supuşii 
săi. Insă într-o ascunzătoare din munţi, care-i servea de 
cetate, locuia regina bufniţelor, cu numele Zdrobitoarea- 
de-duşmani. Aceea venea noaptea şi zbura împrejurul 
smochinului. Pe orice corb îi ieşea în cale îl omora. În felul 
acesta, încetul cu încetul, datorită vizitelor regulate ale 
aceleia, smochinul fu golit de corbi. Şi era şi firesc să se 
întâmple aceasta, fiindcă: 

Cine priveşte nepăsător cum înaintează pe furiş 
duşmanul sau boala, acela cu încetul e distrus din această 
pricină. (2) 

Tot astfel: 

Cine nu înlătură duşmanul şi boala de îndată ce se 
ivesc, aceia, chiar puternic fiind, este omorât de ei, de cum 
prind putere. (3) 

Intr-o zi regele corbilor chemă pe toţi sfetnicii săi şi 
le zise: 

—  Duşmanul nostru, fiind foarte puternic şi 
îndrăzneţ, pândeşte prilejul şi vine în fiecare noapte şi ne 


măcelăreşte. Cum să i-o plătim oare? Noi fireşte, nu vedem 
noaptea, nici nu cunoaştem cetatea sa, ca să putem merge 
s-o atacăm. De aceea care din aceste mijloace să alegem? 
Pace, război, plecare, rămânere, alianţă sau perfidie? 
Atunci aceia ziseră: 

— Bine ai făcut, Măria-ta, că ne-ai pus această 
întrebare. Doar se spune: 

Chiar şi atunci când nu-i întrebat, sfetnicul trebuie 
să vorbească ceva. Însă când e întrebat, el trebuie să 
spună îndată ceea ce-i prielnic, fie că-i plăcut, fie că-i 
neplăcut. (4) 

Sfetnicul care fiind întrebat nu spune ceea ce-i 
prielnic şi ceea ce aduce în cele din urmă fericire, ci numai 
vorbeşte pe placul regelui, e socotit ca duşman. (5) 

O, rege, uşor se găsesc oameni care să vorbească 
totdeauna lucruri plăcute; dar greu se găseşte cineva care 
să spună un lucru neplăcut, dar folositor, sau cineva care 
să-l asculte. (6) 

De aceea trebuie neapărat să ne chibzuim, iar pe 
urmă să ne silim să aducem la îndeplinire planul.(7) 

Regele acela avea cinci sfetnici ereditari?*0, ale căror 
nume erau: Zbor-în-sus, Zbor-împreună, Zborin-urmă, 
Zbor-inainte şi Viaţă-lungă. Dintre aceştia, regele întrebă 
mai întâi pe Zbor-în-sus: 

— Ce părere ai, prietene, despre situaţia noastră? 
Acela răspunse: 

— Măria-ta, cu cel tare să nu te masori. Fiindcă-i 
puternic şi atacă atunci când îi vine bine, trebuie să ni-l 
facem aliat. Doar se spune: 

După cum râurile nu se întorc înapoi, tot astfel şi 
izbânda nu se îndepărtează de acela care se închină celui 
mai puternic, dar care-l atacă la vremea potrivită. (8) 

Cu duşmanul care-i sincer, virtuos, nobil, cu fraţi 
mulţi, puternic şi adesea biruitor: cu acela trebuie să se 

încheie pace. (9) 

Când vede că viaţa îi este în primejdie, omul să 
încheie pace chiar şi cu unul care nu e nobil. O dată ce 
viaţa e la adăpost, totul e la adăpost. (10) 

Cine-i învingător în multe lupte, cu acela mai ales 
trebuie să se încheie pace. Doar se spune: 

Când cineva încheie pace cu unul care a învins în 
multe lupte, atunci prin ajutorul acestuia duşmanii săi 
repede i se supun. (11) 

Omul să prefere pacea chiar cu acela care-i este 
egal; căci biruinţa în luptă este îndoielnică. Să nu 
săvârşească o faptă nesocotită. Aşa a vorbit Brhaspati?*!. 
(12) 

Fiindcă biruinţa este totdeauna nesigură pentru cei 
care se încumetă să dea lupta, de aceea să nu se recurgă 
la ea decât după ce s-au încercat primele trei mijloace2%2. 
(13) 

Cel orbit de trufie, care nu încheie pace şi care-i 
bătut cu desăvârşire de egalul său, pricinii este 
distrugerea amândurora, ca şi o oală nearsă lovită de alta. 
(14) 

Lupta cu cel tare e spre pierzarea celui slab. Cel tare 
rămâne în picioare, neatins, ca şi piatra care sfarmă oala. 
(15) 

Pământul, prietenii şi aurul sunt cele trei foloase ale 
luptei; fără ea niciunul din ele nu se poate dobândi în 
niciun chip. (16) 

Leul care scormoneşte gaura unui guzgan, plină de 
sfărâmături de piatră, îşi rupe unghiile sau nu se alege 
decât c-un guzgan. (17) 

De aceea, acolo unde nu e un folos însemnat, ci 
numai luptă, aceasta nu trebuie cu niciun chip să fie 


241 Brhaspati este învățătorul zeilor. 
242 Sînt patru mijloace care duc la izbîndă: dezbinarea, 
blîndeţea, corupţia şi forţa. 


stârnită sau dată. (18) 

Cel atacat de unul mai puternic să facă la fel ca 
trestia?®, niciodată însă ca şarpele, dacă vrea ca fericirea 
sa să fie nezdruncinată. (19) 

Făcând ca trestia, el ajunge la o mare prosperitate; 
pe când o purtare ca a şarpelui nu duce decât la pieire. 
(20) 

Cel prudent să sufere loviturile, strângându-se ca 
broasca ţestoasă; însă când i se iveşte prilejul să se ridice 
ca şarpele cel negru21. (21) 

Când se vede că războiul e aproape, să-l evite prin 
cuvintele cele mai împăciuitoare. Să nu atace vijelios, căci 
biruinţa nu e sigură. (22) 

Tot astfel: 

Niciun autor nu spune ca să se dea lupta cu cel care- 
i puternic; căci niciodată norul nu merge împotriva 
vântului. (23) 

Astfel îşi dădu Zbor-în-sus părerea în sprijinul unei 
purtări binevoitoare şi a păcii. După ce o auzi, regele grăi 
către Zbor-împreună: 

— Prietene, aş dori să aud şi părerea ta! Acela zise: 

— Măria-ta, eu nu găsesc că-i bine să facem pace cu 
duşmanul. Doar se spune: 

Cu duşmanul să nu se încheie alianţă, oricât ar fi de 
strânsă. Fie apa cât de fierbinte, vântul tot o răceşte. (24) 

Unde mai pui că-i crud, lacom şi fărădelege. De 
aceea cu atât mai mult nu trebuie să închei pace cu el. 
Doar se spune: 

Cu cel lipsit de sinceritate să nu cumva să se încheie 
pace. Oricât de strânsă ar fi alianţa cu el, nu trece mult şi 
din pricina răutăţii sale el se schimbă din nou. (25) 

De aceea eu socot că trebuie să ne războim cu 
dânsul. Doar se spune: 

244 Cobra, foarte primejdios. 


Duşmanul care se arată crud, lacom, leneş, neglijent, 
fricos, prost şi dispreţuitor, acela-i un luptător care uşor 
poate fi nimicit. (26) 

Afară de aceasta, noi am fost bătuţi de el. De aceea, 
dacă veţi încheia pace cu dânsul, are să facă din nou 
prăpăd printre corbi. Doar se spune: 

Vorbele împăciuitoare nu sunt la locul lor, când 
duşmanul poate fi învins prin al patrulea mijloc?®. Care-i 
înțeleptul care stropeşte cu apă pe cel cuprins de friguri, 
în loc să-l facă să asude?246 (27) 

Vorbele blânde mai degrabă aţâţă pe cel înfuriat, ca 
şi picăturile de apă turnate deodată peste untul fierbinte. 
(28) 

Cât despre ceea ce spui Măria-ta, că duşmanul e 
puternic, şi aceasta-i fără temei. Doar se spune: 

Leul însufleţit de un mare curaj pune piciorul pe 
capul elefantului îndârjit, cu toate că acesta e mai mare 
decât el. (29) 

Cine-i energic, acela poate omori pe duşman, chiar 
dacă acesta e mare, iar acela mic; astfel povestesc 
Bharadvajii? c-a omorât leul pe elefant. (30) Duşmanii a 
căror putere e mai mare trebuie ucişi prin viclenie, cum a 
făcut Bhima cu kiciakii?4%, travestindu-se în femeie. (31) 

Tot astfel: 

Regelui neîndurător duşmanii i se supun ca Morţii; 
pe când pe cel care rabdă totul ei îl consideră ca pe un 
fleac. (32) 

Acela a cărui strălucire nu întunecă strălucirea celor 
străluciți - la ce s-a mai născut degeaba răpind numai 
tinereţea mamei sale? (33) 

Fericirea al cărei trup nu e ud de sângele 
duşmanilor, roşu ca şofranul, oricât ar fi ea de 
fermecătoare, nu aduce bucurie sufletului celor înţelepţi. 
(34) Regele al cărui pământ nu e stropit de sângele 
duşmanilor şi de lacrimile care curg din ochii văduvelor lor 
- ce slavă are el în viaţă? (35) 

Astfel îşi dădu părerea Zbor-împreună în favoarea 
războiului. După ce-l ascultă şi pe el, regele grăi către 
Zbor-în-urmă: 

— Prietene, dă-ţi şi tu părerea! Acela, luând 
cuvântul, zise: 

— Măria-ta, duşmanul nostru e rău, mai puternic 
decât noi, şi nelegiuit. De aceea nu sunt potrivite pentru el 
nici pacea, nici războiul. Singurul lucru nimerit e plecarea. 
Doar se spune: 

Faţă de un duşman mai puternic şi nelegiuit nu se 
recomandă nici pacea, nici războiul, ci numai plecarea. 
(36) 

La vreme de primejdie plecarea este de două feluri: 
una are de scop scăparea vieţii şi a averii, cealaltă se 
spune că este a celui care doreşte să învingă. (37) Plecarea 
în ţara duşmanului a celui care-i doritor de biruinţă şi 
superior în putere se recomandă în lunile Kârttika şi 
Caitra?*%; în alt timp nu. (38) Însă orice timp este nimerit, 
atunci când duşmanul poate fi surprins aflându-se într-o 
nenorocire sau având părţi slabe. (39) 

Numai după ce şi-a întărit bine propria-i reşedinţă cu 


249 în lunile Karttika şi Caitra se recomandă să se 

luptători viteji, destoinici şi puternici, să pornească regele 
în ţara duşmanului, trimițând înainte iscoade. (40) 

Insă cine pătrunde în regatul duşman fără a 
cunoaşte drumurile, aliaţii naturali2%, apele şi ogoarele, 
acela nu se mai întoarce în regatul său. (41) De aceea ar fi 
nimerit să te retragi. De asemenea: Aici e nimerit, stăpâne, 
să recurgi la al doilea mijloc, la plecare, nu la război, nici 
la pace cu răufăcătorul acesta puternic. (42) 

Pe lângă aceasta cei prudenţi, când se retrag, au în 
vedere un scop. Doar se spune: 

Berbecele se dă înapoi ca să atace. Regele 
animalelor, când e din cale afară de furios, se piteşte gata 
să se arunce. Cei cuminţi, care-şi ascund gândurile în 
sufletul lor şi nu-şi dau pe faţă planurile şi acţiunile, 
chibzuindu-se bine, aceia înving. (43) 

De asemenea: 

Cel care, văzând că duşmanul său e tare, pleacă în 
pribegie, acela ca şi Yudhișţhira?5!, trăind şi nemurind, îşi 
recapătă ţara. (44) 

Când cel slab, cuprins de îngâmfare, se ia la luptă cu 
cel puternic, el face tocmai ceea ce doreşte duşmanul şi 
pricinuieşte pieirea familiei sale. (45) Aşadar, fiindcă eşti 
atacat de-un duşman puternic, nu e timpul acum nici de 
pace nici de război, ci de retragere. Acesta fu sfatul lui 
Zbor-în-urmă, privitor la retragere. Auzind aceasta, regele 
zise către Zbor-înainte: 

— Prietene, spune-ţi şi tu părerea ta! Acela zise: 

— Măria-ta, mie nu-mi place niciunul din cele trei 


250 Se cheamă „aliat natural" în tratatele de politică şi de 
guvernămiînt ale indienilor un rege care-i despărţit de altul 
printr-un stat la mijloc. 

251 Yudhișţhira, cel mai în vîrstă dintre fiii lui Pându, fu 
învins într-o zi de vărul său Duryodhana la jocul de zaruri 
şi din această pricină fu silit să trăiască prin păduri 12 ani, 
împreună cu fraţii săi. 


mijloace: pacea, războiul şi plecarea; găsesc însă cât se 
poate de nimerită rămânerea pe loc. Doar se spune: 

Crocodilul, când se află în locul său prielnic, îl trage 
până şi pe elefantul măreț; pe când dacă-i afară din locul 
său, e biruit şi de un câine. (46) 

De asemenea: 

Cel atacat de unul mai tare să stea cu precauţie în 
cetate. Acolo să-şi cheme prietenii, ca să-l scape. (47) 

Cel care, la vestea că se apropie duşmanul, îşi 
părăseşte spăimântat cetatea, acela nu se mai întoarce 
acolo. (48) 

După cum oricine se poate apropia de un şarpe lipsit 
de dinţi şi de un elefant domolit, tot astfel şi de un rege 
fără cetate. (49) 

Un singur om care se află în cetate poate să se lupte 
cu o sută de duşmani puternici; de aceea să nu-şi 
părăsească cetatea. (50) 

De aceea regele să-şi zidească o cetate puternică, cu 
provizii şi aliaţi naturali, prevăzută cu ziduri, şanţuri, 
maşini şi celelalte. (51) 

Acolo să stea veşnic gata de luptă; dacă scapă cu 
viaţă, îşi recapătă domnia; dacă moare, merge în rai. (52) 

De asemenea: 

Chiar cei slabi, dacă sunt uniţi, nu pot fi învinşi de 
unul puternic, cum e învins copacul singuratic de 
potrivnicul său, vântul. (53) 

Căci copacul care creşte singur, oricât ar fi de mare 
şi oricât de bine înţepenit ar fi din toate părţile. poate fi 
clătinat chiar de un vânt foarte lin. (54) Tot astfel duşmanii 
socotesc că pot face rău unui om când e singur, chiar dacă- 
i viteaz - şi de aceea îi şi fac. (55) 

Aceasta fu părerea lui Zbor-înainte, privitoare 
rămânerea pe loc. Auzind aceasta, regele se îndreptă către 
Viaţă-lungă: 

— Prietene, spune şi tu părerea ta! Acela grăi: 


— Măria-ta, dintre cele şase mijloace??? alianţa mi se 
pare cea mai potrivită. Aceasta trebuie s-o facem. Doar se 
spune: Cel fără aliat, chiar dacă-i destoinic şi puternic, ce 
poate el să facă? Focul izbucnit se stinge de la sine, dacă 
nu e vânt. (5) 

De aceea trebuie să rămâi pe loc şi să te uneşti cu 
unul destoinic, care să te scape din nenorocire. Dacă însă 
îţi vei părăsi cetatea şi vei pleca, atunci nimeni n-are să-ţi 
vorbească măcar de vreun ajutor. Doar se spune: 

Când focul arde pădurea, vântul este aliatul său; dar 
tot el stinge lampa. Cine se uită la un om slab? (57) 

Însă nu-i nevoie neapărat ca cineva să se unească cu 
unul puternic. Şi unirea cu cei mici poate să te apere. Doar 
se spune: 

După cum un tufiş de bambu, format din trestii dese, 
nu poate fi smuls, tot aşa nu poate fi distrus un rege, chiar 
dacă-i foarte slab?5. (58) 

De aceea arborii care sunt deşi şi bine înţepeniţi de 
jur-împrejur, nu sunt doborâţi nici chiar de furtună, fiindcă 
sunt uniţi între ei; (59) 

pe când copacul singuratic, chiar dacă-i mare, 
puternic şi bine înţepenit, cu uşurinţă poate fi doborât de 
vânt. (60) 

Ce se spune însă când alianţa se face cu unul foarte 
însemnat? Se spune: 

Unirea cu un om mare pe cine oare nu-l înalţă? Apa 
care stă pe frunza de lotus capătă strălucire de 
mărgăritare?5. (61) 

Aşadar, fără unire nu e putinţă de scăpare. De aceea 
trebuie de făcut mai întâi alianţă şi după aceea război; 
aceasta-i părerea mea! Acesta fu sfatul lui Viaţă-lungă. 
După ce acela vorbi astfel, regele Culoare-de-nor se plecă 


252 Vezi p.319, n.**. 
253 Subînţeles „Cu condiţia ca să se alieze cu mai mulţi”. 
254 Vezi Cartea întâi, str. 250, n.*. 


spre un vechi sfetnic al tatălui său, un bătrân cu numele 
Viaţă-tare, care cunoştea întreaga învăţătură cu privire la 
arta de a domni, şi-i zise: 

— Scumpul meu355, am întrebat pe aceşti sfetnici de 
faţă cu tine, ca să-i auzi pe toţi şi, cunoscându-le părerea, 
să-mi arăţi ce-i de făcut. Spune-mi dar, cum e mai bine? 

— Fiule zise acela, toţi sfetnicii au vorbit aşa cum stă 
şi-n cărţile care învaţă arta de a domni. Învățăturile 
acestea îşi au rostul la timpul lor. Însă împrejurarea de faţă 
cere prefăcătorie. Doar se spune: 

Totdeauna, şi-n timp de pace şi-n război, omul 
trebuie să fie neîncrezător şi să recurgă la prefăcătorie 
faţă de-un duşman mai puternic. (62) 

De aceea duşmanul e răpus lesne de acei care-i 
câştigă încrederea, fără însă a se încrede şi ei în el. Şi 
care-i aţâţă lăcomia. Doar se spune: 

Uneori cei înţelepţi fac ca să-i meargă bine 
duşmanului pe care au de gând să-l distrugă. Flegma este 
sporită cu ajutorul zahărului, pentru ca să dispară. (63) 

Tot astfel: 

Pe lumea aceasta cel care-i sincer faţă de femei, faţă 
de duşmani, faţă de un prieten prefăcut şi mai ales faţă de 
curtezane, acela nu trăieşte mult. (64) Datoria faţă de 
rege, faţă de brahmani, faţă de sine însuşi şi faţă de 
învăţător, trebuie să şi-o îndeplinească omul cu sinceritate; 
restul cu prefăcătorie. 165) 

Sinceritatea este de lăudat numai la asceţii cu 
sufletul purificat, nu şi la oamenii obişnuiţi, poftitori de 
femei, şi mai ales nu la domnitori?55257. (66) De aceea, dacă 
vei recurge la prefăcătorie, nu ornai că vei rămânea pe loc, 
dar ademenindu-l pe duşman îl vei alunga. Pe lângă 


2554 *# In textul skr. tata: „tată" (termen de respect). 
256 Astfel de principii imorale se găsesc în tratatele de 
politică indiene, vezi şi p. 111, n. *** 

aceasta, dacă vei vedea la el vreo parte slabă, te vei duce 
şi-l vei omorî. Culoare-de-nor zise: 

— Scumpul meu, eu nici măcar nu ştiu unde şade. 
Cum să-i cunosc dar partea slabă? Viaţă-tare răspunse: 

— Fiule, cu ajutorul iscoadelor îţi voi arăta nu numai 
cetatea lui, dar şi părţile-i slabe. Doar se spune: 

Vacile văd prin miros, brahmanii văd prin Vede, regii 
văd prin iscoade, ceilalţi oameni prin ochi. (67) la această 
privinţă se spune: 

Regele care cunoaşte prin iscoadele sale ascunse pe 
puternicii săi şi mai ales pe ai duşmanilor, acela nu dă 
peste nenorocire. (63) 

Culoare-de-nor zise: 

— Scumpul meu, cine sunt cei puternici şi câţi la 
număr? Ce sunt spionii ascunşi? Lămureşte-mi toate 
acestea. Acela grăi: 

— În această privinţă sfântul Narada?% îi spune lui 
Yudhișţhira că la duşmani sunt optsprezece puternici, iar 
cei proprii cincisprezece. Aceştia se pot cunoaşte prin câte 
trei spioni ascunşi. O dată cunoscuţi, atât cei care sunt ai 
noştri, cât şi cei care sunt de partea duşmanului se află în 
puterea noastră. Doar Narada îi spune lui Yudhișţhira: 

Pe cei optsprezece puternici ai duşmanului şi pe cei 
cincisprezece ai tăi îi cunoşti prin câte trei iscoade 
ascunse. (69) 

Prin cuvântul „puternic” se înţelege un dregător de 
seamă. Dacă ei se poartă rău, aceasta-i spre pierzarea 
stăpânului lor; dacă însă sunt de treabă, aceasta-i spre 
binele lui. Aceştia sunt: cancelarul, preotul casei, 
căpetenia oştirii, prinţul moştenitor, uşierul, duhovnicul, 
strângătorul de biruri, mai marele peste harem, slujitorul 
care-i de serviciu, primul judecător, cel care primeşte 
jălbile, ministrul de război, cel ce are în grija sa elefanții, 
vistiernicul, comandantul cetăţii, mai marele peste 


258 Narada este numele unui întelept divin. 


perceptori, păzitorul hotarelor şi vătaful curţii. Prin 
trădarea acestora duşmanul repede e învins. Cei care fac 
parte dintre puternicii proprii sunt: regina, mama regelui, 
camerierul, grădinarul, păzitorul patului domnesc, iscoada, 
cititorul în stele, medicul, cel care aduce apa, cel care 
păstrează  betelul, învățătorul, straja,  intendentul, 
purtătorul de umbrelă şi curtezana. Duşmănia acestora 
este poarta pierzării pentru domnitor şi pentru ai săi. Tot 
astfel: Medicul, cititorul în stele şi învățătorul află totul, 
dacă sunt puşi ca spioni printre ai lor; tot astfel 
îmblânzitorii de şerpi şi nebunii printre duşmani. (70). 

De asemenea: 

O dată ce spioni iscusiţi au găsit intrare cu ajutorul 
celor puternici, să caute să iscodească şi fundul, acest 
duşman al apelor adânci. (71) 

Auzind cuvintele sfetnicului său, Culoare-de-nor zise: 

— Scumpul meu, oare din ce pricină dăinuieşte 
această necontenită duşmănie pe viaţă şi pe moarte între 
corbi şi bufniţe? Acela răspunse: 

— Fiule, odinioară lebedele, papagalii, bâtlanii, cucii, 
vrăbiile,  bufniţele,  păunii, porumbeii,  turturelele, 
scurmătoarele şi toate celelalte păsări s-au întrunit şi au 
început să se sfătuiască cu mare înfierbântare: 

— Cu toate că regele nostru este Vainateya, spuneau 
dânsele, el se ţine de venerabilul Vasudeva?% şi nici nu-i 
pasă de noi. Degeaba mai avem un stăpân, dacă nu ne 
ocroteşte pe noi, care veşnic suntem prinse în laţurile 
vânătorilor. Doar se spune: 

Cine nu ocroteşte pe oamenii spăimântaţi şi asupriţi 
necontenit de duşmani, acela fără îndoială că sub 
înfăţişarea de rege este Moartea însăşi. (72) Dacă regele 
nu-şi cârmuieşte bine supuşii, oamenii se rătăcesc ca o 


259 Vainateya: numele său obişnuit este Garuda. Aceasta-i 
pasărea pe care călăreşte Visnu, numit aici Vasudeva. Vezi 
pL 59, n. ***, 


corabie fără cârmaci. (73) 

Ca pe-o corabie sfărâmată pe ocean să-i părăsească 
omul pe aceştia şase: pe învățătorul care nu-i în stare să 
înveţe pe alţii, pe preotul care nu studiază cărţile sfinte260. 
(74) 

Pe regele care nu ocroteşte, pe soţia rea de gură, pe 
păstorul doritor de-a trăi în sat şi pe bărbierul doritor de-a 
fi în pădure. (75) 

Gândindu-ne la aceasta, să ne alegem alt rege. 
Atunci, văzând-o pe bufniţă cu înfăţişarea ei frumoasă, 
toate păsările strigară într-un glas: 

— Bufnița aceasta să fie regina noastră. Să se aducă 
dar cele trebuitoare pentru încoronarea reginei. Atunci se 
pregăti apă de la diferite scăldători sfinte, se făcu o 
grămadă dintr-o sută şi opt rădăcini descântate, se aşeză 
tronul, se aduse un tablou care înfăţişa pământul cu cele 
şapte insule, se aşternu blana de tigru, se umplură cu apă 
vasele de aur, se aprinseră lămpile pline cu untdelemn şi 
se sună din surle. Oglinzile şi celelalte lucruri aducătoare 
de noroc stăteau pregătite, cei mai buni dintre cântăreţi 
recitau odele?%lor, brahmanii înflăcăraţi rosteau în cor 
imnuri vedice, fecioarele cântau, totul era gata pentru 
încoronare. Dar tocmai când bufnița se aşeza pe tron, iată 
că de undeva sosi un corb. Acesta se gândi „Ce înseamnă 
oare această adunare de păsări şi sărbătoarea aceasta 
mare?” Când îl văzură, păsările îşi ziseră între ele: 

— Se ştie că cel mai isteţ între păsări e corbul Doar 
se spune: 

Cel mai viclean dintre oameni e bărbierul, dintre 
zburătoare e corbul, dintre fiare şacalul, dintre asceţi 


260 „Cărţile sfinte" sînt Vedele. 

261 Sa descrie pregătirea de încoronare ca şi cum ar fi 
vorba de un rege adevărat; animalele în fabulele indiene se 
poartă şi vorbesc întocmai ca oamenii. 


cerşetorul în haine albe.26%2. (76) 

De aceea să-l auzim şi pe el. Doar se spune: Planurile 
puse la cale de cei pricepuţi, chibzuite şi bine cercetate în 
toate chipurile împreună cu mulţi, niciodată nu dau greş. 
(77) 

Atunci corbul apropiindu-se de ele zise: 

— Ce înseamnă această mulţime adunată şi această 
sărbătoare măreaţă? Acelea răspunseră: 

— Noi, păsările, n-avem regină. De aceea am pus la 
cale încoronarea acestei bufniţe ca regină a păsărilor. Dă-ţi 
acum şi tu părerea. Ai sosit tocmai la timp! Atunci corbul 
începu a râde şi zise: 

— Este o nebunie să se încoroneze ca regină bufnița 
aceasta chioară în timpul zilei, cu faţa ei grozavă, când 
sunt atâtea păsări de seamă ca: păunul, lebăda, cucul, 
fenicopterul, papagalul, turturica, cocorul şi altele. De 
aceea eu nu sunt de această părere. Pentru că: Fără să fie 
mâniată, şi ce înfiorătoare şi neprietenoasă la vedere este 
bufnița aceasta cu nasul ei coroiat şi cu ochii ceia albi! D- 
apoi când va fi mânioasă, cum are să mai arate! (78) 

De asemenea: 

Dacă punem ca regină bufnița, care prin însăşi firea 
ei e înfiorătoare, grozavă, sălbatică şi neprietenoasă la 
vedere, atunci ce noroc vom mai avea?2% (79) Pe lângă 
aceasta, când Vainateya e stăpânul nostru, la ce să ne mai 
luăm ca stăpână şi pe bufnița asta-i? De aceea, chiar de-ar 
avea însuşiri, totuşi, de vreme ce avem un stăpân, nu mai 
are rost al doilea. 

Un singur domn peste o ţară, plin de strălucire, este 
prielnic. Când îs mai mulţi „aduc pierzare, ca serii la 
sfârşitul lumii?%. (80) 


262 „Cerşetorul în haine alb.?“, probabil un ascet din secta 
Svetămbara. („purtători de haine albe“.) 

263 Cf. aceeaşi credinţă despre bufniţă şi la noi. 

264 La sfîrşitul unui kalpa, spune tradiţia, vor apărea şapte 


Numai cât vor auzi de numele lui (Vainateya), şi 
duşmanii voştri nu se vor atinge de voi. Doar se spune: 

E de-ajuns să afle numai numele unui stăpân cu 
faimă mare, şi într-o clipă duşmanii se liniştesc. (81) 

Tot astfel: 

Pomenindu-i pe cei mari, avem izbânda cea mai 
mare. Fiindcă au pomenit de lună, iepurii au trăit în pace. 
(82) 

— Cum asta? întrebară păsările. Corbul povesti: 


Povestea întâia 
IEPURELE ŞI ELEFANTUL 


Într-o pădure trăia odată un elefant uriaş, cu numele 
Patru-dinţi, care era regele turmei sale. Odată se ivi acolo 
o secetă mare, care ţinu mulţi ani. Din cauza ei secară 
lacuri, smârcuri, mlaştini şi bălți. Atunci toţi elefanții 
grăiră către regele lor: 

— Măria-ta, puii noştri sunt chinuiţi de sete şi trag să 
moară; unii au şi murit. Să căutăm un lac, unde să bea apă 
şi să se învioreze. După ce se gândi mult, regele elefanților 
zise: 

— Este în inima unui ţinut, într-un loc singuratic, un 
lac mare, totdeauna plin cu apă din Gangele care curge pe 
sub pământ. Să mergem într-acolo! Zis şi făcut. Merseră ei 
cinci nopţi de-a rândul şi ajunseră la lac. Acolo intrară în 
apă şi nu ieşiră decât atunci când apuse soarele. Insă de 
jur-împrejurul acelui lac se aflau nenumărate gropi, făcute 
de iepuri în pământul foarte moale. Acestea fură stricate 
de elefanţi, pe când umblau încoace şi încolo. Mulţi iepuri 
se aleseră cu picioarele, capetele şi gâturile strivite; unii 


sori, care vor arde universul. (Kalpa este o perioadă a 
lumii, egală cu o zi a lui Brahma). în privinţa cugetării cf. 
versului: nNu e bună domnia multora; unul singur să fie 
domn (Homer, Iliada, II, 204). 


din ei muriră, alţii abia scăpară cu viaţă. După ce se 
depărtă turma de elefanţi, iepurii, tulburaţi, văzându-şi 
locuinţele distruse de picioarele elefanților, unii din ei cu 
picioarele rupte, alţii cu corpul stâlcit şi plin de sânge, alţii 
iarăşi cu puii omorâţi, se întruniră cu ochii în lacrimi şi 
începură a se sfătui. 

— Vai, suntem pierduţi! spuneau ei. Turma ceea de 
elefanţi are să vină mereu, pentru că nu-i apă aiurea. Aşa 
că vom pieri cu toţii. Doar se spune: Elefantul omoară 
chiar când atinge, şarpele chiar când miroase, regele chiar 
când râde, omul rău chiar când cinsteşte. (83) 

Să ne gândim dar la vreun mijloc de scăpare. Atunci 
unul din ei zise: 

— Să părăsim acest ţinut şi să plecăm. Ce putem 
face altceva? Doar Mânu şi Vyâsa?6% au spus: 

Omul să părăsească pe unul pentru familie, familia s- 
o părăsească pentru sat, satul să-l părăsească pentru ţară 
şi pământul întreg pentru sine însuşi. (84) Regele să-şi 
părăsească ţara fără a sta la gânduri, dacă aceasta-i spre 
binele său, chiar dacă-i sănătoasă, roditoare şi prielnică 
creşterii vitelor. (85) Omul să-şi păstreze averea pentru 
vreo nenorocire, nevasta să şi-o păstreze cu ajutorul averii, 
iar pe sine să se păstreze sacrificând şi nevastă şi avere. 
(86) 

Atunci unii ziseră: 

— Nu se poate părăsi aşa deodată locul strămoşesc. 
De aceea să ne gândim ia vreun mijloc de a-i speria, ca să 
nu vină cumva din nou. Doar se spune: 

Şi şarpele care nu-i veninos trebuie să-şi ridice 
creasta; veninos sau nu, creasta-i ridicată insuflă groază. 
(87) 

Atunci alţii ziseră: 

— Dacă-i aşa, este un mijloc foarte bun de a-i speria 


265 Vyāsa este autorul legendar al Vedelor, cărţile sfinte 
ale brahmanilor. 


în aşa fel, încât să nu se mai întoarcă. Însă izbutirea 
acestui mijloc atârnă de un sol iscusit. Fiindcă iepurele 
Vijayadatta, regele şi stăpânul nostru, locuieşte în lună, de 
aceea să se trimită un sol prefăcut la regele elefanților, 
care să-i spună: „Luna te opreşte să vii aici la lac, pentru 
ca de jur-împrejurul lui locuiesc supuşii ei”. Dacă i se va 
vorbi astfel, poate că va da crezare vorbelor solului şi va 
pleca. Atunci alţii iarăşi ziseră: 

— Dacă-i aşa, este în mijlocul nostru un iepure cu 
numele Clăpăug. Acela-i meşter la vorbă şi cunoscător în 
ale soliei. Să-l trimitem pe dânsul acolo. Doar se spune: 

Acela este trimis ca sol din partea regelui, care-i 
chipeş, fără dorinţe, cu darul vorbirii, cunoscător a tot 
felul de cărţi şi care ştie să pătrundă gândul altora. (88) 

De asemenea: 

Cel care recurge la un uşier domnesc neghiob sau 
plin de lăcomie, dar mai cu seamă mincinos, acela nu 
izbuteşte în ceea ce întreprinde. (89) 

Să vedem deci dacă putem să scăpăm teferi din 
această pacoste! Atunci ceilalţi ziseră: 

— Aşa-i bine. Alt mijloc de scăpare nu-i. Să facem 
aşa! Atunci fu ales Clăpăug, ca să meargă la regele turmei 
de elefanţi; şi Clăpăug porni. Când ajunse aproape de 
drumul elefanților, se sui pe o movilă, de care nu se putea 
apropia nimeni altul, şi vorbi către elefant: 

— Hei, elefant păcătos, cum de-ai îndrăznit să intri, 
aşa niciuna nici două şi fără să-ţi pese, în lacul acesta al 
lunii? Să nu mai calci pe aici; pleacă! auzind aceasta, 
elefantul zise mirat: 

— Dar tu cine eşti? Acela răspunse: 

— Eu sunt iepurele 

Vijayadatta şi locuiesc în lună. Sfânta lună m-a trimis 
acum la tine, pentru că vorbele ei să aibă mai multă 
crezare. Atunci elefantul zise: 

— Hei, iepure, spune-mi porunca sfintei luni, ca s-o 


îndeplinesc îndată! Iepurele răspunse: 

— Ziua trecută ai venit împreună cu turma ta şi ai 
strivit o mulţime de iepuri. Cum de nu ştii că aceştia sunt 
sub stăpânirea lunii? De aceea, dacă ţii la viaţă, sub niciun 
cuvânt să nu mai vii aici. Aceasta-i porunca lunii! Elefantul 
întrebă: 

— Şi unde se află acum stăpâna voastră, sfânta lună? 
Iepurele răspunse: 

— Ea a venit acum aici, la lac, ca să aducă 
mângâiere iepurilor care au mai rămas în viaţă dintre cei 
zdrobiţi de turma ta. lar eu am fost trimis la tine. Elefantul 
zise: 

— Dacă-i aşa, arată-mi pe stăpâna mea, ca să mă 
închin la ea şi să plec aiurea! Iepurele zise: 

— Vino numai tu cu mine, ca să ţi-o arăt! Zis şi făcut. 
Seara iepurele îl duse pe elefant la ţărmul lacului şi, 
arătându-i chipul lunii în apă, îi zise: 

— Stăpâna noastră stă cufundată în meditaţie în 
mijlocul apei. Inchină-te ei în tăcere şi pleacă iute. Altfel, 
dacă-i tulburi meditaţia, se va supăra din nou şi mai tare. 
Atunci elefantul, înfricoşat, se închină la lună şi apoi se 
depărtă. Din ziua aceea iepurii trăiră în tihnă în vizuinile 
lor, împreună cu ai lor. De aceea eu spun: 

Pomenindu-i pe cei mari, avem izbânda cea mai 
mare. Fiindcă au pomenit de lună, iepurii au trăit în pace. 
(90) 

Tot astfel: 

Odinioară iepurele şi Kapihjala, voind cu orice preţ 
să se judece şi dând peste un judecător mişel, şi-au găsit 
pieirea amândoi. (90) 

— Cum asta? întrebară păsările. Corbul povesti: 


Povestea a doua 
POTARNICHEA, IEPURELE ŞI MOTANUL 


Mai înainte eu locuiam într-un copac. Dedesubt, într- 
o scorbură, locuia o potârniche, cu numele Kapifjala. 
Totdeauna, când ne întorceam la apusul soarelui, ne 
petreceam vremea amândoi spunându-ne o mulţime de 
cugetări frumoase şi istorisindu-ne faptele străvechi ale 
înţelepţilor divini, brahmani şi regeşti, sau multele 
minunăţii văzute în timpul călătoriilor; ceea ce ne făcea o 
mare plăcere. Odată Kapifjala se duse împreună cu alte 
potârnichi să-şi caute hrana într-un ţinut străin, plin cu 
lanuri de orez. Dar, când se ivi noaptea, nu se mai întoarse 
şi atunci mă gândii neliniştit şi întristat de lipsa ei:. „Ah, 
oare de ce n-a venit azi Kapihjala? Nu cumva a fost prinsă 
în lat de vreun vânător? Sau poate a omorât-o cineva? 
Oricum, dacă i-ar merge bine, n-ar sta ea fără mine. Astfel 
măfrămiutai, cu gândul multe zile. O lată însă, pe la 
asfinţitul soarelui, intră în scorbură un iepure, cu numele 
Mers-iute. Fiindcă pierdusem orice nădejde în privinţa lui 
Kapiijala, îl lăsai. A doua zi însă, făcându-i-se dor de casă, 
numai iată că soseşte şi Kapihjala, grasă ca o minge de 
mult orez ce mâncase. Bine a zis cine a zis: 

Nici în cer nu gustă muritorii aşa fericire, ca aceea 
pe care o are şi cel mai sărac în ţara sa, în oraşul său, în 
casa sa. (92) 

Când văzu iepurele în scorbură, potârnichea zise 
supărată: 

— Hei, dar casa asta este a mea. De aceea fă bine şi 
ieşi numaidecât! Iepurele răspunse: 

— Casa asta nu-i a ta, ci a mea. De ce dar rosteşti în 
zadar cuvinte de ocară? Doar se spune: 

Nu se mai poate pune stăpânire pe iazuri, fântâni, 
temple şi copaci, o dată ce au fost părăsite2% (93) De 
asemenea: 

Acolo unde cineva s-a folosit în văzul tuturor de o 

casă sau de altceva timp de zece ani, dovada hotărâtoare 
este folosinţa, nu martorul nici actele. (94) Aceasta-i legea 
cu privire la oameni, aşa cum ne învaţă înţelepţii; iar 
adăpostul animalelor şi al păsărilor e numai pentru puii lor. 
(95) 

Aşadar, casa asta este a mea, nu a ta! Kapiñjala zise: 

— Dacă recunoşti ca autoritate legea, vino cu mine, 
să întrebăm pe un învăţat; şi cui i-o va da, acela să aibă 
casa. Atunci mă gândii: „Ce are să iasă oare de aici? Vreau 
să văd şi eu judecata”. Apoi de curiozitate mă luai după ei. 
Între acestea un cotoi sălbatic, cu numele Dinţi-ascuţiţi, 
care auzise sfada lor, se duse la malul unui râu din 
apropierea drumului, luă un pumn de iarbă sfântă şi stând 
c-un ochi închis, cu braţele ridicate şi abia atingând 
pământul cu vârful picioarelor’, începu să 
propovăduiască virtutea, cu faţa spre sfântul soare, în felul 
următor: 

— Ah, existenţa aceasta pământească nu preţuieşte 
nimic, viaţa se duce ca o clipă, unirea cu fiinţele scumpe e 
trecătoare ca un vis, familia este asemenea reţelei 
fermecate a lui Indra?6. De aceea nu e altă mântuire decât 
în virtute?%. Doar se spune: 

Acela ale cărui zile vin şi se duc lipsite de fapte 
bune, nu trăieşte, ca şi foalele unui fierar, deşi suflă. (96) 

După cum o coadă de câine nu acoperă părţile 
ruşinoase nici nu alungă insectele şi ţânţarii, tot astfel 
învăţătura fără virtute nu e de niciun folos. (97) De 
asemenea: 

Ca neghina între grâne, ca o pasăre necurată, ca 
ţânţarii între fiinţe: aşa sunt aceia al căror ţel nu e 


267 Motanul e comparat cu un ascet care se chinuieşte. 

virtutea. (98) 

Mai presus sunt florile şi fructele decât copacul, mai 
presus se spune că e untul decât laptele acru, mai presus 
untdelemnul decât plăcinta prăjită în el, mai presus e 
virtutea decât omul. (99) 

Oamenii lipsiţi de virtute trăiesc ca vitele, numai 
pentru a mânca şi a-şi face nevoile, deşi au fost creaţi în 
scopul cel mai înalt: să facă fapte bune. (100) 

Învăţaţii care cunosc ştiinţa purtării laudă 
statornicia în toate faptele. Deşi în calea ei stau multe 
piedici, pasul Dreptăţii este grăbit. (101) 

Oameni, virtutea se poate arăta pe scurt (ce aveţi 
nevoie de multe amănunte?): a face bine altuia este o 
virtute; a-l asupri este o faptă rea. (102) 

Ascultaţi chintesenţa virtuţii şi după ce veţi auzi, 
meditaţi asupra ei: omul să nu facă altora ceea ce-i rău 
pentru el. (10) 

Auzindu-i învăţăturile privitoare la virtute, iepurele 
zise: 

— Kapiñjala, colo pe malul râului stă un pustnic, care 
predică virtutea. Să-l întrebăm pe el. Kapiñjala răspunse: 

— Dar acesta-i duşmanul nostru din naştere! De 
aceea să ne ţinem departe de el, când îl vom întreba. S-ar 
putea ca făgăduinţa sa religioasă să fie şubredă. Atunci îi 
ziseră de departe: 

— Hei, pustnicule, care cunoşti legile, între noi doi 
este o neînțelegere. De aceea dă-ne o hotărâre întemeiată 
pe pravilă. Cine va pierde procesul, acela să fie mâncat! 
Cotoiul răspunse: 

— Dragii mei, lui, nu vorbiţi aşa. Eu m-am depărtat 
de drumul faptei rele, care duce la iad. Nevătămarea 
fiinţelor este calea virtuţii. Doar se zice: 

Fiindcă cei drepţi au spus că înaintea virtuţii merge 
nevătămarea ființelor, de aceea trebuie cruţate până şi 


ploşniţele, păduchii şi celelalte insecte2”0. (104) 

Cine vatămă chiar şi fiinţele vătămătoare, acela-i 
crud; acela se duce în iadul cel grozav; cu atât mai mult cel 
care vatămă fiinţele bune. (105) 

Chiar şi cei pricepuţi în ale jertfei, care ucid animale 
atunci când jertfesc, sunt lipsiţi de minte. Ei nu cunosc 
înţelesul adevărat al învăţăturii sfinte. E drept că acolo se 
spune să se jertfească ţapi. Dar „ţapi” se numesc boabele 
de orez vechi de şapte ani, şi nu un soi anumit de 
animale?”!. Doar se spune: Dacă cineva merge la cer tăind 
copaci, omorând animale şi vărsând sânge, atunci cine se 
mai duce în iad? (106) 

De aceea eu n-am să vă mănânc nici pe unul, nici pe 
celălalt. Voi hotări numai cine câştigă şi cine pierde. Eu 
însă mi-s bătrân şi nu prea aud bine de departe. Având în 
vedere lucrul acesta, apropiaţi-vă şi spuneţi cum stă 
pricina, pentru ca să dau hotărârea în deplină cunoştinţă 
de cauză şi astfel să nu-mi fie închisă intrarea în cer. Doar 
se spune: Bărbatul care din trufie sau din lăcomie sau din 
mânie sau de teamă dă o hotărâre nedreaptă, acela merge 
în iad. (107) 

Tot astfel: 

Judecătorul care dă o hotărâre nedreaptă cu privire 
la un cal, ucide unul; cu privire la o vacă, ucide zece; cu 
privire la o fată, ucide o sută; cu privire la un bărbat, ucide 
o mie. (108) 

Cel care, stând în sala unde se judecă, nu arată 
limpede cum stă lucrul, acela trebuie îndepărtat; afară 
numai dacă cercetarea nu descoperă adevărul. (109) 

De aceea vorbiţi-mi cu încredere la ureche! mai este 

nevoie să continui povestea? Ticălosul acela câştigă repede 
încrederea amândurora, astfel încât, pierzându-şi minţile, 
se apropiară de el. Atunci în acelaşi timp unul fu înşfăcat 
de cotoi cu gheara, iar cealaltă cu dinţii săi ca ferăstrăul. 
După aceea fură ucişi şi mâncaţi. De aceea eu spun: 

Odinioară iepurele şi Kapihjala, vrând cu orice preţ 
să se judece şi dând peste un judecător mişel, şi-au găsit 
pieirea amândoi. (110) 

Tot astfel şi voi, alegându-vă ca regină bufnița şi 
neputând vedea noaptea, veţi merge pe drumul iepurelui şi 
al lui Kapiijala. Acum, când ştiţi aceasta, faceţi ce trebuie 
de făcut! auzind cuvintele corbului, păsările strigară: 

— Bine a vorbit acesta; ne vom aduna altă dată, ca 
să ne sfătuim asupra alegerii unui rege. Zicând aceasta, se 
împrăştiară toate care încotro. Rămăsese singură bufnița, 
aşezată pe tron în aşteptarea încoronării, având alături pe 
soţul ei. Intr-un târziu ea vorbi: 

— Cine-i acolo? De ce nu sunt încoronată? Atunci 
soţul ei zise: 

— Ţi-a pus piedică corbul. Păsările s-au dus la 
cuiburile lor. Singur corbul acesta mai stă aici, nu ştiu din 
ce pricină. Scoală-te dar, ca să te conduc la locuinţa ta! 
auzind aceasta, bufnița grăi amărâtă către corb: 

— Ah, nemermicule, ce rău ţi-am făcut că mi-ai 
împiedicat încoronarea? De astăzi înainte între noi va fi o 
duşmănie pe care o vor moşteni şi urmaşii noştri! Doar se 
spune: 

Se vindecă rana pricinuită de săgeți; se vindecă şi 
copacul lovit de secure; dar vorba rea scârbeşte; şi rana pe 
care o pricinuieşte vorba nu se mai vindecă. (111) 

Zicând acestea, plecă acasă împreună cu soţul ei. 
Atunci corbul spăimântat se gândi: „Cum de mi-am atras 
fără niciun motiv această duşmănie prin vorbele mele? 
Doar se spune: 

Vorbele pe care le rosteşte cineva nelalocul lor şi 


nelatimpul lor, neprielnice pentru viitor, neprietenoase, 
înjositoare pentru el şi fără îndreptăţire. 

— Acelea nu sunt vorbe, ci otravă. (112) 

Omul cuminte, chiar când e puternic, să nu-şi facă 
singur duşmani. Care-i omul cu mintea întreagă, care să 
înghită otravă fără motiv spunându-şi: „Am eu doctor?” 
(113) 

Zicând aşa, porni şi corbul spre locuinţa sa. De aici 
se trage, fiule, duşmănia din tată în fiu, care-i între noi şi 
bufniţe! Culoare-de-nor zise: 

— Scumpul meu, dacă aşa stau lucrurile, ce trebuie 
de făcut? 

— Fiule, răspunse acela, cu toate că lucrurile stau 
astfel, afară de cele şase mijloace??? mai este şi o hotărâre 
energică. Îmi iau asupra mea sarcina de-a o aduce la 
îndeplinire; mă voi duce acolo; îi voi înşela pe duşmani şi-i 
voi omori. Doar se spune: 

Cei cu minte multă şi cu judecată sănătoasă sunt în 
stare să înşele pe cei tari, cum au făcut hoţii cu 
brahmanul?'5, luându-i ţapul. (114) 

— Cum asta? întrebă Culoare-de-nor. Celălalt 
povesti: 


Povestea a treia E 
BRAHMANUL PACALIT 


Într-un oraş locuia odată un brahman cu numele 
Mitrasarman2'+, care practica cultul focului. Odată, prin 
luna lui ianuarie, pe când sufla vântul rece dinspre 

miazănoapte, cerul era acoperit de nori şi Parjanya?'5 lăsa 
să cadă ploaia monoton, brahmanul se duse într-un sat, ca 
să ceară un animal pentru jertfit. Acolo merse la un om cu 
dare de mână şi zise: 

— Vreau să jertfesc în cea dintâi noapte cu lună 
nouă. De aceea dă-mi un animal, să-l jertfesc. Acela îi dădu 
un ţap foarte gras. Brahmanul, văzând că ţapul umblă de 
colo până colo, cum era voinic, îl luă pe umeri şi porni 
grăbit spre oraş. Pe când mergea pe drum, îi ieşiră înainte 
trei hoţi cu gâtlejul lihnit de foame. Când zăriră ţapul cel 
gras pe umerii brahmanului, îşi ziseră între ei: 

— Dacă mâncăm animalul acesta, puţin ne pasă de 
ploaia rece de azi. Să-l păcălim dar pe brahman şi să i-l 
luăm! Atunci unul din ei, schimbându-şi straiele, îi ieşi 
înainte pe alt drum şi-i zise: 

— Hei, da prost mai eşti părinte! De ce faci pe dos ca 
ceilalţi oameni şi te expui batjocurii purtând pe umeri 
câinele acela spurcat? Doar se spune: 

Atingerea câinelui, a cucoşului, a unui paria este 
socotită la fel; mai ales însă cea a măgarului şi a cămilei. 
De aceea nu trebuie atinse. (115) 

Atunci brahmanul zise furios: 

— Dæ’ ce, eşti chior, mă, că iei un ţap drept câine? 

— Nu te supăra, părinte, răspunse celălalt, du-te 
unde-ţi place! Pe când trecea printr-o pădure, îi ieşi înainte 
al doilea hoţ, care-i zise: 

— Vai, părinte, ce păcat! Oricât ai ţine la viţelul cela 
mort, nu trebuia să-l iei pe umeri. Doar se spune: 

Nebunul, care se atinge de un animal sau de un om 
mort, nu se poate curăța decât prin cele cinci lucruri ale 

vacii276 


„sau postind după mersul lunii2””. (116) 

Atunci brahmanul zise cu mânie: 

— Dæ’ ce, eşti chior, de spui că ţapul ăsta ar fi un 
vițel mort? 

— Nu te supăra, sfinţia ta, răspunse hoţul, n-am ştiut 
şi de aceea am vorbit. Fă dar cum crezi! mai merge el 
puţin prin pădure şi numai ce-i iese în cale al treilea hoţ și- 
i zice: 

— Părinte, nu faci bine că porţi în spate un măgar. 
Dă-l jos. Doar se spune: 

Cel ce se atinge de un măgar, cu ştiinţă sau fără 
ştiinţă, trebuie să se scalde cu haine cu tot, ca să şteargă 
păcatul. (117) 

Lasă-l dar, până nu te vede cineva. Atunci 
brahmanul, crezând că are de-a face cu diavolul?”’, de frică 
aruncă ţapul la pământ şi o luă la fugă spre casă. Apoi cei 
trei hoţi se adunară şi luând ţapul se puseră să ospăteze în 
voie. De aceea eu spun: 

Cei cu minte multă şi cu judecată sănătoasă sunt în 
stare să înşele pe cei tari, cum au făcut hoţii cu 
brahmanul, luându-i ţapul. (118). 

Căci nu degeaba se spune: 

Cine n-a fost înşelat pe lumea aceasta de purtarea 
frumoasă a servitorilor luaţi de curând, de veştile aduse de 
oaspeţi, de lacrimile femeilor şi de potopul de vorbe a 
celor de rea credinţă? (119) 


276 Vaca este un animal sfânt pentru brahmani; cele cinci 

Acum vreau să-ţi spun ceva: Gândeşte-te bine şi pe 
urmă fă cum îţi spun! 

— Vorbeşte, zise regele. Voi face întocmai după 
sfatul tău. Viaţă-tare zise: 

— Află atunci, fiule, ce mijloc am ales, trecând peste 
blândeţe şi celelalte. Este al cincilea. Dojeneşte-mă cu 
vorbe aspre de tot, spunând că-ţi sunt duşman. Şi pentru 
ca iscoadele dușmanului să fie pe deplin încredințate, 
mânjeşte-mă cu sânge şi aruncă-mă sub smochin. După 
aceea pleacă spre muntele Rșyamukha. Stai acolo cu 
supuşii tăi, până ce voi câştiga încrederea vrăjmaşilor 
printr-un mijloc dibaci şi astfel mi-i voi face binevoitori. O 
dată scopul meu atins şi cunoscând cum e cetatea pe 
dinăuntru, te voi lua şi-i voi omori, căci ei ziua sunt orbi. 
Văd bine că altă scăpare nu-i. Uită-te şi tu şi vezi: Cetatea 
noastră n-are drum de retragere, aşa că nu e bună decât 
pentru a fi măcelăriți în ea. Doar se spune: 

Cei pricepuţi în ale ocârmuirii numesc cetate aceea 
care-i prevăzută şi cu drum pentru retragere. Cea care nu 
are drum de retragere e numai o închisoare cu aparenţă de 
cetate. (120) 

Nu trebuie să-ţi fie milă de mine. Doar se spune: 
Chiar şi servitorii dragi ca viaţa, ocrotiţi şi răsfăţaţi, care 
şi-au arătat destoinica în luptă, trebuie priviţi ca o cunună 
veştedă de flori. (121 Tot astfel: 

Servitorii să fie ocrotiţi ca viaţa, să fie lăsaţi să 
prospereze ca propriile interese, necontenit, în vederea 
unei singure zile, când va fi întâlnirea cu duşmanul. (122) 

De aceea nu trebuie să mă opreşti într-o asemenea 
împrejurare. Zicând aceasta, se prefăcu că se ceartă cu el. 
Curtenii regelui, auzindu-l pe Viaţă-tare vorbind cu voce 
ridicată, se pregătiră să-l omoare; dar Culoare-de-nor zise: 

—  Opriţi-vă! Am să-l pedepsesc eu singur pe 
trădătorul acesta ticălos! zicând aşa, se sui deasupra lui şi 
lovindu-l uşor cu ciocul îl umplu de sânge. După aceea 


plecă spre locul hotărât de mai înainte, împreună cu 
curtenii săi. Atunci soţul bufniței, care era iscoada 
duşmanului, povesti reginei bufniţelor toată păţania 
sfetnicului şi plecarea lui Culoare-de-nor: 

— Duşmanul tău, zise iscoada, a plecat undeva, 
împreună cu ceata lui, fiindu-le frică. Auzind aceasta, 
bufnița porni la apusul soarelui împreună cu sfetnicii şi cu 
suita ei, ca să omoare pe corbi. 

— Hei, zise ea, grăbiţi-vă; mulţumită faptelor noastre 
bune săvârşite altă dată?”*, vom pune gheara pe duşman, 
care-i speriat şi cu gândul numai la fugă. Doar se spune: 

Când fuge duşmanul, acesta-i un prilej bun pentru a-l 
ataca; şi când îşi caută scăpare aiurea, el cade în puterea 
regelui, datorită vegherii servitorilor săi. (123) 

Fără prilej un duşman nu poate fi biruit nici chiar de 
zei. Fiindcă a găsit un prilej, Indra a nimicit pe urmaşii 
Ditiei280. (124) 

Zicând aşa, după ce dădură târcoale smochinului din 
toate părţile, se lăsară jos. Deoarece nu se vedea niciun 
corb, regina bufniţelor se sui în vârful unei crengi şi în 
mijlocul uralelor zise veselă: 

— Hei, cercetaţi şi vedeţi pe ce drum au dispărut 
corbii. Dacă ne luăm după ei înainte de-a se adăposti în 
vreo cetate, îi putem omori. Doar se spune: 

Chiar dacă se adăposteşte după un gard, duşmanul 
nu poate fi ucis de cel dornic de a birui; cu alit mai puţin 
când se află într-o cetate cu toate cele de trebuinţă. (125) 

În clipa aceea Viaţă-tare începu să scoată gemete 
slabe de tot. Atunci toate bufniţele se repeziră să-l omoare. 
Dar corbul grăi: 


279 Binele sau răul, pe care 1-a făptuit cineva în existenţa 
sa anterioară, determină soarta sa, bună sau rea, în viaţa 
următoare. Vezi şi Cartea a doua, strofele 125 - 127. 

280 Diti este mama demonilor Daityas, pe care i-a ucis 
Indra. 


— Ascultaţi, eu sunt Viaţa-tare, sfetnicul lui Culoare- 
de-nor. El m-a adus în halul acesta. Spuneţi aceasta 
stăpânei voastre; am multe de vorbit cu ea. Când i se 
aduse la cunoştinţă aceasta, regina bufniţelor fu cuprinsă 
de mirare şi ducându-se la el îi zise: 

— Cum de ai ajuns în starea asta? Vorbeşte! Viață- 
tare zise: _ 

—  Ascultă-mă, regină. In ziua trecută ticălosul 
Culoare-de-nor, văzând că au fost ucişi o mulţime de corbi 
de către Măria-ta, fu cuprins de mâhnire şi de mânie şi era 
gata să pornească la luptă împotriva voastră. Atunci eu i- 
am zis: „Stăpâne, nu e bine să porneşti împotriva lor. Doar 
se spune: 

Cel care vrea să-i meargă bine, dacă-i neputincios, 
nici măcar să nu se gândească la duşmănie cu unul mai 
puternic. Cel ce se poartă ca trestia, nu e omorât pe lumea 
aceasta. Însă pieirea e sigură pentru cei care se poartă ca 
fluturele?81. (126) 

De aceea trebuie să încheiem pace cu regina 
bufniţelor, aducându-i daruri. Doar se spune: 

Cel ce are minte, dacă vede că duşmanul e tare, să-şi 
scape viaţa, dându-i şi averea întreagă. O dată ce viaţa-i 
scăpată, averea se poate face la loc”. (127) Atunci acela, 
aţâţat de nişte ticăloşi şi bănuind că am trecut de partea 
ta, m-a adus în halul acesta. Aşa că acum mântuirea mea e 
la picioarele Măriei-tale. li făgăduiesc numai atât: De 
îndată ce voi putea să mă mişc, te voi duce la adăpostul 
său şi voi face să fie măcelăriți toţi corbii! auzind aceasta, 
Zdrobitoarea-de-duşmani chemă pe sfetnicii săi ereditari şi 
tinu sfat împreună cu ei. Ochi-roşu, Ochi-groaznic, Ochi- 


281 Ambele comparații se găsesc adesea în literatura 
politică (vezi Cartea întâi/str. 325). Gel care se îndoaie ca 
trestia în faţa furtunii, acela nu-i distrus; pe cînd cel care 
atacă pe unul mai puternic, piere ca fluturele care zboară 
spre flacără. 


aprins şi Nas-coroiat: aceştia erau cei patru sfetnici ai ei. 
Mai întâi fu întrebat Ochi-roşu: 

— Prietene, sfetnicul acesta al duşmanului se află în 
gheara mea. Ce să facem cu el? Acela răspunse: 

— Măria-ta, acesta-i sfetnicul cel mai de frunte al 
duşmanului; deşi e înstrăinat de el numai deocamdată, din 
pricina bârfelilor celor răuvoitori, totuşi vorbele lui trebuie 
ascultate; căci nu se cuvine ca un domnitor să se 
gândească necontenit la război. Doar se spune: 

Celor care se gândesc într-una la război li se sleieşte 
visteria; pentru ei nu-i nici somn, nici dorinţă de a petrece, 
nici vreo plăcere. (128) 

De aceea, prin mijlocirea acestuia, să trăim în pace 
cu regele corbilor. Doar se spune: 

Cel-de-sine-stătător?%2 a spus că diplomaţia începe cu 
blândeţea şi sfârşeşte cu violenţa. Dintre acestea violenţa 
e cea mai rea; de aceea să fie întrebuințată cea din urmă. 
(129) 

Tot astfel: 

Treburile care se pun la cale prin blândeţe, nu dau 
greş niciodată. Totdeauna ele aduc mulţumire, ca şi 
cugetul celor virtuoşi. (130) 

Nebunul, care întrebuinţează forţa în treburile care 
se pot îndeplini prin blândeţe, face ca cel bolnav de 
gălbinare, care bea zeamă amară de castraveți ca să se 
vindece, în loc de a lua zahăr?5%. (131) Că unii zic că 
duşmanii pot fi biruiţi numai prin forţă, nu prin blândeţe, 
nici aceasta nu-i adevărat. Doar se spune: 

Şi gazelele, care se sperie numai la auzul unui foşnet 
de frunze, iată că totdeauna sunt ucise de vânători prin 


282 În skr. Svayatnbhiă, alt nume al iui Brahma. 

283 Medicii indieni lecuiesc cazuri uşoare de gălbinare cu 
zahăr, pe care bolnavul îl ia în lapte sau cu unt topit. în 
cazuri grave ei prescriu zeamă fiartă de patola, un fel de 
castravete foarte amar. 


blândeţe?81. (132) 

Pentru a distruge pe duşman nu se află buruiană mai 
vrăjită decât vorba blândă. Oare iarna lotusul nu se ofileşte 
din pricina căderii line a zăpezii? (133) De aceea, dacă 
vreţi să ascultați sfatul meu, trebuie întrebuințată 
blândeţea, fie pentru a încheia pace cu duşmanul, fie 
pentru a-l nimici. Căci ştiinţa diplomaţiei spune: 

Ce încet îşi mişcă bâtlanul picioarele prin apă, în 
care-şi duce viaţa, ca şi cum i-ar fi milă de celelalte 
vieţuitoare şi ar fi cel mai virtuos!285 (134) După ce află 
părerea aceluia, regina bufniţelor întrebă pe Ochi- 
groaznic: 

— Prietene, doresc să aflu şi părerea ta. Ce trebuie 
să fac în împrejurarea de faţă? 

— Măria-ta, răspunse acela, nu văd de ce folos poate 
fi blândeţea faţă de un duşman din naştere. Doar se spune: 

Vorbele împăciuitoare nu sunt la locul lor, când 
duşmanul poate fi învins prin al patrulea mijloc. 

Care-i înțeleptul care stropeşte cu apă pe cel cuprins 
de friguri, în loc să-l facă să asude?286? (135) 

De aceea un duşman înverşunat trebuie răpus prin 
dezbinare. Doar se spune: 

Chiar un duşman foarte puternic poate fi învins prin 
dezbinare; de aceea, cel care vrea să biruie pe duşman, 
trebuie să recurgă la dezhbinare?%. (136) Cine vede că 


284 Adică prin vicleşug, prin curse. 

285* * * Bitlanul (ibis), care merge cu băgare de seamă şi 
încet prin apă, ca şi cum s-ar teme să vatăme vreo vietate 
mică, îşi inşală şi-şi omoară duşmanii săi, peştii., prin 
însăşi această încetineală. 

286 Al patrulea mijloc e dezbinarea. în privinţa 
comparaţiei vezi p. 199, n. **. 

287* ** Cuvîntul „dezbiaare“ este traducerea exactă a skr. 
bheda, care mai înseamnă şi „trădare, corupere"; aceste 
cuvinte pot fi substituite cuvîntului „dezbinare" în pasajul 


duşmanul său nu poate fi învins, să atragă de partea sa pe 
o rudă a aceluia, destoinică şi care râvneşte la tron, cum a 
făcut Râma cu Vibhișana?85. (137) 

Omiil care are trecere la duşmani să fie răpus prin 
documente plăsmuite sau prin daruri în bani, cum a făcut 
Vișnugupta cu Râkșasa?%. (138) 

Regele să dezbine oştirea duşmanului, chiar dacă-i 
greu de dezbinat, prin bani, ca s-o poată folosi uşor, ca 
lemnul tare dar plin de care. (139) 

Gândindu-se la aceasta, cel cu judecată trebuie să 
recurgă la dezbinare, spre a supune pe duşman. Orice 
duşman, oricât ar fi de cuceritor şi de înzestrat cu însuşiri, 
prin dezbinare va ajunge în puterea ta. Doar se spune: 

Chiar şi acela care caută liberarea de renaşteri, 
care-i stăpânit de bunătatea absolută, neîmpiedicat de 
patimi, virtuos în faptă şi frumos la suflet, rămâne legat de 
lanţul nesfârşit al renaşterilor, dacă-i dezbinat înăuntrul 
său2%. (140) 

De aceea, dacă vrei să-mi asculţi sfatul, să te fereşti 
de trădare din partea alor tăi şi s-o pui la cale prin cei care 
sunt de partea duşmanului. După ce află părerea aceluia, 
regina întrebă pe Ochi-aprins: 

— Prietene, ce părere ai în această afacere? Acela 
răspunse: 


în care-i întrebuințat. 

288 Rama, eroul celebrei epopei Rămăyana, ademeni pe 
Vibhişana, fratele lui Răvaria, ca să-i arate puterea 
acestuia, promiţindu-i tronul ţării Laikă. 

289 Rākşasa a fost mai întâi ministrul lui Nanda; după 
moartea acestuia el deveni sfetnicul lui Malayaketu, fiul lui 
Parvatendra. Datorită uneltirilor lui Cânakya (Vişuu- 
gupta), Râkșasa fu bănuit de principe, care-l îndepărtă. 
290 Strofa aceasta mai înseamnă: „Oricât ar fi 
mărgăritarul de limpede, de neted, de rotund şi de frumos, 
cînd e găurit, el poate fi legat”. 


— Regină, mie nu-mi plac aceste două mijloace: 
blândeţea şi dezbinarea, pentru că nici prin blândeţe nici 
prin dezbinare nu poate fi răpus duşmanul, aşa cum e 
răspuns când e lacom de bani şi când i se câştigă 
încrederea prin daruri. Doar se spune: 

Când omul e stăpânit de lăcomie, el se uită la bani şi 
nu la pierzarea sa. Căci şi cotoiul se uită la lapte, nu la 
ciomăgeală. (141) 

Pentru a pune frâu poftei duşmanului, domnitorul 
înţelept îl împacă prin blândeţe, cum face oceanul cu 
focul2*1 (142) 

Chiar dacă i-a ucis părintele, duşmanul, dacă se lasă 
ademenit de bani şi capătă încredere, se predă 
potrivnicului său. (143) 

Chiar şi în cetate duşmanii pot fi omorâţi cu ajutorul 
banilor, aşa cum sunt omorâţi peştii de către pescari, care 
le aruncă o bucăţică de carne. (144) Pe lângă aceasta, cei 
care nu oferă bani duşmanilor fac rău, pentru că sub 
aparenţa banilor se ascunde nimicirea duşmanilor. Doar se 
spune: 

Uneori cei înţelepţi fac ca să-i meargă bine 
duşmanului pe care au de gând să-l distrugă. Flegma este 
sporită cu ajutorul zahărului, pentru ca să dispară. (145) 

După ce auzi vorbele acestuia, regina zise către Nas- 
coroiat: 

— Spune-mi, ce părere ai? Acela răspunse: 

— Ce să spun, Măria-ta, decât că din cele trei păreri 
niciuna nu s-a spus potrivit cu principiile diplomaţiei; 
pentru că aceste mijloace: blândeţea, dezbinarea, banii, 
sunt pentru cei neputincioşi; însă pentru cei puternici, 
când e vorba de duşman, e numai forţa. Doar se spune: 

Când un rege întrebuinţează faţă de duşman alte 


291 Focul surghiunit în ocean usucă o întindere de 12 
Krosa (Krosa e o distanţă pînă unde ajunge strigătul unui 
om). 


mijloace decât forţa, atunci acela, dându-şi seama că-i e 
frică, îl atacă de la sine. (146) 

Afară de aceasta, fericirea domnitorilor care se 
reazemă pe blândeţe şi pe celelalte mijloace, în loc de 
forţă, nu e de lungă durată. Doar se spune: 

Ce folos de fericirea care nu e dobândită prin 
bărbăţie, chiar dacă-i înfloritoare? Şi un bou bătrân 
mănâncă iarba ce-i răsare datorită întâmplării. (147) În 
închipuire fericirea se află în mâna tuturor oamenilor; însă 
în realitate ea se supune numai celor cu puterea braţelor 
neîncătuşată. (148 

Fericirea e adorată în gând de cei lipsiţi de curaj ca 
şi o femeie greu de dobândit; însă cei viteji o cuceresc prin 
putere, în luptă, ca pe o amantă. (149 Omul nu gustă 
fericirea, dacă nu pune piciorul pe capetele duşmanilor, 
strălucitoare de razele pe care le împrăştie pietrele 
nestemate din diademe. (150) 

Fericirea este cucerită de braţele vânjoase ca trompa 
elefantului măreț, în jurul cărora scapără fulgerele 
paloşului sclipitor tras cu mânie din teacă. (151) Fericirea 
ajunge în puterea duşmanului prin atacul vitejesc al 
acestuia şi devine stăpâna casei lui, chiar dacă adineauri 
încă dormea în braţele altuia. (152) 

Cel care-i totdeauna energic şi care se poartă ca 
leul, să se folosească el de fericirea duşmanului, apucând-o 
de păr, ca pe o femeie cu purtare rea. (153) 

Aceasta fu a patra părere, aceea a lui Nas-coroiat, 
privitoare la întrebuinţarea forţei. 

După ce ascultă şi cuvântarea lui, regina îl întrebă 
pe Urechi-de-meterez, un sfetnic bătrân care judeca fără 
părtinire: 

— Dă-ţi şi tu părerea! 

— Măria-ta, răspunse acela, să nu-l omori; mai ales 
că a trecut de partea ta şi te-a rugat să-l scapi. Du-l în 
cetate şi cinsteşte-l. Pe urmă, călăuziţi de el, îi vom ucide 


pe corbi. Doar se spune: 

Peştele atacă peştele şi ruda pe rudă, nu mai încape 
îndoială. Pentru a-l distruge pe Răvana, Râma l-a omorât 
pe Vibhișana?*%?. (154). 

Afară de aceasta, omorârea lui ar fi un mare păcat. 
Doar se spune: 

Cei care pe lumea aceasta lovesc în mod laş şi fără 
milă pe cei care-şi povestesc nenorocirea şi care se roagă 
de ajutor, plini de răni - aceia stau în iadul Raurava şi în 
celelalte (iaduri)?%. (155) 

De asemenea: 

Folosul care provine dintr-o jertfă de cai?%, însoţită 
de daruri bogate, îl capătă pe de-a-ntregul acela care 
ocroteşte pe unul care-i cere ajutor. (156) 

Aceasta fu a cincea părere, aceea a lui Urechi-de- 
meterez. După ce-l ascultă şi pe el, Zdrobitoarea-de- 
duşmani luă la rândul ei cuvântul: 

— Şi eu sunt de această părere. E sigur că acesta nu- 
i un trădător. Din pricina mea a fost alungat de stăpânul 
său. De aceea se cuvine să-l primim în cetate. Urechi-de- 
meterez a vorbit bine. Dacă însă corbul acesta va fi părăsit 
sau omorât, vom săvârşi păcatul nerecunoştinţei. De 
asemenea: 

Pentru cel care ucide pe un brahman, pentru cel care 
bea, pentru tâlhar, pentru cel care-şi calcă făgăduinţa 
religioasă şi pentru cel care înşală, înţelepţii au orânduit 
ispăşire. Însă pentru cel nerecunoscător nu există ispăşire. 
(157) 

Tot astfel: 

Celor care nu-s recunoscători că au fost primiţi cu 
omenie şi satisfăcuţi, acelora după moarte nici corbii nu le 
mănâncă carnea. (158) 


292 Vezi str. 137, n.****, p. 227. 
293 După credinţa indiană există 21 de iaduri. 
294 Jertfa de cai era cea mai însemnată la vechii indieni. 


De aceea am să-i dau cinstea cuvenită 1 Auzind 
aceasta, Nas-coroiat zise: 

— Măria-ta, nu e bine să se arate cetatea celor care 
sunt de partea duşmanului. Doar se spune: 

Când în cetatea unui rege pătrund necunoscuţi, nu 
trece mult şi pătrund în ea şi duşmanii; asta-i sigur. (159) 

Atunci Zdrobitoarea-de-duşmani zise: 

— N-ai grăit bine. „Cetatea-i cetate”; aceasta-i vorba 
pe care o spun într-una cei fricoşi. Dar cetatea celor viteji 
stă în puterea braţelor lor. Doar se spune: 

Cel înzestrat de la natură cu putere nu e doborât de 
duşmani. Nici vântul cel mai puternic nu poate face să 
tremure lumina unei pietre preţioase. (160) Chiar acela 
care se adăposteşte într-o cetate, tot piere când îi vine 
timpul’. Doar se spune: 

Şi Ravana a pierit prin puterea destinului, el, care 
avea ca cetate muntele Trikuţa, ca şanţ oceanul, ca 
luptători demonii, ca avere comorile lui Kubera?%, şi pe 
care-l învățase ştiinţa diplomaţiei însuşi sukra?%”. (161) 

După aceste cuvinte, grăi către corb: 

— Viaţă-tare, iată, eu te primesc şi te ocrotesc 
împotriva părerii curtenilor mei. Vino dar în cetatea mea. 
Acolo te vei purta potrivit cu neamul din care te tragi. 
Atunci corbul zise zâmbind: 

— Viaţă-tare nu vorbeşte mult, nici în deşert. Te vei 
încredința de noblețea mea la sfârşit! Când auzi aceasta, 
Nas-coroiat strigă: 

— S-a dus pe copcă neamul nostru! 

Acel plan se împlineşte, acel gând, acea idee şi aşa 
fel sunt prietenii, cum e hotărât să fie de către destin. (i62) 

Din vina reginei bufniţelor ni s-a apropiat sfârşitul. 


295 În skr.: Kala înseamnă: „timp, moarte şi destin". 

296 Kubera este zeul comorilor; Trikuţa înseamnă: „cu trei 
piscuri*. 

297 Sukra sau U&anas este zeul înţelepciunii. 


Dar cui s-o spui? Doar se zice: 

Când poporul e năpăstuit, să-şi spună tot păsul 
regelui; dar când însuşi domnitorul poartă vina, cine să-l 
oprească? (163) 

Astfel, fără a-l băga în seamă, regina bufniţelor se 
duse în cetatea ei împreună cu Viaţă-tare. Când văzu cât e 
de greu de pătruns în cetate, Viaţă-tare îşi zise în gând: 
„Cetatea asta într-adevăr e greu de luat, după cum se şi 
spune, dar nu-i chiar de tot puternică. De-acuma cei care 
se află înăuntrul ei sunt în puterea mea, prinşi în mrejele 
morţii. Sfetnicul Nas coroiat, care a spus stăpânei sale 
despre mine: «Să fie omorât Viaţă-tare», este singurul care 
cunoaşte ştiinţa diplomaţiei dintre toate bufniţele şi 
singurul care le vrea binele. Celelalte sunt nişte 
neghioabe, în frunte cu regina lor!” Apoi regina zise către 
bufniţe: 

— Să i se dea lui Viaţă-tare o locuinţă mai de seamă! 
auzind aceasta, Viaţă-tare îşi zise: „Trebuie să mă gândesc 
numaidecât la vreun mijloc cum să le omor. Însă dacă voi 
locui printre ele, nu-mi voi putea ajunge scopul, căci vor fi 
cu ochii în patru. De aceea voi căuta să locuiesc aici la 
poarta cetăţii, pentru ca aici să-mi pot aduce la îndeplinire 
gândul”. Atunci el zise către regina bufniţelor: 

— Măria-ta, lucrul acesta e demn de tine. Dar şi eu 
cunosc ştiinţa purtării şi-ţi doresc binele. Cu toate că-ți 
sunt într-adevăr devotat şi mi-i cugetul curat, nu sunt 
vrednic să locuiesc înăuntrul cetăţii tale. De aceea voi sta 
aici, la poarta cetăţii, unde te voi servi statornic şi cu 
credinţă. Văzând cum stau lucrurile, Nas-coroiat îşi 
cheamă pe ai săi şi le zise: 

— De-acum s-a sfârşit şi cu cetatea, şi cu 
prosperitatea reginei noastre. Să plecăm cu toţii spre alt 
munte şi să ocupăm altă cetate. Doar se spune: 

Cine se îngrijeşte de viitor, aceluia îi merge bine. 
Cine însă nu se îngrijeşte de viitor, acela jeleşte. M-au 


ajuns bătrâneţele, de când mă aflu în pădurea asta, dar 
niciodată n-am auzit glasul peşterii. (164) 
— Ce-i asta? întrebară celelalte. Nas-coroiat povesti: 


Povestea a patra 
SACALUL ŞI PEŞTERA CU GRAI 


Într-o pădure locuia odată un leu, cu numele Gheare- 
ascuţite. Odată, istovit de foame, rătăci încoace şi încolo 
fără să întâlnească nicio pradă.2% 

Pe la asfinţitul soarelui găsi o peşteră mare; intră în 
ea, căci se gândi: „La noapte sigur că trebuie să vină la 
peştera asta vreun animal. De aceea am să aştept în 
linişte”. Pe când stătea acolo, veni un şacal cu numele 
Coadă-bârligată, care era stăpânul acelei peşteri. Uitându- 
se mai de aproape, văzu urme de leu, care duceau la 
peşteră, dar nu ieşeau de acolo. Atunci îşi zise: „Vai de 
mine, sunt pierdut. De bună seamă că înăuntru e un leu. 
Ce să mă fac? Cum să plec?” După ce se gândi astfel, 
începu a striga de departe: „Hei, peştera”; după un 
răstimp strigă din nou: „Hei, nu ştii oare că avem o 
învoială noi amândoi? Eu trebuie să te strig de afară, când 
sosesc, iar tu să mă chemi. De aceea, dacă nu mă chemi, 
mă duc la altă peşteră”. Auzind aceasta leul se gândi: „Se 
vede că peştera aceasta îl cheamă totdeauna, când 
soseşte. Dar acum n-a zis nimic de frica mea. Bine se 
spune: 

Când cineva e înspăimântat, mâinile şi picioarele lui 
nu-şi mai îndeplinesc treaba, glasul i se opreşte şi un 
tremur puternic îl apucă. (165) 

De aceea am să-l chem, pentru ca să vină înăuntru şi 
să-l mănânc!” După această hotărâre, îl strigă. La răgetul 

leului peştera se umplu de o sută de ecouri, astfel încât 
puse pe fugă şi pe celelalte animale, care se aflau departe. 
Iar şacalul o rupse şi el la fugă, recitind în gând strofa: 

Cine se îngrijeşte de viitor, aceluia îi merge bine. 
Cine însă nu se îngrijeşte de viitor, acela jeleşte. M-au 
ajuns bătrâneţele de când mă aflu în pădurea asta; dar 
niciodată n-am auzit glasul peşterii. (166) 

Vedeţi dar cum stau lucrurile; de aceea haideţi cu 
mine! Zicând aceasta, Nas-coroiat plecă în alt ţinut 
împreună cu ai lui. 

După plecarea lui Nas-coroiat, Viaţă-tare se gândi 
vesel: „Ce noroc a dat peste noi! Pe neghiobii ăştia fără 
pereche am să-i omor cu cea mai mare uşurinţă. Doar se 
spune: 

Regele, ai cărui sfetnici nu sunt ereditari şi nu văd 
departe, îşi găseşte sigur pieirea în curând. (167) Bine a 
zis cine a zis: 

Cei înţelepţi trebuie să considere ca duşmani cu 
înfăţişare de sfetnici pe aceia care, lăsând deoparte 
politica cea bună, îl servesc pe dos pe regele lor”. (168) 
După ce se gândi astfel, aduse în cuibul său câte un beţişor 
în fiecare zi, ca să dea foc ascunzătoarei. Bufniţele proaste 
nu băgară de seamă că el îşi măreşte cuibul, ca pe urmă 
să-l ardă. Bine se spune: Când sunt prinşi în mrejele morţii 
şi când mintea le e lovită de destin, atunci şi judecata celor 
cu suflet mare începe să meargă strâmb. (169) 

După ce fură îngrămădite o mulţime de vreascuri la 
poarta cetăţii, sub pretext de a-şi face un cuib, într-o 
dimineaţă, la răsăritul soarelui, când bufniţele nu puteau 
să vadă, Viaţă-tare se duse la muntele Reyamuhka şi zise 
lui Culoare-de-nor: 

— Stăpâne, am pregătit ascunzătoarea duşmanului 
pentru a-i da foc. 

Vino dar cu toţi curtenii tăi, luaţi fiecare de capăt 
câte un băț aprins şi azvârliţi-l în cuibul meu, la intrarea 


ascunzătoarei, pentru ca toţi duşmanii să ardă ca în iad! 
auzind aceasta, Culoare-de-nor zise vesel: 

— Scumpul meu, spune-mi cum ţi-a mers? De mult 
nu te-am văzut. Acela răspunse: 

— Fiule, nu e acuma timpul de vorbit; căci s-ar putea 
ca vreo iscoadă de-a duşmanului să-i dea de şi are despre 
întâlnirea noastră, şi atunci, prinzând de veste, vor fugi. În 
altă parte. De aceea. grăbiţi-vă, grăbiţi-vă! Doar se spune: 

Cine se codeşte, atunci când are de făcut o treabă ce 
trebuie îndeplinită iute, pe acela se mânie zeul şi-i pune 
piedici la înfăptuirea ei. (170). 

Tot astfel: 

Când o faptă, mai ales aceea care-i menită să dea 
roade, nu-i îndeplinită. repede, timpul îi suge sucul. (171) 

De aceea îţi voi povesti totul - cu de-amănuntul şi-n 
linişte după ce te vei întoarce acasă şi după ce-ţi vei fi 
nimicit duşmanii. Auzind aceasta, regele corbilor şi 
însoțitorii săi luară fiecare în cioc capătul unui băț aprins 
şi când ajunseră la intrarea ascunzătorii duşmanilor, 
aruncară beţele în cuibul lui Viaţă-tare. Atunci îşi aduseră 
aminte toate bufniţele de sfatul lui Nas-coroiat; dar, fiindcă 
intrarea le era astupată, nu putură să iasă şi îşi găsiră 
pieirea în ascunzătoarea lor, arzând ca-n iad. După ce 
nimici astfel pe toţi duşmanii, Culoare-de-nor se întoarse 
din nou la cetatea sa din smochin. Acolo, bine dispus şi 
aşezat comod în mijlocul adunării, îl întrebă pe Viaţă-tare: 

— Scumpul meu, cum ai petrecut atâta timp la 
duşmani? Sunt curios să ştiu aceasta. Vorbeşte dar! Viață- 
tare răspunse: 

— Cei care doresc un folos în viitor, nu bagă în 
seamă relele pe care le îndură. Doar se spune: 

Chiar şi un om înţelept şi puternic, trebuie fireşte să 
stea şi printre oameni grozavi ca trăsnetul, mişei şi răi, în 
aşteptarea clipei prielnice. Preaputernicul Bhima”” n-a 

pregătit el plăcinte, în palatul lui Matsya, cu mâna-i 
ocupată mereu cu lingura, mânjit de fum şi istovit de 
muncă? (172) 

Tot astfel: 

Nu mai încape îndoială că atunci când urmăresc un 
scop, tuturor muritorilor li se pare chiar şi otrava că are 
gust de ambrozie. (173) 

De asemenea: 

Omul înţelept, doritor de izbândă, trebuie să-şi 
înfrâneze puterea, chiar dacă-i curajos şi energic, şi 
trebuie să se arate tare pas cu pas în mersul destinului. 
Oare odinioară, în locuinţa lui Virăţa, n-a fost mult timp 
chinuit fiul lui Dharma3%, care era venerat de fraţii săi, 
puternici ca regele zeilor şi înzestrați cu o mulţime de 
virtuţi? (174) 

Tot astfel: 

Cel ce doreşte să-şi redobândească averea, trebuie 
să-şi petreacă zilele după hotărârea destinului, chiar dacă 
e de o frumuseţe fără seamăn, tânăr, virtuos şi născut din 
cea mai nobilă familie. Oare Draupadi3! n-a pisat santal în 
palatul regelui Matsyaşilor, de frica poruncilor date cu 
dispreţ, fiind strigată jignitor: „servitoare” de către fetele 
de acolo? (175) 

De aceea numai acela cunoaşte ştiinţa purtării, care 
suferă chiar şi umilinţe pentru a-şi atinge scopul. Doar se 
spune: 

Aceasta-i măreţia celor cu suflet mare, că ei nu se 


palatul regelui Matsyaşilor, Virăţa, în timpul exilului 
Păndavaşilor. Aceştia sunt fiii lui Pându, care fură siliţi să 

301 Draupadi, soţia lui Bhima, a trăit la curtea lui Firăţa, 
regele Matsyaşilor, în serviciul reginei Sudeśnā. 


lasă de ceea ce au început, nici când se iveşte nenorocirea 
în calea lor. (176) 

Tot astfel: 

Cei de rând nu încep nimic, fiindcă se tem de piedici; 
cei mediocri, după ce au început, se lasă respinşi de 
piedici; dar cei aleşi între aleşi nu părăsesc ceea ce au 
început, chiar dacă sunt opriţi de mii de piedici. (177) 

Culoare-de-nor zise: 

— De-acum regatul meu e curăţat de spini, 
mulţumită ţie, care ai stârpit pe vrăjmaşi. Asta o pot face 
numai acei care cunosc ştiinţa purtării. Doar se spune: 

Rămăşiţa dintr-o datorie, rămăşiţa unui foc şi 
rămăşiţa de duşman cresc neîncetat din nou; de aceea nu 
trebuie îngăduită rămăşiţa. (178). 

De aceea nu se află un al doilea sfetnic aşa de isteţ 
ca tine; căci, fără să fi slobozit o singură săgeată, ai nimicit 
pe duşmani prin iscusinţa ta. Nu degeaba se spune: 

Duşmanii loviți de săgeți nu sunt nimiciţi; însă cei 
loviți cu ajutorul minţii sunt nimiciţi cu desăvârşire. O 
săgeată omoară numai corpul unui om; pe când mintea 
distruge şi neamul, şi puterea, şi gloria3%?. (179) 

Viaţă-tare zise: 

— Strălucirea de acum a Măriei-tale arată creşterea 
puterii tale în viitor. Eu însă sunt prost şi mi-am făcut 
numai datoria. Doar se spune: 

Când omului îi e dat să izbândească, inteligenţa să 
se pune în mişcare, atunci când întreprinde un lucru, 
năzuinţa sa devine statornică, planul său nu dă greş, 
arătându-i foloasele, fapta sa dă roade pe de-a-ntregul, 
sufletul i se simte înălţat şi sortit să prospereze şi bărbatul 
e mulţumit de fapta-i vrednică de laudă. (180) 

De aceea, din greşeala duşmanului eu am cunoscut 
izbânda ta viitoare şi soarta aceluia. Pentru că cei 
pricepuţi ştiu de mai înainte izbânda oamenilor, după 

faptele lor. Doar se spune: 

Presupunerea arată oamenilor cu mult înainte ce li 
se va întâmpla, fie bun, fie rău, din partea altuia; tot astfel 
vedem cum puiul de păun, chiar înainte de a-i fi crescut 
coada care-l împodobeşte, se retrage de-a-ndărătelea de la 
lac3%. (181) 

De aceea, acela căruia îi surâde norocul este deştept 
ca tine. Doar se spune: 

Zeii nu păzesc cu bâta, ca ciobanii. Pe acela căruia li 
voiesc binele ei îl înzestrează cu minte. (182) Zeii nu 
omoară cu paloşul, mânioşi ca nişte duşmani. Cui vor să-i 
facă rău, îi iau minţile30. (183) Când mintea-i întunecată şi 
când pierzarea e aproape, purtarea nechibzuită cu 
aparenţa de chibzuinţă nu se mai dezlipeşte de suflet. 
(184) 

Aşa şi-a pierdut minţile şi duşmanul tău! 

Şi aici se sfârşeşte această a treia carte, numită: 
Povestea corbilor şi a bufniţelor. 


Cartea a patra 
PIERDEREA AGONISITEI 


Acum începe cartea a patra, numită Pierderea 
Agonisitei, din care prima strofă este aceasta: 

Cine nu-şi pierde cumpătul când se iveşte nevoia, 
acela trece strâmtoarea, ca maimuța care a stat în apă. (1) 

lată ce se povesteşte: 

Intr-un loc din apropierea mării se afla odată un măr 
mare, totdeauna plin de fructe. Acolo locuia o maimuţă, pe 
care o chema Bot-roş. Odată ieşi din apa mării un crocodil 
cu numele Bot-groaznic şi se întinse sub copac pe nisipul 
moale şi mărunt de la marginea apei. Atunci Bot-roş îi zise: 

— Dumneata eşti oaspetele meu. Mănâncă merele 
acestea cu gust de ambrozie, pe care ţi le dau! Doar se 
spune: Prieten sau duşman, prost sau învăţat, oaspetele 
care-i de faţă la sfârşitul jertfei ce se aduce tuturor 
zeilor3%5 este scara care duce la cer. (2) 

La jertfa adusă tuturor zeilor şi la aceea adusă 
manilor3% să nu se întrebe oaspetele cărei şcoli vedice 
aparţine, cum îl cheamă, dacă cunoaşte învăţătura şi iută 
sau din ce neam se trage. Aşa a spus Mânu3”. (3) Cine 
primeşte cu cinste pe oaspetele obosit de-un drum lung şi 
care soseşte la sfârşitul jertfei ce se aduce tuturor zeilor, 
acela dobândeşte fericirea supremă. (4) 

Zicând acestea, îi dădu merele. Crocodilul le mâncă 
şi, după ce gustă timp îndelungat plăcerea de-a vorbi cu 
ea, se întoarse acasă. Astfel îşi petreceau mereu timpul 
împreună în mod plăcut, maimuța şi crocodilul, la umbra 
mărului, vorbind despre tot felul de învățături. Crocodilul 
aducea acasă fructele care rămâneau după ce se sătura şi 
le dădea nevestei sale. Într-o bună zi, ea îl întrebă: 

— Bărbate, unde găseşti fructe atât de minunate, cu 
gust ca de ambrozie*%? Crocodilul răspunse: 

— Drăguţă, am un prieten foarte bun, pe care-l 
cheamă Bot-roş. Acela îmi dă cu drag aceste mere. Atunci 
crocodiloaica zise: 

— Cine mănâncă mereu fructe de acestea trebuie să 
aibă inima numai din ambrozie. De aceea, dacă ţii la 

nevasta ta, adă-mi inima lui, pentru ca, mâncând-o, să gust 
plăceri împreună cu tine, ferită de bătrâneţe şi de moarte. 

— Vai, draga mea, nu vorbi aşa, zise crocodilul; acela 
mi-i ca un frate! Pe lângă aceasta nici nu poate fi omorât. 
Lasă dar la o parte încăpăţânarea asta zadarnică. Doar se 
spune: în primul rând vorba este aceea care-i izvorul 
prieteniei dintre oameni şi pe urmă mama. Se spune că 
prietenul născut din vorbă e mai presus decât acel născut 
din aceeaşi mamă. (5) 

Atunci crocodiloaica zise: 

— Niciodată n-ai ieşit din cuvântul meu. Numai că 
trebuie să fie o maimuţă la mijloc, de dragul căreia îţi 
pierzi acolo toată ziulica. Te cunosc eu bine cine-mi eşti. 
Pentru că: 

Nu-mi vorbeşti decât în silă, nu-mi îndeplineşti nicio 
dorinţă, noaptea într-una îmi oftezi, suflând fierbinte ca 
para focului, îmbrăţişările tale sunt reci, nici nu te 
gândeşti să mă săruţi. Toate acestea, perfidule, arată că-n 
inima ta se află altă iubită! (6) 

Atunci el îi îmbrăţişă picioarele, o aşeză pe 
genunchii săi şi, văzând-o înfuriată la culme, îi zise cu 
adâncă mâhnire: 

— Draga mea, care altul, îndrăgostit ca mine, ti-ar 
cădea la picioare şi s-ar face sclavul tău, căutând să-ţi 
potolească mânia? (7) 

Auzind aceste vorbe, ea îi zise cu faţa brăzdată de 
şiroaie de lacrimi: 

— Perfidiile, iubita ta îţi stă în inimă cu o sută de 
dorinţe, fermecătoare în iubirea ei prefăcută. Pentru mine 
nu e loc de fel acolo; de aceea te-ai prefăcut că-mi cazi la 
picioare. (8) 

Şi la urma urmei, dacă nu ţi-i amantă, de ce nu Trei 
s-o omori, când îţi spun eu? lar dacă-i un maimuţoi, ce aşa 
mare dragoste e între tine şi el? Dar ce să mai continui? 
Dacă nu-i mănânc inima, să ştii că mă las să mor de foame! 


Văzând hotărârea ei, crocodilul se gândi cu inima plină de 
îngrijorare: „Bine a zis cine a zis: 

Cimentul de diamant“, prostul, femeile şi racul 
apucă odată şi bine - ca şi peştii, vopseaua albastră şi 
beţivul. (9) 

Ce să fac dar? Cum să-l omor?” Cugetând astfel, 
ajunse la maimuţă. Aceasta, văzându-l că vine cu întârziere 
şi tulburat, îi zise: 

— De ce vii aşa de târziu? De ce eşti trist şi n-ai chef 
de vorbă şi de ce nu mai reciţi cugetări frumoase? 

— Prietene, răspunse crocodilul, nevastă-mea m-a 
ocărit cu vorbe aspre, zicându-mi: „Nerecunoscătorule, să 
nu te mai arăţi înaintea mea; pentru că mereu îmi vii după 
ce te îmbuibi pe socoteala prietenului tău; iar tu în schimb 
nu-i răsplăteşti bunătatea nici măcar arătându-i casa ta. N- 
ai să ispăşeşti aşa de uşor asta. Doar se spune: 

Pentru cel care ucide pe un brahman, pentru cel care 
bea, pentru tâlhar şi pentru cel care-şi calcă făgăduinţa 
religioasă înţelepţii au orânduit ispăşire, însă pentru cel 
nerecunoscător nu se află ispăşire. (10) 

De aceea să-mi vii chiar azi cu fratele tău de cruce 
ca să-ţi răsplătesc. Altfel nu ne mai vedem decât pe lumea 
cealaltă!” în urma celor spuse de ea, am venit la tine. De 
aceea am zăbovit atâta, sfădindu-mă cu ea. Aşadar, Arino 
acasă la mine. Soţia mea te aşteaptă cu nerăbdare, gătită 
cu mărgăritare şi rubine, în odaia de primire, pe a cărei uşi 
atârnă ghirlandele de bun sosit. 

— Frate, zise maimuța, soţia ta are dreptate. Doar se 
spune: 

Cel înţelept să se ferească de prietenul care face ca 
ţesătorul şi trage mereu la el cu lăcomie5!0. (11) 

Tot astfel: 

Şase semne are prietenia: dă şi primeşte, se 
destăinuieşte şi întreabă, se ospătează şi dă să mănânce. 
(12). 

Insă noi maimuţele suntem animale de pădure iar 
casa voastră e în apă. Deci nu-i chip să merg acolo. Mai 
bine vino cu soţia ta aici, ca să-i prezint omagiile mele şi să 
primesc salutul ei. Crocodilul răspunse: 

— Casa noastră se află în mare, pe-o limbă de nisip 
de toată frumuseţea. Suie-te dar în spatele meu şi vino 
comod şi fără teamă! auzind acestea, maimuța zise 
bucuroasă: 

— Apoi, dacă-i aşa, ce mai zăboveşti, prietene? 
Grăbeşte-te! Iată-mă-s în spatele tău! Când însă îl văzu pe 
crocodil cum merge prin apa fără fund, maimuța zise 
speriată: 

— Frate, mergi încetişor. Valurile îmi acoperă corpul. 
Atunci crocodilul se gândi: „Asta-i în puterea mea, căci apa 
e adâncă tare, iar dânsa stând pe spinarea mea nu se 
poate clinti nici cât un grăunte de sesam. De aceea am să-i 
spun gândul meu, ca să-şi amintească pentru ultima oară 
de zeitatea ei favorită3!!. Şi zise: 

— Prietene, ţi-am câştigat încrederea şi te-am adus 
ca să te omor, după îndemnul soţiei mele. Aşadar fă-ţi 
rugăciunea cea de pe urmă!’ 

— Frate, zise maimuța, dar ce rău v-am făcut eu 
vouă, că v-aţi hotărât să mă ucideţi? Crocodilul răspunse: 

— Nevestei mele i s-a făcut poftă straşnică de inima 
ta gustoasă, fiindcă mănânci fructe cu sucul ca ambrozia. 
De aceea am făcut asta. Maimuţa zise: 

— Aşa-i vorba, prietene? Dar bine, de ce au mi-ai 


311 La zeitatea favorită se gindesc oamenii când se află în 
primejdie, cerându-i ajutor. 

312 În skr. avem în acest pasaj: „Gândeşte-te la zeitatea ta 
favorită" (adică: „cheamă în ajutorul tău zeitatea la care ţii 
mai mult“). 


spus acolo? Inima mea totdeauna mi-o ascund cu îngrijire 
într-o scorbură a mărului. Hai, s-o aduc dar nevestei tale. 
De ce m-ai luat fără inimă? auzind aceasta, crocodilul plin 
de bucurie zise: 

— Prietenă, dacă-i aşa, dă-mi inima, pentru ca 
ticăloasa cea de muiere a mea s-o mănânce şi să înceteze 
de-a mai posti. Am să te duc la mărul acela. 

După aceste cuvinte se întoarse şi se îndreptă spre 
rădăcina copacului. Maimuţa, care în acest răstimp se 
închina cu foc la zeitatea ei, făcându-i tot felul de juruinţi, 
ajunse în sfârşit la mal. Şi dintr-o săritură uriaşă fu în 
copac, unde se gândi: „Ah, am scăpat! Bine a zis cine a zis: 

Omul să nu se încreadă nici în cel ce nu se încrede, 
nici în cel ce se încrede. Din încredere răsare primejdie, 
care distruge din rădăcină. (13). 

Azi m-am născut a doua oară”. Pe când se gândea 
astfel, crocodilul zise: 

— Hei, prietenă, dă-mi odată inima ceea, ca s-o 
mănânce nevastă-mea şi să înceteze de-a mai posti! Atunci 
maimuța prinse a râde şi batjocorindu-l îi zise: 

— Să-ţi fie ruşine, gogomane, perfidule; cum poate 
cineva să aibă două inimi? Cară-te dar. Să nu-mi mai vii 
aici sub copacul acesta. Doar se spune: 

Cine caută să-şi facă din nou prieten pe unul care i-a 
devenit duşman o dată pentru totdeauna, acela îşi găseşte 
moartea, ca şi catâriţa îngreunată. (14) Auzind aceasta, 
crocodilul se gândi ruşinat: „Ah, neghiob ce sunt, cine m-a 
pus să-mi dau pe faţă gândul meu? Trebuie să încerc acum 
să-i câştig încă o dată încrederea; poate se va încrede din 
nou”. Şi-i zise: 

— Prietene, am făcut numai o glumă, ca să-ţi aflu 
gândul. Nevastă-mea n-are nevoie câtuşi de puţin de inima 
ta. De aceea vino ca oaspe în casă la noi. Nevastă-mea te 
aşteaptă cu nerăbdare! Dar maimuța zise: 

— Pleacă de aici, ticălosule! Acuma nu mai merg eu! 


Doar se spune: 

Ce rău nu face cel flămând? Oamenii lihniţi sunt fără 
milă. Spune-i, scumpa mea, lui Drăguţu, că Gangadatta nu 
se mai întoarce în fântână. (15). 

— Cum asta? întrebă crocodilul. Aceea povesti: 


Povestea întâi 
BROASCA SI ŞARPELE 


Într-o fântână trăia odată regele broaştelor, cu 
numele Gangadatta. Fiindcă era prigonit de rude, într-o 
bună zi se sui pe ciutura de la roata fântânii şi ieşi. După 
aceea se gândi: „Cum să mă răzbun pe rudele mele? Doar 
se spune: 

Omul care se răzbună pe acela care i-a făcut rău 
când se afla în nenorocire, sau care a râs de el când era la 
strâmtoare, acela cred că se naşte din nou”. (16) 

Pe când se gândea astfel, zări un şarpe care intra în 
gaura sa. Văzându-l, se gândi iarăşi: „Am să-l aduc în 
fântână şi am să-mi stârpesc toate rudele. Doar se spune: 

Omul să ridice împotriva duşmanului său pe alţi 
duşmani şi împotriva celui puternic pe altul şi mai 
puternic; căci pierzarea acestuia nu e nicio pagubă pentru 
scopul său. (17) 

Tot astfel: 

Inţeleptul să înlăture pe un duşman înverşunat 
printr-alt duşman, tot atât de înverşunat - ca pe-un spin 
care-l doare, printr-alt spin care-i aduce alinare”. (18) 

După ce se chibzui astfel, merse la deschizătura 
găurii şi-l chemă: 

— Vino, vino, Drăguţule, vino! auzind aceasta, 
şarpele se gândi: „Mă cheamă cineva, care nu-i din neamul 
meu, căci glasul lui nu e de şarpe. Eu n-am legături de 
prietenie cu nimeni pe lumea aceasta. De aceea să stau 
deocamdată aici, în locul acesta sigur, ca să văd cine-i. 


Doar se spune: 

Omul să se ferească de a se întovărăşi cu acela al 
cărui caracter, al cărui neam şi ai cărui prieteni nu-i 
cunoaşte; aşa grăit-a Brhaspati313. (19) 

Ah, poate mă cheamă vreun vrăjitor, sau vreunul 
care poartă cu el buruieni descântate, ca să mă prindă. 
Sau poate mă cheamă vreunul care-i în duşmănie cu 
altcareva şi vrea să mă dea lui să mă mănânce.“511 Apoi 
zise: 

— Hei, cine eşti dumneata? Acela răspunse: 

— Eu sunt Gangadatta, regele broaştelor; am venit la 
tine, ca să legăm prietenie! auzind aceasta, şarpele zise: 

— Hei, iată un lucru de necrezut: focul să se împace 
cu paiele! 

Doar se spune: 

Cel care prin însăşi firea lui poate fi omorât de altul, 
nu se apropie de el nici în vis. De ce dar mai vorbeşti aşa? 
(20) 

Gangadatta zise: 

— Asta aşa-i. Tu eşti din natură duşmanul nostru. 
Însă fiindcă am fost umilit de duşmani, am venit la tine. 
Doar se spune: 

Când cineva e gata să-şi piardă întreaga avere şi 
când însăşi viaţa îi este în primejdie, să se plece şi înaintea 
duşmanului, ca să-şi scape viaţa şi averea. (21) 

— Spune-mi, cine te-a umilit? întrebă şarpele. Regele 
broaştelor răspunse: 

— Rudele. 


313 Brhaspati este autorul celebru al unei opere despre 
legi şi a*alteia despre nili (ştiinţa purtării). Aceasta din 
urmă trata despre Neîncredere (Aoiśvāsa). 

314 Vezi Cartea a cincea, povestea a douăsprezecea, 
Prinţesa cu trei sâni, unde se povesteşte despre încercarea 
prinţesei cu trei sâni de a-şi otrăvi bărbatul cu o mâncare 
de şarpe. 


— Şi unde ţi-i locuinţa: în vreun iaz, în vreo baltă sau 
în vreun lac? întrebă din nou şarpele. Spune-mi unde stai. 
Acela răspunse: 

— Într-o fântână zidită din piatră. Şarpele zise: 

— Bine, dar eu n-am picioare. Prin urmare nu pot să 
intru acolo. Şi chiar de-aş intra, n-am acolo niciun loc, 
unde să stau şi de unde să pot omori pe rudele tale. Du-te, 
deci. Doar se spune: 

Ceea ce se poate mânca şi ceea ce o dată mâncat se 
poate mistui şi ceea ce în cele din urmă prieşte, aceea să 
mănânce cel care îşi doreşte binele. (22) 

Gangadatta zise: A 

— Vino cu mine. Te fac eu să intri uşor acolo. In 
mijlocul fântânii, drept la marginea apei, se află o 
scobitură tare plăcută de stat în ea. De acolo vei omori cu 
uşurinţă pe rudele mele. Auzind aceasta, şarpele se gândi: 
„Eu sunt de-acuma bătrân. Cu multă greutate mai prind 
uneori câte un şoarece. Acest distrugător al propriului său 
neam mi-a arătat un mijloc lesnicios de trai. De aceea am 
să mă duc şi am să mănânc broaştele alea. 

Bine a zis cine a zis: 

Cel cuminte, când vede că nu mai are mult de trăit şi 
că-i părăsit de prieteni, să-şi aleagă orice mijloc de trai, 
numai să fie lesnicios. (23) 

După ce se gândi astfel, zise: 

— Bine, Gangadatta, dacă-i aşa, mergi înainte şi eu 
te urmez! Gangadatta grăi: 

— Drăguţule, am să te duc acolo într-un chip uşor şi- 
ţi voi arăta locul. Însă va trebui să cruţi pe însoțitorii mei. 
Numai pe aceia îi vei putea mânca, pe care ţi-i voi arăta 
eu. Şarpele zise: 

— De-acum tu eşti prietenul meu. De aceea nu te 
teme. Rudele tale vor fi mâncate după cum îmi vei spune! 
Zicând aşa ieşi din gaură şi, după ce-l îmbrăţişă, porni cu 
el. Ajungând la fântână, regele broaştelor conduse pe 


şarpe la locul său pe drumul străbătut de ciutura roții. 
După ce Gangadatta îl aşeză pe şarpe în scobitură, îi arătă 
rudele. Acestea fură mâncate de şarpe treptat, treptat. Pe 
urmă, când nu mai fură broaşte, şarpele zise: 

— Prietene, duşmanii tăi au fost nimiciţi. Dă-mi acum 
să mănânc altceva; căci tu m-ai adus aici! Dragul meu, zise 
Gangadatta, ţi-ai făcut datoria de prieten. De aceea pleacă 
pe drumul roții de la fântână! Dar şarpele zise: 

— Gangadatta, n-ai grăit cum trebuie. Cum să mă- 
ntorc acolo? Gaura ce-mi servea de cetate, de bună seamă 
c-a fost ocupată de altcineva. De aceea am să stau aici, iar 
tu-mi vei da zilnic pe câte unul din însoțitorii tăi; altfel îi 
mănânc pe toţi! auzind aceasta, Gangadatta foarte tulburat 
se gândi: „Vai de mine, ce-am făcut? l-am adus pe şarpele 
acesta! Dacă-l opresc, îi mănâncă pe toţi. Cu drept cuvânt 
se spune: 

Cine se împrieteneşte cu un duşman mai tare decât 
el, acela înghite otravă cu bună ştire; asta-i sigur. (24) 

De aceea am să-i dau în fiecare zi pe câte unul din 
prietenii mei. Doar se spune: 

Cei prudenţi caută să-l mulţumească măcar cu ceva 
pe duşmanul care plănuieşte să le răpească întreg avutul, 
aşa cum face oceanul cu focul din fundul săust5. (25) 

Tot astfel: 

Cel care-i slab şi care nu dă de bunăvoie celui mai 
puternic, când îi cere, un degetar de făină, nici nu face 
ceea ce-i spune - acela îi va da în schimb un sac întreg. 
(26) 

Tot astfel: 

Când e în primejdie să piardă totul, cel cuminte 
jertfeşte jumătate. Cu jumătate el îşi atinge scopul; pe 
când pierderea întreagă cu greu se suportă”. (27) 


315 Focul surghiunit în ocean usucă o întindere de 17 
Krosa (Krosa este o distanţă până unde ajunge strigătul 
unui om). 


Judecând astfel, îi arăta mereu când pe unul când pe altul. 
Şarpele însă, după ce-i mânca, mai mânca pe ascuns şi pe 
alţii. Bine a zis cine a zis: 

— După cum cel ce are haine murdare se aşază 
oriunde, tot aşa celui cu purtare şovăielnică nu-i mai pasă 
de ceea ce-a rămas bun în el. (28) 

Într-o zi şarpele, după ce mâncă pe celelalte broaşte, 
mâncă şi pe fiul lui Gangadatta, cu numele Lăţilă. Când 
află c-a fost mâncat, Gangadatta nu mai contenea ţipând 
cât îl lua gura: 

— Valeu, valeu 1 Atunci nevastă-sa îi zise: 

— Ce strigi, tu care ai rămas fără prieteni şi care ți- 
ai nimicit singur neamul? Cine are să te ocrotească acum, 
după ce au fost nimiciţi ai tăi? (29) 

Mai bine gândeşte-te cum să ieşi şi cum să-l omori 
pe şarpe! După ce trecu o bucată de timp, tot neamul 
broaştelor fu mâncat. Mai rămăsese numai Gangadatta. 
Atunci Drăguţu îi zise: 

— Hei, Gangadatta, mi-e foame. N-a mai rămas nicio 
broască. Dă-mi ceva să mănânc, căci tu m-ai adus aici! 

— Prietene, răspunse regele broaştelor, să n-ai nicio 
grijă; îngrijesc eu de asta. Dacă-mi dai voie să plec, am să 
ademenesc broaştele din celelalte fântâni şi am să le aduc 
aici. Şarpele zise: 

— Pe tine, fireşte, nu te pot mâncă, fiindcă-mi eşti 
frate. Dacă însă vei face aşa cum spui, îmi vei fi ca un tată. 
Fă dar aşa! auzind aceasta, regele broaştelor se sui pe 
ciutura roții şi, rugându-se în gând la toţi zeii, ieşi cu bine 
din fântână. lar Drăguţu stătea acolo şi-l aştepta cu dor. 
Trecu însă mult şi bine fără ca Gangadatta să se întoarcă. 
Atunci Drăguţu zise unei şopârle, care locuia în altă 
scobitură: 

— Draga mea „dă-mi o mână de ajutor; că noi doar 
ne cunoaştem. Du-te de-l caută pe Gangadatta undeva în 
vreo baltă, şi spune-i din partea mea să vie îndată, chiar şi 


singur, dacă nu vor să vie celelalte broaşte. Nu pot să stau 
aici fără el. Drept chezăşie că nu-i voi face niciun rău, este 
binele pe care i l-am făcut! Atunci şopârla porni repede să- 
l caute pe regele broaştelor şi-i zise: 

— Dragă Gangadatta, prietenul tău, Drăguţu, stă şi 
te aşteaptă să vii. Haide dar iute. Pe lângă aceasta, binele 
ce ţi l-a făcut îţi este chezăşie împotriva vreunei neplăceri. 
De aceea vino fără teamă! auzind aceasta Gangadatta zise: 

— Ce rău nu face cel flămând? Oamenii lihniţi sunt 
fără milă. Spune-i, scumpa mea, lui Drăguţu, că 
Gangadatta nu se mai întoarce în fântână. (30) 

Zicând acestea, o trimise înapoi. 

lată de ce, animal de apă păcătos ce eşti, şi eu, ca şi 
Gangadatta, nu voi merge în ruptul capului la tine acasă, 
după ce-am văzut primejdia! auzind aceasta, crocodilul 
zise: 

— Prietenă, nu se cade să faci aşa. Trebuie cu orice 
preţ să îndepărtezi de la mine păcatul nerecunoştinţei, 
venind în casa mea. Altminteri mă voi lăsa să mor de 
foame aici, din pricina ta. 

— Măi prostule, zise maimuța, dar ce sunt eu, 
măgarul Blegu, care, cu toate c-a văzut primejdia cu ochii 
săi, s-a întors singur acolo şi a pierit? 

Cu toate că plecase după ce văzuse puterea leului, 
neghiobul fără urechi şi fără inimă3!6 s-a întors şi a fost 
omorât de acela! (31) 

— Prietenă, cine-i măgarul acela Blegu? întrebă 
crocodilul. Cum de-a văzut primejdia şi totuşi a murit? 
Spune-mi asta. Maimuta povesti: 


Povestea a doua 3 PON 
MAGARUL FARA INIMA ŞI FARA URECHI 


316 La indieni, ca şi la latini şi la greci, inima este nu 
numai locul sentimentelor, ci şi al inteligenţei. 


Într-o pădure locuia odată un leu cu numele Coamă- 
groaznică. Acela avea ca servitor pe un şacal, cu numele 
Suru, care-l însoțea pretutindeni. Odată leul se luă la luptă 
cu un elefant şi primi nişte lovituri, de pe urma cărora nu 
mai putea să mişte măcar un picior”. Din pricina neputinței 
leului de-a se mişca, Suru, lihnit de foame, slăbi. Într-o zi 
el zise către leu: 

— Stăpâne, sunt atât de chinuit de foame, că nu pot 
nici măcar să-mi mişc picioarele, necum să te servesc! Leul 
răspunse: 

— Du-te de caută vreun animal, ca să-l omor chiar în 
starea în care mă aflu 1 Auzind aceasta, şacalul se puse pe 
căutat şi ajunse la un sat din apropiere. Acolo zări la 
marginea unui heleşteu un măgar, cu numele Blegu, care 
se trudea să pască nişte fire de iarbă rare şi colbăite. 
Atunci se apropie de el şi-i zise: 

—  Unchiule4?™318, primeşte omagiile mele 
respectuoase. De mult nu te-am văzut. De ce eşti aşa de 
slab? Acela răspunse: 

— Nepoate, ce să-ți spun? Un boiangiu fără inimă mă 
chinuieşte cu poveri din cale afară de grele şi nu-mi dă nici 
măcar un pumn de nutreţ. Nu mănânc decât fire de iarbă 
uscată, pline de colb. Cum vrei dar să fiu gras? 

— Unchiule, zise şacalul, dacă-i aşa, este un loc 
minunat de frumos, acoperit cu iarbă verde ca smaraldul, 
lângă un pârâu. Hai dar cu mine, să gustăm în tihnă 
plăcerea de-a ne povesti lucruri frumoase! 

— Bine ai grăit, nepoate, zise Blegu. Eu însă sunt un 
animal de casă şi poate să mă sfâşie vreo fiară. Atunci la ce 
mi-i bun locul acela frumos? Şacalul răspunse: 

— Unchiule, nu vorbi aşa. Locul acela e apărat de 
braţul meu. Nu-i acolo niciun duşman. Dimpotrivă, din 


317 Vezi aceeaşi întîmplare tn Cartea întâi, povestea a 
unsprezecea şi a şaisprezecea. 
318 Termen de respect. 


cauza unei soarte la fel cu a ta, Se află acolo trei măgăriţe 
fără sprijin pe care de asemenea le chinuise vopsitorul. 
Acelea s-au îngrăşat şi, fiindcă-s pline de tinereţe şi de 
putere, mi-au zis aşa: 

— Dacă eşti cu adevărat unchiul nostru, du-te într-un 
sat şi adă-ne un bărbat vrednic de noi! Pentru asta te duc 
acolo. Auzind vorbele şacalului, măgarul, cu corpul 
străbătut de fiorii dragostei, îi zise: 

— Dragul meu, dacă-i aşa, mergi înainte, că eu te 
urmez! Bine a zis cine a zis: 

Nici ambrozia, nici otrava nu sunt nimic pe lângă o 
femeie frumoasă. Cine-i unit cu ea, acela trăieşte; iar cine-i 
despărţit de ea, acela moare. (32) 

Tot astfel: 

Când o femeie, fără a fi văzută şi fără a fi 
îmbrăţişată, trezeşte iubirea numai prin numele ei, e o 
minune dacă cineva o vede şi o îmbrăţişează şi nu se 
topeşte. (33) 

După aceea măgarul merse împreună cu şacalul la 
leu. Când îl văzu, leul se sculă, aşa chinuit de dureri cum 
era, însă măgarul o luă la fugă. În timpul fugii leul îi dădu 
o lovitură de gheară. Dar aceasta fu tot atât de 
nefolositoare ca şi strădania unui om fără noroc. Atunci 
şacalul îi zise plin de necaz: 

— Dar bine, ce fel de lovitură este asta, că şi un 
măgar îţi scapă de sub nas? Cum ai să te lupţi atunci cu un 
elefant? Acum am văzut ce poţi! Atunci leul zise c-un 
zâmbet ruşinat: 

— Ce era să fac? Nu eram pregătit de atac. Căci 
altfel şi un elefant nu-mi scapă, când îl atac! Şacalul zise: 

— Am să-l mai aduc o dată azi la tine. Dar să fii gata 
să-l ataci. Leul răspunse: 

— Cum are să se mai întoarcă, după ce m-a văzut cu 
ochii săi şi a fugit? Caută-mi mai bine alt animal! 

— Ce te priveşte asta? zise şacalul; stai numai 


pregătit ca să-l ataci. Apoi şacalul se luă după măgar şi-l 
găsi păscând în acelaşi loc. Când îl văzu pe şacal, măgarul 
zise: 

— Hei, nepoate, da-n bun loc m-ai adus! Cât pe ce 
era să nimeresc în braţele morţii! Ia spune-mi, ce fiară era 
aceea, de a cărei lovitură de gheară, asemenea trăsnetului 
celui grozav, abia am scăpat? auzind aceasta, şacalul îi zise 
râzând: 

— Dragul meu, n-a fost decât o măgăriţă, care 
văzând că te apropii, se sculase plină de dragoste pentru 
tine, ca să te îmbrăţişeze; iar tu de frică ai dispărut. Ea 
însă nu mai poate de dorul tău. Asta-i pricina pentru care a 
întins laba după tine, ca să te oprească, atunci când fugeai. 
Vino dar. Din cauza la ea a hotărât să postească până va 
muri. Ea spune aşa: „Dacă Blegu nu devine bărbatul meu, 
atunci ori mă arunc în foc, ori mă înec, ori mă otrăvesc. Nu 
mai pot să rabd a doua oară să fiu despărțită de el”. De 
aceea fie-ţi milă de ea şi du-te acolo. Altfel vei avea pe 
cuget omorul unei femei şi pe lângă asta venerabilul zeu al 
Amorului se va mânia pe tine. Doar se spune: 

Cei nebuni şi fără minte, care umblă după răsplată 
închipuită şi nesocotesc femeia, simbolul de mare preţ al 
Amorului, care aduce izbândă în toate trebile - pe aceia el 
îi îngenunchează fără milă, făcându-i pe unii să fie 
cerşetori goi şi ea. Şi, pe alţii să poarte zdrenţe roşii şi 
părul împletit, pe alţii iarăşi să poarte căpăţâni de om.31* 
(34) 

Atunci măgarul dădu crezare vorbelor şacalului şi 
porni din nou cu el. Doar nu degeaba se spune: 

Prin voinţa destinului omul săvârşeşte o faptă 
nepotrivită, chiar când îşi dă seama de aceasta. Altfel, cum 
de-i place cuiva pe lumea aceasta o faptă nepotrivită? (35) 

Între acestea Blegu fu omorât de leu, care se 
pregătise de atac. După ce-l ucise, leul puse pe şacal să-l 
păzească, iar el se duse la râu să se scalde. Însă şacalul, 
cuprins de nerăbdare din pricina lăcomiei, mâncă urechile 
şi inima măgarului. Leul făcu baie, se închină la zei şi 
sătură pe mani*?%; dar când se întoarse, văzu că măgarul 
nu mai avea nici inimă, nici urechi. Atunci înfuriat zise 
către şacal: 

— Hei, mişelule, cum de-ai avut obrăznicia să 
mănânci inima şi urechile ăstuia? 

— Nu vorbi aşa, stăpâne, răspunse şacalul; măgarul 
acesta n-a avut nici inimă, nici urechi. Doar din pricina 
asta s-a întors aici, cu toate că mai fusese o dată şi te 
văzuse!*21. Atunci leul, luând de bune spusele şacalului, 
împărţi măgarul cu el şi-l mâncă nesupărat. De aceea eu 
spun: Cu toate că plecase după ce văzuse puterea leului, 
neghiobul fără urechi şi fără inimă s-a întors şi a fost 
omorât de aceia. (36) 

Aşa şi tu, neghiobule, ai căutat să mă-nşeli. Dar nu 
ţi-a mers, pentru că ai fost sincer, ca şi viteazul din 
poveste. Bine a zis cine a zis: 

Vicleanul care uită că-i în joc propriul său interes şi 
spune adevărul, acela-i un prost şi îşi pierde singur 
interesul, ca şi viteazul??? din poveste. (37) 

— Cum asta? întrebă crocodilul. Maimuţa povesti: 


Povestea a treia 
FALSUL EROU 

3214 * La fol păcăleşte şacalul pe leu în povestea a 
şaispre* zecea din Cartea întâi. 

Într-un oraş trăia odată un olar. Într-una din zile fiind 
beat, pe când alerga în goana mare, căzu peste marginea 
ascuţită a unei oale sparte. Cu fruntea jupuită de-un colţ al 
oalei şi eu corpul plin de sânge, abia putu să se ridice şi să 
meargă acasă. Din pricina relei îngrijiri, rana să se făcu 
groaznică şi cu multă greutate se vindecă. Odată ţinutul 
acela fu bântuit de foamete şi atunci olarul, sfârşit de 
foame, se duse cu mai mulţi slujitori domneşti în altă ţară, 
unde intră în slujba unui rege. Acesta, văzând rana cea 
grozavă de pe fruntea lui, se gândi: „Trebuie să fie un 
viteaz. De bună seamă că pe din faţă a căpătat lovitura în 
frunte”. Din pricina aceasta regele îi arătă o favoare 
deosebită, onorându-l de faţă cu toţi oştenii. Aceştia, 
văzând marea favoare a aceluia, fură cuprinşi de-o invidie 
fără margini; dar de teama regelui nu ziseră nimic. Într-o 
zi regele îşi adună vitejii, căci se iscase un război, îşi 
pregăti elefanții, puse hamurile la cai şi întocmi rândurile 
de luptători. Cu acest prilej îl întrebă pe olar fără înconjur: 

— Spune, ostaşule, în ce bătălie ai primit rana ceea 
de pe frunte? Acela răspunse: 

— Măria-ta, asta nu-i o rană pricinuită de sabie. Eu 
sunt olar de meserie. În casa mea se aflau o mulţime de 
oale sparte. Odată, după ce băusem, am alergat şi am 
căzut peste un ciob. De pe urma loviturii m-am ales pe 
frunte cu o rană, care a căpătat această înfăţişare grozavă. 
Atunci regele zise ruşinat: 

— Ah, am fost păcălit de olarul ăsta, care făcea pe 
războinicul. IÎnşfăcaţi-l iute şi daţi-l afară! Meşterul olar 
zise: 

— Nu, nu face aceasta. Ai să vezi cât sunt de 
destoinic în luptă! 

Dar regele zise: 

— Vei fi fiind tu înzestrat cu toate însuşirile. Totuşi 
pleacă. Doar se spune: 


Fiule, eşti viteaz, eşti învăţat, eşti chipeş; dar în 
neamul din care te tragi nu se omoară elefanţi. (38) 
— Cum asta? întrebă olarul. Regele povesti: 


Povestea a patra 
PUIUL DE ŞACAL ŞI PUII DE LEI 


Într-o pădure locuia odată o pereche de lei. Leoaica 
născu doi pui. Leul omora gazele şi le aducea leoaicei. 
Odată însă el nu găsi nimic, cu toate că cutreieră pădurea 
până ce asfinţi soarele. Pe când venea spre locuinţa sa, 
dădu peste un pui de şacal. Gândindu-se că-i numai un pui, 
îl luă cu băgare de seamă în dinţi şi-l aduse viu leoaicei... 
Aceasta îl întrebă: 

— Dragă bărbate, ne-ai adus ceva de mâncare? 

— Draga mea, răspunse leul, n-am găsit azi niciun 
animal, afară de puiul acesta de şacal. M-am gândit că-i 
mic şi de aceea nu l-am omorât. Doar se spune: 

Chiar când îi este în primejdie viaţa, niciodată să nu 
lovească cineva pe-o femeie, pe-un ascet, pe-un preot sau 
pe-un copil; dar mai ales pe cei ce se încred în el. (39) 

Acum mănâncă-l, ca să te întremezi. Mâine am să 
găsesc eu altceva! Leoaica răspunse: 

— Dragă bărbate, dacă tu nu l-ai omorât, gândindu- 
te că-i un pui, atunci cum să-l omor eu, ca să-mi satur 
pântecele? Doar se spune: 

O faptă rea să nu fie săvârşită, nici chiar când e-n 
primejdie viaţa, nici să nu se lase deoparte ceea ce trebuie 
de îndeplinit. Aceasta-i o lege veşnică. (40). 

De aceea acesta va fi al treilea copil al meu. Zicând 
aşa, îl crescu şi pe el, hrănindu-l cu lapte de la sânul ei. In 
felul acesta îşi petrecură copilăria cei trei pui, jucându-se 
împreună, fără a cunoaşte deosebirea de naştere ce era 
între ei. Odată zăriră un elefant, care cutreiera prin 
pădure. Când îl văzură, cei doi pui de lei înaintară spre el 


cu feţele înfuriate; dar puiul de şacal le strigă: 

— Hei, acesta-i un elefant, duşmanul neamului 
vostru. Nu trebuie să-l atacați! Zicând acestea, fugi spre 
casă. Din pricina fugii celui mai mare, prinseră şi ei frică. 
Bine se spune că: 

E de-ajuns curajul unui singur viteaz într-o luptă, 
pentru ca armata întreagă să devină vitează. Dar când 
curajul îi e frânt, toată armata este înfrântă. (41) 

De aceea domnitorii doresc să aibă războinici 
puternici, eroici, hotărâți şi viteji şi se feresc de cei laşi. 
(42) 

După aceea cei doi povestiră râzând părinţilor lor 
purtarea fratelui lor mai mare, cum a fugit numai câţ l-a 
zărit de departe pe elefant. Auzind aceasta, şacalul se 
înfurie şi cu buzele tremurătoare, eu ochii întunecaţi şi 
roşii şi cu fruntea încruntată li ocări cu vorbe foarte tari. 
Atunci leoaica îl luă deoparte şi-l povăţui, zicându-i: 

— Fiule, să nu vorbeşti niciodată aşa cu fraţii tăi mai 
mici! Dar şacalul în culmea furiei îi zise: 

— Întrucât sunt eu mai prejos de ei în ceea ce 
priveşte vitejia, frumuseţea sau învăţătura, că îndrăznesc 
să-şi bată joc de mine? Am să-i omor numaidecât! Atunci 
leoaica, dorindu-i binele, îi zise: 

— Fiule, eşti viteaz, eşti învăţat, eşti chipeş; însă în 
neamul din care te tragi nu se omoară elefanţi. (43) 

Tu nu eşti decât un fiu de şacal, pe care te-am 
crescut de milă, dându-ţi să sugi laptele meu. De aceea, 
până nu află aceştia doi că eşti un şacal, pleacă repede şi 
trăieşte între cei de-un neam cu tine. Altfel, vei fi doborât 
de ei şi vei apuca pe drumul morţii. La aceste cuvinte, 
şacalul, înspăimântat, se făcu nevăzut într-o clipă. 

Tot aşa şi tu, du-te cât mai repede, până nu află 
războinicii că eşti un simplu olar. Altminteri au să te facă 
de ocară. Auzind aceasta, olarul îşi luă tălpăşiţa. 

De aceea eu spun: 


— Ai dat peste această neplăcere din pricina 
sincerităţii tale, ca şi viteazul de mai sus. Aşadar, crocodil 
ticălos, te-ai dat singur de gol prin vorbele tale, cu şi 
olarul. Doar se spune: 

Papagalii şi sturzii?? sunt prinşi fiindcă nu-ți ţin 
gura; pe când bâtlanii nu sunt prinşi; tăcerea face să 
izbutească orice. (44) 

Doar se spune: 

Măgarul, cu toate că era foarte bine ascuns şi ferit, 
şi cu toate că avea o înfăţişare cumplită, fiind acoperit cu 
pielea de tigru, a fost omorât din pricina glasului său. (45) 

— Cum asta? întrebă crocodilul. Acela povesti: 


Povestea a cincea 
MAGARUL IN PIELE DE TIGRU 


Într-un sat trăia odată un vopsitor de stofe, pe care-l 
chema  Haină-curătă. Acela avea un măgar. Acesta, 
neavând ce să mănânce, era din cale-afară de slab. Odată 
vopsitorul găsi undeva o piele de tigru. Atunci el se gândi: 
„Ce întâmplare cu noroc! Am să pun pielea asta pe măgar 
şi am să-i dau drumul noaptea prin lanuri. Vecinii vor 
crede că-i un tigru şi nu-l vor alunga de pe ogor. Zis şi 
făcut. Noaptea măgarul mintea la orz cât îi plăcea. Când se 
crăpa de ziuă, vopsitorul îl aducea acasă. În felul acesta, 
după câtva timp, măgarul se făcu foarte gras. Abia se mai 
lăsa să fie legat. Într-una din zile, auzind în depărtare 
zbieretul unei măgăriţe, i se făcu dor de ea şi începu să 
zbiere şi el, tare. Atunci jitarii se gândiră: „Ăsta-i un 
măgar, ascuns sub o piele de tigru”; şi-l omorâră, cu 
ciomege, cu pietre şi cu săgeți. 

De aceea eu spun: 

Măgarul, cu toate că era foarte bine ascuns şi ferit şi 

cu toate că avea o înfăţişare cumplită, fiind acoperit cu 
pielea de tigru, a fost omorât din pricina glasului său. (46) 
Aşadar ce vrei? Să plec după ce vei fi izgonit ca 
Syamalaka, fiindcă înghiţea toate jignirile? 
— Cum asta? întrebă crocodilul. Maimuţa povesti: 


Povestea a şasea 
CEI TREI GINERI 


Este pe pământul acesta un oraş cu numele 
Vikantaka*?1. Acolo locuia odinioară un negustor foarte 
bogat, pe care-l chema Chiaburu. Odată îi veniră ca 
oaspeţi din ţinutul Ujjâyni patru gineri. Aceştia fură primiţi 
de el cu multă cinste, fiind ospătaţi şi căpătând în dar 
haine şi alte lucruri. Astfel petrecură ei acolo şase luni. 
Atunci Chiaburu zise către soţia sa: 

— Ginerii aceştia, fiindcă li se dă toată cinstea, nici 
nu se gândesc să plece pe la casele lor. Ce zici? Fără vreo 
jignire n-au să se care. De aceea azi la masă să nu le dai 
apă de spălat pe picioare, pentru ca, dându-şi seama de 
jignire, să ne lase şi să se ducă. Zis şi făcut. Garga plecă 
supărat că nu avu apă ca să-şi spele picioarele, Soma, 
pentru că i se dădu un scaun prost, Datta, fiindcă avu 
mâncare rea. Astfel îi lăsară cei trei şi plecară; însă cel de 
al patrulea, Syamalaka, nevoind să se dea dus, fu apucat 
de gât şi dat afară. De aceea eu spun: 

Garga a plecat fiindcă nu şi-a putut spăla picioarele, 
Soma fiindcă i s-a dat un scaun rău, Datta fiindcă a mâncat 
prost, iar Syamalaka fiindcă a fost izgonit. (47) 

Atunci ce? sunt eu neghiob, ca rotarul acela, ca să 
mă încred în tine, după ce ţi-ai dat arama pe faţa? Doar se 
spune: 

Prostul poate fi îmbrobodit cu vorbe dulci, chiar 
când vede cu ochii că i se pricinuieşte un rău. Rotarul a 

purtat pe cap pe nevastă-sa împreună cu ibovnicul ei. (48) 
— Cum asta? întrebă crocodilul. Maimuţa povesti: 


Povestea a şaptea 
SOŢUL PACALIT 


Într-un oraş oarecare locuia odată un rotar. Femeia 
lui îi punea coarne şi lumea bârfea pe socoteala ei. Atunci 
el se gândi: „Oare cum s-o pun la încercare? E adevărat că 
nu se cuvine să fac aşa ceva. Pentru că: 

Nu trebuie cercetate râurile, familiile, asceţii cu 
suflet mare şi femeile cu purtare rea. (49) 

Un pustnic a iubit pe fiica lui Matsya, născută dintr- 
un zeu. Şi astfel s-a născut Vyâsa, cel împodobit cu o sută 
de virtuţi. Ce e ciudat în aceasta? El s-a făcut vestit prin 
faptul că a răspândit Vedele şi a devenit strămoşul 
neamului împuţinat al Kuruilor. Ah, cât sunt de nepătrunse 
căile destinului! (50). 

Cât despre strofa privitoare la familii, nu trebuie 
cercetată nici originea vitejilor urmaşi ai lui Pându, căci se 
spune că s-ar fi născut din flori. Când se aruncă lumină 
asupra relei purtări a femeilor, ies la iveală o mulţime de 
păcate de-ale lor. Tot astfel: Când va fi focul rece şi luna 
arzătoare sau când omul rău va fi binevoitor, atunci va fi şi 
virtute printre femei. (51) 

Totuşi, vinovată sau nevinovată, vreau să ştiu, din 
pricina gurii lumii. Doar se spune: 

Tot ce nu s-a văzut şi nu s-a auzit, nici în Vede, nici în 
cărţile de ştiinţă, tot ce se află cuprins în oul lui Brahma??5, 
asta o ştie lumea. (52) 

Luând această hotărâre, o chemă şi-i zise: 

— Dragă nevastă, mâine plec într-un sat. Acolo voi 
sta câteva zile. De aceea pregăteşte-mi ceva merinde 
pentru drum. Auzind aceasta, femeia, bucuroasă şi plină 

de nerăbdare, lăsă baltă toate trebile şi se apucă să 
gătească bucate cu unt din belşug şi presărate cu zahăr. 
Bine a zis cine a zis: 

Când bărbatul le e plecat departe şi când ziua e 
urâtă şi înnourată, iar străzile oraşului greu de străbătut, 
atunci e bucuria cea mare pentru femeile uşuratice. (53) 

A doua zi el se sculă cu noaptea în cap şi ieşi din 
casă. Văzând c-a plecat, femeia lui se găti zâmbitoare şi 
abia putu să aştepte ca să treacă ziua. După-amiază se 
duse la casa unui ibovnic al ei şi-l îmbie la ea, spunându-i: 

— Păcătosul de bărbatu-meu e dus într-alt sat. Vino 
dar azi acasă la mine, după ce se va fi culcat toată lumea! 
între acestea rotarul, care petrecuse ziua într-o pădure, 
intră spre seară în casă pe uşa din dos şi, vârându-se sub 
pat, stătu acolo nemişcat. Nu mult timp după aceea veni şi 
ibovnicul şi se sui în pat. Când îl văzu, rotarul, cuprins de 
furie, se gândi: „Să ies şi să-l omor sau să-i ucid pe 
amândoi în somn, fără multă bătaie de cap? Dar vreau să 
văd mai întâi ce are să facă ea şi să aud vorbele lor”. Între 
acestea femeia închise binişor uşa şi se sui în pat. Dar, în 
timp ce se suia, atinse cu piciorul corpul rotarului. Atunci 
ea se gândi: „Ăsta trebuie să fie ticălosul de rotar, care 
vrea să mă surprindă. la să întrebuinţez eu vicleşugul 
femeiesc!” Pe când se gândea astfel, ibovnicul ei deveni 
nerăbdător s-o cuprindă. Atunci ea întinse rugătoare 
mâinile spre el şi-i zise: 

— Mărinimosule, nu te atinge de mine, căci eu sunt 
femeie cinstită şi credincioasă bărbatului meu. Altfel voi 
arunca blestemul asupra ta şi te voi preface în cenuşă! 
Atunci acela o întrebă: 

— Dacă-i aşa, de ce m-ai adus aici? Ea îi răspunse: 

— Ascultă-mă cu luare-aminte. Azi-dimineaţă m-am 
dus la templul zeiţei Durgā??’®, pentru a mă închina ei. 
Acolo răsună deodată un glas în văzduh. „Ce să-ţi fac, fiica 

mea? îmi eşti credincioasă, însă peste şase luni vei deveni 
văduvă, prin voinţa destinului. Atunci eu i-am zis: „Sfânto, 
după cum cunoşti asta, tot aşa trebuie să cunoşti şi un 
mijloc de scăpare. 

Este oare chip ca bărbatul meu să trăiască o sută de 
ani?” zeiţa mi-a răspuns: „Este şi nu este, pentru că 
scăparea atârnă de tine”. Auzind aceasta, eu i-am răspuns: 
„Dacă aceasta atârnă de viaţa mea, porunceşte-mi; am s-o 
fac”. Atunci zeiţa mi-a spus: „Dacă te vei culca împreună 
cu alt bărbat şi-l vei îmbrăţişa, moartea înainte de vreme 
va trece de la bărbatul tău asupra lui, iar el va mai trăi 
încă două sute de ani”. De aceea te-am rugat să vii. Acum 
fă ce vrei; căci vorbele zeiţei se vor împlini; de asta sunt 
încredinţată! Când auzi aceste cuvinte ale ei, rotarul cel 
neghiob ieşi de sub pat şi plin de bucurie zise: 

— Bravo! femeie curată şi credincioasă; bravo! 
bucuria familiei, bravo! Aveam nelinişte din pricina 
bârfelilor unor ticăloşi şi ca să te pun la încercare m-am 
prefăcut că mă duc într-alt sat şi am stat ascuns aici sub 
pat. Vino, dar de mă îmbrăţişează! Zicând acestea, o 
îmbrăţişă, o ridică pe umerii săi şi zise ibovnicului: 
„Mărinimosule, faptele mele bune din ceea lume??” mi te- 
au adus aici. Mulțumită ţie am dobândit azi o viaţă lungă 
de două sute de ani. De aceea îmbrăţişează-mă şi tu şi 
suie-te pe umărul meu! Zicând aşa îl îmbrăţişă pe ibovnic, 
cu toată împotrivirea lui, şi-l sui pe umărul său. După 
aceea, jucând în sunetul muzicii, trecu pe dinaintea uşilor 
de la toate casele. De aceea eu spun: 

Prostul poate fi îmbrobodit cu vorbe dulci, chiar 
când vede cu ochii că i se pricinuieşte un rău. Rotarul a 
purtat pe cap pe nevastă-sa împreună cu ibovnicul ei. (54) 

Aşadar, neghiobule, te-am văzut cine-mi eşti. Cum 
vrei dar să merg acasă la tine? Însă nu e vina ta că încerci 
să mă atragi din nou, pentru că aşa-i soiul vostru, rău din 

fire, care nu se îmblânzeşte chiar când vine în atingere cu 
cei învăţaţi. Aşa-i felul celor răi şi pace. Doar se spune: 

Chiar când e povăţuit de cei buni, omul rău la suflet 
şi cu deprinderi rele nu se face curat, ca şi cărbunele, 
oricât l-ai freca. (55) 

Bine se spune că: 

După ce nu l-a voit de bărbat pe Soare, pe 
Parjanya*?5, pe Vânt şi pe Munte, fata de şoarec s-a întors 
iarăşi la neamul ei. E greu să treci peste neamul din care 
faci parte. (56) 

— Cum asta? întrebă crocodilul. Maimuţa povesti: 


Povestea a opta 
FATA DE ŞOAREC 


Într-o pădure de asceţi, dintr-o localitate oarecare, 
un pustnic cu numele de Salankayana se duse odată la 
Gange, ca să facă baie. Pe când se închina la soare, chiar 
în locul acela un uliu apucă în căngile-i ascuţite un şoricel. 
Văzând aceasta, pustnicul, cu inima înduioşată de milă, 
strigă: 

— Dă-i drumul! dă-i drumul! şi zvârli c-o piatră după 
el. Ameţit de lovitura pietrei, uliul scăpă şoricelul şi căzu la 
pământ. Şoricelul, spăimântat şi neştiind ce să facă, se vâri 
sub picioarele pustnicului, strigând: 

— Scapă-mă! Scapă-mă! Însă uliul, după ce-şi veni în 
fire, zise pustnicului: 

— N-ai făcut bine că m-ai lovit cu piatra. Nu ţi-e frică 
de această nelegiuire? Dă-mi-l dar pe şoricelul acesta. 
Altfel îţi vei atrage un mare păcat! La aceste vorbe ale 
uliului, pustnicul răspunse: 

— Pasăre netrebnică, viaţa fiinţelor trebuie cruţată; 
cei răi trebuie pedepsiţi; cei buni trebuie cinstiţi; zeii 
trebuie slăviţi. De ce dar vorbeşti lucruri fără noimă? Uliul 

răspunse: 

— Pustnicule, tu nu cunoşti legea mai înaltă. Când 
Destinul a creat fiinţele de pe pământ, el le-a hotărât 
tuturor a ce să mănânce. De aceea, după cum ţie ţi-a fost 
orânduită mâncarea gătită, tot aşa şi nouă ne-a fost dat să 
mâncăm şoareci şi altele. De ce dar mă învinuieşti, când 
năzuiesc la hrana mea? Doar se spune: 

Orice hrană orânduită pentru oricine nu e necurată 
pentru el. Dacă ar mânca ceva oprit, atunci ar fi un mare 
păcat. De aceea nu trebuie să se facă vreo abatere. (57) 

După cum rachiul nu e pentru brahmani, nici 
libaţiunea pentru beţivi - fiindu-le oprită întrebuinţarea, 
deşi nu sunt oprite pentru alţii - tot astfel, brahmane, e şi 
cu celelalte. (58) 

Cei care mănâncă ceea ce li-i îngăduit să mănânce o 
fac spre binele lor; însă a mânca ceva oprit e un mare 
păcat. Deci, cum poţi să mă pedepseşti, ca şi cum aş fi 
săvârşit vreo abatere? (59) 

Nu aceasta este legea asceţilor; căci ei doar slăvesc 
indiferența faţă de cele văzute şi auzite, lipsa de dorinţe şi 
pacea. 

Doar se spune: 

Acelaşi faţă de duşmani şi faţă de prieteni, acelaşi 
faţă de o bucată de lemn, de piatră sau de aur, indiferent 
faţă de prieteni şi de binevoitori, la mijloc între cei ce-l 
urăsc şi cei care-l iubesc. (60) 

Pentru cei virtuoşi, fără prihană şi cu purtarea 
nobilă, este superior un suflet egal faţă de cei buni ca şi 
faţă de cei răi. (61) 

Yoginul să stea în singurătate, veşnic cufundat în 
meditaţie. De aceea, din pricina acestei fapte, degeaba te- 
ai chinuit până acum. 

Doar se spune: 

„Dă-i drumul 1 dă-i drumul! cade una”; „nu-i da 
drumul! a cade şi a doua; văzând căderea amândurora, se 


gândi: „Tăcerea face să izbutească totul”. (62) 
— Cum asta? întrebă Salankayana. Uliul povesti: 


Povestea a noua 
CEI TREI PUSINICI 


Pe malul unui râu făceau penitenţă trei fraţi pustnici, 
care se numeau: Întâiul, Al Doilea şi Al Treilea. Prin 
puterea penitenţei lor, când făceau baie, hainele lor 
spălate şi încă ude stăteau în aer, fără a fi atârnate, de 
frică să nu atingă pământul. Într-o zi, la fel ca şi mine, un 
vultur prinsese prin vicleşug o broscuţă. Când o văzu în 
ghearele lui, cel mai bătrân dintre ei, cu inima înmuiată de 
înduioşare, rosti ca şi tine: 

— Dă-i drumul! dă-i drumul! Pe dată haina lui spălată 
căzu din văzduh la pământ. Văzând aceasta, Al Doilea de 
frică strigă: „Nu-i da drumul! nu-i da drumul!”; dar îndată 
ce rosti aceste cuvinte, căzu şi a lui. Atunci Al Treilea, care 
văzuse căzând la pământ hainele spălate ale celorlalţi doi, 
tăcu. De aceea eu spun: 

„Dă-i drumul! dă-i drumul!”, cade una; „nu-i da 
drumul!” cade şi a doua; văzând căderea amândurora, se 
gândi: „Tăcerea face să izbutească totul”. (63) 

Auzind aceasta, pustnicul începu să râdă şi zise: 

— Pasăre neghioabă ce eşti, legea aceasta era în 
vârsta de aur. În acea vârstă era un păcat chiar dacă numai 
vorbea cineva cu un om rău; de aceea au căzut cele două 
haine spălate, pentru că s-a vorbit unei fiinţe rele şi nu 
pentru că nişte oameni virituoşi ar fi rostit cuvinte 
nepotrivite. Insă aceasta este vârstă a patra. Toţi care fac 
parte din ea sunt răi. De aceea fără vreo faptă săvârşită nu 
se iveşte păcatul. Doar se spune: 

N În celelalte vârste oamenii se molipseau de păcate. 
Insă în vârsta a patra, plină de păcate, numai cine le 
săvârşeşte e pătat de ele. (64) 


Păcatele săvârşite prin şedere, somn, mers, 
întovărăşire şi mâncare în vârstă de aur se-ntind tot mai 
mult, întocmai ca o picătură de untdelemn în apă. (65) 

De aceea degeaba te plângi. Pleacă. De unde nu, te 
blestem! După plecarea uliului, şoricelul zise către pustnic: 

— Sfinte, du-mă acasă la tine! Altfel are să mă 
omoare vreo altă duşmancă de pasăre. Acolo, în locuinţa 
ta, am să-mi duc viaţa cu un pumn de mâncare, ce-mi vei 
da. Atunci pustnicul, care era bun la inimă, se gândi 
înduioşat: „Cum am să ţin în palmă şoricelul acesta? căci 
are să stârnească râsul oamenilor. Am să-l prefac într-o 
fetiţă şi am s-o iau cu mine”. Şi astfel, şoricelul fu prefăcut 
într-o copiliţă. Nevasta ascetului, văzându-i însoţit de-o 
fată, îl întrebă: 

— Sfinte, de unde-i fata asta? Acela răspunse: 

— Asta-i un şoricel, care mi-a cerut ajutor de frica 
unui uliu şi pe care ţi l-am adus acum acasă, sub chipul 
unei fetiţe. Păzeşte-o cu grijă! mai târziu am s-o prefac 
iarăşi în şoarece. 

— Sfinte, să nu faci asta, îi zise nevasta. După lege tu 
eşti tatăl ei. Doar se spune: 

Cel care dă viaţă, cel care aduce, cel care învaţă, cel 
care hrăneşte şi cel care apără - aceştia cinci sunt socotiți 
ca părinţi. (66) 

Aşadar, tu i-ai scăpat viaţa. Pe de altă parte eu n-am 
copii. De aceea ea va fi copila mea! 

Aşa şi făcu. Fetiţa creştea mereu, ca luna în cele 
două săptămâni ale luminii. Era supusă pustnicului şi soţiei 
lui şi în curând ajunse fată mare. Văzând aceasta, 
Salankayana zise soţiei sale: 

— Nevastă, fata aceasta s-a făcut mare. Ea numai 
trebuie să stea în casa mea. Doar se spune: 

Când în casa cuiva o fată ajunge la pubertate şi încă 
nu-i măritată, manii? aceluia cad din cer din pricina 

acestui păcat. (67) 

S-o dăm dar după un bărbat, care va fi mai de 
seamă. Doar se spune: 

Fata se uită la bărbat, mama la avere, tatăl la 
învăţătură, rudele la familie, ceilalţi oameni doresc numai 
un ospăț ales. (68) 

Tot astfel: 

Cât timp fata încă nu se ruşinează, cât timp se joacă 
în nisip, cât timp şade în drum, atunci să fie măritată. (69) 

Mama, tatăl şi fratele mai mare: aceştia trei se duc 
în iad, dacă ajung să vadă pubertatea fetei. (70) 

Tot astfel: 

Familia, caracterul, ocrotirea, învăţătura, averea, 
frumuseţea şi vârsta: la aceste şapte calităţi să se uite cei 
înţelepţi, atunci când îşi dau fata, de rest nu trebuie să le 
pese. (71) 

De asemenea: 

Cei înţelepţi să nu-şi dea fata după cei care stau 
departe, după cei fără învăţătură, după cei care urmează 
legea liberării*5%, după viteji şi după cei care n-au nimic. 
(72) 

De aceea am să-l chem pe sfântul Soare, şi dacă va fi 
pe placul ei, îi dau fata. Doar se spune: 

Cel care doreşte fericirea fetei sale să nu-i dea un 
bărbat care nu-i place, chiar dacă-i chipeş. (73) 

— Nu stă nimic împotrivă, zise ea; fă aşa! Atunci 
pustnicul chemă Soarele, care veni într-o clipă, zicându-i: 

— Spune repede, sfinte, de ce m-ai chemat? 
Pustnicul răspunse: 

— Iată, asta-i fiica mea; dacă te vrea de bărbat, ia-o 

de soţie! Zicând aceasta, îl arătă fetei, pe care o întrebă: 

— Copila mea, îţi place sfântul acesta, lumina celor 
trei lumi? 

— Tată, răspunse ea, prea e aprins din fire. Nu-l 
vreau. Cheamă pe unul mai puternic decât el! auzind 
aceste cuvinte ale ei, Soarele, care ştia că-i fată de şoarec, 
zise cu nepăsare: 

— Sfinte, este cineva cu mult mai puternic decât 
mine, Norul; pentru că, atunci când mă acoperă, nici de 
nume nu mi se mai ştie! Atunci pustnicul chemă Norul şi 
întrebă pe fată: 

— Dar acesta îţi place? Iar ea răspunse: 

— Dă-mă după unul mai puternic şi decât Norul! 
Atunci pustnicul întrebă şi pe Nor: 

— Este cineva mai puternic decât tine? Acela 
răspunse: 

— Este unul mai puternic decât mine, Vântul. Când 
mă bate Vântul, mă risipesc în mii de fâşii. Auzind aceasta, 
pustnicul chemă Vântul şi zise fetei: 

—  Acesta-i Vântul atotputernic; îţi place? Ea 
răspunse: 

— Deşi e foarte puternic, însă e nestatornic. De 
aceea, adă-mi pe unul mai puternic decât el, care să fie 
mai bun! Pustnicul întrebă: 

— Vântule, este cineva mai puternic decât tine? 
Acela răspunse: 

— Mai puternici decât mine sunt munţii, care ni se 
pun în cale şi ne opresc, oricât am fi de puternici. Atunci 
pustnicul chemă pe regele munţilor şi-l arătă fetei, zicând: 

— Copila mea, vrei să te dau acestuia? Ea răspunse: 

— Tată, acesta are inima de piatră. De aceea dă-mă 
altuia! Atunci pustnicul întrebă muntele: 

— O, rege al munţilor, este vreunul mai puternic 
decât tine? Acela răspunse: 

— Da, şoarecii sunt mai puternici decât mine, pentru 


că ei îmi găuresc corpul peste tot, fără ca să mă pot 
împotrivi. Auzind aceasta, pustnicul chemă pe regele 
şoarecilor şi-l arătă fetei, zicând: 

— Fiica mea, acesta-i regele şoarecilor; spune-mi 
dacă-ţi place, ca să fac cele de cuviinţă! Când îl văzu, fata 
se gândi: „Acesta-i din neamul meu”, şi cu părul zburlit de 
bucurie strigă: 

— Tată, fă-mă şoarece şi dă-mă acestuia, ca să-mi 
împlinesc datoriile de soţie, aşa cum sunt orânduite 
neamului meu! auzind aceasta, pustnicul, care cunoştea 
firea femeilor, o prefăcu într-un şoarece şi o dădu 
şoarecului. Bine se spune că: Femeile îndrăgostite nu 
doresc atâta nici aur, nici pietre scumpe, niciun regat, pe 
cât doresc un bărbat, pe care să-l îndrăgească din suflet. 
(74) 

Aşadar, după cum fata de şoarec a renunţat la rangul 
zeiesc din pricina neamului din care se trăgea şi s-a unit cu 
unul de rând, tot astfel şi tu, cu toate că ai stat împreună 
cu mine şi ai fost primit cu dragoste, te-ai dovedit rău, din 
pricina caracterului neamului tău. De aceea eu spun: 

După ce nu l-a voit de bărbat pe Soare, pe 
Parjanyas*!, pe Vânt şi pe Munte, fata de şoarec s-a întors 
iarăşi la neamul ei. E greu să treci peste neamul din care 
faci parte. (75) 

De aceea, prostule şi muieraticule, care te afli sub 
papucul femeii, şi alţii care sunt la fel ca tine îşi părăsesc 
din această pricină treburile, averea şi prietenii. Doar se 
spune: 

Aceea care totdeauna avea scârbă de mine, acum mă 
strânge în braţe. O, binefăcătorule, fii binecuvântat! Ia tot 
ce am. (76) 

— Cum asta? întrebă crocodilul. Maimuţa povesti: 


Povestea a zecea 

SOŢUL BĂTRÂN, NEVASTA TÂNĂRĂ ŞI HOŢUL 


Era odată într-un oraş un negustor bătrân şi putred 
de bogat, pe care-l chema Kămaărtta35%2. Acesta, murindu-i 
nevasta, se îndrăgosti de fata unui om sărac, cu care se 
însură în schimbul unei mari sume de bani. Ea însă era 
tare mâhnită şi nici măcar nu putea să se uite la negustor, 
de bătrân ce era. Bine a zis cine a zis: 

Când femeile văd semnul alb al părului pe capul 
bărbaţilor, pricina supremă de dispreţ pentru aceştia, ele îi 
ocolesc de departe ca pe fântâna unui paria, lângă care-i 
înfiptă o frântură de os, ca semn. (77) 

Tot astfel: 

Corpul îi e gârbov, mersul nesigur, dinţii stricaţi, 
ochii tulburi; statura i se micşorează, gura-i lasă bale; 
prietenii nu-i spun măcar o vorbă, soţia nu-l mai ascultă. 
Vai de omul copleşit de bătrâneţe! Până şi copiii săi îl 
dispreţuiesc. (78) 

Odată, pe când stătea în pat împreună cu el, dar cu 
faţa întoarsă, intră în casă un hoţ. Când îl zări, femeia 
îngrozită strânse în braţe pe soţul ei, aşa bătrân cum era. 
Acesta, uimit şi străbătut prin tot corpul de fiori de 
plăcere, se gândi: „Ce are ea oare, de mă îmbrăţişează azi? 
Ciudat lucru!” Dar, când privi mai cu luare-aminte, văzu că 
intrase un hoţ, care stătea într-un ungher. Atunci el se 
gândi din nou: „Nu mai încape îndoiala că ea mă strânge în 
braţe de frica hoţului”. Încredinţat de aceasta, zise către 
hoţ: 

— Aceea care totdeauna avea scârbă de mine, acum 
mă strânge în braţe. O, binefăcătorule, fii binecuvântat! Ia 
tot ce am. (79) 

Când hoţul dădu să iasă, îi vorbi din nou: 

— Hoţiile, să vii în fiecare noapte. Averea mea îţi 
aparţine! De aceea eu spun: 

Aceea care totdeauna avea scârbă de mine, acum mă 
strânge în braţe. O, binefăcătorule, fii binecuvântat! Ia tot 
ce am. (80) 

Ce să-ţi mai spun? Afemeiatul acela dădu toată 
averea sa hoţului. La fel ai făcut şi tu! Pe când cei doi 
vorbeau astfel, veni un animal de apă şi zise: 

— Crocodilule, femeia ta, care se pusese pe postit, a 
murit de dorul tău, fiindcă zăboveai. Auzind aceasta, 
crocodilul, peste măsură de tulburat, se gândi: „Vai, 
nenorocitul de mine, ce mi-a fost dat să păţesc! Doar se 
spune: 

Adevărata casă nu e casă, ci soţia; aşa se spune. Căci 
o casă fără soţie e mai rea decât o pustietate. (81) Unde 
stă soţia, acolo este şi casa, chiar şi la rădăcina unui 
copac. Şi un palat, dacă-i lipsit de ea, se zice că este 
asemenea unei pustietăţi. (82) 

Tot astfel: 

Acela în a cărui casă nu se află o mamă sau o soţie 
care să-i vorbească cu iubire, să se ducă în pustietate; căci 
casa aceluia este asemenea unui pustiu. (83) 

De aceea, prietene, iartă-mi răul pe care ţi l-am 
făcut. Acum, fiindcă am rămas fără de ea, am să mă arunc 
în foc! auzind aceasta, maimuta zise râzând: 

— He-hei, am cunoscut eu din capul locului că te afli 
sub papucul nevestei tale. Acum am căpătat din nou 
dovada. Dar bine, nebunule, de ce eşti deznădăjduit, când 
dimpotrivă ar trebui să te bucuri când moare o nevastă 
atât de rea, se cuvine să se dea o petrecere. Doar se 
spune: 

O soţie rea şi care veşnic se ţine de gâlceavă trebuie 
privită de cei cuminţi ea o pacoste ce te îmbătrâneşte şi la 
care numai înfăţişarea-i de soţie. (84) De aceea, cine vrea 
să aibă linişte să se ferească cu orice preţ până şi de 
numele oricărei femei. (85) Cine nu-şi găseşte pieirea când 
se apropie de femeie, ca fluturele de loc, fiindcă, 


necunoscând-o bine, socoate că-i drăgălaşă? (86) 

Căci femeile au firea asemănătoare cu fructele de 
gurija: pe dinăuntru sunt pline de otravă, iar pe dinafară au 
o înfăţişare drăguță. (87) 

Ce-i înăuntru nu-i pe limbă; ce-i pe limbă nu-i afară; 
ce-i afară aceea nu fac355. Ciudată35 mai e şi purtarea 
femeilor! (88) 

Chiar de-ar fi bătute cu băţul şi tăiate în bucăţi cu 
cuțitul, femeile tot nu se supun; nici darurile, nici laudele 
nu ajută. (89) 

Dar să lăsăm! Ce să mai vorbim de celelalte răutăţi 
ale femeilor pe lumea aceasta? Ele îşi ucid pe propriul lor 
copil, pe care l-au purtat în sânul lor. (90) 

Numai un nebun îşi poate închipui să găsească o 
dragoste adâncă la o fată care-i aspră, înduioşare la una 
care-i crudă, simpatie la una care-i nepăsătoare. (91) 

Crocodilul zise: 

— Fie aşa cum spui. Dar ce să mă fac acum? Au 
căzut două nenorociri peste mine: una-i ruina casei mele, 
cealaltă e desfacerea prieteniei cu o prietenă ca tine. Dar 
aşa se-ntâmplă cu aceia pe care-i loveşte destinul. Doar se 
spune: 

După cum e deşteptăciunea mea, aşa-i de două ori pe 
atâta a ta. Nici tu ibovnic, nici tu bărbat; ce te uiţi aşa, 
fetiţo? (92) 

— Cum asta? întrebă maimuta. Crocodilul povesti: 


Povestea a unsprezecea 
FEMEIA NECREDINCIOASA ȘI HOŢUL 


Într-un sat locuia odată un plugar cu nevastă-sa. 
Aceasta, fiindcă bărbatul îi era bătrân, era totdeauna cu 

gândul la altul şi nu putea defel să stea acasă. Umbla 
numai după bărbaţi. Odată puse ochii pe ea un hoţ iscusit, 
care-i zise: 

— Drăguţo, mi-a murit nevasta şi datorită frumuseţii 
chipului tău simt în inimă chinurile săgeţii Amorului. De 
aceea dăruieşte-mi dragostea ta! Atunci ea îi zise: 

— Iubitule, dacă-i aşa, bărbatul meu are mulţi bani; 
însă din pricina bătrâneţii nu poate măcar să se mişte. Am 
să-i iau banii şi voi veni într-acoace. Apoi vom pleca în altă 
parte, unde vom gusta împreună fericirea plăcerilor. Acela 
răspunse: 

— Şi eu găsesc că-i bine aşa. Vino mâine dimineaţă 
în locul acesta, ca să plecăm în vreun oraş frumos de tot şi 
să gustăm împreună toate plăcerile din lumea celor vii! 

— Bine, zise ea, şi se duse veselă acasă. Noaptea, pe 
când bărbatul ei dormea, îi luă toţi banii şi în zori alergă 
spre locul pe care i-l arătase hoţul. Acesta se îndreptă cu 
paşi grăbiţi, împreună cu ea, spre ţinutul de la miazăzi35%5. 
După ce merseră o bucată bună, hoţul văzând înaintea sa 
un râu, se gândi: „Ce-am să fac cu femeia asta, care-i la 
sfârşitul tinereţii? Mă tem să nu ne ajungă cineva din 
urmă. Am să pun dar mâna pe bani şi am să plec singur”. 
Luând această hotărâre, zise: „Draga mea, râul acesta e 
foarte greu de trecut. De aceea am să duc dincolo mai întâi 
banii şi pe urmă am să mă-ntorc să te iau şi pe tine în 
spate, pentru ca astfel să te trec mai uşor. 

— Fă aşa, dragul meu! zise ea şi-i încredința toată 
averea ei. Atunci el îi zise: 

— Draga mea, dă-mi încoace şi haina de deasupra, ca 
să mergi fără teamă prin apă. După ce ea, făcu aşa hoţul îi 
luă toată averea şi se duse p-aci încolo. Pe când ea şedea 
pe malul râului, deznădăjduită şi cu amândouă mâinile la 
gât, veni acolo o şăcăliţă, ţinând în gură o bucată de carne. 
Uitându-se în jurul ei, şăcăliţa văzu pe malul râului un 

peşte mare, care ieşise din apă. Cum îl văzu, lăsă bucata 
de carne şi alergă la peşte. Însă în acelaşi timp un vultur 
zări bucata de carne şi, înşfăcând-o, se înălţă cu ea în 
văzduh; iar peştele, la vederea şacalului, se afundă în 
apă35. În timp ce şăcăliţa privea vulturul, dezamăgită că 
osteneala îi fusese zădarnică, femeia îi zise râzând: 

— Vulturul ţi-a furat carnea, iar peştele a intrat în 
apă. Ce te mai uiţi, şăcăliţo, după ce-ai pierdut şi peştele şi 
carnea? (93) 

Auzind aceasta, şăcăliţa zise înfuriată: 

— După cum e deşteptăciunea mea, aşa-i de două ori 
pe atâta a ta. Nici tu ibovnic, nici tu bărbat; ce te uiţi aşa, 
fetiţo? (94) 

Tocmai pe când crocodilul povestea aceasta, veni din 
nou un animal de apă şi-i zise: 

— Casa ta a fost ocupată de alt crocodil. Auzind 
aceasta, crocodilul plin de supărare se gândi acuma cum 
să-l alunge pe celălalt din casă. Apoi zise: 

— Ah, ia te uită la soarta mea! 

Prietenul mi-a devenit duşman, nevasta mi-a murit, 
casa mi-i ocupată de altul; ce are să mi se mai întâmple 
azi? (95) 

Cu drept cuvânt se spune că: „În restrişte se 
înmulţesc nenorocirile”. 

Ce să fac dar? Să mă iau la luptă cu el sau să-l scot 
din casă, sfătuindu-l cu binişorul, sau să-l învrăjbesc cu 
cineva, sau să-l ademenesc cu daruri? Tot mai bine s-o 
întreb pe prietena mea, maimuța. Doar se spune: 

Cine se apucă de un lucru, după ce mai întâi cere 
sfat de la ai săi mai bătrâni, care pot fi întrebaţi şi care îi 
doresc binele, aceluia nu i se ivesc piedici în nicio 
întreprindere. (96) 

După ce se chibzui astfel, zise din nou către 

maimuţă, care stătea cocoţată în măr: 

— Prietenă, priveşte la nenorocirea mea: Acum şi 
casa mi-i ocupată de-un crocodil puternic. De aceea te- 
ntreb: Ce să fac? Dintre toate mijloacele3*”, începând cu 
blândeţea, care-i cel mai nimerit acum?  Maimuţa 
răspunse: 

— O, nerecunoscătorule, ce te ţii scai de mine, cu 
toate că te-alung mereu? Unui neghiob ca tine nu-i dau 
sfat. Doar se spune: 

Nu trebuie să se dea sfaturi oricui. Priveşte cum i-a 
fost distrusă de-o maimuţă idioată casa aceleia care avea o 
casă frumoasă. (97) 

— Cum asta? întrebă crocodilul. Maimuţa povesti: 


Povestea a douăsprezecea 
MAIMUȚA ŞI VRABIAS56 


Într-o pădure locuia o pereche de vrăbii, care-şi 
făcuseră cuibul în crengile unui copac. Odată o maimuţă 
bătută de ploaia ce se ivise pe neaşteptate şi cu corpul 
tremurând din pricina vântului rece veni la rădăcina acelui 
copac, clănţănind din dinţi şi cu mâinile şi picioarele 
zgârcite de frig. Atunci vrabia îi zise: 

— Te bate vântul rece, proasto! de ce nu-ţi faci casă? 
Doar ai mâini şi picioare şi chip de om! (98) 

Auzind aceasta, maimuța se gândi: „Cât de 
mulţumită de sine este lumea, de vreme ce până şi 
păcătoasa asta de vrabie îşi închipuie că-i mare lucru. 

Cine nu are gânduri trufaşe? Pescăruşul stă pe 
spate, cu picioarele în sus, ca şi cum s-ar teme să nu cadă 
cerul peste el.”33 (99) 

Gândindu-se astfel, îi zise: 

— Hei, Cioc-de-ac, târfă ticăloasă care te crezi 
înţeleaptă, tacă-ţi pliscul; că de nu, te fac eu fără casă. 
(100) 

Totuşi vrabia, deşi fusese oprită, o necăji din nou, 
sfătuind-o să-şi facă un adăpost. Atunci maimuța se sui în 
copac şi-i sfărâmă cuibul în bucăţi. De aceea eu spun: 

Nu trebuie să se dea sfaturi oricui. Priveşte cum i-a 
fost distrusă de-o maimuţă idioată casa aceleia care avea o 
casă frumoasă. (101) 

Auzind aceasta, crocodilul zise: 

— Prietenă, chiar dacă sunt vinovat, spune-mi totuşi 
ce să fac, în numele prieteniei noastre de mai înainte! 
maimuța zise: 

— N-o fac, fiindcă tu ai ascultat de vorbele nevestei 
tale şi m-ai luat ca să mă îneci în mare. Asta nu se cuvenea 
s-o faci. Chiar dacă nevasta ar fi mai scumpă decât lumea 
întreagă, tot nu trebuie înecaţi în mare prietenii, rudele şi 
alţii după spusele ei. De aceea eşti un prost şi un neghiob, 
fiindcă de hatârul femeii tale te-ai apucat să săvârşeşti o 
asemenea faptă. Căci omul nu trebuie să se încreadă 
câtuşi de puţin în femei. 

Aceea pentru care ara lăsat pe ai mei şi mi-am dat 
jumătate din viaţă, mă părăseşte fără niciun pic de 
dragoste. Care bărbat mai poate avea încredere în femei? 
(102) 

— Cum asta? întrebă crocodilul. Maimuţa povesti: 


Povestea a treisprezecea 
FEMEIA BRAHMANULUI ŞI OLOGUL 


Într-un oraş trăia odată un brahman. Acela avea o 
soţie, la care ţinea nud mult decât la viaţa sa. Ea însă se 
certam fiecare zi cu neamurile lui şi nu contenea măcar o 
clipă. Atunci brahmanul, nemaiputând să rabde atâta 


sfadă, îşi părăsi pe ai săi de dragul nevestei şi plecă cu ea 
într-un ţinut îndepărtai. Pe când se aflau în mijlocul unei 
păduri, femeia brahmanului îi zise: 

— Dragă bărbate, mă chinuieşte setea. Adă-mi apă 
de undeva! Atunci el plecă să-i aducă apă; dar când se 
întoarse, o găsi moartă. În timp ce se jelea plin de 
deznădejde, din pricina dragostei fără margini ce-o avea 
pentru dânsa, auzi un glas în văzduh spunându-i: 

— Brahmane, dacă-i dai jumătate din viaţă, femeia ta 
va învia. Atunci brahmanul se spălă**0 şi rosti de trei ori 
cuvintele prin care îşi dădea jumătate din viață.’ Abia 
rosti acele cuvinte şi femeia brahmanului învie. După ce 
băură şi mâncară fructe din pădure, porniră la drum. La 
poarta unui oraş intrară într-o grădină de flori, unde 
brahmanul zise către nevastă-sa: 

— Draga mea, stai aici până mă întorc, că eu mă duc 
să găsesc ceva de-ale mâncării. Zicând aşa, plecă în sat. 
Între acestea, în grădină, un olog care învârtea roata de la 
fântână începu să ciute cu o voce divină. Când îl auzi, 
femeia fu străpunsă de săgeata Amorului şi mergând la el 
îi zise: 

— Dragul meu, dacă nu mă iubeşti, îţi încarci sufletul 
eu omorul unei femei! Ologul întrebă: 

— Dar ce-ai să faci c-un bolnav ea mine? Ea 
răspunse: 

— De azi înainte îţi aparţin pentru toată viaţa. 
Gândeşte-te la aceasta şi vino şi tu cu noi. 

— Bine, zise acela. Pe urmă sosi şi brahmanul cu 
merinde şi începu a mintea împreună cu nevastă-sa. Ea, 
însă, îi zise: 

—  Ologul acesta-i flămând. Dă-i şi lui ceva să 

îmbuce! După ce brahmanul făcu aceasta, femeia îi zise 
din nou: 

— Părinte, n-ai niciun tovarăş. Când pleci în vreun 
sat, n-am cu cine să schimb o vorbă. De aceea să luăm cu 
noi pe ologul acesta! Brahmanul răspunse: 

— Tu nu eşti în stare să te duci pe tine; d-apoi încă 
să-l mai porţi în spate şi pe olog! 

— Am să-l duc într-un coş, zise ea. Atunci brahmanul, 
înşelat de vorbele ei prefăcute, îi dădu voie. Într-o zi, pe 
când brahmanul se odihnea la marginea unui puț, femeia 
lui, care se îndrăgostise de olog, îi dădu brânci şi-l aruncă 
înăuntru. lar ea îl luă pe olog şi intră într-un oraş. Acolo 
oamenii stăpânirii, care cutreierau încoace şi încolo spre a 
păzi pe locuitori de furturi, văzând coşul de pe capul ei, i-l 
luară cu sila şi-l aduseră la rege. Când puse să-l deschidă, 
regele văzu în el pe olog. Tocmai atunci sosi bocindu-se şi 
femeia brahmanului, care se luase după slujitori. 

— Ce s-a întâmplat? o întrebă regele. Ea răspunse: 

— Acesta-i bărbatul meu bolnav, pe care, fiindcă-l 
prigoneau rudele sale numeroase, l-am purtat pe cap, din 
dragoste şi grijă mare pentru el, şi l-am adus înaintea ta! 
auzind aceasta, regele zise: 

— Tu eşti sora mea. ia-ţi în stăpânire două sate şi 
gustă în tihnă plăcerile vieţii, împreună cu bărbatul tău! 
Soarta însă voi ca brahmanul să fie scos din puț de un om 
cumsecade. Rătăcind încoace şi încolo, nimeri tocmai în 
acel oraş. Cum îl văzu, nevasta cea rea îl pâri regelui, 
zicând: 

— Măria-ta, a sosit aici vrăjmaşul bărbatului meu! 
Atunci regele dădu poruncă să fie omorât. Însă acela zise: 

— Femeia aceasta mi-a luat ceva ce-mi aparţine. De 
aceea, dacă eşti iubitor de dreptate, fă ca să-mi dea înapoi! 
Regele vorbi: 

— Draga mea, ai luat ceva ce aparţine acestuia? Dă-i 
înapoi! 


— Măria-ta, zise femeia, eu n-am luat nimic de la el! 
Dar brahmanul zise: 

— Ţi-am dat jumătate din viaţa mea, repetând de trei 
ori cuvintele: „Îţi dau”. Dă-mi-o înapoi! Atunci ea, de frica 
regelui, zise de trei ori: îţi dau viaţa mea înapoi! Şi cum 
spuse aceste cuvinte, muri. Atunci regele îl întrebă uimit: 

— Ce-i asta? lar brahmanul îi povesti toată 
întâmplarea de-a fir-a-păr. De aceea eu zic: 

Aceea pentru care mi-am lăsat pe ai mei şi mi-am dat 
jumătate din viaţă, mă părăseşte fără niciun pic de 
dragoste. Care bărbat mai poate avea încredere în femei? 
(103) 

Auzind aceasta, crocodilul zise: 

— Prietenă, cu toate că m-am purtat cu viclenie, fie-ţi 
milă de mine şi dă-mi un sfat bun, cu ajutorul căruia să-mi 
pot redobândi uşor casa. Atunci maimuța îi zise: 

— Măi, prostule, chiar de ţi-aş spune, tot n-ai s-o 
faci. Fiindcă: 

Cel care din prostie nesocoteşte sfatul celor buni, 
acela îşi găseşte pierzarea ca şi puiul de cămilă din partea 
leului. (104) 

— Cum asta? întrebă crocodilul. Maimuţa povesti: 


Povestea a paisprezecea 
LEUL ŞI CAMILA 


Într-un oraş locuia odată un rotar, pe care-l chema 
Capprost. Acesta, fiindcă nu se pricepea la meşteşugul lui, 
cumpără o cămilă. Pe aceasta o crescu, dându-i mâncare, 
apă şi aşa mai departe. Când îi veni timpul, cămila fătă. Ea 
se îngrăşa mâncând toată ziua mlădiţele de la fel de fel de 
copaci dintr-o grădină de la marginea oraşului, iar puiul se 
făcea mare. Rotarul mulgea în fiecare zi cămila şi cu 
laptele ei îşi hrănea pe ai săi. Fiindcă ţinea mult la puiul de 
cămilă, îi legă de gât o talangă. Mai târziu rotarul se 


gândi: „Am să mă las de celelalte treburi, că tot nu-mi 
merg. Cămila asta este un mijloc cât se poate de bun 
pentru a-mi hrăni pe-ai mei. Ce-mi mai trebuie altă 
îndeletnicire? Voi lua pe ea ca zălog o mulţime de bani”. 
Făcându-şi această socoteală, se duse acasă şi zise 
nevestei sale: 

— Am să capăt mulţi bani pe cămila asta, dând-o ca 
zălog. De aceea ai grijă de ea până mă întorc, căci vreau 
să-mi mai cumpăr o cămilă! apoi luă cu el bani şi se duse 
în satul Gujerat, unde cumpără nişte cămile tinere. Făcu 
din ele o turmă mare şi dădu păzitorilor ca plată câte un 
pui de cămilă pe an; iar lapte aveau voie să bea cât 
pofteau. În felul acesta rotarul ducea o viaţă tihnită, 
ocupându-se numai cu creşterea cămilelor. Acestea se 
duceau să-şi caute hrana într-o pădurice a oraşului. După 
ce mâncau lianele fragede şi beau apă dintr-un lac mare, 
seara se întorceau toate acasă, mergând agale şi jucându- 
se. Însă cămila care fusese cumpărată cea dintâi, fiind 
zburdalnică, rămânea mereu în urmă, până ce se alipea şi 
ea de turmă. Atunci celelalte ziseră: 

— Cămila asta fără minte se răzleţeşte de turmă, 
merge la coadă şi face să sune talanga; abia după aceea 
vine şi ea. Dacă dă peste ea vreo fiară, apoi piere singură! 
Odată, pe când se înfundau în pădure, veni un leu atras de 
dangătul tălăngii. Uitându-se mai bine, văzu cum mergea 
turma de cămile. Şi, în timp ce una din ele zburda în urmă 
şi păştea în treacăt lianele, celelalte, după ce băuseră, se 
îndreptau spre casă. Când, în sfârşit, ieşi din pădure şi 
cămila care rămăsese în urmă şi se uită împrejur, nu mai 
ştiu drumul. Rătăcită astfel de turmă, pe când înainta 
încet, zbierând cât se putea, i se ivi deodată înainte, gata 
să sară asupra ei, leul, care o urmărise după glas. Când se 
apropie cămila, dintr-o săritură leul o apucă de beregată şi 
o omorî. De aceea eu spun: 

Cel care din prostie nesocoteşte sfatul celor buni, 


acela îşi găseşte pierzarea, ca şi puiul de cămilă din partea 
leului. (105) 

Auzind aceasta, crocodilul zise: 

— Prietenă, oamenii învăţaţi spun că prietenia are 
şapte paşi. Ascultă ce-ţi voi spune cu privire la prietenie: 
(106) 

Oamenilor care dau povaţă cuiva şi-i doresc binele 
nu li se iveşte vreo nenorocire, nici pe lumea aceasta nici 
pe cealaltă. (107) 

De aceea, deşi sunt un nerecunoscător, fie-ţi milă de 
mine şi dă-mi un sfat. 

Ce merit are bunătatea celui bun faţă de cei care fac 
bine? Cine-i bun faţă de cei care fac rău, acela-i numit bun 
de către cei virtuoşi. (108) 

Auzind aceasta, maimuța zise: 

— Prietenă, dacă-i aşa, du-te şi te ia la luptă cu 
acela. Doar se spune: 

Celui foarte puternic să i se închine; pe cel viteaz să- 
l dezbine; celui de rând să-i dea ceva; cu cel de-o seamă cu 
el să se lupte. (109) 

— Cum asta? întrebă crocodilul. Aceea povesti: 


Povestea a cincisprezecea 
ŞIRETENIA ŞACALULUI 


Într-o pădure locuia odată un şacal pe care-l chema 
Mare-şiret3t2. Odată acesta găsi în pădure un elefant mort. 
Îi dădu târcoale, însă nu putea să-i sfâşie pielea, căci era 
foarte tare. Într-acestea veni într-acolo un leu. Când îl 
văzu, şacalul i se închină cu botul până la pământ şi-i zise: 

— Stăpâne, eu păzesc elefantul, căci sunt paznicul 
tău. Mănâncă dar! Leul răspunse: 

— Eu nu mănânc niciodată un animal omorât de 
altul. Îţi dăruiesc elefantul! auzind aceasta, şacalul zise cu 

bucurie: 

— Iată o faptă vrednică de stăpânul meu! Doar se 
spune: 

Un om superior nu-şi leapădă virtuțile, chiar când se 
află în împrejurarea cea mai grea, fiindcă-i curat la suflet. 
Scoica nu-şi pierde albeaţa nici când e mistuită de foc. 
(110) 

Auzind aceasta, leul plecă. După plecarea lui, veni un 
tigru. Când îl văzu, şacalul se gândi: „Pe-un ticălos, pe leu, 
e adevărat că l-am mătrăşit, închinându-mă lui. Dar pe 
acesta cum să-l îndepărtez? E viteaz; fără dezbinare n-am 
să pot scăpa de el. Doar se spune: 

Când nu se poate întrebuința nici blândeţea, nici 
puterea banilor faţă de cineva, trebuie de pus la cale 
dezbinarea, pentru că aceasta îl aduce la supunere. (111) 

Chiar şi acela care-i înzestrat cu toate însuşirile 
poate fi încătuşat prin dezbinare. Doar se spune: 

Chiar şi acela care caută liberarea, care-i stăpânit de 
bunătatea absolută, neîmpiedicat de patimi, virtuos în 
faptă şi frumos la suflet, rămâne legat de lanţul nesfârşit al 
renaşterilor, dacă-i dezbinat înăuntrul său”. (112) 

Luând această hotărâre, îi ieşi înainte şi ridicând 
puţin gâtul îi zise: 

— Prietene, ai intrat aici în gura morţii. Elefantul 
acesta a fost omorât chiar adineauri de leu. M-a pus să-l 
păzesc, iar el s-a dus să facă baie. La plecare mi-a 
poruncit: „Dacă vine tigrul, să mă înştiinţezi în taină, ca să 
curăţ pădurea de el; pentru că un tigru mi-a mâncat odată 
pe furiş dintr-un elefant ucis de mine, lăsându-mi 
rămăşiţele. Auzind aceasta, tigrul zise spăimântat: 

— Nepoate, scapă-mi viaţa; nu-i spune leului nimic 
despre mine, oricât de târziu s-ar întoarce! Zicând aşa, se 
făcu îndată nevăzut. După ce plecă acela, veni o maimuţă. 
Când o văzu, şacalul se gândi: „Asta are dinţi tari; de 
aceea am s-o pun să găurească pielea elefantului”. După ce 


se hotărî astfel, îi zise: 

— Hei, nepoată, da' de mult nu te-am văzut... Mi-ai 
venit ca musafir şi pari flămândă. Uite aici un elefant, pe 
care l-a ucis leul şi pe care-l păzesc. Mănâncă din carne, 
până ce te vei sătura şi după aceea pleacă, înainte de-a 
sosi leul. Maimuţa răspunse: 

— Unchiule, dacă-i aşa, mai bine mă lipsesc de 
carne. Cel care trăieşte are parte de sute de bucurii. Doar 
se spune: 

Ceea ce se poate mânca şi ceea ce o dată mâncat se 
poate mistui şi ceea ce în cele din urmă prieşte, aceea să 
mănânce cel care îşi doreşte binele. (113) 

De aceea mă duc! Dar şacalul zise: 

— Mănâncă fără grijă. Am să-ţi spun când îl voi 
vedea de departe că soseşte. Maimuţa îl ascultă. Când 
şacalul văzu că pielea e găurită, zise: 

— Hei, nepoată, pleacă iute, iată că vine leul! auzind 
aceasta, dispăru şi maimuța. Însă în timp ce şacalul mânca 
din carnea elefantului prin gaura pe care o făcuse 
maimuța, se apropie un şacal furios. Când îl văzu, îşi 
aminti de strofa: 

Celui foarte puternic să i se închine; pe cel viteaz să- 
l] dezbine; celui de rând să-i dea ceva; cu cei de-o seamă cu 
el să se lupte. (114) 

După ce-l birui, făcându-l ferfeniţă cu dinţii, şi-l puse 
pe fugă, şacalul mâncă multă vreme din carnea elefantului, 
singur şi-n tihnă. Tot aşa şi tu, învinge-l pe crocodil în 
luptă şi pune-l pe fugă. Altfel vei pieri. Doar se spune: 

Trebuie să te aştepţi: la câştig, când ai vaci; la 
ispăşire, când e la mijloc un brahman; la nestatornicie, 
când e vorba de femei şi la primejdie din partea rudelor. 
(115) 

Tot astfel: 

Sunt acolo tot felul de lucruri bune de mâncat, iar 
gospodinele nu bagă de seamă. Un singur cusur are ţara 


străină: că te prigonesc cei de un neam cm tine. (116) 
— Cum asta? întrebă crocodilul. Maimuţa povesti: 


Povestea a şaisprezecea 
CAINELE IN ŢARA STRAINA 


Într-un oraş trăia odată un câine pe care-l chema 
Bălţatu3%3. Odată se ivi o foamete mare. Neavând ce 
mintea, întreg neamul câinesc pieri. Atunci Bălţatu, lihnit 
de foame, se duse în altă ţară unde auzise că-i belşug. 
Acolo intră într-o casă şi se sătură, folosindu-se de 
neatenţia stăpânei. Însă, când ieşi, îl înşfăcară cu dinţii 
nişte câini şi, trăgându-l în toate părţile, îl făcură ferfeniţă. 
Atunci el se gândi: „Tot mai bine-n ţara ta, unde, chiar 
dacă-i foamete, cel puţin trăieşti nesupărat şi nu te 
hărţuieşte nimeni. De aceea am să mă întorc în patria 
mea”. Aşa şi făcu. Când se întoarse din ţara străină, toate 
neamurile îl întrebară: 

— Hei, Bălţatule, ce-ai văzut prin meleagurile 
străine? Cum e pe acolo? Ce fel de oameni sunt? Acela 
răspunse: 

— Ce să vă spun în privinţa ţării? 

Sunt acolo tot felul de lucruri bune de mâncat, iar 
gospodinele nu bagă de seamă. Un singur cusur are ţara 
străină: că te prigonesc cei de-un neam cu tine! (117) 

Auzind aceasta şi hotărât să moară, crocodilul îşi luă 
rămas bun de la maimuţă şi plecă acasă. Acolo se luă la 
luptă cu acela care-i pătrunsese în casă şi, după ce-l omori, 
locui în ea nesupărat. Bine a zis cine a zis: 

Ce folos de fericirea care nu e dobândită prin 
bărbăţie, chiar dacă-i uşor de folosit? Şi un bou bătrân, 
oare nu mănâncă el iarba ce răsare datorită întâmplării? 
(118) 

Aşa se sfârşeşte cartea a patra, numită Pierderea 

agonisitei. 


Cartea a cincea E 
FAPTA NECHIBZUITA 


Acum începe cartea a cincea, numită Fapta 
nechibzuită, din care cea dintâi strofă e următoarea: 

Ceea ce n-a văzut bine, n-a înţeles bine, n-a auzit 
bine şi n-a cercetat bine, aceea nu trebuie s-o facă cineva; 
aceea a făcut-o bărbierul. (1) 

lată ce se povesteşte: 


Povestea întâi E , 
BARBIERUL ŞI CALUGARII 


Este în Ţara de la miazăzi un oraş cu numele 
Păţaliputra. Acolo locuia odată un staroste de negustori, pe 
care-l chema Manibhadra. Soarta voi să-şi cheltuiască 
averea în fapte bune, în afaceri şi-n petreceri. Din pricina 
nesfârşitelor umilinţe pe care le îndura în urma pierderii 
averii sale, ajunse în culmea deznădejdii. Odată, pe când 
stătea culcat noaptea, se gândi: „Ah, blestemată să fie 
sărăcia! Doar se spune: Caracterul frumos, cinstea, 
stăpânirea de sine, bunătatea, buna-cuviinţă, noblețea: 
toate acestea nu au strălucire la omul fără avere. (2) 

Demnitatea, mândria, învăţătura, farmecul, 
inteligenţa: toate dispar, de-ndată ce omul nu mai are 
avere. (3) 

Cum se scutură florile frumoase ale primăverii când 
le bate v în tul rece: aşa se macină zi cu zi mintea celor 
înzestrați cu minte, din cauza grijii pentru familia care-i 
împovărează. (4) 

Se pierde şi mintea celui înzestrat cu o inteligenţă 
mare, când omul n-are noroc şi trebuie să se gândească 
necontenit la unt, sare, ulei, orez, îmbrăcăminte şi lemne. 


(5) 

Ca cerul fără stele, ca lacul fără apă, ca cimitirul 
înfiorător: astfel e casa celui sărac, oricât ar fi de 
prietenoasă la înfăţişare. (6) 

Cei umili şi săraci nu sunt luaţi în seamă de cei 
bogaţi, chiar dacă locuiesc sub ochii lor; ei sunt asemenea 
băşicilor de apă, care apar şi dispar fără încetare la 
suprafaţă. (7) 

Mulțimea îl părăseşte pe cel nobil, inteligent şi bun 
şi este atrasă de cel lipsit de nobleţe, de inteligenţă şi de 
caracter, dacă-i bogat - întocmai ca de pomul dorințelor. 5% 
(8) 

Faptele bune săvârşite odinioară nu sunt de niciun 
folos pe lumea aceasta. Chiar cei învăţaţi şi care se trag 
dintr-o familie nobilă devin robii aceluia care a dobândit 
avere. (9) 

Lumea nu spune despre mare: «e neînsemnată», 
atunci când mugeşte dezlănțuită. Tot ce fac pe lumea 
aceasta cei ce trăiesc în belşug nu e ruşinos”. (10) 

După ce medită astfel, iarăşi se gândi: „Am să mă las 
să mor de foame. La ce să mă agăţ de-o viaţă nenorocită şi 
fără folos?” Cu această hotărâre adormi. Atunci i se arată 
în somn Padmanidhi3%5, sub înfăţişarea unui călugăr budist, 
şi-i zise: 

—  Negustorule, nu fii abătut. Eu sunt una din 
comorile lui Kubera, pe care au strâns-o şi ascuns-o 
strămoşii tăi. Mâine dimineaţă voi veni la tine sub 
înfăţişarea asta. Ai să-mi dai în cap c-un ciomag, ca să mă 
prefac într-o grămadă de galbeni şi să rămân aşa pentru 
totdeauna. În dimineaţa următoare, când se trezi şi-şi 
aminti de visul pe care-l avusese, un roi de gânduri îl 

toate dorinţele. 

345 Una din cele 9 comori ale lui Kubera. Kubera este zeul 
comorilor şi corespunde, în parte, Iui Plutus la greci. 


năpădi: „Ah, nu ştiu: o fi adevărat visul acesta sau nu? Mai 
degrabă trebuie să fie neadevărat, fiindcă mă gândesc 
mereu numai la avere. Doar se spune: 

Visul pe care-l visează cel bolnav, cel amărât, cel 
copleşit de griji, precum şi cel chinuit de dragoste sau cel 
beat - acela e-n deşert”. (11) 

Intre acestea nevasta lui chemă pe un bărbier să-i 
spele picioarele. In acelaşi timp se ivi pe neaşteptate şi 
călugărul, aşa cum fusese arătat. Când îl văzu, negustorul, 
plin de bucurie, puse mâna pe-un ciomag de lângă el şi-l 
lovi în cap. În aceeaşi clipă călugărul se prăbuşi la pământ 
şi se prefăcu într-o grămadă de galbeni. Atunci negustorul 
îi ascunse în casă şi dăruind ceva şi bărbierului îi zise: 

— Ia banii aceştia şi hainele pe care ţi le dăruiesc. 
Dar să nu spui la nimeni, prietene, întâmplarea asta! 
Ajungând acasă, bărbierul se gândi: „De bună seamă că 
toţi aceşti călugări, când sunt loviți cu bâta peste cap, se 
prefac în aur. De aceea, mâine dimineaţă, am să chem 
număr mare dintre ei şi am să-i lovesc cu ciomagul în cap, 
ca să dobândesc aur mult”. Tot chibzuindu-se aşa, cu multă 
greutate trecu şi noaptea. A doua zi se sculă în zori şi după 
ce-şi pregăti o bâtă zdravănă, se duse la o mănăstire de 
călugări budişti, ocoli de trei ori statuia lui Buddha, 
îngenunche şi apucând cu gura pulpana hainei recită cu 
glas tare următoarea strofă: 

— Să triumfe acei sfinţi Jaina35, al căror suflet 
pătruns de cunoaşterea supremă a devenit de la naştere 
un pustiu, în care nu mai poate răsări nicio dorinţă. (12) 

De asemenea: 

Aceea-i limbă adevărată, care slăveşte pe un Jaina; 
aceea-i minte adevărată, care găseşte mulţumire într-un 


346 Jaina e un budist „care l-a biruit pe duşman1*, 
Buddha e adesea numit „Stăpînul Jainilor“. Statuile lui 
Buddha sînt adorate de budişti şi capela mînăstirii în care 
s-a dus bărbierul avea şi ea una. 


Jaina; acele mâini sunt de lăudat, care-l venerează pe el. 
(13) 

Tot astfel: 

„Te prefaci că meditezi? La care femeie te gândeşti, 
deschizând o clipă ochii? Iată, cu toate că eşti un ocrotitor, 
de ce nu ne aperi pe noi, care suntem chinuite de săgeata 
Amorului? 

Nu-i adevărat că eşti milos; care altul e mai crud 
decât tine?” Să vă ocrotească Jaina, căruia îi vorbesc în 
felul acesta, cu invidie, femeile diavolului. (14) 

După ce-i slăvi astfel, se duse la mai marele lor şi 
îngenunchind îi zise: 

— Închinare ţie, binecuvântează-mă! Acela îi dădu 
binecuvântarea sa, zicând: 

— Să sporească virtutea! şi-l povăţui cu bunătate să 
îndeplinească o faptă cucernică. Bărbierul, după ce-şi legă 
nodul de la manta, zise cu umilinţă: 

— Părinte, vino azi în casa mea, împreună cu toţi 
călugării, ca să vă ospătez. Acela răspunse: 

— Fiule, cum poţi să vorbeşti astfel, când cunoşti 
canoanele noastre? Suntem noi oare la fel ca brahmanii, de 
ne pofteşti în tine? Noi totdeauna căutăm să fim primiţi 
numai în treacăt şi pentru o clipă de către învăţăceii 
noştri; numai când vedem pe unul din ei că-i plin de râvnă, 
ne ducem în casa lui, cu multă greutate înduplecaţi de 
rugăminţile sale. În casa aceluia noi mâncăm atât cât ne 
trebuie ca să ne ţinem viaţa. Du-te dar, şi să nu mai 
vorbeşti altă dată aşa. Auzind aceasta, bărbierul zise: 

— Părinte, eu cunosc canoanele voastre. Însă pe 
dumneavoastră vă poftesc mulţi mireni. Eu am pregătit 
stofe de mare preţ pentru învelit cu ele cărţile. De 
asemenea am pus deoparte o sumă de bani pentru cei care 
copie cărţile. De aceea trebuie neapărat să faceţi aşa cum 
cere împrejurarea de faţă. 

După aceea bărbierul plecă. Ajungând acasă, îşi 


pregăti o bâtă din lemn de khadira, potrivi bine canaturile 
uşii şi cam pe la amiază se duse din nou la poarta 
mănăstirii şi după rugămintea stareţului îi duse acasă la el 
pe toţi, care cum ieşea. Ispitiţi de bani şi de stofe, ei uitară 
de mirenii lor cunoscuţi şi credincioşi şi plini de bucurie 
merseră după ei. Nu degeaba se spune: 

Până şi călugărul cerşetor şi gol - care trăieşte 
singuratic, după ce şi-a părăsit casă, şi care bea cu pumnul 
- e mânat pe lumea aceasta de dorinţe. Iată un lucru 
ciudat! (15) 

Celui care îmbătrâneşte îi îmbătrâneşte părul; celui 
care îmbătrâneşte îi îmbătrânesc dinţii; ochii şi urechile îi 
îmbătrânesc: numai dorinţa rămâne veşnic tânără! (16) 

După ce-i aduse în casă, încuie binişor uşa şi începu 
să-i lovească cu bâta peste cap. În urma loviturilor unii 
muriră, alţii se aleseră cu capetele sparte şi începură să 
tipe. Auzind strigătele lor, străjerii cetăţii ziseră: 

— Hei, ce să însemne tărăboiul acesta mare din 
oraş? Haideţi, să mergem îndată! Atunci toţi urmară 
îndemnul conducătorului lor şi alergară într-un suflet la 
casa bărbierului. Aici văzură pe călugări cum fugeau 
scăldaţi în sânge. Bărbierul fu legat şi împreună cu cei 
care scăpaseră cu viaţă fu dus înaintea judecătorilor. 
Aceştia îl întrebară: 

— Cum de-ai săvârşt această ticăloşie? Acela 
răspunse: 

— Ce să fac? Am văzut o întâmplare la fel în casa 
negustorului Manibhadra. Şi le povesti toată întâmplarea, 
aşa cum o văzuse. Atunci aceia chemară pe starostele 
negustorilor şi-i ziseră: 

— Negustorule, ai omorât un călugăr? La rândul său 
acela le povesti întreaga întâmplare cu călugărul. Atunci 
aceia ziseră: 

— Să fie tras în ţeapă ticălosul ăsta de bărbier, care 
nu s-a gândit bine ce face! După ce porunca lor fu 


împlinită, ei grăiră: 

Ceea ce n-a văzut bine, n-a înţeles bine, n-a auzit 
bine şi n-a cercetat bine, aceea nu trebuie s-o facă cineva; 
aceea a făcut-o bărbierul. (17) 

Cu drept cuvânt se spune: 

Nu trebuie să se facă nimic fără a cerceta; înainte 
de-a face un lucru, acesta trebuie bine cercetat. Altfel vine 
în urmă căinţa, cum s-a întâmplat cu nevasta brahmanului 
din pricina ihneumonului. (18) 

Manibhadra întrebă: 

— Cum asta? Judecătorii povestiră: 


Povestea a doua 
IHNEUMONUL ŞI ŞARPELE 


Într-un oraş locuia odată un brahman pe care-l 
chema Devasarman3%. Femeia lui îi născu un băiat. 

În aceeaşi zi o femelă de ihneumon fătă şi ea. Femeia 
brahmanului prinse dragoste pentru puiul de ihneumon şi-l 
crescu ca pe propriul ei copil, dându-i lapte, ungându-l şi 
îngrijindu-l. Totuşi n-avea încredere în el, pentru că se 
gândea: „S-ar putea să-i facă vreun neajuns copilului meu, 
din pricina soiului rău din care face parte”. Doar se spune: 

Şi un copil rău, cu purtare urâtă, slut, prost, pătimaş 
şi ticălos, este o bucurie pentru inima celor care-l au. (19) 

Aşa spune lumea: „E răcoritor santalul, fără îndoială; 
însă atingerea corpului unui copil e mai presus de santal”. 
(20) 

Nici chiar legătura dintre noi şi prieteni, părinţi sau 
acei care nevoiesc binele ori ne ocrotesc, nu ne este atât 
de scumpă ca aceea care ne leagă de copil. (21) 

Odată ea culcă copilul în leagăn şi luând un urcior 

zise bărbatului ei: 

— Brahmane, eu mă duc la iaz, ca s-aduc apă. Vezi 
de păzeşte copilul împotriva ihneumonului. Insă, după ce 
plecă ea, brahmanul lăsă şi el casa singură şi se duse 
undeva la cerşit. Între acestea ieşi din întâmplare dintr-o 
gaură un şarpe negru. Când ihneumonul văzu pe duşmanul 
său de moarte, se luă la luptă cu şarpele, ca să-l apere pe 
fratele său de lapte şi-l făcu bucăţi. După aceea, cu botul 
plin de sânge, ieşi vesel înaintea mamei copilului, ca să-i 
arate isprava pe care o făcuse. Mama copilului, văzând 
ihneumonul cu botul plin de sânge, se gândi 
înspăimântată: „Ticălosul acesta mi-a mâncat copilul”, şi în 
furia ei aruncă asupra lui urciorul cu apă. După ce-l omori 
pe ihneumon, intră văicărindu-se în casă şi, când colo, ce 
să vadă? Copilul dormea aşa cum îl lăsase, iar lângă el se 
afla şarpele cel negru făcut bucăţi. Atunci, de mâhnire că- 
şi omorâse copilul de suflet, începu să se lovească peste 
cap şi peste piept. Între acestea sosi brahmanul cu pomana 
căpătată şi văzu pe nevastă-sa bocindu-se plină de durere 
din pricina copilului de suflet pe care-l omorâse: 

— Ah, nesăţiosule, îi zise ea, din pricina lăcomiei tale 
n-ai ascultat de vorbele mele. Acum, în urma morţii 
copilului, copacul amărăciunii şi-a dat roadele. Bine se 
spune că: 

Dorinţa nici să nu fie părăsită, dar nici să nu fie prea 
mare. Când cineva e cuprins de-o dorinţă prea mare, i se 
învârteşte roata pe cap. (22) 

— Cum asta? întrebă brahmanul. Atunci ea povesti: 


Povestea a treia 
CEI PATRU BRAHMANI 


Într-un oraş locuiau patru brahmani, care se 
împrieteniseră. Aflându-se în mizerie, se sfătuiră între ei: 
— Ah, blestemată să fie sărăcia! Doar se spune: 


Mai bine pădurea locuită de tigri, de elefanţi şi de 
alte fiare, lipsită de apă şi plină de mărăcini; mai bine un 
culcuş de paie şi o îmbrăcăminte de scoarță, decât un trai 
în mizerie printre rude. (23) 

Tot astfel: 

Pe omul care n-are avere îl urăşte stăpânul, oricât de 
bine l-ar servi; îl părăsesc îndată rudele, chiar ceţe bune; 
meritele sale nu sunt luate în seamă, copiii îl lasă, 
nenorocirile îl năpădesc, soţia, chiar dacă-i dintr-o familie 
bună, nu-l iubeşte, iar prietenii, de la care cu drept cuvânt 
s-ar aştepta la o mână de ajutor, se îndepărtează. (24) 

În lumea aceasta a oamenilor, muritorul fără avere 
nu dobândeşte glorie nici cinste, chiar dacă-i viteaz, 
frumos, priceput la arme şi la învăţătură şi cu darul 
vorbirii. (25) 

Simţurile îi sunt întregi, numele-i acelaşi, mintea nu-i 
e vătămată, glasul lui e acelaşi: şi, totuşi, dacă-i lipsit de 
avântul pe care-l dă averea, omul pe dată devine un 
cadavru. Ciudat mai e şi lucrul acesta! (26) 

De aceea să pornim încotrova, ea s-a facem avere. 
După ce se sfătuiră în felul acesta, îşi părăsiră ţara, oraşul 
cu prieteni şi cu rude, şi casă, şi plecară. Bine se spune că: 

Pe lumea aceasta, omul neliniştit de griji îşi lasă 
rudele devotate, îşi părăseşte repede mama şi patria, se 
desparte de cei care-i sunt scumpi şi pleacă în ţară străină. 
(27) 

Mergând aşa, ajunseră în oraşul Ujjayini. Acolo, 
după ce se scăldară, în apele râului Sipră şi se închinară în 
templul lui Siva, la ieşire se întâlniră cu un yogin, pe care-l 
chema  Bhairavânanda5%. Îl salutară în felul cum 
obişnuiesc brahmanii şi merseră împreună cu el la chilia 
sa. Acolo el îi întrebă: 

— De unde veniţi? Unde vă duceţi? Ce treabă aveţi? 


348 Bhairavânanda -. „Bucuria lui Bhairava" (alt nume al 
lui Siva). 


Aceia răspunseră: 

— Noi călătorim ca să învăţăm vrăjitoria şi ne ducem 
acolo unde sau vom da de bogăţie, sau ne vom găsi 
moartea. Aşa ne-am hotărât. 

Doar se spune: 

Averile mari, râvnite şi greu de dobândit, le capătă 
oamenii îndrăzneţi, care aleg bine momentul potrivit. (28) 

Tot astfel: 

Uneori apa cade din nori în fântână; însă ea iese şi 
din adâncimile infernului34%35. Nepătruns este destinul; 
dar silinţa omului este aceea care are putere prin faptă. 
(29) 

Izbânda dorită se realizează în întregime prin silinţa 
pe care şi-o dă omul. Destinul, de care se vorbeşte, nu e 
decât însuşirea omului, numită „Nevăzutul”551. (30) 

Fără îndoială, cei îndrăzneţi socotesc ca un lucru de 
nimic frica fără seamăn pe care o au unii faţă de oamenii 
puternici, şi tot astfel socotesc ei şi viaţa. lată o purtare 
minunată! Este purtarea celor aleşi (31) Pe lumea asta 
fericirea nu se dobândeşte uşor, dacă nu se expune corpul 
la suferinţă. Vișnu îmbrăţişează pe Lakșmi cu braţele 
obosite de mestecat. (32) Cum să nu fie nestatornică soţia 
lui Vișnu, oricât de mare erou ar fi, când doarme întruna, 


349 Adică: „Pentru a avea apa, omul işi sapa fintini şi n.u 
atirnă numai de destin“. 

350 Nevăzutul (in skr. adrşţâ) este însuşirea pe care o 
capătă sufletul prin fapte bune sau rele (dharma şi 
adkarmaj. însuşirea aceasta, adică binele sau răul, pe care 
1-a făptuit în timpul existenţei sale anterioare, determină 
soarta bună sau rea a cuiva în viata următoare. Vezi Cartea 
a doua,str. 125 - 127. 

351 Aluzie la mestecarea oceanului de către zei, pentru a 
căpăta ambrozia, cu care prilej s-a născut Lakşnu, care-l 
luă pe Vișnu de soţ. 


timp de patru luni, în fundul apelor?3%%2 (33) 

Fericirea supremă e greu de dobândit, atâta timp cât 
omul nu face o sforţare eroică. Şi soarele învinge 
grămezile de nori abia după ce intră în zodia balanței??? 
(34) 

De aceea spune-ne vreun mijloc de îmbogăţire: 
putinţa de-a pătrunde într-o gaură, puterea asupra 
demonului Săkini, şederea în cimitir, vânzarea de carne de 
oms54, fitilul magic sau altceva. Se spune că ai o putere 
minunată. La rândul nostru şi noi avem foarte mare 
îndrăzneală. Doar se spune: 

Numai cei mari sunt în stare să îndeplinească fapte 
de oameni mari. Afară de ocean, care altul poate să 
suporte focul din fundul său?555 (35) 

Atunci Bhairavânanda luă patru fitiluri magice, de-o 
putere foarte mare, şi le dădu lor, ca să le împlinească 
dorinţa, spunându-le: 

— Duceţi-vă înspre ţinutul Himalayei. Când veţi 
ajunge, unde va cădea fitilul, acolo sigur veţi găsi o 
comoară. Veţi săpa în locul acela, veţi ridica comoara şi vă 
veţi înapoia. Atunci ei porniră la drum. Pe când mergeau, 
unuia îi căzu din mână fitilul. Săpând în locul acela, găsi 
pământul plin cu aramă. Atunci el zise: 

— Luaţi aramă cât vreţi! Ceilalţi însă ziseră: 

— Prostule, ce-o să facem cu ea? Oricât ar fi de 
multă, tot nu înlătură nevoia. Scoală dar şi să mergem 
înainte! 


352 Strofa aceasta dă o explicaţie glumeaţă a 
nestatorniciei zeiţei norocului (Lakşmi). 

353 “strofa aceasta mai poate însemna: „Soarele învinge 
norii abia cînd puterea sa ajunge deopotrivă cu a lor“ (prin 
silinţă încordată). 

354 Carne de om sau de vacă, elefant, cal, urs., bivol, 
cămilă şi şarpe, oferită de saktaşi zeiţei Devi. 

355 Vezi Cartea a patra, str. 25, n. *. 


— Plecaţi voi, răspunse acela, eu nu merg mai 
departe! 

Zicând acestea, luă aramă cât putu şi se întoarse cel 
dintâi înapoi. Ceilalţi trei porniră înainte. Merseră ei cât 
merseră şi numai ce-i cade fitilul celui care se afla în 
frunte. Când începu să sape şi el, văzu că pământul e plin 
cu argint. Atunci, foarte vesel zise: 

— Luaţi argint cât poftiţi. Nu-i nevoie să mergem mai 
departe! Ceilalţi doi ziseră: 

— IÎndărătul nostru pământul e plin cu aramă, 
înaintea noastră cu argint. Mai mult ca sigur că mai încolo 
trebuie să aibă aur. Cu argintul acesta, oricât de mult ar fi, 
tot nu scăpăm de sărăcie. De aceea noi doi mergem 
înainte. Zicând aceasta, cei doi porniră mai departe; iar al 
treilea luă argint cât putu şi se întoarse. Pe când ceilalţi 
doi mergeau, îi căzu celui dinainte fitilul. Plin de bucurie 
săpă şi el şi dădu peste aur. Atunci zise celuilalt: 

— Ia-ţi aur cât îţi place. Nu cred să fie ceva mai 
presus decât aurul! Dar acela răspunse: 

— Prostule, habar n-ai de nimic. Mai întâi a fost 
aramă, după aceea argint, acum aur. De aceea eu sunt 
sigur că mai încolo au să fie pietre scumpe. Cu una singură 
din ele am scăpat de sărăcie. Scoală dar să se mergem mai 
departe. Ce ne foloseşte aurul acesta, chiar dacă-i mult? că 
nu-i decât o povară! Celălalt răspunse: 

— Du-te tu. Eu stau aici şi te aştept. Atunci celălalt 
porni singur. Insă chinuit de arşiţa soarelui de vară şi plin 
de sete, se abătu din drumul care ducea spre ţara vrăjită a 
minunilor şi cutreieră încoace şi încolo. Pe când rătăcea 
astfel, zări pe-un dâmb un om cu corpul scăldat în sânge, 
care purta pe cap o roată ce se învârtea. Atunci alergă la el 
şi-l întrebă: 

— Hei, cine eşti? De ce stai aşa cu roata care ţi se 
învârteşte pe cap? Spune-mi dacă este undeva pe aici apă. 

Abia rosti aceste cuvinte şi într-o clipă roata se 


desprinse de pe capul aceluia şi se aşeză pe capul 
brahmanului. 

— Ce-i asta, prietene? strigă el. Acela răspunse: 

— Tot aşa s-a aşezat ea şi pe capul meu! 

— Spune-mi atunci, când se va cobori? căci simt o 
durere groaznică. Acela răspunse: 

— Când va veni unul ţinând ca şi tine un fitil 
fermecat şi-ţi va vorbi la fel, atunci roata se va aşeza pe 
capul lui. 

— Cât timp ai stat aşa? întrebă brahmanul. Omul 
zise: 

— Cine domneşte acum pe pământ? Brahmanul 
răspunse: 

— Regele Vinavatsa. Omul zise: i 

— Eu nu ştiu să socotesc timpul. Însă pe când era 
rege Rama, fiind sărac, am luat un fitil fermecat şi am 
venit într-acoace. Atunci am văzut pe-un altul, care purta 
pe cap o roată, şi l-am întrebat. Şi atunci mi s-a întâmplat 
asta. Brahmanul întrebă: 

— Prietene, cum ai putut să mănânci şi să bei, când 
te aflai în starea asta? Omul răspunse: 

— Prietene, Dătătorul-de-bogăţii** înspăimântă în 
felul acesta pe vrăjitori, de frică să nu-i ia comorile. Din 
pricina aceasta nu vine nimeni. Dacă totuşi soseşte careva, 
aceluia nu-i este nici foame, nici sete, nici somn, nici nu 
îmbătrâneşte, nici nu moare, ci numai suferă durerea în 
felul acesta. Lasă-mă acum să plec, căci sunt liber. Mă duc 
acasă. Zicând aşa, plecă. Între acestea, văzând că 
tovarăşul său întârzie, cel ce dobândise aurul porni în 
căutarea lui, luându-se după urmele paşilor aceluia. După 
ce merse o bucată prin pădure, îl văzu cum şedea cu 
corpul scăldat în sânge şi cu o roată ascuţită ce i se 
învârtea pe cap, făcându-l să strige de durere. Atunci se 
apropie de el şi cu ochii plini de lacrimi îl întrebă: 


356 Dătătorul de bogății este Kubera, zeul comorilor. 


— Ce-i asta, prietene? Celălalt răspunse: 

— Asta-i hotărârea Destinului! 

— Cum aşa? întrebă cel dintâi. Spune-mi pricina 
acestui lucru. Atunci acela îi povesti întreaga întâmplare 
cu roata. Când o auzi, celălalt îl dojeni, zicându-i: 

— Te-am prevenit în repetate rânduri, dar n-ai 
ascultat de vorbele mele. Ce să-i faci? Poate să fie cineva 
învăţat şi nobil şi să nu aibă minte. Bine se spune că: 

Mai bună-i mintea decât ştiinţa; mintea e mai presus 
de ştiinţă. Cei care n-au minte pier, cum au pierit cei care 
au făcut leul. (36) 

— Cum asta? întrebă cel cu roata. Cel care 
dobândise aurul povesti: 


Povestea a patra 


___ ÎNVĂȚĂTURĂ FĂRĂ MINTE ŞI MINTE FĂRĂ 
ÎNVĂȚĂTURĂ 


Într-un oraş locuiau odată patru brahmani, care 
legaseră o strânsă prietenie între ei. Trei din ei erau tobă 
de carte, dar n-aveau minte. Unul singur avea minte, însă 
nu-i plăcea cartea. Odată prietenii aceia se chibzuiră între 
ei: 

— Ce foloseşte învăţătura, dacă nu se câştigă prin ea 
avere, plecând în altă ţară şi făcând plăcere regilor cu ea? 
Să mergem dar în ţara dinspre soare-răsare! Cum ziseră, 
aşa şi făcură. După ce merseră o bucată de drum, cel care 
era mai în vârstă zise: 

— Al patrulea dintre noi are numai minte, dar n-a 
învăţat nimic. Însă favoarea regilor nu se câştigă numai 
prin deşteptăciune, fără învăţătură. De aceea eu n-am să-i 
dau nimic din ceea ce voi agonisi. Să plece acasă! Atunci al 
doilea zise: 

— Măi, deşteptule, du-te acasă, căci tu n-ai 


învăţătură! Dar al treilea zise: 

— Nu-i frumos să facem aşa, pentru că noi ne-am 
jucat împreună din copilărie. Vino cu noi, prea nobile 
prieten; vei fi părtaş la averea pe care o vom câştiga. Doar 
se spune: 

Ce foloseşte fericirea care aparţine numai unuia, ca 
o soţie, şi care nu-i gustată în comun, ca o curtezană de 
către drumeţi? (37) 

Tot astfel: 

„Acesta-i unul de-ai noştri” sau: „acesta-i un străin”; 
aşa judecă cei cu minte puţină; însă pentru cei nobili la 
suflet pământul întreg e familia lor. (38) 

De aceea să vină şi el! Zis şi făcut. Porniră la drum şi 
într-o pădure zăriră oasele unui leu mort. Atunci unul din 
ei zise: 

— la să punem la încercare ştiinţa noastră. Uite, colo 
seaflă un animal mort. Să-i dăm viaţă prin puterea 
învăţăturii noastre. Eu am să-i aşez oasele. Zicând acestea, 
aşază iute oasele. Al doilea prinse pielea, carnea şi 
sângele. Dar când se pregăti cel de-al treilea să-i dea viaţă, 
deşteptul îl opri şi-i zise: 

— Stai, prietene; acesta-i un leu, care-i gata să învie. 
Dacă-i dai viaţă, are să ne omoare pe toţi! La aceste 
cuvinte celălalt răspunse: 

— Măi, prostule, eu nu vreau ca învăţătura mea să 
fie fără folos! Atunci deşteptul zise: 

— Aşteaptă dar o clipă, până mă sui într-un copac. 
Aşa şi făcu. Îndată ce învie, leul se sculă şi ucise pe tustrei. 
Iar cel din copac se scobori şi se duse acasă. De aceea eu 
spun: 

Mai bună-i mintea decât ştiinţa; mintea e mai presus 
de ştiinţă. Cei care n-au minte pier, cum au pierit cei care 
au făcut leul. (39) 

Şi tot de aceea se spune: 

Chiar cei cu carte multă, dacă nu cunosc mersul 


lunii, se fac de râs, ca învățații cei neghiobi. (40) 
— Cum asta? întrebă cel cu roata. Celălalt povesti: 


Povestea a cincea _ E 
PROSTIA CELOR PATRU BRAHMANI INVAŢAŢI 


Într-un oraş locuiau odată patru brahmani, care se 
împrieteniseră între ei. Pe când erau încă copii, le veni în 
gând să plece în altă ţară, pentru a dobândi învăţătură. 
Într-o zi brahmanii luară împreună hotărârea şi se duseră 
în oraşul Kanyakubja. Acolo intrară în şcoala unei 
mănăstiri şi se puseră pe învăţat. Doisprezece ani de zile 
se ţinură numai de asta şi-n cele din urmă se făcură toţi 
tobă de carte. Atunci cei patru se întruniră şi unul din ei 
luă cuvântul: 

— Noi am isprăvit toată învăţătura. Să ne luăm dar 
rămas bun de la învățătorul nostru şi să ne-ntoarcem 
acasă. 

— Aşa să facem, răspunseră ceilalţi brahmani şi, 
despărţindu-se de învățătorul lor, îşi luară cărţile şi 
plecară. Merseră ei o bucată de drum şi ajunseră la o 
răspântie. Toți se opriră. Atunci unul întrebă: 

— Ce drum apucăm? Tocmai atunci se ducea o 
mulţime de lume la înmormântarea unui negustor, care 
murise în acel oraş. Unul din cei patru brahmani luă cartea 
şi citi: 

— „Pe unde merge mulţimea, acela-i drumul”. Să 
mergem dar odată cu mulţimea! Pe când mergeau 
împreună cu gloata, învățații văzură un măgar în cimitir. 
Atunci cel de-al doilea deschise cartea şi citi: 

— „Cel care stă lângă un bolnav, lângă unul peste 
care a dat o nenorocire, la vreme de foamete, când e 
primejdie din partea dușmanului, la uşa regelui sau în 
cimitir - acela-i prieten”. (41) 

De aceea acesta-i prietenul nostru! Atunci unul din ei 


îl cuprinse pe măgar de gât; altul îi spălă picioarele. După 
aceea, pe când priveau în toate părţile, zăriră o cămilă. 

— Ce-i asta? întrebară ei. Al treilea deschise la 
rândul său cartea şi citi: 

„Pasul Dreptății” este grăbit”. Asta-i deci 
Dreptatea! Al patrulea zise: 

— Iubirea să fie unită cu Dreptatea. 

Atunci ei legară pe măgar de gâtul cămilei. Cineva 
încunoştinţă despre aceasta pe stăpânul măgarului, un 
boiangiu. Când îl văzură venind ca să-i ciomăgească, 
învățații cei neghiobi se făcură nevăzuţi. Nu merseră mult 
înainte şi ajunseră la un râu. Văzând o frunză mare de 
palasa, care venea pe apă, unul din învăţaţi zise: 

— Ceea ce va verii într-acoace ne va duce dincolo, şi 
se lăsă să cadă peste frunză. Văzându-l târât de râu, alt 
învăţat îl apucă de păr şi zise: 

— Când e în primejdie să piardă totul, cel cuminte 
jertfeşte jumătate. Cu jumătate el face ce trebuie de făcut; 
pe când pierderea întreagă e greu de suportat. (42) 

Zicând acestea, îi tăie capul. Apoi ceilalţi plecară mai 
departe şi ajunseră într-un sat. Locuitorii îi poftiră şi-i 
conduseră pe fiecare la câte o casă. Unuia i se dădu să 
mănânce macaroane gătite cu unt şi cu zahăr. Dar 
învățatul, după ce stătu şi se gândi, zise: 

— Cel ce se lungeşte se prăpădeşte! Zicând aceasta, 
lăsă mâncarea neatinsă şi plecă. Celui de-al doilea i se 
dădură nişte plăcinte întinse şi subţiri. Acesta zise: 

— Ceea ce-i prea subţire şi întins nu dă viaţă lungă! 


357 Strofa completă e astfel: „O clipă durează mintea, o 
clipă averea, o clipă trăieşte omul. Moartea n-are milă; 
pasul Dreptăţii este grăbit." Cf. versurile lui Schiller, din 
Wilhelm Tell: „Rasch tritt der Tod den Menschen an; /Es ist 
ihm keine Frist gegeben. /Es stürzt ihn mitten in der 
Bahn,/ Es reisst ihm fort vom vollen Leben. /Bereitet oder 
nicht zu gehen, /Er muss vor seinem Richter stehen”. 


Şi, lăsând mâncarea, se duse şi el. Cel de-al treilea căpătă 
nişte plăcinte de orez, cu găuri. Atunci învățatul zise: 

— În restrişte se înmulţesc nenorocirile!558 Astfel cei 
trei învăţaţi, lihniţi de foame şi batjocoriţi de lume, se 
întoarseră din ţinutul acela în ţara lor. 

Apoi cel care dobândise aurul prin vrajă zise: 

— Fiindcă nu cunoşti mersul lumii şi fiindcă n-ai 
rămas pe loc, deşi te-am oprit, ai ajuns în starea asta. De 
aceea eu spun: 

Chiar cei cu carte multă, dacă nu cunosc mersul 
lumii, se fac de râs, ca învățații cei neghiobi. (43) Auzind 
aceasta, cel cu roata zise: 

— Ah! Cât de nepotrivit e lucrul acesta! Când sunt 
urgisiţi de o soartă rea, pier şi cei cu minte multă. Pe când 
altora, din aceeaşi familie, deşi sunt proşti, le merge bine 
în toate. Doar se spune: 

Şi fără pază stă cel ce-i păzit de soartă. Şi cel bine 
păzit piere, dacă-l loveşte soarta. Trăieşte şi cel neocrotit 
şi părăsit într-o pădure; şi piere în casă chiar cel bine ferit. 
(44) 

De asemenea: 

Minte-însutită e purtat pe sus; Minte-înmiită atârnă 
în jos; numai eu, Minte-simplă, mă răsfăţ, iubito, în apa 
limpede! (45) 

— Cum asta? întrebă cel ce dobândise aurul. Celălalt 
povesti: 


Povestea a şasea _ > 
MINTIE-INSUTITA, MINTE-INMIITA ŞI MINTE- 
SIMPLA 


Într-o baltă locuiau doi peşti: Minte-însutită şi Minte- 
înmiită. Cu aceştia se împrietenise un broscoi, pe care-l 
chema Minte-simplă. Tustrei îşi petreceau vremea la malul 


x 


358 în skr. ckidra înseamnă şi „gaură” şi „restrişte”. 


apei, gustând plăcerea de-a vorbi împreună şi de a-şi 
spune cugetări înțelepte; după care intrau iarăşi în apă. 
Odată, pe când stăteau de vorbă pe la apusul soarelui, 
trecură pe acolo nişte pescari cu mrejele în mână, purtând 
pe cap coşuri încărcate cu peşti prinşi de ei. Văzând balta, 
pescarii vorbiră între ei: 

— Balta asta arată să aibă mult peşte şi nu-i adâncă. 
Să venim mâine dimineaţă aici. După aceste cuvinte se 
duseră acasă. Atunci peştii, cu faţa înspăimântată, se 
sfătuiră între ei. Broscoiul luă cuvântul: 

— Hei, Minte-însutită, aţi auzit ce au vorbit pescarii? 
Acum ce-i de făcut? Să fugim sau să stăm pe loc cu curaj? 
Arătaţi cum e mai bine de făcut. Atunci Minte-înmiită 
începu să râdă şi zise: 

— Nu-ţi fie frică, copile; nu trebuie să se teamă 
cineva de nişte simple vorbe. Nu-i nimic de temut. Doar se 
spune: 

Gândurile şerpilor, ale ticăloşilor şi ale tuturor celor 
răi la suflet nu se împlinesc totdeauna; aşa se face că mai 
dăinuieşte lumea asta. (46) 

E sigur că nici n-au să vină. Şi chiar de vor veni, am 
să te scap împreună cu mine, prin puterea iscusinţei mele; 
pentru că eu cunosc o mulţime de feluri de-a merge prin 
apă. Auzind aceasta, Minte-însutită zise: 

— Bine ai vorbit. Doar tu eşti Minte-înmiită. Nu 
degeaba se spune: 

Nimic nu-i cu neputinţă pe lumea aceasta pentru 
inteligenţa celor inteligenţi. Cu ajutorul inteligenţii a fost 
nimicită dinastia Nandas de către Cânakya5, cu toate că 


359 CăQakya (Vişriugupta) ajuta po Candragupta, 
contemporan cu Alexandru cel Mare, să dobincţească 
tronul, nimicind dinastia Nandas din Pâţaliputra. Lui 
Cănahya i se atribuie vestita operă Kuuţilya-Artha€âstra, 
care tratează despre arta de-a domni şi de-a guverna. 

# De aici şi numele broscoiului, căci în skr. ekabuddhi 


ştiau să mânuiască paloşul. (47) 

De asemenea: 

Unde nu e drum nici pentru vânt, nici pentru razele 
soarelui, până şi acolo răzbate cu uşurinţă inteligenţa celor 
inteligenţi. (48) 

De aceea nu putem să părăsim locul nostru 
strămoşesc, în care ne-am născut, din pricina unor vorbe 
auzite. Doar se spune: 

Nici în cerul plin de lucruri minunat de frumoaso nu 
se găseşte o fericire la fel cu aceea pe care o au oamenii 
când se află în locul în care s-au născut, oricât ar fi de 
umil. (49) 

De aceea în ruptul capului nu trebuie să plecăm. Te 
scap eu prin iscusinţa mea. Broscoiul zise: 

— Dragii mei, eu n-am decât un singur gând - şi 
acela este de-a fugi. De aceea am să plec chiar azi cu 
nevastă-mea spre altă baltă! După ce zise acestea, 
broscoiul plecă noaptea spre alt lac. A doua zi, dis-de- 
dimineaţă veniră pescarii şi prinseră vieţuitoare de apă, de 
la cele mai mici până la ce e mai mari: peşti, broaşte 
țestoase, broaşte, raci şi altele. Minte-însutită şi Minte- 
înmiită, împreună cu nevestele lor, după ce fugiră multă 
vreme, căutând să scape prin dibăcia cu care se mişcau în 
toate părţile, căzură de asemenea în plasă şi fură omorâţi. 
După-amiază pescarii se îndreptară veseli spre casele lor. 
Fiindcă erau prea grei, Minte-însutită fu luat pe umeri de 
unul din ei; iar Minte-înmiită fu dus atârnat de o frânghie. 
Când îi văzu purtaţi în felul acesta, broscoiul care stătea la 
marginea iazului zise nevestei sale: 

— Ia te uită, draga mea: 

Minte-însutită e purtat pe sus, Minte-înmiită atârnă 
în jos; numai eu, Minte-simplă, mă răsfăţ, iubito, în apa 
limpede! (50) 

De aceea eu spun: 


înseamnă: „Cel ce are un singur gînd“ ( = Minte-simplăj. 


— Nici inteligenţa nu e călăuza cea mai sigură. Cel 
care dobândise aurul zise: 

— Chiar de-ar fi aşa, nu trebuie să se treacă peste 
cuvântul prietenului. Dar, ce să-i faci? Deşi te-am oprit, n- 
ai stat locului, din pricina lăcomiei tale fără margini şi a 
încrederii oarbe în învăţătura ta. Bine a zis cine a zis: 

Halal să-ţi fie, unchiule, pentru cântecul tău. Nu ți- 
am spus-o? Dar nu te-ai stăpânit. lacă ce nestemată rară ti- 
au legat. Acum porţi decorația pentru cântecul tău. (51) 

— Cum asta? întrebă cel cu roata. Celălalt povesti: 


Povestea a şaptea 
MAGARUL CANTAREŢ 


Într-un oraş trăia odată un măgar, pe care-l chema 
îngâmfatuls60. Acesta îşi îndeplinea zilnic treaba la casa 
unui boiangiu, iar noaptea se plimba în voie. Când se ivea 
de ziuă, se întorcea singur acasă, de frică să nu-l închidă; 
iar vopsitorul îl lega. Odată, pe când cutreiera noaptea 
prin lanuri, se împrieteni cu un şacal. Fiind voinic, dărâma 
gardurile şi pătrundea în fiecare noapte împreună cu 
şacalul într-un lan. După ce se săturau de mâncat 
castraveți plecau în zori spre locurile lor. Odată măgarul, 
cuprins de îngâmfare, pe când se aflau în mijlocul unui lan, 
zise către şacal: 

— Priveşte, nepoate, ce noapte senină! Am să-i trag 
un cântec. Spune-mi pe ce glas să cânt? 

— Unchiule, răspunse celălalt, de ce cauţi să-ţi faci 
singur rău, fără niciun motiv? Noi doar ne-am apucat să 
furăm şi ştii că hoţii şi ibovnicii trebuie să se ascundă. 
Doar se spune: 

Cel ce tuşeşte să se lase de furat, somnorosul de 
şterpelit şi cel bolnav de lăcomie - dacă ţin la viaţă pe 
lumea aceasta. (52) 


360 În skr. Uddhata. 


Unde mai pui că nu prea cânţi melodios. Se aude de 
departe, de parcă ar sufla cineva într-o scoică. Acum 
paznicii acestui câmp dorm. Însă de se vor scula, o să ne 
omoare sau o să ne lege. De aceea mai bine mănâncă 
castraveţii ceia gustoşi ca ambrozia şi nu te apuca de 
năzbâtii. Auzind aceasta, măgarul zise: 

— Hehei, tu nu cunoşti vraja cântecului, fiindcă 
trăieşti în pădure. De aceea vorbeşti aşa. Doar se spune: 

Când strălucirea lunii de toamnă alungă departe 
întunericul, în urechea fericiţilor care se află lângă iubita 
lor se naşte desfătarea produsă de murmurul cântecului. 
(53) 

Şacalul zise: 

— Unchiule, asta aşa-i; dar tii nu ştii ce-i aia cântec; 
tu numai zbieri. De ce cauţi dar să-ţi faci singur rău? 
Atunci măgarul grăi: 

— Prostule, să-ţi fie ruşine! Cum? eu să nu ştiu ce-i 
aia muzica? Află de la mine câte părţi cuprinde: Şapte 
note, trei octave, douăzeci şi una de modulaţii, patruzeci şi 
nouă de triluri; aceasta-i suma tonurilor muzicale. (54) 

Sunt trei poziţii ale pauzelor, şase aspecte, nouă 
sentimente, treizeci şi şase de moduri muzicale şi 
patruzeci de stări sufleteşti. (55) 

O sută optzeci şi cinci sunt părţile muzicii, după cum 
se învaţă, atârnând de intervalele numite sruti. Aşa a spus 
odinioară însuşi Bharata361. (56) 

Nici în lumea zeilor nu se găseşte ceva mai plăcut 
decât muzica. Doar Râvana, l-a subjugat pe Siva, 
desfătându-l cu strune uscate362. (57) 

Prin urmare, nepoate, de ce mă opreşti, spunând că 
nu mă pricep? Şacalul răspunse: 

— Unchiule, dacă aşa-i vorba, eu am să stau la 


361 Bharata este vestitul autor al unei opere despre 
muzică. 
362 Strune asemănătoare cu ale viorii. 


spărtura gardului şi am să-l pândesc pe jitar; iar tu cântă 
de inimă albastră cât îţi place! Zis şi făcut. Insă când 
jitarul auzi zbieretul măgarului, alergă într-acolo scrâşnind 
din dinţi de mânie. Cum îl văzu pe măgar, îl stâlci atât de 
rău cu ciomagul, încât îl culcă la pământi După aceea îi 
legă o piuliţă spartă şi plecă să se culce din nou. Măgarului 
însă îi trecu durerea, fiindcă aşa-i soiul lui, şi după o clipă 
se ridică. Doar se spune: 

La câine, la cal, dar mai ales la măgar, durerea 
pricinuită de lovituri nu ţine mai mult de-o clipă. (58) 

Apoi rupse gardul, aşa legat cu piuliţa cum era, şi o 
luă la fugă. Şacalul îl zări de departe şi-i zise râzând: 

— Halal să-ţi fie, unchiule, pentru cântecul tău. Nu 
ţi-am spus-o? Dar nu te-ai stăpânit. lată ce nestemată rară 
ti-au legat. Acum porţi decorația pentru cântecul tău. (59) 

Tot astfel şi tu n-ai vrut să rămâi, cu toate că te-am 
oprit. Auzind aceasta, cel cu roata zise: 

— Prietene, asta aşa-i. Doar nu degeaba se spune: 

Cine n-are singur judecată nici nu face cum îl învaţă 
prietenii, acela piere ca Tândală ţesătorul. (60) 

Cel ce dobândise aurul întrebă: 

— Cum asta? Celălalt povesti: 


Povestea a opta 5 
TESATORUL cu DOUA CAPETE 


Într-un sat locuia odată un ţesător cu numele 
Tândală363. Odată, pe când lucra, i se rupseră toate beţele 
de care se folosea. Atunci luă o secure şi se duse în pădure 
după bețe. Cutreierând aşa, ajunse la malul mării. Acolo 
văzu un arbore numit simsapă. Atunci se gândi: „Ce copac 
mare! Am să-l tai şi am să scot din el o mulţime de bețe 
bune de lucrat postavul”. După ce se gândi astfel, ridică 
securea ca să dea în copac. Însă în acesta se adăpostea un 


363 în skr. Mantharaka: „încet, prost 


duh. Acela îi zise: 

— Hei, copacul acesta e adăpostul meu şi trebuie să-l 
cruţi numaidecât, fiindcă îmi face multă plăcere să stau 
aici, înviorat de vântul cel răcoritor, datorită atingerii cu 
valurile mării. Ţesătorul răspunse: 

— Ce să fac? Dacă n-o să am beţele trebuincioase, ai 
mei vor rămânea flămânzi. De aceea pleacă îndată în altă 
parte; vreau să-l tai! Duhul zise: 

— Sunt mulţumit de tine. Cere-mi un lucru pe care-l 
doreşti şi lasă în pace copacul. Atunci ţesătorul răspunse: 

— Dacă-i aşa, mă duc mai întâi acasă, să întreb pe 
prietenul meu şi pe nevastă-mea; după care mă întorc şi-mi 
dai. 

— Bine, zise duhul şi ţesătorul, plin de bucurie, se 
duse acasă. Când să intre în sat, zări pe prietenul său, 
bărbierul, şi-i povesti cele ce-i spusese duhul: 

— Prietene, am în puterea mea un duh. Spune-mi, ce 
să-i cer? Am venit anume ca să te întreb. Bărbierul 
răspunse: Prietene, dacă-i aşa, cere domnia, pentru ca tu 
să te faci rege, iar eu să fiu sfetnicul tău. După ce vom fi 
fericiţi pe lumea aceasta, ne vom bucura de fericire şi pe 
lumea cealaltă. Doar se spune: 

Regele, care veşnic dă în dreapta şi în st în ga pe 
lumea aceasta, îşi dobândeşte slavă, datorită căreia se ia 
pe urmă la întrecere cu zeii în cer. (61) 

Ţesătorul zise: 

— Aşa“i; totuşi, vreau s-o întreb şi pe nevastă-mea! 
Celălalt răspunse: 

— Nu e potrivit cu ceea ce stă scris la carte ca să te 
sfătuieşti cu o femeie; femeile au minte puţină. Doar se 
spune: Bărbatul să dea femeii să mănânce şi să se îmbrace, 
să se unească cu ea la timpul prielnic, să-i dăruiască 
podoabe şi altele; dar să nu se chibzuiască cu ea, dacă-i 
prudent. (62) 

O, rege, casa în care porunceşte o femeie, un jucător 


sau un copil, se prăpădeşte cu desăvârşire, aşa a vorbit 
Bhărgava3*. (63) 

Omul este cu faţa senină atâta timp şi se împacă 
atâta timp cu cei vrednici de respect, cât timp nu dă 
ascultare vorbelor spuse în taină de femeia sa. (64) 

Femeile nu se gândesc decât la folosul lor, nu găsesc 
mulţumire decât în plăcerea lor, nu ţin la nimeni, nici chiar 
la copilul lor, dacă nu le aduce mulţumire. (65) 

Ţesătorul zise: 

— Totuşi, trebuie s-o întreb, pentru că mi-i 
credincioasă. De altfel eu nu fac nimic fără s-o întreb. Apoi 
se duse repede la nevasta sa şi-i zise: 

— Draga mea, avem azi în puterea noastră un duh. 
El îmi dă ce-i voi cere. De aceea am venit să te întreb ce 
să-i cer. Prietenul meu, bărbierul, spune aşa, că să cer 
domnia. 

— Dragă bărbate, zise femeia, ce minte au bărbierii? 
Nu trebuie să te potriveşti la vorbele lui. Doar se spune: 
Cel cuminte să nu se sfătuiască cu comedianţii, cu lăutarii, 
cu cei de rând, cu bărbierii, cu copiii sau cu cei care cer de 
pomană. (66) 

Unde mai pui că domnia e un lanţ nesfârşit de 
neplăceri: pace, război, plecare, şedere pe loc, alianţă, 
perfidie36 etc., niciodată n-are omul linişte. Pentru că: 

Din clipa în care se naşte dorinţa de a domni, mintea 
are de îndurat necazuri. La încoronarea regilor, odată cu 
apa, urcioarele toarnă şi nenorocirea. (67) Tot astfel: 

Gândindu-se la plecarea lui Răma în pădure, la 
şederea în pădure a fiilor lui Pându, la pieirea Vrșninilor, la 
domnia pierdută de regele Nala, la starea lui Sudăs, la 


364 Bhârgava, adică Usanas, autor celebru, care a scris un 
tratat despre purtare (niti), 

365 Acestea sînt cele şase feluri de purtare, care trebuie 
observate în diplomaţie, vezi pe larg despre ele la 
începutul cărţii a treia. 


omorârea lui Arjuna. Şi văzându-l pe Răvana*% ajuns de 


ocară din pricina domniei, nimeni să n-o dorească. (68) 

Fiindcă fraţii şi înşişi copiii lor caută să-i omoare pe 
regi, spre a le răpi domnia, ea trebuie ocolită de departe. 
(69) 

— Ai dreptate, zise ţesătorul. Spune-mi dar, ce să 
cer. Femeia răspunse: 

— Tu lucrezi totdeauna o singură bucată de postav. 
Cu aceasta îţi acoperi toate cheltuielile. Cere acum pentru 
tine încă o pereche de braţe şi încă un cap, ca să poţi lucra 
două bucăţi de stofă deodată, una în faţă şi alta la spate. 
Cu preţul de pe una se vor acoperi, ca şi mai înainte, 
cheltuielile casei; iar cu preţul de pe cealaltă bucată o să 


366 Râma, fiul regelui Dasaratha şi eroul celebrei epopei 
Rămâăyana, plecă în exil din pricina intrigilor soţiei favorite 
a regelui*. 


Fiii lui Pându (Pandavaşii): Yudhișţhira, Bhlma, Arjuna, 
Nacula şi Sahadeva, fură siliţi să trăiască în exil 13 ani. 
Povestea lor se găseşte în Mahābhārata. 
Vrșnininii sau Yadava au fost un neam care s-a nimicit 
singur din cauza luptelor între ei (Mahābhārata, XVI, 3). 


Nala, celebrul erou din episodul cu acelaşi nume al 
Mahăbhăratei, îşi pierde regatul jucând zaruri cu 
Puşkara, fratele său, şi pleacă în exil (vezi trad. acestui 
episod în Antologia sanscrită a lui G. Coşbuc). 


Regele Sudăs trebui, datorită vicleşugului unui Râkşasa 
(demon), să se hrănească 12 ani cu carne de om 
(Rămâyana, VII, 65)... * 


Eroul Arjuna, unul din fiii lui Pându (vozi mai sus), se 
prăbuşeşte mort la pămînt, după ce a ieşit biruitor din 
toate luptele (Mahăbkărata, XVII, 2). 
Răvana, regele ţării Lanka şi domn peste Raksaşi (demoni), 
a fost ucis de Rama. 


ne punem la cale celelalte treburi. Astfel vei trăi fericit şi 
lăudat în mijlocul al or tăi şi vei dobândi cele două lumi3%. 
Auzind aceasta, ţesătorul zise cu bucurie: 

— Bravo, femeie credincioasă, bravo! Bine ai grăit. 
Aşa am să fac. Asta-i hotărârea mea! După aceea se duse 
şi-l rugă pe duh: 

— Dacă vrei să-mi împlineşti dorinţa, dă-mi încă o 
pereche de braţe şi un al doilea cap. Abia zise aceste 
cuvinte şi într-o clipă se pomeni cu două capete şi cu patru 
braţe. Dar pe când mergea plin de bucurie spre casă, 
mulţimea crezând că-i vreun duh necurat, începu să-l 
lovească cu ciomege şi cu pietre, până ce-l omori. De 
aceea eu spun: 

Cine n-are singur judecată, nici nu face cum îl învaţă 
prietenii, acela piere ca Tândală ţesătorul. (70)... 

Cel cu roata zise: 

— Aşa-i. Toţi aceia care cad în puterea demonului 
speranţei amăgitoare şi nevrednice de crezare apucă pe 
drumul care duce la râs şi ocară. Bine a zis cineva: 

Cine îşi croieşte planuri de viitor, menite să nu se 
împlinească, acela se scoală alb, ca tatăl lui Somasarman. 
(71) 

— Cum asta? întrebă cel care dobândise aurul. 
Celălalt povesti: 


Povestea a noua p 
SOCOTEALA GRESITA 


Într-un oraş locuia odată un brahman, pe care-l 
chema Zgârie-brânză?®8, Acela avea o oală, în care punea 
rămăşiţele de făină primită de pomană. 

Oala o atârnase într-un cui de lemn şi sub ea îşi 
aşezase patul, pe care stătea cu ochii într-una aţintiţi 


367 Pământul şi cerul. 
368 În skr. Svabhăvahrparia: „Zgârcit din fire 


asupra ei. Odată, pe când stătea culcat noaptea, el se 
gândi: „Oala asta e plină până sus cu făină. Dacă se iveşte 
vreo scumpete, iau pe ea o sută de rupii36%. Cu acestea îmi 
cumpăr două capre. La fiecare şase luni ele au să-l ete, aşa 
că voi avea o turmă. După aceea am să dau caprele şi am 
să cumpăr o mulţime de vaci; vacile la voi da pe bivoliţe, 
bivoliţele pe iepe. Acestea au să fete şi astfel voi avea o 
mulţime de cai. Din vânzarea lor voi lua o mulţime de bani. 
Cu banii aceştia am să-mi cumpăr o casă cu o curte la 
mijloc370. Atunci are să vină acasă la mine un brahman şi- 
mi va da de nevastă pe fata sa, frumoasă şi cu zestre. De la 
ea am să am un băiat. Acestuia îi voi pune numele 
Somasarman. Când se va face mai mărişor, aşa ca să poată 
fi jucat pe genunchi, am să iau o carte şi aşezându-mă în 
fundul grajdului am să citesc. Atunci Somasarman mă va 
zări, va lăsa poala mamei sale şi, plin de dorinţa de a fi 
legănat pe genunchi, va veni la mine, trecând pe lângă 
copitele cailor. Atunci eu, înfuriat, voi striga la nevastă- 
mea: «Dar ia odată copilul de aici». Ea însă, fiind ocupată 
cu trebile casei, nu va auzi vorbele mele. Atunci eu mă voi 
ridica şi o voi izbi cu piciorul”. Tocmai când se gândea 
astfel, dădu cu piciorul în oală o lovitură atât de puternică, 
încât o sfărâmă şi într-o clipă se făcu alb de făină. De 
aceea eu spun: Cine-şi croieşte planuri de viitor, menite să 
nu se împlinească, acela se scoală alb, ca tatăl lui 
Somasarman“”!. (74) 

Cel ce dobândise aurul zise: 

— Aşa stă lucrul. Ce eşti tu de vină, când toţi care se 
lasă ademeniţi de lăcomie suferă din pricina ei? Doar se 
spune: 


369 Monedă indiană. 

370 "O casă cu o curte la mijloc", înconjurată de patru 
părţi cu încăperi. Acesta e planul după care sunt clădite de 
obicei casele mai bune ale hinduşilor. 

371 Cf. La Fontaine: „La laitière et le pot au lait". 


Cine săvârşeşte o faptă din lăcomie, fără a se gândi 
la urmări, acela se face de ocară, ca regele Candra. (73) 
— Cum asta? întrebă cel cu roata. Celălalt povesti: 


Povestea a zecea 
RAZBUNAREA MAIMUȚŢEI 


Într-un oraş locuia odinioară un rege, cu numele 
Candra. Copiii acestuia creşteau o ceată de maimute, 
hrănindu-le cu tot felul de mâncăruri, căci le plăcea să se 
joace cu ele. Conducătoarea maimuţelor, care cunoştea 
învăţăturile lui Usanas, ale lui Brhaspati şi ale lui 
Cāņakya?”?, se folosea de ele şi dăscălea şi pe celelalte 
maimuțe. Tot în palatul acelui rege se aflau câţiva berbeci, 
care serveau ca să plimbe pe copiii mai mici. Unul din 
aceşti berbeci, fiind lacom, intra zi şi noapte prin 
bucătărie, fără nicio teamă, şi mânca tot ce vedea. 
Bucătarii îl loveau atunci cu ce le cădea în mână: cu bucăţi 
de lemn şi cu vase de aramă. Văzând aceasta, 
conducătoarea maimuţelor se gândi: „Sfada asta dintre 
berbece şi bucătari are să fie pieirea maimutelor; pentru 
că berbecele acesta e lacom de mâncăruri, iar bucătarii 
sunt tare mânioşi şi dau cu ce le vine la îndemână. De 
aceea, dacă cumva în lipsa altui lucru au să-l lovească cu 
vreun lemn aprins, atunci berbecele acesta, plin de lână 
cum e, are să fie cuprins de flatări numai cât se va atinge 
de foc. Pe urmă, în timp ce va arde, va intra în grajdul 
căilor, care se află alături. Din pricina mâţei grămezi de 
paie, acela va lua foc. Atunci caii se vor alege cu arsuri. 
Salihotra*'3 însă spune: «Durerile cailor pricinuite de 
arsuri se potolesc cu grăsime de maimuţă». Şi sigur că aşa 


372 Usanas, Brhaspati şi Cânakya se spune că au fost cei 
mai vestiți scriitori despre nīti (ştiinţa purtării). 

373 Salihotra este un autor vechi, care a scris despre 
chirurgia veterinară. 


are să se întâmple”. Gândindu-se astfel, chemă toate 
maimuţele şi le spuse în taină: 

— Când se va isca ceartă între berbece şi bucătari, 
nu mai încape nicio îndoială că ea va pricinui moartea 
maimuţelor. (74) 

De aceea casa în care mereu e sfadă fără pricină 
trebuie lăsată departe în urmă de cel care ţine la viaţă. 
(75) 

Tot astfel: 

Casele pier prin sfadă, prietenia prin bârfeală, ţările 
prin regi răi, gloria omenească prin fapte rele. (76) 

De aceea până nu se iveşte pierzarea tuturor, să 
părăsim palatul acesta domnesc şi să plecăm în pădure. 
Auzind aceste vorbe, la care nu se aşteptau din partea ei, 
maimuţele începură să râdă obraznic şi ziseră: 

— Hei, ţi-a slăbit mintea din pricina bătrâneţelor; de 
aceea vorbeşti aşa. Doar se spune: La copil, dar mai ales la 
bătrân, gura-i fără dinţi, balele curg neîncetat, iar mintea e 
întunecată. (77) 

N-o să lăsăm noi bucatele cele dumnezeieşti, 
mâncărurile alese de tot felul, asemenea ambroziei, date 
cu mâna lor de copiii regelui, pentru ca să mâncăm în 
pădure fructe care să ne facă gura pungă, înţepătoare la 
gust, amare, sălcii şi seci. Auzind aceasta, căpetenia 
maimuţelor zise cu ochii tulburi de lacrimi: 

— Ah, neghioabe ce sunteţi, voi nu cunoaşteţi 
sfârşitul acestei fericiri! Plăcerea aceasta, care acum e 
asemenea sorbirii unui suc delicios, are să se prefacă în 
cele din urmă în otravă. Eu însă nu vreau să văd cu ochii 
mei pieirea neamului meu. Plec chiar acum în pădure. 
Doar se spune: 

Ferice de aceia care nu-şi văd prietenii în 
nenorocire, patria asuprită de duşman, ţara în ruină şi 
familia nimicită. (78) 

Zicând acestea, le lăsă pe toate şi se duse în pădure. 


După plecarea ei, într-o zi pe când berbecele intrase iarăşi 
în bucătărie, unul din bucătari, negăsind nimic altceva, 
începu să-l lovească cu un lemn pe jumătate ars. Atunci 
berbecele, cu corpul în flăcări, intră zbierând în grajdul de 
cai de alături. Acolo, fiindcă se tăvăli pe pământul acoperit 
cu paie, izbucniră pretutindeni flăcări, astfel încât vreo 
câţiva cai pieriră cu ochii crăpaţi alţii rupseră căpestrele şi 
cu corpul pe jumătate ars alergau în toate părţile, 
nechezând şi împrăştiind spaima prin mulţime. Atunci 
regele, speriat, chemă pe cei care cunoşteau învăţăturile 
lui Salihotra şi le zise: 

— Hei, spuneţi-mi vreun mijloc de a vindeca arsurile 
acestor cai! Aceia, după ce se gândiră la cele scrise în 
cărţi, ziseră: 

— Măria-ta, ilustrul Salihotra prescrie în privinţa 
aceasta următoarele: 

Cu grăsime de maimuţă durerea cailor pricinuită de 
arsura focului dispare, cum dispare întunericul, atunci 
când răsare soarele”. (79) 

Deci să se folosească îndată leacul acesta, până nu 
pier caii din pricina arsurilor. Auzind aceasta, regele 
porunci să fie ucise toate maimuţele. Ce să vă mai spun? 
Toate maimuţele fură omorâte cu fel de fel de arme: 
ciomege, pietre ş.a. Atunci maimuța care fusese 
conducătoarea lor, văzând că i-au pierit şi fiii, şi nepoţii, fu 
cuprinsă de o adâncă deznădejde. Nu mai mintea nimic, ci 
numai rătăcea dintr-o pădure în alta. Şi se gândea: „Cum 
aş putea să mă răzbun pe blestematul cel de rege şi să-i 
plătesc pentru răul ce mi l-a făcut? Doar se spune: 

Cine trece cu vederea pe lumea aceasta răul pe care- 
l pricinuieşte un duşman neamului său, fie de frică, fie din 
vreo dorinţă, acela trebuie socotit ca cel din urmă dintre 
oameni. (80) 

Odată, pe când bătrâna maimuţă rătăcea chinuită de 
sete, ajunse la un lac împodobit cu grupuri de lotuşi. 


Uitându-se mai cu luare-aminte, văzu că urmele de 
picioare ale oamenilor şi ale animalelor din pădure duceau 
spre lac, dar nu porneau de acolo. Atunci se gândi: „Nu 
mai încape îndoiala că în apa asta trebuie să se afle vreun 
crocodil rău. De aceea am să iau o ţeavă de lotus şi am să 
beau apă ţinându-mă departe”. Aşa şi făcu. Atunci ieşi din 
apă un drac cu gâtul împodobit cu un şirag de mărgăritare 
şi-i zise: 

— Hei, cine intră în apa asta, acela-i mâncat de mine. 
De aceea nu se află mai mare viclean ca tine, devreme ce 
bei apă în acest chip. Îmi placi. Cere-mi ce-ţi doreşte 
inima! Atunci maimuța întrebă: 

— Cât poţi tu să mănânci? Acela răspunse: 

— O sută, o mie, zece mii, chiar şi o sută de mii, dacă 
intră în apă, îi mănânc. Însă afară şi un şacal mă înfruntă. 
Maimuta zise: 

— Este o duşmănie fără margini între mine şi un 
rege: Dacă-mi dai şiragul cela de mărgăritare, am să 
ademenesc cu vorbele mele pe rege împreună cu suita lui 
şi am să-l fac să intre în lacul acesta. Auzind vorbele ei 
vrednice de crezare, diavolul îi dădu salba şi-i spuse: 

— Prietenă, fă cum crezi că-i mai nimerit! maimuța, 
împodobită la gât cu salba de mărgăritare, fu zărită de 
oameni cum se plimbă deasupra acoperişurilor şi printre 
copaci şi fu întrebată: 

— Hei, maimute, unde ai stat atâta timp? De unde ai 
căpătat salba ceea, care întrece în strălucire până şi 
soarele? Maimuta răspunse: 

— Este undeva în pădure un lac mare, bine ascuns, 
pe care l-a făcut Dătătorul-de-bogăţii. Cine intră în apa 
aceea într-o zi de duminică, atunci când soarele e răsărit 
numai pe jumătate, acela, prin favoarea Dătătorului-de- 
bogății, iese cu gâtul împodobit e-o astfel de salbă. Aflând 
despre aceasta, regele chemă maimuta la el şi-o întrebă: 

— Maimuţo, oare-i adevărat asta? Se află undeva 


vreun lac plin cu salbe de mărgăritare? Maimuţa răspunse: 

— Stăpâne, ca dovadă iată şiragul de la gâtul meu. 
Dacă vrei să ai şi tu unul, trimite pe cineva împreună cu 
mine, ca să-i arăt! auzind aceasta regele zise: 

— Dacă-i aşa, am să merg eu însumi, împreună cu 
suita mea, ca să căpătăm o mulţime de salbe. 

— Aşa să faci, stăpâne! zise maimuța. 

După aceea toţi câţi se aflau în slujba regelui porniră 
împreună cu el, atraşi de dorinţa de-a avea câte un şirag. 
Maimuţa fu dusă comod şi cu dragoste în poala regelui, 
care se urcase într-o litieră. Bine a zis cine a zis: 

O, zeiţă a lăcomiei, închinare ţie, datorită căreia 
chiar şi cei bogaţi se apucă de lucruri ce nu trebuie făcute 
şi cutreieră prin locuri unde cu greu se poate pătrunde. 
(81) 

Tot astfel: 

Cel care are o sută doreşte o mie; cel care posedă o 
mie doreşte o sută de mii; cel care-i stăpân pe-o sută de 
mii vrea să fie domn; cel care-i pe tron năzuieşte la cer. 
(82) 

Celui care îmbătrâneşte îi îmbătrâneşte părul; celui 
care îmbătrâneşte îi îmbătrânesc dinţii; ochii şi urechile îi 
îmbătrânesc; numai dorinţa rămâne veşnic tânără. (83) 

Ajungând la lac, în zorii zilei, maimuța zise: 

— Măria-ta, cei care intră aici când soarele e răsărit 
numai pe jumătate, acelora li se împlineşte dorinţa. De 
aceea toţi oamenii tăi să intre în acelaşi timp. lar tu vei 
intra odată cu mine, pentru ca ajungând la locul pe care l- 
am văzut mai înainte să-ţi arăt o mulţime de salbe de 
mărgăritare. Când oamenii intrară în lac, toţi fură mâneaţi 
de diavol. Văzând că zăbovesc, regele întrebă pe maimuţă: 

— Hei, maimuţo, de ce întârzie oamenii mei? Atunci 
maimuța se căţără iute într-un copac şi zise către rege: 

— Hei, rege ticălos, pe curtenii tăi i-a mâncat dracul 
care şade în apă. Încaltea m-am răzbunat că mi-ai nimicit 


neamul. Pleacă. Numai fiindcă m-am gândit că eşti 
stăpânul meu, nu te-am făcut să intri şi tu. Doar se spune: 

Cine săvârşeşte o faptă la fel cu aceea ce i s-a făcut, 
cine se răzbună pentru vătămarea pe care a suferit-o şi 
cine face rău pentru rău - la acela eu nu văd nicio vină. 
(84) 

Aşa şi tu mi-ai nimicit neamul meu iar eu în schimb 
pe-al tău. 

Auzind aceasta, regele se întoarse mâhnit şi singur 
pe jos, pe drumul pe care venise. După ce plecă regele, 
dracul ieşi îmbuibat din apă şi zise vesel către maimuţă: 

— Duşmanul ţi l-ai distrus, prieten ţi-ai făcut, salba 
nu ţi-au luat-o, apă ai băut cu ţeava: halal să-ţi fie, 
maimuţo de pe smochin! (85) 

De aceea eu spun: 

Cine săvârşeşte o faptă din lăcomie, fără să se 
gândească la urmări, acela se face de ocară, ca regele 
Gandra (86). 

După ce-şi isprăvi povestea, cel ce dobândise aurul 
zise din nou către cel cu roata: 

— Prietene, lasă-mă să plec acasă! Cel cu roata 
răspunse: 

— Averea şi prietenii se dobândesc pentru vremuri 
de restrişte. De aceea unde vrei să te duci şi să mă laşi în 
halul acesta? Doar se spune: 

Cine îşi părăseşte prietenul în nenorocire şi nu se 
îndură de el, acela este un nerecunoscător şi din pricina 
acestui păcat merge sigur în iad. (87) 

Cel care dobândise aurul zise: 

— Aşa-i, dacă nenorocirea este de aşa fel, încât poate 
fi lecuită. Aici însă nu mai este cu putinţă ajutorul 
omenesc. Nimeni n-are puterea de-a te scăpa. Ba cu cât 
mă uit mai mult la schimonositurile de pe faţa ta, 
pricinuite de roata care se învârteşte, cu atât mai bine îmi 
dau seama că trebuie să plec cât mai repede, ca să nu cadă 


şi peste mine vreo pacoste. Pentru că: Maimuţo, după cât 
se vede din înfăţişarea ta, te-a prins Vikala; cine îşi caută 
de drum, acela scapă cu viaţă. (88) 

— Cum asta? întrebă cel cu roata. Celălalt povesti: 


Povestea a unsprezecea 
DRACUL, HOŢUL ŞI MAIMUŢA 


Într-un oraş locuia odinioară un rege cu numele 
Bhadrasena. Acesta avea o fată de toată frumuseţea, eu 
numele Ratnavati*1. Pe aceasta voia s-o fure un drac. 
Venea în fiecare noapte şi o îmbrăţişa, dar nu putea s-o 
fure, fiindcă avea asupra ei o amuletă. Ghid era dracul 
aproape de ea, fata. se simţea într-o stare ciudată şi era 
cuprinsă de fiori. Trecu aşa câtăva vreme. Odată, pe la 
miezul nopţii, dracul stătea într-un colţ al camerei. Atunci 
fata regelui zise către prietena ei: 

— Draga mea, uite-l cum mă chinuieşte mereu seara. 
Nu-i oare vreun mijloc de-a alunga pe acest ticălos? auzind 
aceasta, dracul se gândi: „Nu mai încape îndoială că la fel 
ca şi mine vine mereu şi altul ca s-o fure, cu numele 
Vikala3”5. Numai că nici el nu-i în stare s-o răpească. De 
aceea am să mă prefac într-un cal şi am să mă vâr printre 
cai, spre a vedea cum arată şi ce putere are acela”. Şi 
prefăcându-se într-un cal, se amestecă printre ceilalţi caii 
în timpul nopţii, pătrunse în curtea regelui un hoţ. Acesta 
cercetă toţi caii şi văzând că cel mai arătos dintre ei e 
dracul, îl încăleca. Atunci dracul se gândi: „Nu mai încape 
îndoială că acesta-i Vikala; m-a luat drept hoţ şi a venit 
înfuriat ca să mă omoare. Ce să mă fac?” Pe când se 
gândea astfel, celălalt îi şi puse zăbala în gură şi-i dădu 


374 Cuvântul acesta înseamnă în skr.: „Cea plină de 
nestemate'. 

375 În skr. „seară" se spune vikala; dracul însă crede că 
acesta-i numele altui drac. 


câteva lovituri de bici. Atunci dracul spăimântat începu s-o 
ia la goană. După ce se îndepărtă, hoţul căută să-l 
oprească, strângând frâul. Insă dracul alerga din ce în ce 
mai tare. Hoţul, văzând că puţin îi pasă calului de 
struneală, se gândi: „Vai de mine, caii nu sunt aşa; ei nu 
nesocotesc în felul acesta frâul. Fără îndoială că acesta 
trebuie să fie un drac cu chip de cal. De aceea, dacă voi 
zări vreun loc prăfos, am să mă las să cad acolo. Altfel nu 
scap cu viaţă în timp ce-şi zicea acestea şi se închina în 
gând la zeitatea sa favorită*”6, calul trecu pe sub un 
smochin. Atunci hoţul se agăţă de-o creangă şi rămase 
atârnat de ea. Când fură despărțiți unul de altul, dracul şi 
tâlharul în culmea bucuriei recăpătară speranţa că vor 
scăpa cu viaţă. Dar în smochinul acela se afla o maimuţă, 
care era prietenă cu dracul. Văzând groaza acestuia, îi 
zise: 

— Hei, prietene, ce alergi aşa spăimântat, fără nicio 
pricină? Acesta-i un om, pe care-l poţi mânca! auzind 
vorbele maimuţei, dracul îşi reluă înfăţişarea şi se 
întoarse, dar cu sfială şi cu mersul şovăielnic. Când hoţul 
văzu că maimuța îl cheamă pe drac, de ciudă îi înşfăcă 
aceleia coada care-i atârna şi o muşcă cât ce putu. 
Maimuţa, crezând că-i vreunul mai tare decât dracul, de 
frică nu crâcni nimic, ci numai ţinea ochii închişi, de 
durere, cum faci tu acum. Văzând-o în starea asta, dracul 
recită strofa: 

Maimuţo, după cât se vede din înfăţişarea ta, te-a 
prins Vikala; cine îşi caută de drum, acela scapă cu viaţă. 
(89) 

Şi dispăru. 

Dă-mi dar drumul să mă duc acasă. lar tu, stai aici şi 
gustă din fructul lăcomiei. Cel cu roata zise: 

— Asta nu-i din vina mea. Destinul face ca să le 


376 Expresia aceasta revine de mai multe ori în 
Panciatantra; vezi pag. 247, n. * şi **. 


meargă oamenilor bine sau rău. Doar se spune: 

Şi Răvana a pierit prin puterea destinului, el care 
avea ca cetate Muntele cu trei piscuri3””, ca şanţ oceanul, 
ca luptători demonii, ca avere comorile lui Kubera şi pe 
care îl învățase arta diplomaţiei însuşi Usanas*8 (90). 

Tot astfel: 

Orbul şi ghebosul şi prinţesa cu trei sâni: tustrei au 
izbândit mulţumită relei lor purtări, fiindcă destinul le era 
prielnic. (91) 


Povestea a douăsprezecea 
PRINȚESA CU TREI SANI 


Este pe pământul acesta, în [ara dinspre 
miazănoapte, un oraş cu numele Madhupura. Acolo trăia 
odată un rege, pe care-l chema Madhusena. Acesta 
gustând odată din plăcerile simţurilor, căpătă o fată care 
avea trei sâni. Auzind că i s-a născut o fată cu trei sâni, 
regele zise către slujitorii săi: 

— Mergeţi departe într-o pădure şi lepădaţi pe fata 
asta cu trei sâni, aşa ca nimeni să nu ştie de ea. 

— Preamărite rege, ziseră atunci slujitorii, noi ştim 
că o fată cu trei sâni aduce nenorocire. Totuşi cheamă pe 
brahmani şi întreabă-i cu privire la ea, ca să nu ţi se 
închidă cele două lumi. Fiindcă: 

Cine întreabă mereu pe unul şi pe altul, cine ascultă 
totdeauna, cine nu uită nimic, aceluia mintea i se deschide 
ca floarea de lotus la razele soarelui. (92) 

Tot astfel: 

Omul înţelept să întrebe totdeauna. Odată un 


377 Muntele cu trei piscuri (Trikuţa) se află în Ceylon. 
Strofa aceasta se găseşte şi în cartea a treia, str. 161. 
378 Usanas sau Sukra, după mitologia indică era 
învățătorul Daityaşilor şi a alcătuit pentru ei o nitisăstra 
(tratat despre ştiinţa politică) ; ef. p. 323, n. *. 


brahman, care fusese prins de căpetenia dracilor, a scăpat 
numai mulţumită unei întrebări. (93) 
— Cum asta? întrebă regele. Aceia povestiră: 


Povestea a treisprezecea 
INTREBAREA MANIUITOARE 


— Măria-ta, într-o pădure trăia odinioară un drac, cu 
numele Cumplitul. Odată, pe când cutreiera prin pădure, 
se întâlni cu un brahman. Atunci îi sări în spate şi-i zise: 

— Mergi spre lacul dinaintea noastră! Brahmanul, 
spăimântat, porni cu el. Văzând însă că picioarele dracului 
sunt moi ca măduva de lotus, brahmanul îl întrebă: 

— De ce-ţi sunt picioarele atât de moi? Dracul 
răspunse: 

— Am făcut o juruinţă, că nu voi atinge pământul cu 
picioarele ude. Auzind aceasta, brahmanul se gândi cum să 
scape. Între acestea ajunseră la lac. Atunci dracul zise: 

— Vreau să mă spăl şi să mă închin la zei. Să nu 
cumva să te urneşti din loc până mă-ntore! Atunci 
brahmanul se gândi: „Nu mai încape îndoială că, după ce 
se va închina la zei, are să mă mănânce. Să fug deci iute, 
pentru ca acesta să nu poată alerga după mine cu 
picioarele ude”. Aşa şi făcu. Dracul, temându-se să nu-şi 
calce făgăduinţa, nu-i sări în spate. De aceea eu zic: 

Omul înţelept să întrebe totdeauna. Odată un 
brahman, care fusese prins de căpetenia dracilor, a scăpat 
numai mulţumită unei întrebări. (94) Auzind această 
poveste, regele chemă pe brahmani şi le zise: 

— Brahmani, mi s-a născut o fată cu trei sâni. Este 
vreun mijloc să scăpăm de ea sau nu e? Aceia răspunseră: 

— Ascultă, Măria-ta: 

Fata care se naşte cu un organ mai mult sau cu unul 
mai puţin este piază-rea pentru bărbatul ei şi pierzarea 
propriilor ei virtuţi. (95) 


Fata cu trei sâni, asupra căreia cad ochii tatălui ei, 
aduce acestuia pieire grabnică; asta-i sigur. (96) 

De aceea, Măria-ta, să te fereşti de-a o vedea. Dacă 
primeşte cineva s-o ia în căsătorie, dă-i-o şi porunceşte-i să 
părăsească ţara. Făcând aşa, nu-ţi vor fi închise cele două 
lumi. După ce le află părerea, regele dete poruncă să se 
facă strigare pretutindeni în sunetul tobei, că oricine va 
lua de soţie pe fiica sa, va primi o sută de mii de galbeni; 
dar va trebui să părăsească ţara. Această strigare către 
norod ţinu mult timp. Nimeni însă nu voia să se însoare cu 
fata. Fiindcă ea se făcuse de-acum mare, era ţinută într-un 
loc bine ascuns şi păzită cu străşnicie. Acum, în oraşul 
acela trăia un orb. Acesta era călăuzit de un ghebos, eu 
numele încetişor, care mergea înaintea lui sprijinit pe-un 
toiag. Auzind sunetul tobei, cei doi se sfătuiră între ei: 

— Dacă atingem toba“? şi dacă vrea norocul să ia 
unul din noi fata, vom primi odată cu ea şi galbenii. Cu 
aceştia ne vom duce viaţa în tihnă. lar dacă ni se va trage 
moartea din pricina ei, încaltea se va sfârşi cu suferinţele 
pe care le îndurăm de pe urma sărăciei. Doar se spune: 

Stima, simpatia, vocea sigură, inteligenţa, voioşia, 
dragostea din suflet, aerul de învăţat, lipsa de mâhniri, 
farmecul, virtutea, ştiinţa, minte ca a Învăţătorului 
zeilor3%, nevinovăția, gândul la purtare bună - de toate 
acestea au parte muritorii, când stomacul e plin ca un sac 
cu grâne. (97) 

Zicând acestea, orbul se duse la tobă, o atinse şi 
zise: 

— O iau pe fată de nevastă, dacă mi-o dă regele! 
Atunci slujitorii domneşti merseră la rege şi-i ziseră: 

— Măria-ta, toba a fost atinsă de-un orb. Hotărăşte 
cum vei crede de cuviinţă! Regele zise: 

— Fie orb, fie surd, fie lepros, fie din casta cea mai 


379 Atingerea tobei înseamnă primirea condiţiilor. 
380 Brhaspati. 


de jos, s-o ia pe fată împreună cu suta de mii de galbeni şi 
ducă-se în altă ţară. (98) 

În urmă poruncii regelui, slujitorii duseră pe cei doi 
la malul unui râu, dădură orbului de soţie pe fata cu trei 
sâni, împreună cu o sută de mii de galbeni şi suindu-i într-o 
corabie ziseră pescarilor: 

— Duceţi-i într-altă ţară şi lăsaţi pe orb împreună cu 
nevastă-sa şi cu ghebosul într-un oraş oarecare. Aşa şi 
făcură. Ajungând într-un ţinut străin, cei trei îşi cumpărară 
o casă într-un oraş, pe care-l arătară pescarii, şi îşi 
petreceau acolo timpul în tihnă. Orbul stătea numai culcat 
pe pat, iar ghebosul îngrijea de treburile gospodăriei. 
După un timp însă, femeia cu trei sâni începu să se dea în 
dragoste cu ghebosul. Bine a zis cine a zis: 

Când va fi focul rece, luna arzătoare şi apa mării 
dulce, atunci se va ivi şi virtutea la femei. (99) 

Intr-o zi femeia cu trei sâni zise ghebosului: 

— Dragul meu, dacă orbul acesta ar putea fi omorât 
în vreun fel, atunci am trăi fericiţi. Caută dar undeva 
otravă, ca să i-o dau şi să fiu fericită. Odată, pe când 
hoinărea, ghebosul dădu peste un şarpe negru! mort. Plin 
de bucurie îl luă şi duc în du-se acasă zise femeii: 

— Draga mea, am găsit acest şarpe negru. Taie-l 
bucățele, găteşte-l cu mirodenii din belşug şi dă-l orbului 
ca să-l mănânce, spunându-i că e carne de peşte. Are să 
moară numaidecât, pentru că lui îi place mult carnea de 
peşte. Zicând acestea, ghebosul ieşi. Femeia aprinse focul, 
tăie şarpele în bucățele, puse unt şi, cum era ocupată cu 
alte treburi, zise cu glas mieros către orb: 

— Dragă bărbate, ţi-am adus nişte carne de peşte, 
care-ţi place, căci totdeauna întrebi de asta. Peştii sunt 
puşi la foc, ca să se frigă. Până isprăvesc treaba prin casă, 
ia o lingură şi mestecă-i puţin! auzind aceasta, orbul, plin 
de bucurie şi lingându-şi buzele, se sculă îndată, luă o 

lingură şi începu să mestece. Dar pe când întorcea peştii, 
pieliţa neagră de pe ochii orbului, fiind atinsă de aburii 
plini de otravă, începu să cadă. Atunci orbul se gândi că 
acesta trebuie să fie un leac tare bun şi îşi apropie ochii şi 
mai mult de aburi. Recăpătându-şi vederea, se uită mai 
bine şi văzu în unt numai bucăţi de şarpe. Atunci el se 
gândi: „Ah! ce-i asta? Ea mi-a vorbit de carne de peşte şi, 
când colo, astea sunt bucăţi de şarpe negru. la să cercetez 
eu mai de-aproape purtarea femeii celeia cu trei sâni. O fi 
pus ea la cale omorârea mea sau ghebosul sau altcareva?” 
Gândindu-se astfel, îşi ascunse înfăţişarea şi se purtă ca un 
orb, ca şi mai înainte. Între acestea ghebosul se întoarse şi 
începu a se drăgosti cu femeia, fără nicio sfială, 
îmbrăţişând-o, sărutând-o şi aşa mai departe. Atunci orbul, 
văzând ce face acela şi neavând la îndemână vreun cuţit, 
se duse plin de mânie la pat, apucă pe ghebos de picioare 
şi rotindu-l cu putere deasupra capului îi izbi în pieptul 
femeii cu trei sâni. Din pricina izbiturii ghebosului al 
treilea sân al femeii îi intră în piept. La rândul său, 
ghebosul, fiind învârtit cu putere deasupra capului aceluia, 
se făcu drept. De aceea eu spun: 

Orbul şi ghebosul şi prinţesa cu trei sâni: tustrei au 
izbândit mulţumită relei lor purtări, fiindcă destinul le era 
prielnic. (100) 

Cel ce dobândise aurul zise: 

— Aşa-i. Când destinul e prielnic, totul iese bine. 
Totuşi trebuie ca omul să ţină seamă şi de sfatul 
prietenilor. Cine nu face aşa, acela piere ca tine. Tot astfel: 

Cei neuniţi pier ca pasărea bharanda cu un singur 
pântece, dar cu două gâturi, care-şi mâncau unul altuia 
fructele. (101) 

— Cum asta? întrebă cel cu roata. Celălalt povesti: 


Povestea a paisprezecea 
DEZBINAREA FATALA 


Pe malul unei mări trăia odată o pasăre cu numele 
bharandas*?, care avea un singur pântece, dar două gâturi. 

Odată, pe când se plimba pe ţărmul mării, găsi un 
fruct cu gust ca de ambrozie, aruncat de valuri. Mâncându- 
l, îşi zise: 

— Ah, am mâncat multe fructe pline de dulceaţă, 
aduse de valurile oceanului. Insă gustul acestuia este cum 
nu se mai află. Trebuie să fie al vreunui copac din rai sau 
poate că-i un fruct plin de ambrozie, căzut prin vreo 
întâmplare. Atunci gura a doua grăi: 

— Dacă-i aşa, dă-mi şi mie o bucăţică, pentru ca să 
simtă plăcere şi limba mea! Gura întâia zise râzând: 

— Noi doar avem un singur pântece şi ne săturăm o 
dată. De ce vrei dar mâncare şi pentru tine? Cu ceea cea 
rămas am să-i fac bucurie nevestei mele. Zicând acestea, 
dădu restul femeii. Aceasta mâncă şi apoi, plină de 
bucurie, îl îmbrăţişă, îl sărută şi-l dezmierdă, spunându-i o 
mulţime de vorbe drăguţe. Însă gura a doua din ziua aceea 
stătu îngândurată şi mâhnită. Intr-o zi găsi un fruct 
otrăvitor. Când îl zări, zise celeilalte guri: 

— Lasă, neîndurato, ticăloaso, nesimţito; am găsit un 
fruct otrăvitor. Am să-l mănânc, ca să-ţi fac în ciudă! 
Cealaltă gură zise: 

— Proasto, să nu cumva să faci asta! Dacă faci asta, 
pierim amândouă! Dar cu toate vorbele acestea, cealaltă 
gură mâncă fructul, ca să-i facă necaz. În scurt: pieriră 
amândouă. De aceea eu spun: 

Cei neuniţi pier ca pasărea bharanda cu un singur 
pântece, dar cu două gâturi, care-şi mâncau unui altuia 
fructele. (102) 

Cel cu roata zise: 

— Aşa-i. Du-te, dar, acasă. Dar să nu mergi singur. 
Doar se spune: 

Omul să nu mănânce singur un lucru plăcut, să nu 
vegheze singur când ceilalţi dorm, să nu pornească singur 
la drum şi să nu se chibzuiască singur la ceea ce trebuie să 
facă. (103) 

De asemenea: 

Chiar şi un om de nimic e bun ca tovarăş de drum, 
căci asigură liniştea. Un rac a scăpat viaţa aceluia pe care- 
l însoțea. (104) 

— Cum asta? întrebă cel ce dobândise aurul. Celălalt 
povesti: 


Povestea a cincisprezecea 
BRAHMANUL, RACUL ŞI ŞARPELE 


Într-un oraş trăia odată un brahman cu numele 
Brahmadatta. Acesta trebuia să plece într-o zi, pentru nişte 
treburi, într-alt sat. Atunci mama sa îl povăţui: 

— Copilul meu, cum pleci singur? Caută-ţi un prieten 
ca tovarăş de drum. Acela răspunse: 

— Mamă, nu te teme; drumul acesta nu e primejdios. 
Am să mă duc singur, căci am nişte treburi. Văzându-i 
hotărârea, mama sa aduse un rac din iazul apropiat şi-i 
zise: 

— Copilul meu, dacă trebuie să te duci neapărat, 
atunci uite, racul acesta are să-ţi fie tovarăş. Ia-l şi du-te! 
Acela ascultă de sfatul mamei sale, luă racul cu amândouă 
mâinile, îl înveli într-o frunză de camfor şi, punându-l într-o 
oală, porni iute la drum. Pe când mergea astfel, dogorit de 
arşiţa soarelui de vară, ajunse la un copac de la marginea 
drumului şi se culcă sub el. Între acestea ieşi dintr-o 
scorbură a copacului un şarpe şi se apropie de el. Însă 
atras de mirosul plăcut de camfor, pentru care are o 
plăcere înnăscută, şarpele lăsă pe cel care dormea şi, 


găurindu-i haina, mâncă cu multă lăcomie frunza de 
camfor din oală. Însă racul, care se afla în ea, îl omori. 
Când brahmanul se trezi, văzu alături de el un şarpe negru 
lungit pe frunza de camfor. Atunci el se gândi: „L-a ucis 
racul”; şi înveselit zise: „Ah, a avut dreptate mama, când a 
spus că omul trebuie să aibă un tovarăş şi să nu meargă 
singur. Şi eu, cu inima plină de încredere, în urmat sfatul. 
Astfel racul m-a scăpat de-a fi omorât de şarpe. Cu drept 
cuvânt se spune că: 

După cum e credinţa pe care o are cineva despre o 
povaţă, un loc de pelerinaj, un zeu, un astrolog, un 
învăţător - tot aşa e şi izbânda aceluia”. (105) 

Zicând acestea, brahmanul se duse în drumul lui. De 
aceea eu spun: 

Chiar şi-un om de nimic e bun ca tovarăş de drum, 
căci asigură liniştea. Un rac a scăpat viaţa aceluia pe care- 
l însoțea. (106) 

După aceea cel ce dobândise aurul îşi luă rămas bun 
de la cel cu roata, în felul brahmanilor, şi plecă spre casă. 

Şi aici se isprăveşte această a cincea carte, numită 
Fapta nechibzuită. 

Aşa se sfârşeşte cartea aceasta despre purtare, 
numită Panciatantra. 


TABLA DE MATERIIS 


Introducere 
Cuvânt înainte 
Poveste introductivă 


CARTEA ÎNTÂI. DEZBINAREA PRIETENILOR 
1. Maimuţa şi pana de lemn 

. Şacalul şi toba 

. Mândria pedepsită 

. Călugărul şi hoţul 


. Cioara şi şarpele 
. Bâtlanul şi racul 


2 
3 
4 
5. Țesătorul şi fata regelui 
6 
7 
8 


. Leul şi iepurele 
9. Păduchele şi puricele 


Şacalul albastru. 


. Leul, pantera, corbul, şacalul şi cămila 
. Pescăruşul şi marea 

. Gâştele sălbatice şi broasca ţestoasă 

. Cei trei peşti 


Vrabia, elefantul, ciocănitoarea, musca 


. Leul, şacalul, lupul şi cămila 

. Maimuţele şi Cioc-de-ac 

. Maimuţa şi vrabia 

. Cuget-drept şi Cuget-strâmb 

. Bâtlanul şi ihneumonul 

. Cântarul mâncat de șoareci. 

. Regele şi maimuta. Devotamentul hoţului 


CARTEA A DOUA. DOBÂNDIREA PRIETENILOR 
1. Pățaniile lui Aurică 


şi 

2. Sesam cojit pe sesam necojit 
3. Şacalul lacom 

4. Cartea de preţ 

5. Somilaka cel sărac 

6. Aşteptare zadarnică 


CARTEA A TREIA. POVESTEA CORBILOR ŞI A 
BUFNIŢELOR 

1. Iepurele şi elefantul 

2. Potârnichea, iepurele şi motanul 

3. Brahmanul păcălit 

4. Şacalul şi peştera cu grai 


CARTEA A PATRA. PIERDEREA AGONISITEI 
1. Broasca şi şarpele 

2. Măgarul fără inimă şi fără urechi 

3. Falsul erou 

4. Puiul de şacal şi puii de lei 

5. Măgarul în piele de tigru 

6. Cei trei gineri 

7. Soţul păcălit 

8. Fata de şoarec 

9. Cei trei pustnici 

10. Soţul bătrân, nevasta tânără şi hoţul 
11. Femeia necredincioasă şi hoţul 

12. Maimuţa şi vrabia 

13. Femeia brahmanului şi ologul 

14. Leul şi cămila 

15. Şiretenia şacalului 

16. Câinele în ţară străină 


CARTEA A CINCEA. FAPTA NECHIBZUITĂ 
1. Bărbierul şi călugării 

2. Ihneumonul şi şarpele 

3. Cei patru brahmani 


4. Învăţătură fără minte şi minte fără învăţătură 
5. Prostia celor patru brahmani învăţaţi 

6. Minte-însutită, minte-înmiită şi minte-simplă. 
7. Măgarul cântăreţ 

8. Ţesătorul cu două capete 

9. Socoteala greşită 

10. Răzbunarea maimuţei 

11. Dracul, hoţul şi maimuța 

12. Prinţesa cu trei sâni 

13. Întrebarea mântuitoare 

14. Dezbinarea fatală 

15. Brahmanul, racul şi şarpele 

